





ETER iT 







TUT 
TIT) 


, 


j 


“ 


SI 








tonosităă ca 


Shu 


î, 


îi 


VASILE PAVELCU 


Prof. univ. dr. doc. 


DRAMA 
PSIHOLOGIEI 


ESEU ASUPRA 
CONSTITUIRII 
PSIHOLOGIEI 
CA ȘTIINȚĂ 
ediția a li-a 


revăzută 
şi adăugită 


rent 





Editura didactică şi pedagogică 
București — 1972 


II 

















Redactor: Alexandru Lovinescu 
Tehnoredactor : Ion Teodorescu 


Coperta : Simona Scarlat 








cap 20090 0 














Soției mele 

















iii ta 


MOTTO : 


„Ce mot, d'âme, a fait dire presque 
autant de bâtises qu'il y a d'âmes" 


(G. FLAUBERT, Correspondance) 


ARDE Ri 














CUPRINS 





În loc de prolog „... 


... ... ... ... ... ... ... ... 


1. Preambul „., 


... ... ... ... ... ... ... 


1.1. Nevoia unei informaţii biografice 
1.2. Istoria n-are sens unic 
1.3. Un semnal de alarmă 
1.4. În faţa antinomiilor , 
1.5. În căutarea unui fir al Aia dazi 

1.5.1. Punctul de plecare „,. ... see se: ee sos 

1.5.2. Spre o metapsihologie 


... „.. ... ... ... ... 


... ... ... ... ... ... 


1.5.3. Un trecut sumbru ă 2 = BAI 
1.5.4. Locul psihologiei sita tăia 3, ta 
1.9.5. Stridenţe .., .., cc. ee ee ee cae 
| 1.5.6. Colaborare o Poate Oe. etate agil. alde taie 
| F9-7 PruUdeNță se ee ia de ma ra sata site 
| TI. Psihologia nu este ştiinţă „n ue e au 
| II.1. „Priam pe ruinele Troiei“ iei teii 


11.2. Un trecut plin de amăgiri şi de deințelegeri 

11.3. Psihologia nu are obiect tza 
II.3.1. Problema frontierelor aia i 
11.3.2. Natura obiectului — subiect de canigoveiiae 
I1.3.3. Nu poate exista o ştiinţă a subiectivului 


... ... ... ... 


Li 


21 
22 
24 
28 
31 
31 
33 
36 
39 
41 
42 
43 


4? 


47 
49 
52 
52 


60 


1.3.4. „Turnul Babel“ : „o sinistră pluralitate“ .., ... 

1.3.5. Caracterul mitologic al psihologiei ; unele forme 
moderne ale mitologiei .., ... a Să 

11.3.6. Relaţii fără termeni ; precizia în a înțelegerii, 
matematica în locul psihologiei „., 


1.4. Psihologia nu are metodă 


1].4.1. Psihologia introspectivă nu există Mead „de 
1].4.2. Psihologia experimentală începe prin a fi psiho- 
fizică sau fiziologică şi prea puţin psihologică ... 
11.4.3. Psihologia experimentală şi matematică demon- 
strează evidenţa sau nu demonstrează nimic ... 
11.4.4. Testolatria şi haosul psihologic  ... ... 
1].4.5. Funcţiile psihice superioare sînt iriăbordabilă de 
psihometrie ia ae mai eat dame ateu remi ră 
1].4.6. Revenire la metafizică ; în căutarea unui „novum 
organum“ al cunoașterii psihologice  .., ... ... 
11.4.7. Două metode, două psihologii ? .., cc. sc. a... 
1.4.8. „Metoda, prin ea însăşi, nu naște nimic“ 


1.5. Nu exsistă legi în psihologie ... ... see eat ae ale 


11.5.1. Legile formulate nu sînt decit o condensare a expe- 
rienţei curente şi nu ajută la prevedere ... .., 
1].5.2. Legile folosite în psihologie nu sînt, în general, 
psihologice si «aaa pie eat Matte Daath 
1].5.3. Existenţa unor legi psihologice nici nu este posibilă 
1].5.4. Existenţa unor legi psihologice nici nu este 
mecesară ...- sa ese on mos sens vea one une 


TII. Vinătoarea lui Pan sau în căutarea adevărului „.. 


II].]. „Idola“ — cauze ale erorilor ; critiea expusă demon- 


strează multe, afară de un fapt: inexistența 
psihologiei. ... ... e teii: ceea 7 detii 7 alea eee 

111.1.1. Ianus al psiliolcofel: Sea i Ri Va: Mae agati 

11].1.2. Ce înseamnă a exista ? caz irina 

11].1:3. Raţionament „intenţional“ ,., e. ce ee 

111.1.4. Cauze, de natură socială sei Dei aie dai vai 


81 


84 
89 


95 
97 


194 
106 


107 


112 
114 


116 


119 


119 
121 

125 
129 
132 








111,15. O formă modernă de „Idola specus“ : snobismul 
științific ... ... ..:. .„r ... ... ini 

II].1.6. Alte forme de rătăcire alee aa alei Mel e die 00 

11].1.7. Complexitatea realităţii psihice die cea Ela aa 


111.2. În căutarea obiectului „ce caca ce ee 


11].2.1. Ce este ştiinţa?  .., .., ec. e. 
I1].2.2. Ce înseamnă a cunoaşte obiectul unei i ştiinţe ? 
I11.2.3. Noţiunea de subiectiv ... ... 
]11.2.4. De la monolog spre dialog „.. 
111.2.5. Psihologia implicită sii ninliieii, e barat iuti eizie 
111.2.6. Explicitarea PoINOIORicăa ; diferenţierea înţele- 
surilor sii pia Dhisiee clei iei cita 
11].2.6.1. Poporul-psiholog SI ata Dtarini. malelae deal 
111.2.6.2. Cronicarul-psiholog 
111.2.6.3. Scriitorul-psiholog 
111,2.6.4. Mitologie și psihologie 
111.2.6.5. Contribuţia iniţială a gîndirii vilesotive: 
11].2.6.6. Contribuţia  moralistului cite e rada Alei ceată 
111.2.6.7. Psihologia se naște din fizică şi fiziologie 
111.2.6.8. Procesul psihanalizei dale aa ettena mat AP a fra 
111.2.6.9. Procesul  Pavlov-Snarski pa Del ata dag 
11],2.7. Unde se situează fenomenele psihice ? Vaca 
11].2.8. Natura fenomenului psihic ..., cc. cc. cc. 
111.2.9. Cum este posibilă cunoașterea obiectivă a feno- 
menuhii subiectiv 7 În mea ae ese e atu sea 


111.2.10. Cum se explică mitologia osihologiaă.2- Pr dota al 
111.2.11. Mitul lui Anteu SE N aice ai calm Xututăi a lazi dalla 


111.3. În căutarea drumului „ceea 


111.3.1. Cum este posibilă observaţia internă ? RR 
11].3.2. Conştiinţa psihologică — premisă a ştiinţei des- 
Bre SII: ee peace mie pa Sai te 000 atita 
111.3.3. Treptele cunoaşterii de sine În i sarutat teii 
111.3.4. Spre precizarea înţelesului de psihologie Eaea 
rimentală 00, etebetera bagi sutat ui astia 1 Nola oua ai 
11].3.4.1. Clinica — iciisoeai ce de psihologie .., ... „.. 
111.3.4.2. Școala şi experimentul psihologic 
111.3.4.3. Experimentul în literatură  ,.. a. ch... 
111.3.4.4. Moralistul-psiholog 


... e... ... 


137 
140 


145 
148 


148 


157 
151 
164 


168 
169 
171 
172 
175 
177 
179 
180 

182 

189 

195 

201 


236 
244 


248 
295 
296 
257 
299 


I11.3.4.5. Psiholegia vieţii cotidiene.  „... ... sc. sc. 
I11.3.4.6. De la observaţie la experiment, de la acţiune 

la gindire „+. see ce mea eee ee ea 
II1.3.5. Metoda statistică — „poliţia observaţiei şi a 
experimentului“ sti alelă. aice aaa ș 

111.3.6. Metoda clinică şi contradicţia dintre “individual 
şi general e ame eee see ee me me ase 

111.3.7. Spre desăvîrșirea limbajului psihologic ... 


. 


III.4. Urcînd spre legi „., sc. sea ee cea cae seo see 


III.4.1. Noţiunea de lege ... ... sc. one see sue ese 
111.4.2. Moduri şi trepte de înţelegere ... ... ss. c.. 
I11.4.3. „Piatra de încercare“ în filosofia seihologiei + 

explicaţia în psihologie. „,. moe mse nee aee 
111.4.4. Spre o tipologie şi o teorie a „ierarhizării“ legilor 


în 106. A86pilOZ n mosie caut: "dion dei can ete muia: Stă “mede Maă 


RESUME za ate data ai) Ce rtinie Marta ag gala? e? ulita arată 


Bibliografie .., ... î.en ce ee eee sees 


266 
272 


274 
274 
282 


284 
292 


299 
313 


317 








ÎN LOC DE PROLOG 


Mă simt dator faţă de cititor cu două lămuriri prealabile ; să 
arăt ce am urmărit prin această lucrare şi care au fost motivele din 
care s-a născut ea. 

Nu sînt dramaturg; n-am scris drame şi nici nu intenționez să 
o fac. Lucrarea de faţă nu este operă literară, ci una științifică, Care 
este atunci sensul titlului ales ? 

Spre a evita un conflict cu specialiştii literaturii, ţin să precizez 
că prin dramă, în sens larg, înțeleg desfășurarea unui ciclu de 
acţiuni izvorît din conflicte: cu sine și cu alţii, inter- şi intraindi- 
viduale, cu deznodămînt care nu este prin definiție şi în mod nece- 
sar „tragic“, catastrofal; ea poate avea chiar un „happyend“. Esenţa 
ei constă în confruntarea unor forţe, a unor pasiuni. Drama pe care 
o înfățișăm se află în afara artei literare, a planului de „reprezen- 
tare”, sau „contemplaţie“ estetică. Doar prin unele elemente des- 
criptive am căutat să-i dau un aspect literar, spre a face mai suges- 
tivă viziunea episodului; explicația o menţine legată de terenul arid 
şi impersonal al ştiinţei. 

Ne este oare permis, totuși, să amestecăm, chiar şi sub această 
formă, genurile ? Oare nici în accepţia dată mai sus, titlul nu s-ar 
potrivi psihologiei, realitate prin excelență abstractă și impersonală, 
incompatibilă cu rolul de eroină a unei drame? Înseamnă oare că, 
personificînd psihologia, facem literatură sau urmărim senzaţionalul ? 
Nicidecum. 

Ştiinţa o putem concepe ca un ansamblu închegat de cunoştinţe 
abstracte și generale, legate de un domeniu determinat și dobiîndite 
prin anume metode riguroase și obiective. Înţeleasă ca realitate 
abstractă, generală, obiectivă şi impersonală, ea nu poate servi, desi- 

gur, de subiect unei drame. Dar aceasta nu-i decit un punct de 
vedere ; mai există și un altul. 

Ştiinţa este un produs al muncii omului, menită să satisfacă tre- 
buinţele lui şi ale societăţii din care face parte; știința se încorpo- 
rează, deci, în viața umană, cu toate năzuinţele și pasiunile, bucu- 
riile și durerile ei, legate de căutarea adevărului. Știința se naște în 
adîncurile personalității umane, făcînd parte integrantă din această 
personalitate, angajată în rezolvarea problemelor vitale ale socie- 
țăţii ; nu lumină rece, nepăsătoare și străină de idealurile şi visurile 
omului, ci flacără, aprinsă din ciocnirile și frămîntările cugetului și 
ale inimii; luptă continuă, căutare neîncetată şi neobosită. Dina- 
mica omului de știință este dinamica științei însăși, pentru că nu 
există alt sens al noţiunii „om de știință“; omul aparţine ştiinţei, 
se identifică cu ştiinţa pe care a născut-o şi care l-a născut; ase- 
menea lui Pigmalion, care dă viaţă operei sale de marmură. 

Numai că „soarta“ acestei opere, o dată născută, depinde nu 
numai de vitalitatea ce i-a fost transmisă prin pasiunea autorului ei, 
ci mai aleş de ambianța socială în care continuă să-și ducă existenţa, 
de data aceasta, independent, desprinsă de acel ce a creat-o, De fapt 
societatea i-a dat impulsul vieţii și tot societatea îi determină longe- 
vitatea, asumîndu-și rolul parcei Atropos prin tăierea firului vieţii, 
atunci cînd i-a venit „sorocul“. Dar nici această fază a vieţii unei 
opere nu se petrece fără conflicte, fără dispute. În focul acestora, 
opera își conturează personalitatea, își oţeleşte caracterul, asigu- 
rîndu-și astfel dreptul la existenţă. 

Nu este, deci, o simplă metaforă, cînd vorbim despre viaţa, bio- 
grafia unei ştiinţe, despre strădania și zbuciumul ei, despre căderile 
şi  înălțările, durerile şi  triumfurile, încordările și  destinde- 
rile, conflictele și împăcările ei, adică despre „drama“ pe care 
o poate trăi şi o trăiește orice om de știință. Frămîntările drama- 
tice ale omului de știință sînt ale științei însăși și invers, Este situa- 
ţia psihologiei, o disciplină a cărei origine nu este bine determinată, 
al cărei obiect — dacă există — apare ca nebulos, ale cărei metode 
sînt considerate ca nesigure şi ale cărei legi sînt puse la îndoială ; 
disciplină care — după părerea unora — nu merită titlul de știință, 

S-ar putea bănui că noi creăm obstacole și rezistențe imaginare 
cu scopul de a ne procura plăcerea de a le risipi cu uşurinţă. De 
fapt însă istoria psihologiei, ca şi a oricărei științe, este o neînce- 
tată luptă de afirmare a adevărului. N-am urmărit aici înfățișarea 
întregii vieţi de pînă acum a psihologiei, ci numai a unor aspecte, 
conflicte şi contradicții din biografia psihologiei, socotite de noi ca 

fiind mai importante. Ceea ce am căutat să desprindem a fost mai 
ales efortul uman de a găsi o concepţie unitară şi ştiinţifică. Avem 
convingerea că, în rezolvarea principalelor contradicții ivite în dez- 
voltarea ştiinţei psihicului, concepția materialist-dialectică îşi veri- 
fică, în modul cel mai strălucit, vigoarea și totodată supleţea con- 
strucţiei sale. Efortul, însă, al gîndirii materialist-dialectice a fost 
susținut de flacăra pasiunii. Trebuie să recunoaștem că pasiunile 
care se ciocnesc în interpretarea problemelor majore ale psihologiei 
nu. au totdeauna puritatea ştiinţifică necesară, dar, din confruntarea 
lor, componentele vicioase se epurează treptat și cad contrazise de 
legile dezvoltării umane. | 

Cred că este bine să spunem ceva și despre ceea ce n-a consti- 
tuit obiectul intenţiilor noastre. N-am căutat să prescriu „primele“ 
principii şi nici să ofer „ultimele“ soluţii, cu pretenţia de a le con- 
sidera definitive, indiscutabile. A fost efortul onest al unui om, 


căruia nu i-a fost indiferentă disciplina ce a profesat-o, a trăit-o, 
devenindu-i „consubstanţială“. Punctele de vedere formulate, solu- 


țiile preconizate, sugestiile emise, îndoielile schițate sînt, desigur, 
expresia unor convingeri, dublate, însă, de rezerva omului de ştiinţă. 
Altfel, aş fi fost pus, de la început, în contradicţie cu mine însumi, 
cu atitudinea pe care o combat, aceea a dogmatismului, a „fixis- 
mului“ și a „substanţialismului“ intelectual, psihologic. Altcineva ar 
fi dozat, desigur, altfel, și mai bine, îndoielile și convingerile ; inten- 
ţia autorului se va dovedi împlinită dacă ideile exprimate aici vor 
avea claritatea necesară spre a se face înțelese şi forța indispensa- 
bilă spre a fi acceptate. | 

O lămurire asupra motivaţiei interesează, credem, pe orice cerce- 
tător care se analizează si reflectează asupra muncii sale creatoare. 
Persistă încă credinţa, că o operă ştiinţifică se explică numai prin 
motive de ordin raţional, abstract, științific; din premisele date, 
omul de ştiinţă trage concluziile necesare. Marxism-leninismul ne-a 
deprins să sesizăm în concepții „ştiinţifice“, motivații „extraştiin- 
țifice“, personale și — dincolo de ele — sociale. Autorul unei lucrări 
relativ recente de psihologie (1964) scria în introducere că „rădă- 
cinile cercetărilor în ştiinţele sociale“ trebuie căutate și în „viaţa 
personală a cercetătorului“, fapt care rareori apare în publicaţii 
(43.p, 1)*% 


* Prin prima cifră dintre paranteze indicăm numărul de ordine al 


lucrării citate, sub care poate fi găsită la Bibliografia de la sfîrşitul 
cărţii, şi a doua cifră pagina din lucrarea respectivă. 

Aceste motive „personale“ pot altera adevărul, dar îl pot şi 
impune ; depinde de treapta pe care o ocupă motivul în ierarhia 
valorilor personalităţii. O lucrare nu este viabilă fără o viziune adînc 
ancorată în viaţa personală a cercetătorului, depăşind în același 
timp limitele individualităţii sale. Pare paradoxal, dar așa este: cu 
cît o operă este mai personală, mai adînc trăită, cu atît mai mult 
ea întrece sfera intereselor subiective ale autorului, cu atît mai mult 
ea se cere dăruită altora. Un mare scriitor recomandă tinerilor să 
nu se apuce de scris decît numai dacă „nu pot să nu scrie”, decît 
numai dacă opera se cere exteriorizată, comunicată. 

Sînt obligat să mărturisesc că lucrarea de faţă s-a conturat și s-a 
materializat fără voia mea. Meditînd, în una din seri, asupra psiho- 
logiei ca știință şi plimbîndu-mi privirea pe rafturile bibliotecii mele, 
m-am oprit asupra volumului Limitations of science, al lui J. Sulli- 
van, apărut în 1938. Din paginile răsfoite mi s-a încrustat în creier 
aserțiunea autorului: „psihologia nu este știință“. Mi-am urmat, 
totuşi, itinerarul meu dinainte stabilit. Reflecţia, însă, îmi revenea 
mereu asupra pasajului din cartea consultată. Pentru a mă „eli- 
bera“, mi-am propus să scriu un scurt studiu asupra psihologiei ca 
ştiinţă. Gîndurile, însă, nestăpiînite, s-au așternut pe o traiectorie 
mult mai amplă, dobîndind vibrația şi tensiunea unei drame. 

Exemplul nu este dat pentru a servi ca model de cercetare ştiin- 
țifică, efort care nu admite „hazard“, nici „idei nestăpînite“. Ştiinţă 
înseamnă disciplină. Cercetarea întreprinsă, însă, s-a sprijinit pe o 
credinţă, pe gîndul că efortul făcut în această nouă direcţie va da 
roade. Ce să fac?.,. De vină-i Sullivan! 


* S-ar putea obiecta, totuși, că între anul 1938 și zilele noastre, 
situația psihologiei s-a consolidat în așa măsură, încît întrebarea, 
firească pentru trecut, a devenit caducă pentru prezent. Realitatea 
totuși dezminte această convingere. Un sociolog contemporan (S. Mos- 
covici) preconiza ideea unei discuţii largi pe temă: „Ce este o 
psihologie ştiinţifică 2“ „Ce-ar fi — spune el — dacă s-ar organiza 
într-o zi un colocviu pentru a ști ce este psihologia ştiinţifică 2“ 
Chiar dacă asemenea părere n-ar avea, la autorul ei, un substrat cu 
desăvirșire serios, ea însoțește darea de seamă asupra unei lucrări 
privind un domeniu destul de obscur încă al psihologiei: „motiva- 
ţia“, temă dezbătută în 1958, la o reuniune organizată la Florenţa 
de societatea psihologică de limbă franceză (cf. „L'Annee sociolo- 
gique“, P.U.F., 1962, p. 256). 

„Aceasta, pentru a nu mai vorbi — aci, în „Prolog“, căci tema va 
îi amintită în cuprinsul cărţii — despre încercările făcute, nu cu 
mulți ani în urmă, de a reduce psihologia la fiziologia activităţii 
nervoase superioare. 


14 











“Totuşi, nici Sullivan n-ar fi citat în această „prefaţă-prolog“, dacă 
cu douăzeci de ani în urmă, nu m-ar fi preocupat aceeași problemă 
şi n-aş fi încercat: rezolvarea ei în studiul: Ce este psihologia ? 

Unii filosofi ai științei susţin că multe teme, după atingerea apo- 
geului lor, dispar de pe firmamentul științific, pentru a reveni după 
două, trei decade, reluate fiind la un nou nivel de înţelegere; legea 
spiralei dialectice, am spune noi. Ceea ce se întîmplă pe planul so- 
cial are loc, probabil, și pe plan individual: „On revient tou- 
jours ,..“, dar altfel, 


Ca psihologi, nu ne putem mulțumi, totuşi, cu o simplă constatare 
sau descriere a fenomenului. Reîntoarcerea este, desigur, un act de 
memorie, act care nu este mecanic: nu revii decît atunci cînd ten- 
dința n-a fost cu desăvirşire și definitiv consumată, prin actul săvir- 
șit, sau cînd urmele acelui act apar la un moment dat într-o struc- 
tură nouă și cu o tensiune proaspătă. Ceea ce am făcut cu douăzeci 
de ani în urmă, nu m-a mulțumit; lucrarea a trebuit să fie reluată, 
așa după cum, desigur, ea va fi reluată, mai devreme sau mai tîrziu, 
de altcineva, nesatisfăcut de cele gindite de mine. Această explica- 


ție lămurește și faptul de a mă fi citat — poate prea des şi abun- 
dent — în cursul lucrării. Rog pe cititor să nu-i dea faptului altă 
interpretare. 


Aşadar, vina apariţiei lucrării n-o are nici fizicianul englez citat 
mai sus, nici autorul acestor rînduri; de vină este.,. psihologia, 
complexitatea psihologiei ca șiiință, ecou al complexităţii şi mai 
bogate încă a omului, a psihologiei sale. 

De aici, însă, nu trebuie să se tragă concluzia că-mi declin răs- 
punderea neajunsurilor lucrării; din nefericire, desigur, ele aparțin 
în mod exclusiv și integral autorului, 


1964 


LA A DOUA EDIȚIE 


Distanţă temporală de mai mulţi ani. Prilej de retrospecţie, de 
repliere a conștiinței asupra ei însăși, ocazie de investigare a trăiri- 
lor în timp: înainte și înapoi, intenţie şi realizare, nivel de aspirații 
şi nivel de împlinire; comparații și confruntări; un nou examen. 

Personajul angajat într-o „dramă“ de natură psiho-socială, obiec- 
tivîndu-se în eseul de faţă, se desparte la un moment dat de conţi- 

nutul conștiinței sale, încredinţindu-l altora. De aci înainte, creîn- 
du-şi un destin propriu, produsul se detașează de autorul lui: habent 
sua fata libelli. Conșştiinţa, însă, din care s-a născut, ideile care l-au 
germinat, nu și-au încheiat misiunea. Viaţa internă își continuă 
traiectoria iniţială. Două personaje, două destine: unul al cărţii, 
altul — al autorului. Unul este social, altul individual. 

Ce ne-ar putea aduce examenul traiectoriei acestei „drame“ ? 
Nu mă pot abţine de a mărturisi satisfacția față de modul cum a fost 
primită lucrarea. Ea s-a înscris ca un „act“ luminos în „Drama psi- 
hologiei“ şi-mi exprim aici gratitudinea faţă de autorii recenziilor 
asupra lucrării (Al. Arbore, lon Drăgan, Aurel Leon, Traian Herseni, 
Paul Popescu-Neveanu, Vasile Popescu, Nicolae Radu, V. Săhleanu, 
M. Schachter, Anton Tabachiu). 

Dar aceste aprecieri încă nu justifică reapariţia cărţii. O nouă 
ediţie revăzută trebuie să răspundă unui interes, incă neconsumat, 
din partea publicului. O altă editură, de data aceasta, și-a luat 
răspunderea în faţa cititorului, iar autorul a avut îndrăzneala de 
a supune „Drama psihologiei“ unui nou examen. 

Elementarul simţ al loialității mă obligă să fac cunoscut citito- 
rului că aceste reflexii asupra psihologiei nu au întrunit numai 
adeziuni, Ele au constituit subiectul unui nou „act“ dramatic, ilus- 
trînd titlul cărţii și justificînd în modul cel mai concret drama- 
tismul psihologiei însăşi. Este vorba de memorabila discuţie por- 
nită dintr-o neînțelegere sau voită ignorare a sensului major ai 
acestei cărţi, discuţie pe care cu calm și luciditate o apreciez încă 
și astăzi ca dogmatică şi absolutistă, dar asupra căreia nu cred că 
merită să ne oprim. 

Îmi voi permite „în replică“ să amintesc doar că de exempiu 
conf. dr. V. Săhleanu își intitulează recenzia sa „Dramaţica reabilitare 
a psihologiei“ (s.n.), iar M. Schachter, în „Cahiers de Psychologie* 
(IX, 1966, No. 3—4), încheie darea de seamă cu cuvintele: „Această 
monografie constituie o excelentă introducere la cunoașterea psi- 
hologiei.“ | 

Îmi exprim aici deosebita satisfacţie că poziţia susținută în 
„Dramă“ răspunde spiritului directivelor partidului nostru, Nu mă 
refer decît la întîlnirea conducătorilor de partid cu reprezentanții 
oamenilor de artă și cultură, cînd tovarășul Nicolae Ceaușescu a 
declarat în modul cel mai lămurit: „ne pronunţăm hotărît împotriva 
uniformizării şi șablonismului, a rigidităţii și dogmatismului“ (179). 

Ceea ce este valabil pentru creaţie în artă și cultură nu poate fi 
străin creaţiei ştiinţifice, 

Termenul însuşi de „dramă“ a fost interpretat de către unii con- 
frați ca o bagatelizare a „nobleţei“ de care trebuie să se bucure 
psihologia, iar tratarea cvasi-literară a problemelor ei fundamentale 
ca o coborire a prestigiului și o profanare a drepturilor „sacre“ 
cuvenite unei discipline „riguroase“ și autentic ştiinţifice. Modul 
însuși de a trata problemele „științifice“ fără cifre, fără exa- 
men de laborator, fără experimente, anchete și tabele impre- 
sionante ar fi un semn, dacă nu de „erezie“, cel puţin de abdicare 
de la știință. 

Cu toţii știm că mai există psihologi dogmatici și rigizi, care taie 
„sufletul“ în bucăţeie, iar fragmentele le pun la microscop și le 
consemnează în tabele, curbe, diagrame, scheme și ecuaţii. Omul 
viu şi concret se volatilizează în perspectiva mitului cifrelor și 
a mitului „preciziei“, de dragul cifrelor şi al preciziei. Siructu- 
rile vechi apar uneori sub forme moderne: casta devine sectă, 
secta — „şcoală“ ştiinţifică, cu limbaj ezoteric, ermetic închisă 
față de curente și opinii eterodoxe. Viața psihică, prin mobilitatea, 
fiuenţa și fineţea ei, cere din partea psihologului mai multă fineţe, 
subtilitate, mobilitate decît realitatea fizică. În zadar va aborda psiho- 
iogul problema „flexibilităţii“ în procesul de creaţie, cînd el însuși 
este lipsit de asemenea însușire. Așa se deschide un nou act al dra- 
mei : psihologul condamnat de psihologie! 

Totuși, cum nimic nu se pierde, acest lucru m-a ajutat să 
revăd mai atent lucrarea, iar în ediţia de fâţă să asociez, în sprijinul 
tezelor formulate în prima ediție, pe lîngă personalitățile deja citate, 
si alte nume de prestigiu. 

Așadar, avînd speranța că noua ediţie va răspunde unui interes 
al cititorului, am întîmpinat cu satisfacţie propunerea Editurii didac- 
tice și pedagogice de tipărire a ei într-o ediţie revăzută. Întrebarea 
se pune, însă, dacă lucrarea adresată cititorului de azi n-ar trebui să 
iniţieze un dialog cu totul nou. Cartea se cerea înnoită, revăzută și 
reexaminată, pusă în contextul ideilor de azi. Destinul social al lucră- 
rii impune autorului noi îndatoriri, 

Aici, însă, se produce interferența cu destinul mentai ai autoru- 
lui. În ce măsură ideile acestuia au evoluat în acord cu actualitatea 
şi în armonie cu trecutul său ideativ ? În cadrul sistemelor dinamice 

2 — Drama psihologiei 


respective, ideile au și ele viaţa lor, raza lor de acţiune şi longevi- 
tate, traiectoria şi ciclul lor de existenţă. 

Unii autori care și-au reeditat lucrările și-au dat seama că 
este mai ușor să scrii o nouă lucrare decit să perfecţionezi una 
mai veche. Un tratat poate fi mai uşor amendaţ; articulațiile 
lui fiind mai precise, mai pregnante, modificările de amănunt nu 
lezează structura generală, care rămîne „clasică“. Un eseu, apro- 
piindu-se mai mult, ca formă, de creaţia literară, are o amprentă 
mai individuală, o structură, ale cărei elemente nu pot fi supri- 
mate sau adăugate, fără ca operaţia să nu se repercuteze esenţial 
asupra întregului. Am ales, totuși, alternativa retușării și adău- 
girii, fiindcă, în fond, atitudinea autorului în problemele fundamen- 
tale a rămas aceeaşi. 

Distanţa dintre ediţii nu este cronologică, ci psihologică şi cultu- 
rală, ca și distanța dintre generaţii. Totul depinde de intensitatea, 
ritmul și anvergura ideilor proiectate între două date. Se întîmplă 
ca imprimarea unei lucrări să reprezinte încheierea unui ciclu care 
nu se mai redeschide de către autor. Alteori, cartea este un instan- 
taneu al unei vieţi care continuă să se desfășoare cu impetuozitate 
şi după aceea. În genere, lucrarea încheie un ciclu, iar reeditările sini 
reproduceri sau definitivări ale ciclului iniţial. 

Deși în intervalul acestor două ediţii am avut numeroase alte 
preocupări, mai apropiate sau mai îndepărtate de „Dramă“, reflexiile 
și lecturile noi mă făceau să reiau meditaţiile de la punctul în 
care ele se structuraseră cu ani în urmă. Bibliografia adăugată la 
lucrare este un indiciu al acestui proces, chiar dacă nu toţi autorii 
citați în bibliografie figurează în textul noii ediţii. Contactul cu 
trecutul primei ediţii m-a făcut mai mult să adaug, și să precizez 
decît să elimin. Care a fost criteriul opțiunii în această operaţie 
de reimprospătare ? | 

Îmi aduc aminte de paradoxul semnalat de Papini: generaţia 
nouă este mai în vîrstă decit cea „virstnică”, fiindcă la experienţa 
celei anterioare, dobîndită prin educaţie, noua generaţie asimilează 
o experiență în plus. În felul acesta, civilizațiile „vechi“ sînt în 
fond noi, față de cele următoare, care devin, relativ, vechi. În 
realitate, este vorba de distincţia dintre virsta indiviauală şi cea 
culturală. Se înţelege de ce unui om în virstă, ca și unui tînăr din 

generaţia următoare, îi este greu să discearnă dintre nou și vechi, 
dintre vechi şi învechit. 

Am păstrat același caracier „dramatic“ în tratarea procesului 
de constituire a psihologiei ca știință. Titlul lucrării, ca şi orientarea 
spre „concret“, nu mi-au fost sugerate de Politzer, psiholog fră- 
mîntat de aceleași probleme. Este posibil, totuși, ca lectura mai 
de demult a lucrărilor acestui remarcabil psiholog să fi germinat 
în subconștient, determinînd, într-o măsură, opţiunea finală. În re- 
cenzia din „Lupta de clasă“ a Anei Tucicov-Bogdan, se face o apro- 
piere între caracterul lucrării mele și concepția lui Politzer. 
Aceasta m-a făcut să revin asupra ideilor acestui subtil gînditor, 
Personal, am circumscris înţelesul conceptului de dramă la consti- 
tuirea și dezvoliarea psihologiei ca știință și a psihologului ca om 
de stiință, în timp ce Politzer se referă la caracterul dramatic al 
trăirilor psihice în general], 

Printre precizări şi adăugiri, consider ca mai importante pe 
acelea care se referă la specificul faptuiui psihic. Examenul re- 
trospectiv m-a făcut să-mi dau seama astăzi, mai bine ca acum 
șapte ani, că germenii monismului materialist dialectic apar cu 
destulă claritate în lucrările mele mai vechi, mai ales în „Carac- 
terele afectivității“ (1937) și „Conștiinţă şi Inconștient” (1941). Ple- 
cînd de la unitatea iniţială a „înțelesului“”, semnalez diferenţie- 
rea progresivă a acestuia în „sens“ și „semnilicaţie“, în aspectul 
subiectiv, afectiv, vital, biologic și aspectul obiectiv, intelectual, 
spiriituai. , 

În fine, nu pot termina observaţiile mele fără a semnala o dată 
mai muli o caracteristică a psihologiei, personajul principal al 
„Dramei“. Obiectivarea observaţiei, distilarea adevărului, determi- 
narea faptului „așa cum este el“, în „esenţa“ lui, sînt operaţii mai 
dificile în psihologie decit în orice altă ştiinţă. În ceea ce obser- 
văm se infiltrează, într-o măsură mai mare sau mai mică, şi reac- 
ţia celui observat față de observaior. Observarea conduitei faţă 
de o situaţie este alteraiă prin atitudinea faţă de psiholog a subiec- 
tului observat. De aceea, psihologia experimentală, de laborator, 
nu va putea niciodată epura pe de-a-ntregul rezultatul obţinut prin 
eliminarea acestui „ingredient“, imprevizibil și inoportun. Nu vom 
fi niciodată în stare să facem ca Le Sage, care i-a îngăduit „dia- 
volului șchiop“ să descopere acoperișurile caselor pentru a putea, 
împreună cu Zambullo, să surprindă motivele acţiunilor umane şi să 

dezvăluie gindurile cele mai secrete ale acestora. În misiunea noas- 
tră de psihologi este foarte greu să putem observa fără a fi obser- 
vaţi şi cu atit mai puţin să putem experimenta sau ancheta răminînd 
invizibili. De altiel, acest fenomen perturbator al prezenţei l-a făcut 
şi pe mare.e fizician W. Heisenberg să formuleze celebrele „relaţii 
de indeterminare“, 

Pină ce vom găsi secretul lui Le Sage, rămîne să ne mulțumim 
cu izolarea şi determinarea cît mai fidelă și exactă a acelor „perso- 
naje“ mobile și greu de identificat, denumite „variabile psihice“ şi 
„factori“. 

Rămiînem cu convingerea statornică și nealterată că știința omu- 
lui este una din importantele și indispensabileie surse ale progre- 
sului uman, 

|. PREAMBUL 


1, 1. NEVOIA UNEI INFORMAȚII BIOGRAFICE 


Înțelegerea și explicaţia în domeniul psihic impun, în 
cea mai mare măsură, explorarea trecutului, folosirea 
metodei longitudinale, biografice. Cunoașterea unui pro- 
fil psihic se conturează mai bine prin dezvăluirea lui ge- 
netică. Sondajul retrospectiv ne ajută să vedem mai de- 
parte şi în viitor. Anamneza pregătește prognoza. 

Dacă metoda transversală, prin situarea cuiva în ra- 
port cu alţii (socii), de aceeași vîrstă, cultură, profesiune 
etc., contribuie la înțelegerea unei persoane la un mo- 
ment dat, metoda longitudinală ne ajută la explicareu 
structurii pe'soanei studiate în devenirea ei și, pe baza 
aceasta, la prevederea reacţiilor sale faţă de situaţii simi- 
lare. Folosirea informaţiei biografice este o condiţie 
extrapolării, a proiecției temporale. Cunoașterea a ceea 
ce nu mai este contribuie la anticiparea a ceea ce nu 
este încă. 

Fără a identifica transformările conștiinței sociale cu 
acelea ale unui organism, le putem privi și pe unele și 
pe altele, ca o succesiune logică a fazelor unui ciclu uni- 
tar și dinamic. Vorbim atunci despre „naşterea“, „viaţa” 

sau „moartea“ unei instituţii, despre „nașterea“ și „dez- 
voltarea“ unui cuvînt, a unei limbi, a unei științe. 

Înțelegerea psihologiei ca știință cere în mod nece- 
sar o scurtă explorare a trecutului acestei discipline. Cum 
și cînd s-a născut ea ? Prin ce faze a trecut psihologia, 
pînă să ajungă la profilul ei de astăzi? Privită în în- 
treaga ei dimensiune temporală, psihologia își dobîndește 
înţelesul ei integral și ne permite o apreciere mai justă 
a valorii sale. - 


[, 2. ISTORIA N-ARE SENS UNIC 


Învestigaţia trecutului și a dezvoltării unei persona- 
lităţi se numește biografie ; întoarcerea spre trecutul unei 
societăţi, a unor instituţii sau curente sociale se înca- 
drează în noţiunea de istorie. Este greu de determinat 
limita între biografie și istorie. Viaţa unei persoane ca- 
pătă sens din integrarea ei într-un context social; la 
rîndul lui, drumul istoric al sociețății este marcat de un 
șir de personalităţi, de eponimi, nume legate (nu tot- 
deauna corect) de epoci, evenimente, opere sau insțitu- 
ţii. lată de ce biografia poate fi istorică, iar o istorie poa- 
te fi — după cum spune Ludwig Pongratz — nu numai 
cronologică sau problematică, ci și biografică (266, p. 9). 

Prin informaţiile din trecut, prezentul devine mai 
bine înțeles; semnificația actualităţii se profilează din 
datele trecutului. În măsura în care actualitatea este 
legată de trecut, faptele prezente ne apar ca efecte ale 
unor fapte descrise cu grijă de istorie. Se constituie ast- 
fel o structură, ale cărei componente se află într-o co- 
nexiune temporală organică. Necesitatea de a determina 
sensul prezentului ne impune astfel o privire retrospec- 
tivă, istorică și biografică, o viziune explicativă; sem- 
nificaţia prezentului se impune prin legarea acestuia 
de trecut. 

Dar mișcarea în acest sens unic nu epuizează nevoia 
de înțelegere a omului de știință; semnificaţia trecutului 
se conturează și ea prin prisma prezentului. Însăşi des- 
crierea și notarea cronologică a trecutului nu este o 

reproducerea mecanică a acestuia, o transpunere fidelă 
pe plan verbal a realităţilor concrete, ci un prim pas de 
selecție a ceea ce considerăm ca important. Care însă 
sint criteriile de ridicare a unui fapt neutru la rangul de 
valoare ? Este ușor de înţeles că indicii respectivi sînt 
dictaţi de interesele ştiinţifice ale prezentului şi variază 
în funcție de configuraţia acestuia. lată de ce fiecare 
prezent elaborează o istorie diferită de a momentului 
anterior ; fiecare prezent vede trecutul altfel. 

Dacă criteriile aprecierii şi alegerii trecutului variază 
în funcție de prezent, aceleași evenimente văzute de isto- 
ric, în momente diferite, nu ne vor apărea niciodată iden- 
tice; ele vor varia în funcţie de prisma actualităţii isto- 
ricului. Fiecare epocă își construiește istoria ei, fiecare 
prezent sugerează o interpretare proprie a trecutului. 
Ceea ce ieri trecea neobservat pentru istorie, astăzi are 
o valoare hotăritoare... „După un anumit interval de 
timp, spre pildă, după un sfert de secol — spune Miron 
Constantinescu — anumite fapte sociale sau anumite 
evenimente istorice capătă alt caracter, își sporesc sau 
își diminuează însemnătatea în raport cu felul cum ele 
s-au situat în contextul istoric, în dezvoltarea istoriei“ 
(196, p. 10). 

lată de ce istoria se cere mereu reluată și faptele isto- 
rice supuse unei noi „reevaluări“. Asemenea perspectivă 
a și făcut pe unii să recomande procedeul invers de a 
scrie istoria : nu de la trecut spre prezent, ci de la pre- 
zent spre trecut, de-a-ndoaselea (G. Papini). 
Plimbîndu-ne în dublul sens pe linia temporală (de- 
venită astfel, în parte, ca și cea spaţială, reversibilă), 
prezentul se explică prin trecut, iar trecutul se clarifică 
prin prezent; ceea ce a fost după explică ceea ce a fost 
inainte. Paradoxal, am putea repeta cuvintele lui Papini: 
„pentru a înțelege un mare om trebuie să pornim de la 
moartea lui“; ceea ce se și face dealtfel. „Înainte“ se 
constituie într-o unitate organică și indisolubilă cu 
„după“. Prezentul individual se explică într-o mare mă- 
sură prin ceea ce nu mai este, iar ceea ce a fost — prin 
ceea ce este. 

Cauzalitatea și finalitatea dezvăluie cele două feţe 
corelate ale existenței umane, cele două direcţii de 

explicaţie a fenomenului social : prin trecut și viitor. In- 
terpretarea prezentului prin trecut devine mai clară în lu- 
mina relaţiilor cauzale, iar lămurirea trecutului prin 
prezent răsare mai bine în lumina finalităţii, atunci 
cînd apreciezi evenimentul istoric „din punct de ve- 
dere al direcţiei în care se dezvoltă istoria“ (196, p. 12). 
Semnificaţia istorică devine astfel științifică, obiectivă, 
eliberată în cea mai mare măsură de coeficientul subiec- 
tivității istoricului. 

În încercarea de faţă nu urmărim scopuri de natură 
istorică. Istoria biografică ne va servi numai pentru a 
contura semnificaţiile privind devenirea psihologiei. 
Vom înţelege astfel mai bine că nu tot ceea ce este „nou“ 
este la fel de original și viabil. Fundalul istoric ne va 
ajuta să ieșim din cadrele rigide statornicite de decenii. 
Necesitatea este cu atit mai imperioasă, cu cît ritmul 
dezvoltării, accelerîndu-se, revizuirea, reconsiderarea 
valorilor se cere făcută la intervale tot mai apropiate, 
Ceea ce ieri apărea ca eveniment revoluționar, astăzi: 
uneori este dat uitării, iar unele fapte, în trecut neglijate, 
dobîndesc în prezent dimensiuni uriașe. 


[. 3. UN SEMNAL DE ALARMĂ 


Răsturnările de valori, stările de incertitudine, mo- 
mentele cruciale de opţiune, poartă numele de criză sau 
mutație. Crizele reprezintă acuitatea maximă a unor con- 
tradicţii, lupte; culmea unor tensiuni dinamice dintre 
forţele opuse. i 

În introducere la „Panorama ideilor contemporane“, 
Gattan Picon face o declaraţie impresionantă: „Nici- 
odată — spune el — n-a fost mai intens, mai legitim 
sentimentul de a trăi o mutație fără precedent“ (252, 
p. 11). „În jurul nostru și înaintea noastră, în noi, iotul 
este schimbat“ (ibidem, p. 14). „Lumii îi succed lumile“ : 
„Multe geometrii“, „multe logici posibile“, „mentalități“, 
„Structuri psihologice ireductibile“ (ibidem, p. 17). „De 


fiecare dată realitatea are o faţă nouă care cere o pri- 

vire nouă. Vechiul imperiu se năruie; este trezirea na- 
ționalităţilor spiritului“ (ibidem, p. 18). „Gîndirea contem- 
porană este reflexul unei crize“, afirmă și Roland Caillois 
(252, p. 45). Mueller F. L. apreciază, la fel, situaţia drept 
„Criză contemporană“, „o criză care interesează întreaga 
gîndire contemporană, atît filosofia, cît şi ştiinţele“ 
(247, p. 386). 

Jean Piaget lansează „un strigăt de alarmă“, spre a 
„apăra o poziţie“, și anume poziţia unei psihologii auten- 
tic științifice (262, p. 33). Tot el constată: „o disociere 
tragică a cunoștințelor și, în multe privințe, a spiritului 
uman însuși“ (ibidem, p. 91). El ne îndeamnă să medităm 
la „remedii susceptibile să atenueze haosul actual“ și să 
ne îndreptăm eforturile spre apărarea „faptului experi- 
mental“ împotriva speculaţiei filosofice, spre apărarea 
psihologiei experimentale de psihologia filosofică (ibi- 
dem, p. 92). 

Chiar dacă nu putem fi de acord cu limitarea filoso- 
fiei la lumea valorilor și la statutul „înțelepciunii“, dez- 
acordul s-ar atenua, cred, cu interpretarea că Piaget nu 
face distincţie netă între metafizică — cunoaștere „su- 
praștiințifică sau pâraștiinţifică“ și filosofie. Aici sîntem 
mei aproape de părerea lui Ayer care vede în filosofie 
două aspecte : 1) relaţia ideilor între ele (ceea ce se cris- 
talizează în logică și matematică) și 2) relaţia cu faptele, 
cu științele empirice. În cazul al doilea, rolul imens al 
filosofiei constă în anticipare, formulare de ipoteze, mai 
mult sau mai puţin probabile și, în orice caz, verificabile. 
Numai cînd propoziţiile ipotetice nu satisfac acest prin- 
cipiu, avem metafizică. Funcţia filosofică n-ar consta, 
deci, în furnizarea „adevărurilor“ speculative și nici în 
rivalizarea cu ipotezele științei; „funcţia filosofiei ar 
consta în a clarifica propoziţiile științei prin dezvăluirea 
relaţiilor lor logice și prin definirea simbolurilor folo- 
site“ (184, p. 32). 

Filosofia, deci, n-o vedem desprinsă, izolată de ştiinţă 
în general, nici de psihologie în special, ci ca un mod 
specific de sinteză şi adeseori de anticipare a unor sem- 
nificaţii. Semnalul de alarmă al lui Piaget îl apreciem ca 
justificabil numai cu privire la imixtiunea metafizicii, 
Conceptul de psihologie, însă, îl considerăm îngustat prin 

identificarea lui cu noţiunea de disciplină strict experi- 
mentală, de laborator; verificarea se cere înţeleasă în- 
tr-un sens mai larg. 

Nici o altă ştiinţă n-a fost obiect al atîtor aprecieri 
contradictorii ca psihologia. Privită dintr-un anumit 
punct de vedere, ea este totul; prin inversarea extremi- 
tăţilor ocheanului, transformăm psihologia într-un punct 
matematic. 

Atitudinea totalitară și imperialistă a psihologiei se 
realizează prin două procedee : prin interiorizare şi exte- 
riorizare ; prin reducerea întregii existenţe la conştiinţă 
sau prin proiectarea faptelor de conștiință în afară, asu- 
pra întregii realităţi ; idealizare în primul caz, antropo- 
morfizare în al doilea. În adevăr, dacă ne situăm pe o po- 
ziţie idealistă, nu putem concepe nici un fapt în afară ce 
conștiință, știința realităţii întregi devenind știință des- 
pre psihic; „lumea este reprezentarea mea“; solipsism 
desăvirşit al idealismului subiectiv. 

Reflexia filosofică este precedată sau adesea însoţită 
de un mecanism psihic primar, al proiecției, al exterio- 
rizării și înstrăinării conștiinței proprii. Copilul, adultul 
necivilizat sau pasionat sînt înclinați să interpreteze rea- 
litatea din afară prin prisma trăirilor lor subiective : ani- 
mism, antropomorfizare a lumii. Transformările din uni- 
vers re apar ca fiind mînate de o motivaţie psihică; 
schimbările lumii capătă o semnificaţie și intenţionali- 
tate psihică ; lucrurile împrumută o expresie umană. To- 
tul devine însuflețit; omului nu-i rămîne decît să des- 
ciireze resorturile psihice ale fenomenelor spre a le putea 
declanșa, la nevoie, în folosul său. Psihologizare totală 
a lumii. / 

Nu este mai puţin adevărat, însă, că orice manifestare 
și creație umană, oricît de abstractă și obiectivă ar fi 
ea, are un fundal psihic. Filosofia fenomenologică și exis- 
tențialistă, reducînd totul la „sens“, iar sensul la exis- 
tenţa „omului-în-lume“, derivă implicit totul din matri- 
cea trăirii omului, din experiența anterioară interiorizării 
și exteriorizării, subiectivării și obiectivării ei. Chiar 
dacă se evită psihologizarea, adică interpretarea reali- 
tății prin prisma subiectivităţii, a conștiinței individuale. 
trebuie să recunoaștem că la originea oricărei „realităţi 

obiective”, „ştiinţifice“ se află și un fragment de reali- 
tate psihică, subiectivă. Acesta este sensul declaraţiei 
unui Pierre Janet: „Psihologia prin definiţia însăși a 
obiectului său, ţine absolut de tot. Ea este universală. 
Fapte psihologice sînt pretutindeni. Ele există tot atit 
de bine în lucrările unui scriitor, ca şi în studiile anato- 
mice asupra creierului”. 

În fața unei asemenea mărturii psihologiste se ridică 
un val de contestaţii. Gindirea contemporană este prin 
excelenţă logicizantă și matematizantă. Idealul științific 
de obiectivitate devine o forţă inexpugnabilă, de neîn- 
vins. Drumul psihologiei spre știință nu este decit SA 
epopee de deziluzii“, declară cu amărăciune Politzer încă 
în 1928 (265, p. 2). Grav şi paradoxal apare faptul că ver- 
dictul despuierii de subiectivitate a științei vizează cita- 
dela însăși a subiectivităţii, psihologia ; realitatea subiec- 
tivă, conștiința, se cere epurată de subiectivitate. „Biata 
psihologie | — exclamă un psiholog. După ce a pierdut 
sufletui, apoi spiritul și conștiința, se află acum încurcață 
cu conduita“ (cf. 266, p. 310), 

Procesul necruţător al depsihologizării este urmărit cu 
consecvență. Reducționismul biologic și fiziologic este 
prea cunoscut spre a insista asupra lui. Progresele bic- 
chimiei și ale microfizicii ne tentează să adoptăm limba- 
jul fizicalist. Succesele ciberneticii ne ambiţionează să 
explicâăm într-un limbaj de mașină cele mai complicate 
procese ale sistemului nervos. „Se poate concepe — 
spune A. Gierer — deși nu cu totul plauzibil, că teoria 
conștiinței va deveni într-o zi o parte a unei fizici mult 
mai generale și mult mai complete, cu criterii total deo- 
sebite de acelea pe care putem să le concepem în pre- 
zent” (215, p. 63). Prudenţa autorului nu poate, însă, ca- 
mufla speranţa specialistului fizician de a pătrunde „,tai- 
nele” conștiinței cu ajutorul unţi microscop electronic 
sau altor instrumente de laborator. Psihologul care nu 
și-a însușit limbajul logico-matematic și cibernetic în- 
cepe să fie privit ca făptură antedeluviană. Sentimentul 
de mindrie de ieri al psihologului instruit în laboratorul 
lui Wundt face astăzi loc unei stări de derută. „Nenoro- 
cirea psihologului — spune Pierre Greco — este de a nu 
fi niciodată sigur că „face știință“. Iar dacă o face, nu 

este niciodată sigur că aceea este psihologie“ (216, 
p. 937). Dacă despre psihologii „clasici“ se poate spune 
că „sînt oameni de ştiinţă în măsura în care şi sălbaticii 
evanghelizaţi sînt creștini“ (265, p. 6), apoi idealul unor 
„oameni de ştiinţă“ de azi este de a exprima personali- 
tatea umană printr-o formulă matematică | 

În faţa unor asemenea atitudini contradictorii și opo- 
ziţii acute ni se cere un discernămint deosebit, inainte 
de a face opţiunea sau a formula un prognostic. Exame- 
nul prealabil ar trebui să vizeze natura crizei. „lrebuie 
să se știe — spune Racamier — că în evoluțiile colective, 
ca și în cele individuale, criza poate fi maturativă; se 
impune să distingem crizele progrediente de crizele de 
dezintegrare; din primele, persoanele și instituţia ies 
întărite, dar ies slăbite din cele secunde“ (272, p. 98). 

În privinţa crizei prin care trece psihologia, avem Mo- 
tive de a ne ralia la părerea optimistă. Semnalul însuși 
de alarmă este un indiciu că organismul social urmează 
să ia măsuri de apărare împotriva virusului de dezinte- 
grare. Sper că lucrarea noastră va contribui la adîncirea 
examenului reflexiv al psihologului asupra științei pe 
care o face. Deci, spre o mai bună psihologie a psiholo- 
giei și mai obiectivă psihologie a psihologului ! 


[. 4. ÎN FAȚA ANTINOMIILOR 


Unul din factorii care condiţionează constituirea psi- 
hologiei ca știință este și calitatea materialului concep- 
tual cu care operează psihologia. Cercetările recente ale 
lui S. Korner (229) au dovedit că atingerea unui grad 
înalt de scientifizare a unei teorii presupune și prelucra- 
rea avansată a elementelor acelei teorii. Astfel pentru 
a se ajunge la unificarea deductivă a experienței — care 
reprezintă un nivel superior de organizare științifică — 
se cere să efectuăm mai întîi procesul de idealizare a 
noţiunilor cu care operăm, adică de șlefuire a acestora, 
pînă ce ele se constituie ca obiecte periecte. După cum 
ne convinge Kârner, experienţa ne oferă un material 

prea puţin prelucrat pentru a putea fi inclus în această 
stare într-o teorie științifică. În experienţă întîlnim „indi- 
vizi empirici“, care nu sînt bine definiţi, „clase și relaţii 
inexacte“, care nu sînt bine delimitate, şi „continuuri 
relative“, al căror caracter depinde de context. Cel mai 
supărător aspect este poate existenţa, în cazul claselor 
de asemănare, a „candidaţilor neutri“, adică a unor ele- 
mente care sînt eligibile și ca membri și ca nemembri ai 
clasei. Pentru a ne ridica la nivelul științei, se cere să 
eliminăm asemenea ambiguităţi și incertitudini. Aceasta 
se realizează prin procesul de idealizare, care ne oferă 
posibilitatea să înlocuim indivizii nedefiniţi prin indi- 
vizi definiţi, clasele și relaţiile inexacte prin clase şi 
relaţii exacte, continuurile relative prin continuuri ab- 
solute. 

În legătură cu aceasta, P. Botezatu (190. pp. 170—171) 
a observa! că situaţia este dramatică, deoarece ea ne 
conduce la o „antinomie metodologică“, adică la nepu- 
tința de a atinge simultan ţelurile cunoașterii științifice. 
In măsura în care înaintăm pe o direcţie, sîntem siliţi să 
ne retragem de pe altă direcţie. În cazul de mai sus, în- 
tilnim antinomia exactilăţii : exactitatea termenilor im- 
pune idealizarea obiectelor (190, pp. 183—187). Einstein 
a intuit prezenţa acestei antinomii atunci cînd a afirmat 
că: „Întrucît propoziţiile matematicii se referă la reali- 
tate, ele nu sînt sigure și întrucît sînt sigure, ele nu se 
referă la realitate“ (204, p. 319). Cu alte cuvinte, exacti- 
tatea cunoștințelor și reflectarea fidelă apar ca țeluri 
incompatibile pînă la un punct: ceea ce cîştigăm pe o 
linie, pierdem pe altă linie. 

Trecind la psihologie, vom observa că aceasta este 
o știință concretă, strins legată de experienţa imediată. 
În cazul psihologiei, procesul de idealizare a noţiunilor 
operează prea puţin sau poate chiar deloc. În studiul 
fenomenelor psihice nu simţim necesitatea să acoperim 
complexitatea, variabilitatea și continuitatea proceselor. 

Dintre științele umaniste, psihologia se află în punctul 
cel mai nevralgic al contradicţiilor, în apogeul dramatic 
al antinomiilor. „De voie sau fără de voie — spune 
Parodi Dominique despre psihologie — ea se află tot- 
deauna călare intre obiect şi subiect; ca obiect propriu 

ea are raportul unuia cu altul, influența unuia asupra 
altuia, transiormarea unuia în altul“ (253, p. 199). 


În ştiinţele naturii obiectul ideal este, în anumit sens, 
obiectiv prin definiţie ; obiectivitatea, în sens epistemo- 
logic, se. realizează prin despuierea lui progresivă de 
zgura subiectivităţii cercetătorului. Dar ce facem cu psi- 
hologia, al cărei obiect este subiectivitatea însăși, ale 
cărei generalizări sînt individualitatea și unicitatea în- 
săși, ale cărei legi sînt şi trebuie să se aplice particula- 
rului specific și concret? Abstractizarea concretului, 
idealizarea realuiui, generalizarea particularului, obiec- 
tivarea subiectului, interiorizarea exteriorului şi exterio- 
rizarea interiorului, știinţifizarea trăirii intuitive sînt 
contradicții pe care trebuie să le rezolve psihologia. Cu 
cît mai exact, cu atit mai puţin real; cu cît mai concret 
și mai real, cu atît mai puţin exact. lată antinomii supă- 
rătoare şi, în aparenţă, insolubile. Obiectivarea subiec- 
tului duce spre precizie și știinţifizare, dar, în același 
timp, spre abolirea subiectivului ca obiect al psiholo- 
giei şi, prin aceasta, spre dispariţia psihologiei. Subiec- 
tivarea, trăirea și intuirea obiectului psihologic aduce 
pe prim plan obiectul psihologiei, dar prin aceasta înlă- 
tură cu desăvirşire eșafodajul științific al științei psiho- 
logiei. În acest context de contradicții intră și opoziţiile 
metodologice : clinic-experimental, înțelegere-explicaţie, 
concretizare-idealizare. 

Psihologia modernă se străduiește să dezvăluie aspec- 
tele dialectice care ţin de natura intimă a psihicului. 
Aici operăm în mod obișnuit cu indivizi nu prea bine 
definiţi, cu clase și relaţii mai mult sau mai puţin exacte. 
Deseori ne împiedicăm de „subiecţi-neutri“, cu care nu 
prea știm ce să facem. Dar în măsura în care sîntem siliţi 
să renunţăm la idealizări, în folosul concretului com- 
plex, în aceeași măsură psihologia pierde ceva din ca- 
racterul științific, comparat cel puţin cu modelul tradi- 
țional de „știință exactă“. Ea este silită să opereze cu 
concepte inexacte și de aceea și legile ei vor avea un 
caracter aproximativ, maleabil. Dar ce înseamnă exact ? 

Nu cumva și aici avem în faţă un absolut metafizic? 
Va trebui, probabil, să se construiască un alt model de 
știință pentru psihologie și în genere pentru științele 
umane. 


I. 5. ÎN CĂUTAREA UNUI FIR AL ARIADNEI 


I.5.1. PUNCTUL DE PLECARE 


O explorare de natură biografică, istorică, presupune 
ca fiind bine determinată realitatea al cărei trecut ni-l 
propunem spre studiu. În cazul nostru, ar însemna să 
știm ce este psihologia. A şti ce este psihologia implică 
informaţii precise cu privire atit la obiectul ei, cît și la 
metodele ei de cercetare. Dacă psihologia este știință, 
sintem îndreptăţiţi să ne punem întrebarea și asupra 
legilor prin care această disciplină explică fenomenele 
din domeniul cercetat de ea. Toate acestea la un loc, mai 
presupun, ca fiind bine cunoscută, natura cercetării știin- 
țifice. Or, aceste presupuneri, după cum vom ve- 
dea, nu sînt pe deplin întemeiate, cu toate că mulţi oa- 
meni de știință vorbesc despre știință ca despre o reali- 
tate bine cunoscută, ca despre o noţiune pe deplin cla- 
rificată și însușită de toată lumea în mod uniform. La o 
aprofundare mai atentă, lucrurile se prezintă altfel. 

Dacă am accepta înţelesul de existenţă sau lucru, așa 
cum este el formulat de Tadeusz Kotarbinski, adică de 
pe poziţia concretismului soraațic (numit de autorul aces- 
tei concepţii și ca reism somatic sau pur și simplu so- 
matism sau pansomatism *), am spune, în mod consec- 
veni cu definițiile iniţiale, că știința nici nu există, 
fiindcă ea nu poate acţiona prin ea însăși asupra altor 
lucruri și nici asupra unui organism capabil de a reac- 
ționa la un excitant (cf. 84, pp. 79—91). Dar, ceea ce este 


* Termenul de pansomatism (de la gr. pan==tot; soma=corp) se 
traduce prin „totul este corp“, iar noţiunea de corp se definește 
prin întindere și inerție, 

respins de filosoful polonez în sensul iniţial şi principal, 
este acceptat de el în alt sens, secundar, adică el admite 
că există oameni care au cunoștințe, învaţă singuri și 
învaţă pe alţii. Dificultatea apare, deci, mai mult pe 
plan logic, filosofic. 

Mai serioasă, însă, ne apare observaţia lui Ackoff 
L.. Russel, care constată, în privinţa definiţiei şi caracteri- 
zării ştiinţei, un mare număr de puncte de vedere „incon- 
sistente“, ce „demonstrează că nu este ușor de realizat 
o definiţie adecvată“ a științei, din cauza, în bună parte, 
a caracterului dinamic al acesteia. Înţelesul științei va- 
riază cu stadiile ei de dezvoltare, fiecare moment istoric 
impune un nou înțeles al șiiinţei (cf. 9, p. 1). 

Situaţia se complică și mai mult, dacă ne întrebăm 
asupra definiţiei psihologiei. Lipsa de concordanţă în 
această privinţă se manifestă pe tot întinsul istoriei aces- 
tei discipline. 

Dacă un manual elementar de psihologie — din ra- 
ţiune didactică — are, în mod necesar, un caracter mai 
dogmatic, mai puţin problematic și nu oferă elevului ma- 
teria științifică în toată complexitatea acesteia, cu cețu- 
rile care învăluie culmile științei, cu incertitudinile ine- 
rente fazelor ei de dezvoltare, cu oscilaţiile firești pro- 
cesului de cercetare independentă și originală; dacă 
acest aspect elementar, cu contur precis și înţeles indu- 
bitabil al cunoştinţelor, nu solicită, în mod imperios și 
de la început, reflexiunea elevului asupra teoriei științei 
respective, meditaţia studentului, proiectîndu-se dincolo 
de limitele manualului, cercetează cutezător, comparativ 
și critic, soliditatea științei respective, bazele adevăru- 
lui ce i se transmite. Deosebirile dintre științele naturii 
și psihologie i se impun din ce în ce mai clar. Pe deo 
parte, terenul ferm, bine conturat și relativ neted, al 
științelor matematice, previzibilitatea indubitabilă, pre- 
cisă și impresionantă a fizicii, chimiei și chiar a biologiei, 
iar pe de altă parte, în psihologie incertitudinea datelor 
și definiţiilor, confuzia terminologică, interpretări ade- 
sea contradictorii, ipoteze rareori verificate, metode încă 
empirice, descrieri vagi și şovăielnice. Impresie deplo- 
rabilă ! : 

Dacă modelul științific al lumii externe îl aflăm în 
matematică, fizică sau chimie, modelele lumii interne le 
găsim mai curînd în creaţiile romancierilor sau drama- 
turgilor și chiar în basmele populare. Dacă ştiinţa se 
definește ca sistem închegat de cunoștințe, cu obiect 
bine definit, metode precise și obiective, legi riguroase, 
atunci psihologia nu mai poate fi știință, adică psiholo- 
gie, ci altceva: literatură, artă, „un joc de imaginaţie, 
aproape analog cu poezia“ (Broussais, 1828, apud 42, 
p. 1645), și nici psihologul nu este un om de știință. 

Asemenea păreri nu aparţin numai trecutului și nu- 
mai încenpătorilor în munca de explorare a psihicului; 
ele s-au conturat şi în minţile unor oameni de știință 
contemporani. lată de ce credem utilă analiza acestei ati- 
tudini negative față de psihologie, căci numai în proce- 
sul de examinare atentă a criticilor aduse acestei disci- 
pline ne putem făuri o imagine mai justă și mai clară 
asupra lumii noastre interne și a științei despre această 
lume. 

Folosind teza simplă că ştiinţa trebuie să aibă obiect 
de cercetare, metode și legi, unii oameni de știință își 
îndreaptă atacurile împotriva psihologiei contestîindu-i 
drepturile de a se considera știință. Psihologia n-ar avea 
nici obiect, nici metodă și nici legi specifice, condiţie 
necesară a prevederii, a explicației. 


1.5.2. SPRE O METAPSIHOLOGIE * 


Descoperirea firului Ariadnei în lumea psihologică 
reprezintă un proces deosebit de anevoios. Fără să vrem, 
ne gîndim la metoda labirintului folosită de psihologia 
animală. Apucînd pe culoarul subiectivităţii ne pierdem 
ca om de ştiinţă; luînd drumul obiectivităţii pierdem 
obiectul investigaţiei noastre, „hrana intelectuală“ ce 
ne așteaptă la ieșirea din labirint. Psihologul încearcă 
să folosească itinerarul colegilor săi din științele naturii. 


* Termenul nu are înțeles metafizic. Prin metapsihologie înțele- 


gem o repliere a reflexiei psihologice asupra propriei sale investi- 
gații. 

Unii psihologi consideră că este util să se facă psiho- 
logia psihologiei. Cred că nu greșim dacă interpretăm 
acest gînd ca o caracteristică a epocii contemporane : 
tendința omului de a reflecta asupra propriei sale refle- 
Xxii, interesul conștiinței de a se cunoaște pe sine, încer- 
carea omului de știință de a se replia asupra actului 
său de explorare și investigaţie, de a face știința științei. 

Recent, J. D. Bernal dă semnalul de naștere a unei noi 
discipline : scientica, știința despre știință. Astfel „revo- 
luţia ştiinţitică devine conștientă de sine“, Poate că este 
cazul să vorbim despre mutație, despre ridicarea con- 
științei umane pe o treaptă nouă. Poate că semnalul aces- 
tei noi etape de emergenţă spirituală ar trebui să-l ve- 
dem în opera lui Imm. Kant, care a avut curajul de a 
supune analizei critice a raţiunii raţiunea însăși. Cu un 


mileniu și jumătate în urmă, contradicţiile, divergenţele. 


de opinii asupra lumii externe au atras atenţia omului 
asupra lumii interne, a „psihicului“, pentru ca mai tîrziu 
noile contradicții să ne pună în faţa actului însuși de 
cunoaștere, 


Metaștiinţa lumii moderne devine din ce în ce mai 
diferențiată : filosofia științei, logica științei, sociologia 
științei şi... este natural ca un psiholog să-și propună 
analiza psihologică a propriei sale activităţi, să iniţieze 
investigația propriei sale personalităţi de psiholog. Ne 
întrebăm dacă încercarea omului de știință de a găsi loc 
științei sale în constelația științifică a timpului, printr-o 
operaţie de clasificare chiar, n-ar fi un act de conștien- 
tizare a propriei sale activităţi științifice; Apariţia în 
ultimul timp a numeroaselor lucrări în acest sens ne 
îndreptăţeşte să credem că sîntem în faţa unei tendinţe 
noi a omului de știință și a filosofului de a-și da seama 
despre ceea ce face, de modul cum descoperă adevărul, 
de factorii descoperirilor sale etc. Interesul pentru crea- 
tivitate, apărut recent pe scena investigaţiei științifice, 
psihologice în special, a devenit un torent, dacă nu 
„modă“. Nu ne mai mulţumim să știm cum gîndim, vrem 
să știm cum creăm, pentru a putea interveni, prin tactica 


34 














și strategia corespunzătoare în procesul însuși al creaţiei. 
Nu de mult, Edwin Boring, ocupîndu-se de istoria ştiin- 
ței, schițează o sociologie și o psihologie a științei (28, 
pp. 1—109). 

Nu este cazul de a recapitula aici experienţa activi- 
tăţii iluștrilor oameni de știință ca S. Ramon y Cajal, 
J. D. Bernal, W. J. Beveridge, Hans Selye, G. N. Volkov 
sau filosofi, ca Stephan K6rner și alţii, care au făcut ana- 
liza științei şi a omului de ştiinţă, precum și numeroasele 
lucrări asupra proceselor euristice, asupra strategiei 
ştiinţifice, a criteriilor demonstraţiei și controlului expe- 
rimental în investigaţie sau în validarea ipotezelor. 

Psihologia științei își propune să elucideze activi- 
tatea creatoare, descoperirea și rezolvarea problemelor, 
prejudecățile, „Idolii“ lui Bacon, motivaţia omului de 
știință, personalitatea acestuia și epistemologia psiholo- 
gică a cercetării. Toate aceste eforturi converg spre de- 
terminarea cît mai exactă a statutului omului de știință 
contemporan și a rolului său în contextul valorilor so- 
ciale de azi. Fiecare știință, în devenirea ei, își schimbă 
poziția în cîmpul dinamic al structurii științifice și fie- 
care om de ştiinţă trăiește nu numai procesul anevoios 
de cucerire a domeniului său de investigaţie, ci și con- 
tactul neîntrerupt cu colegii de aceeași specialitate, cu 
oamenii de ştiinţă din disciplinele apropiate sau mai în- 
depărtate. Conştiinţa cercetătorului este şi conștiința 
valorii sale în contextul progresului științific. Factorii 
de natură social-istorică şi individuală determină profi- 
lul social și psihologic al omului de știință la un mo- 
ment dat. 

În acest context, ne propunem să examinăm „desti- 
nul“ psihologiei, „drama“ devenirii psihologiei și a psi- 
hologului. Care este conștiința datoriei, a răspunderii 
psihologului de azi, sentimentul de îndeplinire a înda- 
toririlor sale ? Care au fost greutăţile și conflictele sale 
din trecut și cum le-a învins el? Cum apar perspectivele 
de realizare a aspirațiilor sale ? Folosind termenii la 
modă astăzi: „Care este nivelul său de aspirație și ex- 
pectaţie 2?“ 

1.5.3. UN TRECUT SUMBRU 


Mai întîi, recapitulăm cîteva date istorice. Trecind 
peste mileniul de existenţă filosofică a psihologiei și 
după ce cunoștințele despre natură au dobîndit prestigiul 
de „ştiinţă“, metoda experimentală, după modelul fizicii, 
a început să fie folosită şi în cercetările asupra omului. 
Preludiul psihologiei experimentale a fost fiziologia. tra- 
tatul de fiziologie a lui Johannes Miiller (1833—1840), in 
două volume, a constituit modelul de cercetare a fiinţei 
umane. Ca „om de știință“, psihologul nu putea gindi 
atunci decît sub auspiciile formulei : „Nemo psychologus 
nisi physiologus“. Urmează pleiada de fiziologi iluștri, cu 
Helmholtz, Virchow, Weber, Haeckel și alţii. Psihofizica 
lui Fechner (1860) marchează începutul psihologiei ex- 
perimentale ; se face pasul de la psihofiziologie la psi- 
hofizică. Pînă acum avem o psihologie al cărei obieci nu 
este de natură psihică. 

Adevărat părinte al psihologiei experimentale, totuși, 
trebuie considerat W. Wundt. Orașul Leipzig devine 
„metropolă internaţională a psihologiei“ (266, p. 100). 
Psihologul se poate considera mulțumit de locul său în 
laborator, printre aparate precise de măsurare, cu verifi- 
carea „obiectivă“ a fenomenelor psihice. Totuși, satisfac- 
ţia nu este generală: fenomenele psihice studiate încep 
să-și piardă din interes fiind elementare, semnificaţia lor 
teoretică şi practică dovedindu-se cu totul minoră. În- 
suși părintele psihologiei moderne, la sfîrșitul vieţii, își 
îndreaptă privirile şi preocupările spre psihologia so- 
cială, a popoarelor. Și nu este un caz izolat. 

Să aterizăm puţin, în momentul expansiunii psiho- 
logiei experimentale, pe solul românesc. lată ce scrie 
profesorul de logică și psihologie, Titu Maiorescu, în 
1870: „Să scriu o Logică e datoria mea ca profesor; să 
fi scos o Psihologie aș fi voit mereu. M-a reţinut greu- 
tatea firească de a explica pasiunile; cred că asia e 
imposibil în starea actuală a psihologiei“ (240, p. 148). 
Să nu ne închipuim că „greutatea“ semnalată s-ar datora 
unei lipse de pregătire individuală a autorului citat. Din 

laboratorul lui Wundt n-a ieşit nici un psiholog care să 
fi scris o psihologie „științifică“ și „experimentală“ a 
pasiunilor. 

Dar iată ce scrie același profesor român în 1888: 
„Confuzia ce domnește astăzi în atîtea discuţii publice 
și private, de cel mai mare interes... provine din starea 
înapoiată în care se află încă toate științele numite „bio- 
logice“, îndeosebi psihologia.“ (Remarcăm clasa de bio- 
logie“ în care este integrată psihologia ! n. a.) „Nu e vor- 
ba, de invăţat se învaţă într-una psihologie (sau „știința 
sufletului“ în şcolile publice); ea este chiar introdusă 
în liceu, necum în universitate. Dar ceea ce ni se dă 
drept ştiinţă este în cea mai mare parte o frazeologie lip- 
sită de folos practic și în multe privinţe nedemnă de cu- 
vîntul Știință”. „Vai de omul care vrea să cunoască 
oamenii după un curs de psihologie cum se predă în 
școalele și în cărțile fie și cele mai moderne“! (239 
p. 367). Autorul conchide că nu ne rămîne decit folosi- 
rea „propriei experienţe“ — „cea mai bună școală“, dar 
„taxele acestei școli sînt prea scumpe“ (239, p. 368). 

Fragmentele reproduse pot apărea unora ca fiind fi- 
reșii (totul este firesc și natural) pentru o psihologie de 
acum un secol în urmă. Le-am reprodus fiindcă din ele 
răzbate o notă dureroasă și dramatică a conștiinței unui 
om care ar vrea să facă psihologie, ar dori cu pasiune 
să se facă psihologie, dar nu poate și nu se poatel în 
loc de „știința sufletului“ trebuia să te mulțumești după 
remarca lui Titu Maiorescu, cu „maxime“, „aforisme“ 
poate unele „romane și drame“ și, în sfîrșit, „cu propria 
ia experienţă”. 

Nu este cazul aici de a face istorie, nici să cercetăm 
factorii și condiţiile unor stări de fapt. Ne mărginim la 
relevarea cîtorva momente critice din trecutul psiholo- 
giei și al psihologului. 

Conștiinţa limitelor psihologiei de laborator îndreaptă 
atenţia cercetătorului spre analiza „mai obiectivă“ a 
trăirilor psihice; părăsind abordarea analitică şi îrag- 
mentară a psihicului, psihologul făurește o viziune a 
„întregului“, a „structurii“ psihice unitare. 

O bună parte dintre psihologi, însă, în loc să caute 
model psihologic propriu, specific obiectului particular 

de investigaţie, urmează idealul fizicalist. Henri Pieron 
îl citează pe Joseph Sauveur (1663—1716), fizician surd 
din naștere, cunoscut datorită mai ales studiilor sale 
despre audiția muzicală. Astfel este concepută o psiho- 
logie a sunetelor care ar putea fi elaborată și de un 
surd din naștere; o psihologie „obiectivă“ a culorilor 
comprehensibilă și pentru un orb care n-a „simţit“ nici- 
odată culoarea; o psihologie a omului făcută și înţe- 
leasă și de un om „fără conștiința realităţii din afară“. 
O știință a „sufletului“ — creaţia unui robot și la înde- 
mîna acestuia ! Sîntem în plină expansiune a behavioris- 
mului „clasic“, watsonian, a pozitivismului vienez (Mo- 
ritz Schlick, Karnap, Feigl, F. Frank) și a operaţionis- 
mului. „Semnificațiile“ nu ne interesează; ne putem 
lipsi de ele! „Inteligența nu este aptitudinea de adaptare 
la situaţii noi, ci ceea ce măsoară un test“ (Wechsler). 
„Semnificaţia nu este prin ea însăși decît o ficţiune pe 
care omul a inventat-o pentru a supraviețui“ ; este ideea 
ce se atribuie lui Skinner, unul din reprezentanţii psiho- 
logiei „obiective“ de astăzi (296, p. 182). Dacă omul n-ar 
fi decît automat, ar putea descrie, după sistemul lui 
Skinner, în mod adecvat învăţarea. Psihologului nu-i ră- 
mîne decît să definească psihologia prin „ceea ce fac 
psihologii“ ! 

lată pe psiholog deposedat de obiectul său, de statu- 
tul său de psiholog, mulţumit de faptul că a devenit fizi- 
cian, cibernetician, statistician, matematician |! Este nor- 
mal, în acest caz, să susţinem cu Wukmir că «termenul 
vechi de „psihologie“ este astăzi desuet și de nesusţinut 
prin faptul că „psyche“ este în zilele noastre mai puțin 
definisabil ca întotdeauna și că obiectul ştiinţei noastre 
nu mai este acela al proceselor „suprasomatice“» (193, 
p. 620). Obiect al psihologiei — fenomen non-psihic! 
Urmînd modelul obiectivităţii științelor naturii, am rătă- 
cit drumul! Înţelesul de „obiectivitate“ în psihologie se 
cere revizuit. 

Explicaţia acestor situaţii paradoxale şi dramatice se 
poate căuta și în poziţia cu totul specială a psihologiei 
printre celelalte științe. Faptul că fiinţa omului este în 
același timp obiect fizic, chimic, biologic, psihic și social 
face ca cel ce studiază nivelul fizic al omului să uite că 

acest „obiect“ nu este decit un aspect al fiinţei întregi. 
La fel i se poate întîmpla și specialistului din alt dome- 
niu. Am depășii epoca în care tratam o rocă ca pe o 
fiinţă sau angajam dialoguri cu sferele cerești. Aseme- 
nea contacte le efectuăm astăzi doar pe plan poetic, 
Știința a mers consecvent pe linia despuierii naturii de 
intenţii și afinități. Același procedeu i se aplică și psiho- 
logiei sub formă de reducționism : fizic, biologic sau so- 
ciologic. Statutul psihologiei şi al psihologului și-a pier- 
dut stabilitatea; destinul psihologului a devenit şi mai 
dramatic ! 

| Paul Fraisse ne prezintă o schiţă, deosebit de instruc- 
tivă ȘI sugestivă, a modelelor pentru istoria psihologiei, 
in succesiunea lor: 1) modelul psihologiei ca studiu a! 
datelor spiritului, 2) modelul psihofizic şi psihofiziologic, 
3) modelul psihologiei comportării, 4) modelul neuro-psi- 
hologic și 5) modelul psihologiei ca ştiinţă a personali- 
tăţii. „Psihologia actuală nu se defineşte — spune 
Fraisse — prin studiul faptelor sau datelor de conştiinţă. 
Ca psihologie a conduitelor, ea se centrează, așa cum 
gindeau psihologii comportării, asupra a ceea ce face 
omul, dar ceea ce face depinde de personalitate“ (213, 
p. 944). Prin orientarea psihologiei spre înţelegerea şi ex- 
plicarea personalităţii ca întreg, psihologia își asigură 
stabilitatea și echilibrul în complexitatea lumii interne 
ȘI-ȘI va elabora un model propriu de orientare în: Com- 
plicatul labirint al vieţii psihice. 


I. 5.4. LOCUL PSIHOLOGIEI 


Este clar că poziţia psihologiei în sistemul științelor 
depinde in cea mai mare măsură de concepţia filosofică 
Și ştiinţifică a autorului clasificării. Dacă ne oprim la în- 
cercarea lui Kedrov de clasificare a științelor, vom re- 
ține observaţia că psihologia „ocupă un loc aparte în 
„triunghi“ (mai aproape de filosofie), fiind legată de 
toate cele trei virfuri ale triunghiului“ (224, p. 10—11). 
Poziţia psihologiei favorizează „deschiderea“ ei față de 


toate științele și o face accesibilă contactului cu oricare 
altă disciplină. 

Modelul „circular“ al clasificaţiei lui Piaget ne ex- 
plică legăturile interdisciplinare cu psihologia. Dacă ma- 
tematica şi fizica reflectă obiectul real și mai ales latura 
cantitativă a acestuia, în biologie începe a se afirma și 
latura subiectivă, ceea ce pregătește pe subiect să de- 
vină obiect al cercetării, proces ce se desăviîrșeșie în psi- 
hologie și sociologie. De aici, însă, linia circulară se 
încheie în epistemologie și genetică prin relaţia psiho- 
sociologiei cu logica și matematica. Legătura cu aceste 
două științe din urmă se efectuează prin structurile ope- 
ratorii. Pe de o parte, psihologia depinde de alte științe, 
„viața mintală fiind rezultanta factorilor fizico-chimici, 
biologici, sociali, lingvistici, economici etc.“, și „mici 
una din aceste discipline nu este posibilă fără o coordo- 
nare logico-matematică“ (261, p. 39). „Psihologia ocupă 
o poziţie centrală și nu numai ca produs al tuturor altor 
științe, dar ca sursă posibilă de explicaţie a formării și 
dezvoltării lor“ (261, p. 41). 

lată cum, într-un secol și jumătate de la clasificaţia 
științelor a lui Aug. Comte, în care psihologia nu exista, 
această disciplină ajunge la o poziţie centrală. 

Cu toate deosebirile existente între modelele clasifi- 
catoare: a lui Kedrov (modelul triunghiular) și Piaget 
(ciclic : de la obiect la subiect și invers), ambele se apro- 
pie prin acordarea unui loc prioritar psihologiei în con- 
stelaţia valorilor științifice. Această poziție deosebită 
favorizează, după părerea noastră, pendulaţia spectacu- 
loasă a interpretărilor între psihologizare a numeroase- 
lor discipline, la o extremă, și depsihologizare a psiholo- 
giei, la cealaltă extremă. j 

De la polul antropomorfizării a ceea ce nu este uman 
se trece la extrema dezumanizării omului. Sir Julian 
Huxley remarcă existenţa inegalităţii din statutul știin- 
ţelor, În adevăr, nici Platon, care interzicea pătrunderea 
în Academie a celor „care nu știu geometrie“, n-a mers 
pînă la a considera matematica drept singurul criteriu 
al obiectivităţii și valorii științifice. Fizica îi urmează 
imediat. Huxley vede explicaţia în caracterul mai ab- 
stract și mai simplu al acestor ştiinţe. „Fizicii i s-a atri- 


buit — spune el — meritul de a fi sondat misterele mate- 


riei, care nu sînt mistice decît în măsura în care n-au 

fost explorate în mod ştiinţific, dar ea nu s-a putut atașa 
de un singur mister real: faptul spiritului și al evoluţiei 
acestuia“ (287, p. 71). Nu i se pot contesta fizicii meritele 
ei şi caracterul fundamental al legilor ei, „dar — ne 
atrage atenţia filosoful englez — nimeni nu va îndrăzni 
să spună că beciul casei noastre este mai important de- 
cît sufrageria“ (287, p. 72). Viitorul științei și evitarea 
„dezechilibrului“ dintre științele de azi Huxley le vede 
nu în făurirea „sclavilor mecanici“, ci în reorganizarea 
și cooperarea științelor, precum și în dezvoltarea acelei 
științe care astăzi „este abia mai mult decît un vis“, a 
psihologiei (ibidem, p. 73). 

Nu ne putem abţine de a cita părerea exprimată în 
contextul unei viziuni vaste asupra gîndirii contempo- 
rane. O primă exigenţă a civilizaţiei industriale — se 
spune — este formarea unei „personalităţi suple și adap- 
tabile“. „Subiectul care trăiește într-o perioadă în miş- 
care va trebui să-și dezvolte aptitudinea de a se adapta 
rapid. De aceea el va trebui să se cunoască mai bine şi 
să cunoască mai bine decit era necesar predecesorilor 
săi trebuinţele sale“ (252, p. 157). Adagiul grec „cunoaș- 
te-te pe tine însuţi“ poate că a fost un lux altădată; 
astăzi el reprezintă o necesitate. Omul nu se poate 
adapta la un mediu schimbător decît cunoscîndu-se pe 
el însuși, dorinţele, impulsurile, motivele și trebuinţele 
sale. li sînt necesare mai multe cunoştinţe, mai. muliă 
judecată și mai multă încredere în sine, pentru a evita 
să devină dezaxai și anxios, să regreseze spre compor- 
tări de dependenţă infantilă sau să devină pradă unor 
grupuri autoritare care să-l facă să creadă că va găsi 
securitate în ascultare (252, p. 158). Acest pasaj, după 
cum se vede, nu este apel spre rebeliune, ci spre refle- 
xie critică şi independenţă morală în luare de decizii. 


]. 5.5. STRIDENȚE 


Disonanţele, totuși, n-au dispărut. Psihologul nu se 
bucură încă de stabilitatea prestigiului care înconjură 
astăzi pe un matematician, fizician, chimist, biolog sau 

cibernetician. Chiar dacă ne gindim la disciplinele atît 
de apropiate de psihologi ca psihiatria, auzim încă voci 
care nu ne invită la colaborare. „Ca psihiatru — spune 
Gilbert Robin — n-am gust să fiu psiholog“. „Eu sînt mai 
puţin precis, dar mai sigur. El este mai savant decit 
mine și eu știu mai mult decît el. E] interoghează, eu 
ascult. El are știința omului, eu sînt om de știință. El miî- 
nuiește cifrele, eu cuvintele. El vede esențţialul, eu an- 
samblul. El privește prin lupă, eu îmi scot ochelarii“. 
„Lui îi plac automatele, eu nu mă pricep în mecanică”, 
„El este abstract, mie îmi place viaţa. EI iubește umanul, 
eu iubesc omul. El face experienţe, eu încerc vindecarea, 
El lucrează in vitro, eu in vivo. El interoghează un mort, 
eu vorbesc unui viu. Eu nu înțeleg nimic în cifrele lui, 
el mă găsește superficial. El este psiholog, eu medic. Sor- 
bona și Facultatea de Medicină. E! nu mă iubește. Eu aș 
vrea să-l iubesc“ (278, p. 98). 

Dacă la prima vedere, citatul ne face impresia unei 
divergențe inconciliabile, o analiză mai atentă ne arată 
că este vorba de o opoziţie între metoda clinică și me- 
toda experimentală, statistică, între psihologia vie, con- 
cretă și psihologia abstractă, matematică, artificială, de 
laborator, Ne dăm seama și de faptul că nu există un 
singur statut al psihologiei și al psihologului, ci mai 
mulie : de teoretician, experimentalist de laborator, prac- 
tician clinician, psihotehnician, consilier școlar etc.; fie- 
care cu profil psihologic aparte. 


[. 5.6. COLABORARE 


Revista științifică interdisciplinară, „Totus homo“ face 
un apel către colaboratorii și cititorii săi să decidă 
între cei doi termeni: „psiho-sinteză științifică“ şi 
„psiho-sinergie științifică“. Oricare ar fi termenul pentru 
care s-ar opta, sensul este același, al unei colaborări 
mai strînse, al unei „Cconvergenţe dinamice a elementelor 
avansate ale tuturor cercetărilor științifice care se 
ocupă de creier și de psihicul omului“ (297, p. 46). 

Astăzi, în plină expansiune industrială a societăţii, 
psihologia practică, a muncii, se bucură de un prestigiu 
deosebit. Laboratoarele uzinale aduc servicii industriei 
prin orientarea, preorientarea și reorientarea. profesio- 
nală, prin participare la organizarea şi conducerea între- 
prinderii. „Oricit s-ar perfecționa mașinile și s-ar extinde 
automatizarea, omul rămîne o verigă în procesul de 
muncă, care nu poate fi suplinită de tehnică“ (221, 
p. 15—16). În rezolvarea problemelor de psihologie in- 
dustrială, psihologia nu se asociază numai cu sociologul 
și pedagogul, ci și cu inginerul, medicul, ciberneticianul, 
matematicianul, cu logicianul şi filosoful (v. 180). Prin 
contribuţiile la prospectarea pieţii („marketing“), psiho- 
logul devine un factor important în creșterea prosperi- 
tății materiale a societăţii (v. 200). Psihologia medicală 
se bucură de multă vreme de un prestigiu meritat (v. 233). 
Prin colaborare cu medicul psihiatru, psihologul parti- 
cipă la integrarea și reintegrarea socială a omului, 
„Analiza proceselor psihologice apare ca fiind de o in- 
dispensabilă utilitate pentru înţelegerea motivaţiilor 
comportamentului aberant (Brînzei P., Scripcaru Gh., Piro- 
zynski T., 191, p. 13). Psihologia ajută în mare măsură pe 
medic şi în psihoterapie (v. 283). 

La Congresul Internaţional de psihologie aplicată de 
la Roma, din 1958, se formulează în mod expres necesi- 
tatea psihologiei de a contribui la îmbunătăţirea învă- 
țămîntului în general şi a sistemului de apreciere a cu- 
noștințelor (179 bis, p. 36). Cerinţe de același gen se simt 
în lumea judiciară, artistică, militară (v. 267). 

Psihologul practician începe să simtă sub picioare un 
teren mai ferm al aprecierii sociale. 


I. 5.7. PRUDENȚĂ 


Sîntem obligaţi să reținem și alte cîteva particulari- 
tăți din statutul psihologului, însușiri care îl situează pe 
o poziţie mai complexă, dacă nu la un nivel mai înalt, de 
responsabilitate morală. 

Nimeni nu se împotriveşte preceptului : „Cunoaște-te 
pe tine însuţi“. Este explicabil: apelul se face la adeziu- 

nea proprie ; fiecare se cunoaște cînd, cum și cît poate, 
În principiu, ar părea firesc și faptul ca nimeni să nu se 
împotrivească încercării psihologului de a pătrunde în 
viața psihică, internă, a semenilor; în principiu. Reali- 
tatea, însă, se prezintă altfel. Chiar dacă lăsăm de o parte 
subiecţii neurotici, care „rezistă“ la încercările psihana- 
listului de a li se dezvălui „complexele“, nici omul nor- 
mal nu este totdeauna dispus, în mod spontan sau deli- 
berat, să se „deschidă“ psihotogului. Această reacţie de 
rezistenţă explică numeroase erori de interpretare a 
chestionarelor folosite de psiholog. Răspunsurile obţi- 
nute nu corespund realităţii, atît din cauza ignorării de 
către subiect a propriilor sale însușiri sau motivații și a 
înţelegerii particulare a întrebărilor, cît și din pricina 
unei opoziții conștiente a subiectului intervievat. 
Problema are și o faţetă morală. În ce măsură psiho- 
logul are dreptul de a pătrunde în viaţa internă a altuia, 
fără consimțămîntul expres al acestuia ? Și chiar dacă o 
face cu liberă adeziune a subiectului, în ce măsură psi- 
hologul are dreptul de a face public rezultatul ? Cui i-l 
poate comunica și în ce măsură ? lată latura deontolo- 
gică profesionistă a psihologului, comună cu a medicu- 
lui. Cu drept cuvînt, Pierre Fougeyrollas atrage atenţia 
asupra procesului de medicalizare a psihologiei și psiho- 
logizare a medicinei (212, p. 24). De fapt, acest fenomen 
se integrează în tendința generală de cooperare mai 
strînsă şi de apropiere între ştiinţe, de umplere a golu- 
rilor și scurtare a distanțelor prin noi științe interdisci- 
plinare. 
Rezerva faţă de „imixtiunea“ în viaţa internă, parti- 
culară, în motivația ascunsă a conduitei individuale, are 
corelatul ei social-politic în rezistenţa, adesea nemărtu- 
risită și, poate, inconștientă, a clasei dominante din unele 
state față de expansiunea psihologiei. Aci aflăm una din 
explicaţiile dramei psihologiei și o sursă de îndemn spre 
meditaţie la îndatoririle sociale și morale ale psiho- 
logului. 
Dar şi rezerva politică față de psiholog poate fi legi- 
timă şi justificată. După cum secretul individual este 
apărat și asigurat, tot astfel se cer apărate și secretele de 
stat. Sînt cazuri cînd cunoașterea devine indiscreţie, iar 

destăinuirea are urmări supărătoare și chiar grave. Dar 
dacă la toate aceste rezerve se adaugă și coeficientul 
legitim de neîncredere în pertecţia diagnosticului psi- 
hologic ? 

Ceea ce deosebește mult investigația psihologică de 
explicarea naturii fizice este intervenţia cercetătorului 
ca variabilă independentă. Observaţia și experimentul 
tulbură chiar procesele „inanimate“ ale lumii microfizice. 
Experimentatorul observă fenomenul iulburai de inter- 
venţia procedeului însuși de investigaţie; el constată 
natura fenomenului în reacţia lui la acţiunea cercetțăto- 
rului. În lumea umană, prezenţa însăși, în aparenţă pa- 
sivă, a psihologului modifică conduita subieciului, Aici 
şi rezidă „viciul“ fundamental al tehnicii de laborator. 
Conștiinţa subiectului despre ceea ce gîndeşte psihologul 
în legătură cu el și ceea ce dorește acesta de la el, adău- 
gat la părerea psihologului sau experimentatorului 
despre conștiința de sine a subiectului eic., complică 
mult relaţia și deformează conduita spontană și directă 
vizată de psiholog. 

Dacă asemenea contact introduce variabile noi în 
investigaţie, el mai poate avea consecinţe adesea nepre- 
văzute și datorită comunicării diagnosticului. În medi- 
cină vorbim despre „boli iatrogene“, provocate fără voie 
de către medic; pedagogia a introdus termenul „didas- 
cogen“ pentru greșelile comise de educator care își ex- 
primă direct elevului aprecierea defavorabilă asupra 
acestuia. În aceeași măsură diagnosticul psihologului, 
comunicat subiectului, poate avea consecințe grave. Este 
cazul, deci, de a se crea termenul de „psihologogen“ 
pentru a putea înţelege și reacţia de apărare: „feriţi-vă 
de psiholog!“. Trebuie să ne dăm seama că un test re- 
prezintă o solicitare a unei activități al cărei rezultat 
este apreciat și de subiect, în funcție de nivelul său de 
aspirație. Se cunoaște importanţa succesului și a insuc- 
cesului asupra nivelului de aspirație și repercusiunile 
rezultatului obţinut asupra activităţii ulterioare: efect 
stenic în primul caz; depresiune, demobilizare, în al 
doilea. 

Un examen în spirit dialectic al rezervelor faţă de 
psihologie şi psihologi ar putea provoca un sentiment de 


45 





satisfacţie psihologilor. În medicină se ştie că cu cît un 
medicament este mai specific și mai eficace cu atît poate 
fi și mai nociv ; de aceea se administrează în condiţii de 
prevedere a numeroase contraindicaţii. Numai o sub- 
stanță anodină este bună la toate, fiindcă nu este bună 
la nimic. Dacă psihologul poate face rău, înseamnă că 
poate face şi bine! 

Toate acestea sînt demne de a fi luate în consideraţie 
cînd avem perfectă încredere în valoarea diagnostică a 
testului folosit. Prudenţa, însă, se cere crescută cînd nu 
avem certitudinea acestei valori și rezultatul se cere fil- 
trai printr-o sită atit de deasă de variabile! 

În cele ce urmează, vom zugrăvi cîteva tablouri din 
trecutul apropiat, în care se oglindesc frămîntările psiho- 
logiei. În aceste frămîntări și contradicții se conturează, 
afirmîndu-se în mod progresiv, ceea ce este valabil pen- 
tru o ştiinţă, și se neagă sau dispare, ceea ce s-a dovedit 
eronat și iluzoriu. 

Atacurile împotriva psihologiei sînt explicabile. 
Scepticismul cu privire la valoarea psihologiei ca știință 
este inteligibil. Este însă necesar să ne dăm seama de 
măsura în care aceste atacuri sînt și azi valabile, de 
gradul în care acest scepticism este legitim, precum şi 
de modul cum, din rătăciri, din luptă cu eroarea, s-a 
născut o imagine mai limpede a adevărului. 

Părerile detractorilor psihologiei sînt adesea reacţii 
ale omului pierdut în labirintul inextricabil al proble- 
maticii psihologice, ale exploratorului dezorientat și ră- 
tăcit în ţinuturile noi, virgine şi neguroase ale vieţii in- 
terne. Schiţarea unui tablou dramatic al străduinţelor, al 
efortului uman neobosit în procesul de cunoaștere de 
sine, al contradicţiilor și pendulaţiilor nesfîrșite între 
speranţă și deznădejde, încredere şi dezamăgire, biruinţă 
și înfrîngere, va servi începătorului drept fir al Ariadnei, 
scutindu-l de erori și eşecuri inutile în străbaterea dru- 
mului făcut de precursori, iar unui psiholog încercat îi 
va servi drept motiv în plus al încrederii în destinele 
psihologiei, de îndemn în laborioasa lui operă de explo- 
rare a ținuturilor încă virgine ale lumii interne. 

















II. PSIHOLOGIA NU ESTE ȘTIINȚA 


II. 1, „PRIAM PE RUINELE TROIEI" 


Contestarea calităţii științifice a psihologiei este 
uneori exprimată, alteori numai gîndită ; uneori în trecut, 
alteori în zilele noastre. Înainte de a se cristaliza într-o 
convingere, ea poate oricînd încolţi într-o minte frămîn- 
tată de probleme psihologice, teoretice sau practice. Unii 
ginditori nu s-au limitat numai la diagnosticul situaţiei, 
la caracterizarea acesteia, ci au cutezat să formuleze și 
prognoze. Astfel, Imm. Kant se sprijină, în negarea psi- 
hologiei ca știință, pe un argument filozofic : eul, subiect 
al judecății de apercepţie, fiind o funcţie de organizare 
a experienţei, o condiţie transcendentală a oricărei 
ştiinţe, nu poate fi obiect al științei. Psihologia — după 
opinia acestui filozof — nici nu va puiea deveni vreo- 
dată știință, din motivul că experimentul îi este inacce- 
Sibil, observaţia internă alterează fenomenul psihic 
asupra căruia se îndreaptă, iar în cazul cînd s-ar putea 
formula adevăruri psihologice, exprimarea lor matema- 
tică este imposibilă. 

A. Comte nu găsește loc psihologiei pe scara ştiinţe- 
lor : lipsită fiind de obiect și de metodă precisă, ea nu 
merită să facă parte din clasiticaţia științelor. Domeniul 

ei de investigaţie aparţine altor două ştiinţe : biologia și 
sociologia, iar metoda de care se serveşte, introspecția, 
este iluzorie, neștiinţifică, nu este valabilă ca instrument 
de investigaţie. 

Asemenea păreri, cu toate că au fost emise de gindi- 
tori cu prestigiu, ar putea fi neglijate astăzi, în faza ac- 
tuală a stadiului științific. Se știe că, în domeniul știinţe- 
lor, A. Comte a enunțat și alte prevederi, infirmate 
ulterior; de exemplu: susținînt că natura fizică și chi- 
mică a aştrilor nu va putea fi vreodată cunoscută, inter- 
zicea teoretic nașterea astrofizicii şi a metodei asiro- 
spectroscopice, Pe atunci nu se putea visa la astronautică 
și la perspectivele de explorare a universului prin zbo- 
rurile cosmice. Să privim, deci, cu mai mult spirit Critic 
prezicerile pripite, chiar dacă vin din partea unor auto- 
rităţi în ale filosofiei. 

Dacă trecutul psihologiei a putut oferi contemporani- 
lor material pentru aprecieri defavorabile cu privire la 
valoarea cunoștințelor psihologice dobîndite, starea pre- 
zentă a psihologiei precum și perspectivele ei de dezvol- 
tare n-ar mai justifica o asemenea atitudine sceptică. 

Totuşi există și astăzi oameni de știință care tăgă- 
duiesc psihologiei titlul de știință (adică de „psihologie“). 
]. W. N. Sullivan — ca să ne limităm deocamdată la un 
singur exemplu — matematician şi fizician, după ce exa- 
minează stadiul actual al științelor și limitele acestora, 
după ce analizează cîteva teorii psihologice, ca psihana- 
liza, behaviorismul și gestaltismul, conchide: „convin- 
gerea noastră este că psihologia nu este, totuși, o ştiinţă“ 
(161, p. 162). 

„Situaţia de azi a psihologiei — spunea psihologul 
Viîgotski — ne amintește cel mai puţin liniștea pastora- 
lei... Întreaga psihologie contemporană — afirma el 
în 1932 —, chiar în ceea ce privește materialul ei faptic, 
reprezintă o stare care se cheamă «războiul tuturor con- 
tra tuturor», stare ce se caracterizează înainte de toate, 
prin lipsa unui sistem de cunoștințe universal valabile, 
recunoscute, cît și a unei generalizări teoretice primare, 
care să fie destul de convingătoare măcar în ochii repre- 
zentanţilor contemporani ai acestei științe“ (169, pp. 
458—459). 

Ă N. N. Lange, reprezentant al psihologiei experimentale 

în Rusia prerevoluţionară, găseşte că „Psihologul zile- 

lor noastre se aseamănă cu Priam așezat pe ruinele Tro- 
iei”. S-a produs oare vreo schimbare, în cele cîteva 
decenii care au trecut ? 

Dacă înțelesul etimologic al psihologiei, ca ştiinţă a 
„suiletului “, se cere respins, din motivul 'că nu poate 
exista o știință despre ceva care nu există, se in une 
necesitatea de a preciza noua noţiune de aa cala si- 
hic”, nou obiect al psihologiei, obiect a cărui natură A 
buie să recunoaștem, nu este ușor de definit. Unii psiho- 
logi, de azi, evită chiar și termenul de psihism, care ar 
păstra „un aspect misterios și chiar ezoteric” pro uni d 
o definiție fără cuvîntul „psihic“ (cf, 60, 1, p. 72) e 

| În definiţia psihologiei n-ar trebui, cred unii, să existe 
nici o aluzie la termenul, atît de compromis, de psihic 
Numele de psihologie riscă să devină anacronic : lo ic 
ar îi să milităm pentru schimbarea lui. Abia apărut, cai 
nume riscă să cadă în desuetudine, să fie șters de pe fir- 
mamentul științei, ca fiind compromiţător. Oare numele 
este de vină ? Cu schimbarea numelui, s-ar îndrepta oare 
și situaţia științei ? Ecoul termenului de psihologie ar 
răscoli oare toate născocirile, vedeniile şi ci 
talităţii noastre magice, pe care am crezut-o de mult în- 
gropată ? Teama de forța magică a cuvîntului nu tră- 
dează oare rămășițele unor străvechi obsesii ? 

„Credem că asemenea prudență a unor oameni de 
știință este exagerată; faptul este împlinit : pe mormâîn- 
tul unui vechi înţeles s-a născut și a prins rădăcini un 
ințeles nou al psihologiei. Rămîne să-l deslușim, să facer 
un efort, care cere, însă, curaj și răbdare, î 


[, 2. UN TRECUT PLIN DE AMĂGIRI 
ȘI DE NEÎNȚELEGERI 


Destinul psihologiei ne a i 
pare ca paradoxal și foa 
deosebit de istoria altor ştiinţe. S-a spus dare spa 


logie că ar avea „un trecu i i x 
(E Bbide hate), t lung dar o istorie scurtă 


4 — Drama psihologiei 

Ce înseamnă o atare afirmaţie asupra unui trecut ce 
n-ar fi istoric? Un trecut care să nu fie istoric este — 
în sens larg — numai acela despre care nu se poate şti şi 
povesti nimic, decît cel mult că precede ceea ce se cu- 
noaşte. Dar asupra acestui trecut, asupra urmelor lui 
materiale (căci un trecut nici nu poate fi cunoscut dacă 
nu a lăsat nici o urmă) se construiesc ipoteze și atunci 
el devine preistoric; el devine istoric numai în măsura 
consolidării cunoștințelor în legătură cu el. Dacă nu 
ţinem seama de criteriul diferenţial al datelor scrise, pu- 
tem afirma că preistoria se transformă progresiv în isto- 
rie. „Ceea ce s-a numit în mod greșit atita timp preisto- 
rie — spune cu drept cuvînt Tr. Herseni — face parte 
în realitate din istorie. Criteriul scrierii, după care s-a 
împărțit dezvoltarea istorică a omenirii, în preistorie și 
istorie, este cu totul arbitrar“ (68, p. 43). 

Nu se poate admite, deci, existenţa unei psihologii, a 
unei științe, care să aparţină unui trecut neistoric. Aser- 
ţiunea conţine, desigur, sensul că secolele de filosofare 
nu contează în biografia psihologiei, că, deși paternitatea 
psihologiei aparține lui Aristotel, deci secolul al IV-lea 
î.e.n., începutul ei istoric, ca ştiinţă, se fixează la jumă- 
tatea secolului al XIX-lea. 

O asemenea opinie suscită o dilemă: sau psihologia 
s-a născut în secolul al XIX-lea și atunci și trecutul ei 
începe cu acea dată (o dată cu istoria ei) și în acest caz 
opera lui Aristotel Despre suflet nu constituie o psiholo- 
gie, sau actul științific de naştere a psihologiei îl repre- 
zintă opera Despre suflet și atunci atit trecutul cît și isto- 
ria ei sînt tot atît de lungi ca și ale altor ştiinţe. Și în- 
tr-un caz și în altul, istoria psihologiei începe cu tre- 
cutul ei. Situaţia ar părea mai limpede dacă distanţa din- 
tre Aristotel și psihologia secolului al XIX-lea ar fi soco- 
tită ca aparţinînd preistoriei psihologiei, mai just psiho- 
logiei preștiinţifice, ceea ce însă ar duce la o contra- 
dicţie in adjecto, de ordin etimologic („ştiinţă preştiin- 
țifică"). În acest caz n-ar fi corect să vorbim despre o 
psihologie aristotelică. 

În cursul vieţii acestei discipline mai apare o ciudă- 
ţenie. În anul 1590 apare numele de psihologie, figurind 
ca titlu al lucrării unui profesor din Marburg (Goclenius). 

Istoricii găsesc însă că noul termen apare pentru prima 
oară la Leibniz, într-un fragment puţin ulterior anului 
1966 (cf. 60, p. 6). 

Numele de psihologie nu este introdus totuși în „re- 
gistrele de stare civilă“ a științelor ; el este neglijat pînă 
în anii 1732 și 1734 cînd reapare în titlurile celor două 
lucrări ale lui Chr. Wolff (Psychologia empirica şi Psy- 
chologia rationalis). Dar aici, de data aceasta, noul nume 
al ştiinţei, născută cu multe secole în urmă (după alţii, 
nenăscută încă nici azi), nu s-ar fi răspîndit, dacă n-ar 
fi fost adoptat de Imm. Kant (1781). Prestigiul acestui fi- 
losof n-a contribuit la constituirea sau imbogăţirea aces- 
tei discipline, dar i-a făcut numele cunoscut cercurilor 
largi de filosofi și oameni de știință. 

Dar și aici ne izbim de un paradox. Kant contribuie 
la popularizarea unei discipline prin condamnarea ei ca 
știință, iar circulaţia numelui de psihologie se datorește 
în mare măsură celui care i-a consacrat un epitaf și nu 
un elogiu de bun augur, cum ar fi fost natural s-o facă, 
cu ocazia nașterii și admiterii ei în forul academic al 
științelor. 

După cum se știe reflexiile lui Imm. Kant n-au fost 
măgulitoare. După ce consideră că „psihologia empirică“ 
trebuie izgonită cu totul din metafizică, el găsește că 
i-ar trebui acordat undeva „un mic loc“. Ea este „prea 
importantă pentru a fi respinsă“ (și trebuie legată de o 
disciplină cu care ar avea mai puţină afinitate decît 
cu metafizica) și nici „destul de bogată pentru a consti- 
tui singură un studiu aparte“. Ea este, deci, admisă „ca 
o străină“ cu „domiciliul temporar“, pînă ce își va putea 
stabili domiciliul propriu într-o „vastă antropologie” 
(cf. 79, p. 303). 

Deși actul „de botez“ (înscrierea numelui) o con- 
sacră ca știință, deși purcede din inteligenţa unui titan 
al antichităţii, la sfîrșitul secolului al XVill-lea abia de 
i se acordă denumirea de ştiinţă „săracă“, de categoria 
a II-a, „empirică“ și un loc modest, undeva, și nici acela 
de. sine stătător, definitiv și „aparte“, printre științele 
deja constituite. 

„Biografia acestei discipline mai oferă un aspect sur- 
prinzător. Atita timp cît „sufletul“ — obiectul prezumtiv 

al psihologiei — nu constituia subiect de dispute, con- 
troverse, psihologia nu era încă psihologie, adică știință, 
ci metafizică; în momentul însă cînd spiritul critic și 
științific se îndreaptă asupra acestui obiect, spre a-i de- 
termina natura, sufletul dispare, este eliminat, iar psiho- 
logia rămîne fără obiect, gata să-și piardă și numele, 
identitatea, adică să nu mai fie psihologie. 

Drama psihologiei nu începe cu faza ei metafizică, 
cînd n-avea nici loc, nici nume; această fază nu este 
decît prologul dramei, care începe în momentul despăr- 
ţirii ei de metafizică, cînd, folosind carta sa de îndepen- 
dență, încearcă să se orînduiască, delimitindu-și do- 
meniul. | LL 

Destinul psihologiei se înfăţişează ca un șir nesiîrșii 
„de erori și neînţelegeri. Homer ar fi spus că psihologia 
s-a născut, ca și Troia, pe „colina Erorii“, pe care, din 
înălțimile Olimpului, a fost aruncată Ate, de tatăl ei, 
Zeus, prea amăgit și iritat de geniul rău, activ și neo- 
bosit, al fiicei sale. Acesti duh rău, al Erorii și Rătăcirii 
„zboară — după cuvintele lui Homer — totdeauna la 
înălțimile capetelor muritorilor“. 


II. 3. PSIHOLOGIA NU ARE OBIECT 


II. 3.1. PROBLEMA FRONTIERELOR 


Dublul aspect sub care se prezintă ființa umană — 
organic și social — constituie pentru psiholog una din- 
tre marile dificultăţi în calea delimitării unui domeniu 
psihologic aparte. Urmînd exemplul lui A. Comte, E. 
Durkheim, șeful unei importante școli franceze de socio- 
logie, considera natura umană ca fiind compusă din fiinţă 
individuală — domeniu de cercetare al fiziologiei —, și 
una socială, spirituală — obiect al sociologiei. Abia con- 
stituită, sau înainte de a se consolida ca știință, psiho- 
logia se vede fără obiect. 

Delimitarea faţă de sociologie a graniţelor psiholo- 
giei individuale nu este o operaţie simplă. După cum, cv 
privire la sociologie s-au făcut tentative de biologizare 
(H. Spencer, A. Espinas, R, Worms) și psihologizare (G. 
Tarde), psihologia a fost şi ea redusă cînd la biologie, 
cînd la sociologie, cînd, în fine, era împărţită în două. 
Astfel, pentru a nu cita decît un nume de psiholog, mai 
ilustru şi mai apropiat, pe Th. Ribot, reproducem din pre- 
fața (postumă) din 1914, scrisă de el la Tratatul de psiho- 
logie (1923—1924) al lui G. Dumas, următoarele : „Dacă 
psihologia începe cu biologia și zoologia, ea ajunge, la 
înflorirea sa terminală în sociologie“ (49, p. XII). 

Dacă ne gîndim, însă, la psihologia socială, diferenţie- 
rea devine mai dificilă. Toată viaţa spirituală a omului 
este de natură socială, după cum fenomenul social, la 
rindul său, implică viaţă psihică. Dacă conștiința socială 
se reflectă în fiecare dintre noi şi fiecare, ca realitate 
psihică, facem parte integrantă din conștiința societăţii, 
atunci studiul conștiinței individuale ar face parte din 
obiectul psihologiei sociale, iar aceasta din urmă ar pu- 
tea fi interpretată ca o diviziune a sociologiei. 


Deplasări de teren au loc chiar în cadrul psihologiei. 
Astfel psihologia „colectivă“, înţeleasă ca ideniică cu 
psihologia socială, ar trebui — după opinia lui Ch. Blon- 
del — să vină chiar înaintea psihologiei individuale, a 
psihologiei stricto sensu (25, p. 94) şi „este în drept să 
se instaleze pe terenul psihologiei generale“ (ibidem, 
p. 103), ca disciplină de sine stătătoare, bineînţeles. Dacă 
examinăm problematica psihologiei sociale, schiţață, de 
exemplu, de M. Ralea și Tr. Herseni, vom constata că o 
bună parte din psihologia individuală ar trebui să treacă 
în patrimoniul psihologiei sociale. Terenul psihoiogiei se 
dovedește a fi fugitiv. 

Convingerea lui Pavlov era — spune Vigotski — că 
psihologia nu există ca știință și se referea la părerea 
lui Wundt, care se plîngea că „nenorocirea mare a psi- 
hologiei constă în faptul că pentru această disciplină 
nu se poate întocmi la examene o programă unică, vala- 
bilă peniru toţi studenții universităților germane“ (169, 
p. 450). 








Cât de neprecise sînt graniţele psihologiei ne-o arată 
concret însăși organizarea învăţămîntului superior. Un 
scurt examen al locului ocupat de psihologie în învăţă- 
mâîntul superior și al importanţei relative a acestui loc 
ne permite să clarificăm și problema caracterului de 
ştiinţă al psihologiei. Kotarbinski ne oferă în această pri- 
vință un criteriu simplu, elastic, dar arbitrar : „ştiinţă 
poate fi denumit orice întreg care poaie servi ca obiect 
de predare într-o instituţie de învățămînt superior — și 
numai acolo —, figurînd ca specialitate distinctă“ (84, 
p. 85). Dacă ne referim la data cînd psihologia își face 
apariţia în învățămîntul superior, ca disciplină distinctă, 
deci, după Kotarbinski, data nașterii (sau recunoașterii) 
sale ca știință, am constata o mare diversitate de situaţii, 
explicabilă prin marele număr de factori care au deter- 
minat „primele dezvoltări, în realitatea lor istorică“ ale 
psihologiei și în care au intervenit — după expresia lui 
P. Fraisse — „geniul oamenilor, complezența sau rezis- 
tenţa instituţiilor și, de asemenea, hazardul“ (60, p. 12). 

Cu toate că, încă în a doua jumătate a secolului tre- 
cut, se înfiinţează, pe lîngă numeroase universităţi, labo- 
ratoare de psihologie, iar, la începutul secolului nostru, 
societăţi psihologice, psihologia nu pătrunde în universi- 
tăţi, ca disciplină de sine stătătoare, decît foarte tirziu. 

De exemplu, P. Fraisse citează ca prim profesor de 
psihologie experimentală la Universitatea Harvard 
(S.U.A.) pe medicul McDougall (în 1920); la Londra, pe 
Spearman (în 1928), la Cambridge pe Bartlett (în 1931), 
iar „Oxfordul va rezista pînă în 1947“ (60, p. 27). 


Părerile cu privire la natura psihologiei se mai oglin- 


desc şi în modul de încadrare a acestei discipline în 
specificul facultăţilor. Nu mai departe decît acum 20 de 
ani, în Belgia (Bruxelles și Louvain) ca şi în Italia (Ro- 
ma), de exemplu, psihologia figura în planurile de învă- 
țămînt, la Litere și Medicină. În Olanda (Amsterdam), 
ea se preda la Facultăţile de Științe, Matematici și Na- 
turale ; în Elveţia, planurile de învățămînt variau de la 
o universitate la alta : de exemplu, la Geneva, psihologia 
se preda la Litere și Științe, la Lausanne — la Medicină, 
la Neuchâtel — la Litere și Ştiinţe comerciale, la Bâle 
-— la Filosofie. 

Una dintre formele și mai recente de soluţionare a 
problemei vitale a existenţei psihologiei este tendinţa de 
a expropria psihologia total în favoarea fiziologiei, de 
a-i reduce cîmpul de investigaţie la cel fiziologic. G. H. 
Roger scrie în prefața sa la Tratatul de fiziologie normală 
şi patologică din 1933: „Deosebirea pe care au voit s-o 
stabilească unii între psihologie și fiziologie este arti- 
ficială și iluzorie. Psihologia trebuie să fie considerată 
ramură a fiziologiei“ (142, p. XV). În cartea Problemele 
jundamentale ale activității nervoase superioare de R. 
Floru, C. Giurgea și M. Saragea, punctul de vedere al lui 
Pavlov asupra psihologiei se interpretează astfel: 
„Obiectul psihologiei este studiul activităţii nervoase 
superioare a omului cu metode adecvate fiziologici creie- 
rului uman“ (98, p. 56). 

Această orientare îiziologistă rezultă din definiţia în- 
săși a fenomenului psihic ca fenomen nervos, detiniție 
curentă printre unii fiziologi. Dacă psihicul este un teno- 
men de activitate nervoasă superioară, urmează în mod 
natural ca el să fie cercetat de fiziolog, cu metode adec- 
vate, fiziologice. 

Curentul — la început îmbucurător — de apropiere a 
fiziologiei de psihologie (fiziologizarea psihologiei) a 
inundat întregul teren al psihologiei. Conferinţa de la 
Moscova, (mai, 1962) asupra aspectului filosofic al fizio- 
logiei și psihologiei, a pus din nou în discuţie poziţiile 
acestor două discipline. Fenomenul, de altfel, nu este 
nou; el a mai apărut în a doua jumătate a secolului tre- 
cut (Lotze, Maudsley, Wundt). 

Este interesant de notat cum apare o tendinţă de 
compromis din partea psihologiei prin acceptarea unei 
poziţii intermediare. Neputînd să devină psihologie pură 
și, totodată, nevoind să capituleze prin totala fiziologi- 
zare a psihicului, ea acceptă să devină fiziologică. De 
altfel, acest fenomen de apariţie a unor ştiinţe noi, în 
zonele limitrofe cu alte științe, în regiunile intermediare 
(fizică matematică, chimie fizică, fizică nucleară, biofi- 
zică, biochimie etc.), este un fenomen curent în faza 
actuală de dezvoltare a științelor. Întrebarea se pune, 
totuși, dacă apariţia psihologiei fiziologice este un simp- 
tom de plenitudine, specializare şi diferenţiere sau de 

penurie și carenţă a acesteia: psihologia fiziologică s-a 
născut înaintea ... celei psihologice | 

Delimitarea domeniului psihologiei depinde de înţele- 
sul fenomenului propus ca obiect de cercetare. Vom şti 
mai bine ce este psihologia atunci cînd vom înţelege 
mai precis ce este un fenomen psihic. 


II. 3.2. NATURA OBIECTULUI — SUBIECT DE CONTROVERSE 


În anul 1962 (8—11l mai), a avut loc la Moscova o 
conferință unională, convocată de cele mai multe foruri 
științifice sovietice, conferinţă ce a dezbătut probleme 
filosofice ale fiziologiei activităţii nervoase superioare 
şi ale psihologiei. La conferinţă au participat aproximativ 
o mie de filosofi, psihologi, fiziologi, medici-psihiatri, 
șefi de institute științifice, laboratoare, catedre și alţii 
din 40 de orașe ale Uniunii Sovietice. 

În cadrul marilor probleme puse acolo, locul central 
l-a ocupat problema filosofică fundamentală a relaţiilor 
dintre material şi ideal. Întrucît nu se poate vorbi despre 
o relaţie între termeni sau fenomene fără a se preciza 
împlicit înțelesurile termenilor sau fenomenelor respec- 
tive, dezbaterile s-au centrat asupra problemei naturii 
psihicului, adică a obiectului însuși al psihologiei. Recu- 
noașterea psihicului, ca fenomen deosebit de alte feno- 
mene ale naturii, duce în mod firesc și la delimitarea pre- 
cisă a științei respective. Am putea afirma, deci, că s-a 
pus problema destinului însuși al psihologiei. Discuţiile 
au fost cu atît mai vii și mai interesante cu cît prinire 
participanţi au fost și aderenţi ai părerii că fenomenul 
psihic nu este decît o manifestare superioară a activi- 
tăţii nervoase și, deci, studiul fenomenelor psihice nu re- 
prezintă, în fond, decît explorarea activităţii nervoase 
superioare. 

Dacă deschidem, de exemplu, nr. 12 din „Jurnal ne- 
vropatologhii i psihiatrii im Korsakova“, din 1952, vom 
găsi acolo enunțată, în mod explicit, ideea identităţii fe- 
nomenului nervos cu cel psihic, a inutilităţii unei termi- 
nologii psihologice speciale, deci și a unei științe dis- 

tincte, psihologice. „Fiziologia — se afirmă acolo —are 
dreptul de a înlocui categoriile învechite, care şi-au pier- 
dut semnificaţia lor funcţional-psihologică, fiindcă fizio- 
logia activităţii nervoase superioare ne apropie de înţe- 
legerea mai exactă a naturii conștiinței, ca formă supe- 
rioară reflectorie a creierului, decît psihologia funcţio- 
nală cu noţiunile ei încurcate și nedefinite (17, pp: 
41—42). 

lată, deci, o recunoaștere făţişă a inutilităţii unei 
științe despre fenomenele psihice. O asemenea atitudine 
poate deruta, desigur, pe un cercetător, în efortul aces- 
tuia de a determina coordonatele de care să se poată 
servi în labirintul complicat al vieţii psihice. | 

Discuţiile, deci, s-au dovedit necesare. Un volum de 
770 de pagini oglindește frămîntarea celor mai compe- 
tenţi filosofi și oameni de știință ai unei mari ţări. Au 
dus ele la rezultate utile, la concluzii unanim recunos- 
cute ? Este greu de spus, dacă participanţii la acel con- 
gres s-au despărţit cu toţii, în ziua de 11 mai, cu o defi- 
niție precisă, comună și indubitabilă a noţiunii de psihic. 
Asemenea rezultat necesită o elaborare științifică înde- 
lungată. Soluţia unei probleme este un rezultat al con- 
vergenţei unui mare număr de factori de natură social- 
istorică, mai ales cînd problemele ating culmile abstrac- 
ției și generalităţii filosofice. Cert este, însă, că poziţia 
psihologiei s-a întărit şi că, în lumina ideii leniniste a 
reflectării și a datelor noi ale științei, înţelesul de psi- 
hic s-a mai conturat şi s-a adîncit. Fapiul, totuși, că a 
fost nevoie de asemenea discuţii, care au dezvăluit ati- 
tea deosebiri de vederi, ar putea constitui motiv de scep- 
ticism cu privire la existenţa unei științe a fenomenelor 
psihice. Cum poate exista o știință despre ceva ce nu se 
știe încă bine ce este ? Dar dacă natura unor fenomene 
ar fi pe deplin cunoscută, nu ar mai avea sens studiul 
acestor fenomene. S-ar găsi oare cineva astăzi, care să 
conteste matematicii, fizicii, chimiei sau biologiei — și 
chiar sociologiei — dreptul la existenţă ca știință, din 
motivul că natura fenomenelor studiate de fiecare din 
aceste discipline nu este pe deplin elucidată ? O aseme- 
nea ipoteză n-ar putea încolţi decît în mintea unui 
agnostic. 

Cînd natura unui fenomen este ignorată, se poat 
ușor întîmpla ca oamenii de ştiinţă să studieze fenomene 


diferite în realitate, considerîndu-le ca fiind identice, sau 


să se angajeze în studiul aceluiași fenomen cu convin- 
gerea că cercetează fapte și fenomene de natură diferită, 

Poate că, de aceea, spre a evita confuzia, unii psiho- 
logi, din prudenţă și probitate științifică, preferă să nu 
vorbească despre o singură psihologie, ci despre mai 
multe. Această soluţie, însă, deschide porţile unei alte 
critici: dacă natura terenului nu este cunoscută și nu 
există o singură psihologie, ci mai multe, de unde știm 
noi că toate sînt psihologii ? 

Mai menţionăm un fapt care dovedește incertitudine 
cu privire la obiectul psihologiei. Dacă au existat sau 
există fiziologi convinși că ceea ce studiază psihologia 
aparţine de drept fiziologiei, există şi psihologi convinși 
că cel puţin o parte din obiectul de cercetare al fiziolo- 
giei este în realitate de natură psihică. 

La conferinţa ţinută la Paris, în 1950, închinată ani- 


versării centenarului nașterii lui 1. P. Pavlov (1849), H. 


Pieron declara că, dacă savantul rus a fost fiziolog pînă 
în vîrsta de 50 de ani, de la această vîrstă el a devenit 
psiholog. „De aceea — conchide H. Pieron — s-ar putea 


spune că noi ne aflăm la centenarul lui «Pavlov psiholog» 
(129, 11, p. 235). Deci, de la începutul secolului, Pavlov 


„s-a orientat spre psihologie“, după ce studiase „refle- 


xele psihice“ (denumire folosită de Ch. Richet, puţin : 


înainte ca Pavlov să fi început cercetările sale în dome 
niul reflexelor condiționate). 


După opinia lui Pi6ron, Pavlov „întreprinde, foarte. 


hotărît, un studiu de psihologie comparată obiectivă“ 
(ibidem, p. 237). Savantul rus a interpretat fiziologic le- 
gile comportării „dar opera lui Pavlov, faptele, datele 


esenţiale puse în evidenţă, sint de ordin psihologic...“ 


(ibidem, p. 345). 
lată, deci, un mare fiziolog, cu o reputaţie mondială 
și stimat de lumea ştiinţifică, inclusiv de H. Pieron, şi 
care a făcut psihologie, convins fiind că face fiziologie! 
Ce-ar îi spus Pavlov dacă robustitatea sa fizică i-ar 
fi permis să ajungă pînă la data festivităților centenaru- 
lui nașterii sale ? Elogiul lui Pieron conţine care o sim- 

plă confuzie terminologică ? Se poate afirma oare că ceea 
ce Pavlov numește fiziologia activităţii nervoase supe- 
rioare este exact ceea ce Picron numește psihologie 
obiectivă a comportării ? Și dacă este așa, lipsa de dife- 
reţinere a termenilor nu reflectă oare lipsa de precizie 
în determinarea obiectelor respective ? 

Nu ar fi oare, în acest caz, îndreptăţită butada că 
„psihologia este știința cu care se ocupă psihologii“ ? 
Această soluţie, trebuie s-o recunoaștem, reprezintă res- 
pingerea problemei însăși a obiectului psihologiei. 

Teza susţinută de fiziologi, a naturii fiziologice a fe- 
nomenelor studiate de psihologie, se poate totuși răs- 
turna prin demonstrarea ideii că ceea ce studiază fiziolo- 
gia cerebrală reprezintă imitarea modelului psihologic. 
Cităm părerea lui Pierre Janet în această privinţă. „Fap- 
te psihologice — spune el — există atit în operele unui 
scriitor cît și în studiile anatomice asupra unui creier“, 
În adevăr, unui istoric al anatomiei și fiziologiei siste- 
mului nervos nu-i poate scăpa paralelismul dintre con- 
cepţiile anatomofiziologice asupra creierului și cele psi- 
hologice. Atomismului psihologic îi corespunde locali- 
zaţionismul îngust al neurologiei; concepţiile integra- 
liste și gestaltiste psihologice își găsesc traducerea în 
echipotenţialismul cerebral sau în localizaționismul di- 
namic, etc, Intrebarea se pune dacă fiziologia sistemu- 
lui nervos și, în special, a scoarţei cerebrale descrie și 
explică procesele psihice sau invers : procesele psihice, 
cunoscuie și descrise de psihologi, se transpun în modele 
anatomofiziologice ? 

Cred că a doua alternativă conţine o mare doză de 
adevăr. În analiza mea recentă a unor scheme fiziologice, 
ca aceea de „acceptor al acţiunii“ (Anohin), sau a no- 
țiunii de „comutare nervoasă“ (Asratian) conchid că 
aceste elaborări reprezintă „un efort de transpunere în 
fiziologie a unor procese mintale superioare, incompa- 
rabil mai bine cunoscute psihologic decît fiziologic. Ne- 
cunoscutul fiziologic se reduce astfel la cunoscutul psi- 
hologic : descrierea mecanismelor fiziologice urmează 
modelul schemelor psihologice“ (117, p. 187). 

O constatare similară l-a făcut pe șeful școlii beha- 
vioriste să renunţe la luminile fiziologiei. Atitudinea 

apare, la prima vedere paradoxală : renunţi la conștiință, 
atît ca mijloc de investigaţie, cît şi ca principiu explica- 
tiv, dar, în acelaşi timp, întorci spatele și fiziologiei. Mo- 
tivaţia ne-o oferă Rene Zazzo : „Între exigenţele psiho- 
logiei și cunoştinţele noastre despre fiziologia cerebrală 
este o atit de mare disproporţie, încît-psihologia o poate 
părăsi fără regret pe aceasta din urmă: ea n-a fost nici- 
odată altceva decit o transpunere puerilă a iluziilor noas- 
tre introspeciive...“ (177, p. 107). 

Fiziologia transpune ideile psihologice în scheme şi 
modele nervoase, în limbaj fiziologic, pentru a explica 
apoi psihicul prin fiziologic | 

Se vede așadar, că fiziologia face uneori psihologie, 
fără să şiie și fără să vrea, servindu-se de un limbaj fizio- 
logic, după cum și psihologii fac uneori fiziologie, avînd 
convingerea că se află pe terenul psihologiei. Un psiho- 
log care reduce un fenomen de percepţie, de atenţie sau 
de gîndire la procese de excitație și inhibiţie, nu numai 
că a sărăcit faptul analizat, dar l-a și părăsit în întregime, 
trecînd într-un alt domeniu al realităţii. 


II, 3.3. NU POATE EXISTA O ȘTIINȚĂ A SUBIECTIVULUI 


Atit timp cît „sufletul“ era considerat substanţă, exis- 
tența sau posibilitatea unei psihologii nu constituia o 
problemă. Controversele se iveau numai cu privire la 
atribute, însușiri sau proprietăţi ale acestei substanţe. 
Pe măsură, însă, ce se diferenţia mai precis aspectui 
obiectiv al conștiinței de cel subiectiv, exterioritatea de 
interioritate, obiectul de subiect, înţelesul de „suflet“ se 
interioriza, devenind „conştiinţă“. Filosofia carteziană a 
pecetluit deosebirea prin scindarea lumii în res extensa 
și res cogitans. De aici înainte, problemele privesc nu 
atît natura acestui nou obiect al psihologiei, cît rapor- 
turile dintre cele două substanţe. În mod indirect, aceste 
speculaţii au dat naștere trebuinţei de a cunoaşte și na- 
tura specifică a realităților respective, a termenilor aflaţi 
în relaţie. 

Dificultăţile au început să se ivească în momentul 
cînd psihologia s-a declarat știință și încă una experi- 
mentală. A face știință înseamnă a elabora adevăruri 
obiective; a experimenta înseamnă a provoca, a pro- 
duce anumite fenomene, constatabile și măsurabile d 
oricine și demonstrabile oricui. Dar, cum se poate for- 
mula un adevăr obiectiv, şi demonstrabil pentru oricine, 
asupra unui fenomen intern, nespaţial, și invizibil, dat 
numai pentru unul singur ? 

Virusul psihologic a pătruns, după cum se știe, şi în 
fiziologie, care n-a putut face abstracţie de fenomene de- 
numite senzație, sentiment, intenţie, într-un cuvînt, tră- 
ire. Puși în fața acestor fenomene, oamenii de știință au 
trebuit să rezolve problema naturii lor și a raporturilor 
lor cu fenomenele cunoscute, vizibile și controlabile, care 
sînt cele fiziologice. Metodele experimentale, de abla- 
țiune și excitație electrică a cortexului, folosite în neuro- 
fiziologie, au putut pune în evidenţă corelaţii ale anumi- 
tor zone ale scoarţei cerebrale sau ale subscoarţei și 
manifestări fiziologice determinate. S-a pus, însă, între- 
barea, dacă anumite expresii emoţionale, provocate prin 
excitarea electrică a unor zone nervoase, sînt sau nu în- 
soţite și de trăiri emoţionale corespunzătoare. Problema 
raportuiui dintre expresie și trăire emoţională fusese 
pusă, pe plan teoretic, încă de W. James (1884) și 
H. Lange (1885). Experimentele făcute — asupra anima- 
lelor decorticate sau decerebrate — de către Sherrihgton, 
singur (1900) și împreună cu Woodworth (1904), apoi de 
Bazett și Penfield (1922), Bard (1928) şi alţii, au dezvă- 
luit existența unor „stări pseudoafective“, a unor „furii 
false“. S-a susţinut existența numai a manifestărilor exte- 
rioare ale emoțţiei, fără stări adecvate subiective. Se 
impunea ideea separaţiei între expresia emoţională și ex- 
perienţa ei internă. Observațiile clinice au pus, de ase- 
menea, în evidenţă, în paralizia pseudobulbară, în accesele 
involuntare de rîs și plîns, expresii fără emoţii cores- 
punzătoare, precum și, invers, în parkinsonism, stări 
emoţionale lipsite de expresie. Se știe, de asemenea, că 
schizofrenicul manifestă emoţii inadecvate : tristeţe sau 
indiferență — în situaţii care, unui om normal, îi pPIo- 
voacă bucurie sau tristeţe. Se pune întrebarea, dacă iîn- 

adecvate sînt numai expresiile, sau şi stările emoţionale 
interne. Noi probleme, noi dificultăţi. na du 
Mai grav, însă, este faptul că sîntem obligaţi să re- 
nunţăm la studiul acestor fenomene subiective, ca fiind 
inabordabile, şi să tăiem nodul gordian, refuzînd să rezol- 
văm problema în mod teoretic și încercînd abordarea 
practică a fenomenului subiectiv prin metode obiective. 
Trebuie să recunoaștem că încercarea devine parado- 
xală. Cum este posibil studiul științific al unui fenomen, 
prin definiţie invizibil și insesizabil, pe baza unor semne 
vizibile şi materiale, dar inadecvate celui dintii ? O ghici- 
toare care nu conţine elementele necesare rezolvării ei ! 
Dacă admitem că nu putem păși peste granițele con- 
științei noastre individuale, înseamnă, implicit, că nu 
putem cunoaște sau înţelege nimic nici din ceea ce este 
în afară de noi. Dacă nu recurgem — așa cum ne-o reco- 
mandă unii metafizicieni — „la o garanţie de natură 
divină, la un principiu de natură transcendentă, la o 
«conștiință în genere», sau la vreun alt «absolut», im- 
personal, sîntem siliți să ne închidem în carapacea solip- 
sismului, într-o monadă fără nici o ferestruică în afară, 
într-o celulă ermetic închisă, a unui eu solitar și de ne- 
pătruns“ (114, p. 263). | 
O asemenea concepţie este gravă pentru destinul ori- 
cărei științe, și, mai mult, chiar incompatibilă cu spiritul 
științific. Ea are însă o particularitate în cercetarea psi- 
hologică. Dacă psihicul este identic cu „ceea ce este 
da! pentru unul singur“, înseamnă că nu poate exista nici 
psihologia : știința unuia singur și pentru unul singur nu 
este ştiinţă. Cunoașterea altora devine și mai puţin po- 
sibilă, indiferent de subterfugiile la care am recurge pen- 
tru admiterea unei asemenea posibilităţi, sau pentru jus- 
tificarea faptului că există și cazuri cînd putem înţelege 
și pe altcineva, afară de noi înșine. În oricine, aflat în 
afara noastră, am găsi mereu imaginea aceluiași eu, a 
aceleiași persoane, a propriei noastre ființe. În raportul 
dintre două persoane, fiecare s-ar înțelege numai pe sine. 
Am avea situaţia redată într-o veche glumă englezească. 
În conversaţia dintre Petru și Paul, Petru se adresează 
lui Paul al lui Petru, iar Paul are ca interlocutor pe Petru 
al lui Paul „Singur Dumnezeu este în stare să cunoască 

pe adevăratul Petru sau pe veritabilul Paul și să aibă o 
idee adecvată despre conversaţia lor“ (151, p. 107). 

Evident, toate sarcinile psihologiei ar trebui transfe- 
rate asupra divinității, iar înţelegerea între oameni s-ar 
baza pe o gravă neînțelegere, pe o gravă iluzie: de a 
considera anumite idei şi sentimente ale noastre ca apar- 
ținînd altora, de a crede că am fi în stare să simţim sau 
să înțelegem durerea altora, cînd în realitate, n-o cu- 
noaștem decît pe a noastră. Psihologia ca știință a vieții 
psihice devine o vană iluzie. 

Consecința logică ne constrînge să admitem că din 
înțelesul conștiinței, ca „dat pentru unul singur“, nu 
poate rezulta ideea de altul și nici de sine. Mai mult: 
conștiința de unul singur implică o contradicţie. Con- 
ceptul de «eu» nu poate exista decît corelat cu conceptul 
de «altul». „Noţiunea de individ — spune Pierre Janet — 
depinde de noţiunea de grup uman; nu există individul 
om, dacă nu există și grupul de oameni. Acestea sînt 
două noţiuni care se dezvoltă împreună“ (74, p. 68). Ră- 
mine perfect valabilă formularea exprimată, cu mult 
înainte, de K. Marx : ... „Omul se oglindește mai întii în 
alt om. Numai raportîndu-se la omul Pavel ca la un semen 
al său, omul Petru se raportează la sine însuși ca om. Prin 
acest fapt, însă, Pavel îi apare în totalitatea sa, în mate- 
rialitatea sa paveliană, ca formă de manifestare a genu- 
lui om“ (1, p. 92). 

O conștiință monadă a unui Petru nu numai că n-ar 
putea transcende în existenţa unui Paul, dar nu şi-ar 
putea dezvălui nici propria sa existenţă, de Petru. 

În momentul deci, cînd fenomenul subiectiv ar părea 
că se impune ca obiect tangibil și indubitabil, perspec- 
tivele științei psihologice se precipită în neant; aşezat 
pe o contradicţie logică, adică pe o absurditate, eşafo- 
dajul științific al vieţii interne se dovedește a fi o himeră. 
lată o contradicţie care devine cu atît mai acută, cu cât 
psihologia se străduiește mai mult să dobîndească drep- 
tul de știință independentă, la fel de riguroasă şi obiec- 
tivă, ca şi fizica sau chimia. 

Lucrarea lui Behterev, Psihologia obiectivă (1907), „a 
părut — spunea Pi6ron în 1915 — persoanelor puţin fa- 
miliarizate cu mișcarea psihologică contemporană, un 

manifest revoluţionar. În adevăr, împerecherea însăși a 
acestor doi termeni nu poate să nu ne apară paradoxală: 
cum să pretinzi să faci psihologie obiectivă, atunci cînd 
domeniul psihologiei este în mod esenţial acela al con- 
ştiinţei, adică al subiectivului ? (129, I, p. 23). Soluţia a 
fost renunţarea la conștiință și schimbarea obiectului 
psihologiei din „psihic“ și „conștiință“ în acel de „com- 
portament“ : „psihologia comportamentului este psiho- 
logia fără conștiință, — ea este o psihologie obiectivă“ 
— încheie H. Pi6ron (ibidem, p. 26). 

Situaţia rămîne paradoxală chiar dacă o privim și din 
alt punct de vedere: conștiința, pe linia tradiţiei carte- 
ziene, este realitatea cea mai puţin îndoielnică din toate 
formele de existenţă şi tocmai această formă, din cauza 
subiectivităţii ei, scapă oricărei încercări de explorare și 
demonstraţie științifică. W. Ashby, eminentul neurolog 
englez, autoritate în noua știință a ciberneticii, con- 
sideră că faptele de conștiință nu pot constitui obiectul 
unei științe. „Existenţa unei conștiințe — afirmă savantul 
englez — este cel mai fundamental din toate faptele“ ; 
cu toate acestea, el nu poate intra în zona de interese 
ale omului de știință: „Știința are de-a face numai cu 
ceea ce omul este în stare să demonstreze, să dovedească 
altora. Oricît de vie ar fi conștiința pentru posesorul ei, 
noi nu cunoaștem încă — spune Ashby — mijlocul cu 
ajutorul căruia acesta ar putea demonstra trăirea sa unei 
alte persoane. Pînă ce asemenea mijloc, sau un echiva- 
lent al acestuia, nu va fi găsit, metoda științifică nu 
poate folosi faptele de conştiinţă“ (12, pp. 33—34). Iată, 
deci, cum faptul cel mai puţin îndoielnic, ca starea de 
conștiință, nu poate deveni fapt științific, din cauză că 
este indemonstrabil ! | 

Sîntem siliți să constatăm că, din punct de vedere al 
nivelului psihologic, conștiința unor oameni de știință 
de azi, este contemporană cu aceea a lui Descartes; înțe- 
legerea lor a rămas închisă în matricea raţionamentului 
formulat acum 300 de ani în urmă: „mă pot îndoi de rea- 
litatea lumii din afară, nu mă pot îndoi însă de îndoiala 
însăși, de conștiința îndoielii mele“. Pot greși în afirmaţia 
mea că văd un scaun; „această impresie ar putea fi pro- 
vocată de un joc de lumină și umbră; s-ar putea să fiu 

convins că faptul s-a petrecut în vis sau chiar că a fost o 
halucinație“. Un singur lucru, însă, este în afară de orice 
îndoială : starea însăși de conștiință. „Nimeni nu mi-ar 
putea dovedi — continuă Ashby — că însăși conştiinţa 
impresiei trăite de mine a fost greșită, că această impre- 
sie adică, n-ar fi de loc trăită de mine“ (ibidem, p. 33). 

Prima întrebare care stăruie în faţa poziţiilor arătate 
este dacă transformarea psihologiei în ştiinţă nu este 
posibilă decît prin schimbarea obiectului ei, prin renun- 
ţarea la conștiință. A doua este chestiunea dacă studiul 
comportamentului, adică expulzarea conștiinței nu con- 
stituie şi o respingere a specificului vieţii psihice (cel 
puţin a celei umane), a subiectivului, a vieţii interioare. 
Contradicţia devine flagrantă: apare obiectul, dispare 
știința acestuia ; se afirmă știința — i se contestă obiec- 
tul! Dacă psihicul este subiectiv, iar fenomenul subiec- 
tiv nu poate deveni obiect, în sensul deplin al cuvîntului 
(adică obiect pentru toată lumea), atunci nici știința unui 
asemenea obiect nu poate exista, deci psihologia nu este 
posibilă ca știință. 

Putem oare afirma cu certitudine că psihologia con- 
temporană a rezolvat contradicţia în mod definitiv și 
satisfăcător ? 


II. 3.4. „TURNUL BABEL“: „O SINISTRĂ PLURALITATE" 


Dacă admitem totuși, că realitatea conștiinței, ca fe- 
nomen subiectiv, poate fi explorată și cunoscută și că 
această realitate constituie obiectivul exclusiv al cerce- 
tării psihologice, sîntem puși în faţa unei noi constatări: 
manifestările vieţii psihice întrec limitele conștiinței. Re- 
zultă că, redus la conștiință, la studiul formelor superioare 
şi reflexive ale vieţii psihice, domeniul psihologiei devine 
considerabil sărăcit. Cine oare studiază, în cazul acesta, 
formele sau procesele extraconștiente, cum sînt automa- 
tismele şi, mai ales, acele motivații ale acţiunilor proprii 
care scapă prizei noastre de conștiință ? Trebuie să amin- 
tim o mulţime de procese psihice, trăite în mod real și 
implicit, care nu sînt — şi uneori nici nu pot fi — traduse 
pe planul superior, reflexiv, explicit şi logic, al conștiin- 

ţei. Sîntem nevoiţi, oare, să le excludem din categoria 
fenomenelor psihice ? Și dacă și ele sînt psihice, fără a fi 
conștiente, cine le studiază ? ian ee 
Reacţii împotriva conștiinței s-au produs în diferite 
moduri. La începutul secolului nostru s-a impus o ten- 
dinţă — în sensul eliminării, al aruncării peste bord a 
problemei însăși a conștiinței — behaviorismul. O altă 
reacție, în pragul veacului al XX-lea o reprezintă psiho- 
logia numită „abisală“, a inconştientului — psihanaliza. 
Dacă behaviorismul încearcă să facă știință fără con- 
ştiinţă (a „aconștientului“), psihanaliza „construieşte o 
psihologie a extraconștientului, considerînd că fenome- 
nele de conștiință se explică aproape în întregime prin 
„forţe“ ce se află în afara conștiinței. 
O formă de compromis a psihologiei apare în soluţia 
că fiecare dintre aceste noi școli sau curente psihologice 
are dreptate şi că nu este vorba de poziţii ce s-ar ex- 
clude, ci de forme ce ar putea coexista. Ajungem, astfel, 
la ideea mai multor psihologii, fiecare păstrîndu-și obiec- 
tul său specific de cercetare. _ cu 
Existenţa psihologiei devine precară și în alternativa 
pluralităţii domeniilor sale de investigaţie. Unii teoreti- 
cieni nu cutează să definească psihologia printr-un sin- 
gur obiect, ci prin mai multe. În Noul tratat de psihologie 
vol. I., de G. Dumas, autorul capitolului despre obiectul 
psihologiei — A. Lalande —, renunţă la o definiţie unică 
a psihologiei, printr-un singur obiect al acesteia. El pre- 
feră să discute mai multe obiecte ale psihologiei, decît 
mai multe concepţii psihologice asupra unui singur 
obiect. Pare mai onorabil pentru o știință ca divergenţele 
lăuntrice să se explice prin deosebiri între domenii de 
investigaţie, scopuri şi metode folosite, decît prin diver- 
sitatea interpretărilor, a punctelor de vedere asupra 
aceleiași realități. Această poziție eludează explicația 
controverselor prin cauze subiective, accentul căzînd pe 
cele obiective. Lalande deosebește patru obiecte dis- 
tincte (respectiv patru psihologii): reactivitatea indivi- 
duală, conștiința, reflexia critică şi sufletul uman (natura, 
originea și destinul acestuia). ama 
Este demn de menţionat, de asemenea, apariţia, în 
1925, a lucrării intitulate, la plural: Psihologiile din 1925 

și, în 1930, Psihologiile din 1930 ale lui C. Murchison. În 
volumul colectiv, al „psihologiilor din 1930“ se succed 
doctrinele diferitelor școli: „hormică“, „intenţională“, 
„funcţională“, „structurală“, „configuraţionistă“, „rusă“, 
„behavioristă“, „reacţională“, „dinamică“, „factorială“ şi 
„analitică“. „O sinistră pluralitate!“ — exclamă psiho- 
logul Spearman. „Ce-ar spune lumea, dacă s-ar prezenta 
ca fiind rivale zece fizici, botanici sau chimii 24 (156, 
vol. |, p. 5). 

În 1936, E. Claparede face o tristă constatare : „Nu 
există mai multe fizici, mai multe chimii. Nu există sau 
n-ar trebui să existe decît o singură psihologie“ (cf. 95, 
p. 1668). 

În 1939, situația acestui domeniu este descrisă ast- 
fel : „Psihologia actuală oferă, acelora care o abordează, 
un tablou ciudat și descurajant. Căile ei de dezvoltare 
par, în adevăr, să aparţină unor lumi diferite și să fie 
separate prin pereţi etanși, în aşa fel încît rămii cu im- 
presia că ai a face cu ştiinţe diferite sau, cel puţin, cu o 
diversitate radicală cu privire la metodele de inves- 
tigaţie. Iar în acest caz, începi să te îndoiești și să te 
întrebi care dintre aceste metode este mai bună şi dacă 
una dintre aceste psihologii este adevărată; atunci, alta 
ar fi fără interes, dacă nu fără valoare“ (39, p. 155). 

În 1942, Rene Zazzo nu ezită să prezinte la plural 
știința psihologiei americane într-o lucrare intitulată 
Psihologi şi psihologii din America. 

În 1961, în dicţionarul lui Horace B, English și Ava 
Champney English, se prevăd 11 diviziuni (grupe) ale 
psihologiei, iar numai în cadrul unei singure diviziuni 
(după criteriul naturii datelor psihologiei) se numără 16 
școli psihologice ! 

Se recunoaşte astfel, în mod public, de către psiho- 
logii înșiși că, dată fiind multiplicitatea şcolilor, curen- 
telor, tendinţelor și limbajelor psihologice, trebuie să re- 
nunțăm la ideea unei singure științe a psihologiei. De 
cîte ori se discută probleme de psihologie, este necesar 
— după părerea lui Erich Stern — să se răspundă preala- 
bil la întrebarea: „... Care psihologie ?“ „Fiindcă nu 
avem astăzi o singură psihologie, ci o serie de psihologii 
diferite care există unele alături de altele“ (293, p. 9). 

Referindu-se la un simpozion de psihologie, ale cărui 
materiale sînt publicate în „Acta Psychologica“ 1954 nr. 
1—2, pe tema „Gîndirea și limbajul“, psihologul sovietic 
F. Șemiakin face constatarea unei lipse de acord cu pri- 
vire chiar la definirea conceptelor psihologice de bază, 
cum sînt „gîndirea“, „limbajul“, „limba“ (cf. 163, p. 4)*. 


La ultimele congrese internaţionale de psihologie s-a 


pus problema cu caracter tot mai urgent de .colaborare 
a psihologilor pentru redactarea unui dicţionar psiholo- 
gic în mai multe limbi, indispensabil pentru cooperarea 
internaţională a oamenilor de știință. Trebuie să adău- 
găm la aceasta că nu există acord nici între psihologii 
aceleiași ţări și încă cu privire la noţiunile de bază! 
Dacă același înţeles are denumiri deosebite în aceeași 
limbă, înseamnă că pentru a te înţelege, pe terenul știin- 
ţific, trebuie să fii... . poliglot în aceeași limbă |! 

Nu este oare aceasta o dovadă a unei lipse de orien- 
tare cu privire la natura însăși a obiectului de studiu 
sau, cel puţin, a existenţei unei crize în psihologie, așa 
cum o anunţase, în 1929, psihologul german Karl Biihler, 
prin titlul cărţii sale (Die Krise der Psychologie ?) 

Vigotski vorbește despre mai multe faze ale crizei, 
prima fiind semnalată de Fr. Brentano în 1884. Cum „în 
ştiinţă, ca și în politică — spune el — unitatea nu se 
obține decît prin luptă, pe drapelul majorităţii tendinţe- 
lor psihologice contemporane se află înscris : lupta pen- 
tru o psihologie unică, trecerea spre o stare ideală a 
psihologiei, care înseamnă crearea de vaste generalizări, 


* Neînţelegerile pur terminologice nu sînt proprii, insă, doar psi- 
hologiei. Cineva a spus că limbajul a fost creat pentru a ascunde 
gindirea. Se constată că azi nu se înțeleg între ei nu numai oamenii 


de ştiinţă de specialităţi diferite ci și savanții de aceeaşi speciali- 
tate. „Ai uneori sentimentul — spune Ritchie Calder — că limbajul 
obscur al specialităţilor ştiinţifice moderne a fost conceput ca şi nu- 
mirile din codul operaţiilor din timpul războiului, nu pentru a explica ! 
ci, pentru a ascunde“ (34, p. 8). De aitfel — continuă autorul — 
„savanții mari se pot face înțeleşi... Oamenii de știință de pe al 


doilea plan, care nu stăpînesc îndeajuns subiectul lor, se fac de 
neînțeles, printr-un reflex de apărare“ (ibid.) 

făurirea unui sistem ştiinţific unic și unanim recunoscut, 
sistem care să prezinte, în ochii multor psihologi-metafi- 
zicieni de azi, o valoare și o valabilitate absolută pentru 
toate veacurile şi popoarele“ (169, p. 463). 


Evocarea de către Lange a imaginii turnului Babel, în 
faţa mulţimii de școli și curente psihologice este drama- 
tică ! Dacă nu se găsește nimic comun între aceste disci- 
pline diferite, dacă nu se poate afla nimic care să justi- 
fice posibilitatea unei singure psihologii,; generale, am 
avea oare dreptul să presupunem că măcar unele dintre 
aceste „psihologii“ sînt psihologii autentic 






II. 3.5. CARACTERUL MITOLOGIC AL PSIHOLOGIEI ; 
UNELE FORME MODERNE ALE MITOLOGIEI 


Să nu ne închipuim că părăsirea oficială de către psi- 
hologie a sediului somptuos al metafizicii a fost urmată 
și de abandonarea, totală și efectivă, a mentalităţii meta- 
fizice. Se întîmplă ca și la acei care se ocupă de știință 
să se păstreze, undeva, latent, un rest de mentalitate 
mitologică, magică sau religioasă. Aceste urme se mani- 
festă uneori chiar fără ca persoana respectivă să-şi dea 
seama de regresiunea ei; ele sînt momente și stări de in- 
fantilism psihologic. Exemple elocvente de asemenea 
natură putem găsi în studiul lui Engels „Științele naturii 
în lumea spiritelor“. 

Psihologia contemporană ne înfățișează uneori o fa- 
țadă modernă, de știință experimentală, mascînd un in- 
terior arhaic, mistic, primar și vetust, cu personaje din 
mitologie. Să ne oprim asupra a două exemple. 


În urma unei analize comparative între Pavlov și 
Freud, H. Wells scoate în evidenţă ceea ce i se pare a fi 
caracterul mitologic al doctrinei psihanalitice. Deosebi- 
rea dintre teoria demonologică a superstiţiilor mistice şi 
religioase medievale și doctrina „forţelor“ psihice înfă- 
țişate de psihanaliză nu este decit verbală (Cf, 179; 
p. 577) „Freud păstrează conţinutul — spune Wells — şi 
schimbă numai forma teoriei superstiţioase a demonilor“ 
(ibidem, p. 578). Psihanaliza — după opinia lui Wells — 

este o revenire spre teoria demonologică și se situează 
astfel la nivelul astrologiei și alchimiei (cf. ibidem, 
p. 583). Sistemul psihologic al lui Freud este calificat ca 
„metapsihologie“. „Miturile arhaice reprezintă ingredien- 
tul inerent teoriilor elaborate şi de aceeași natură cu 
acestea. Freud cercetătorul și psihanalistul nu poate fi 
separat de Freud creatorul de mituri“: (ibidem, p. 586). 
„Teoria lui despre originea și dezvoltarea psihicului 
uman trebuie calificată ca cea mai modernă înviere a 
artei de creaţie mitologică“ (ibidem, p. 592). Autorul pre- 
cizează că această creaţie mitologică nu este o simplă 
suprastructură, ci o „parte esenţială, inseparabilă de teo- 
riile sale şi absolut necesară acestora“ (ibidem). 

Am menţionat caracterizarea făcută psihanalizei de 
Wells, fără însă a subînţelege că psihanaliza se reduce 
doar la aceste aspecte. Asupra acestei teme, însă, reve- 
nim într-un paragraf special. 

Mai menţionăm o formă de mitologie îmbrăcată într-o 
haină sobră, matematică. Ce altă semnificaţie, afară de 
cea mitologică poate avea analiza factorială, atunci cînd 
urmărește explicaţia psihologică prin postularea unor 
factori constanţi, relativ invariabili ? În faza preliminară 
constituirii metodei multifactoriale, factorul G al lui 
Spearman, factor înţeles ca „energie psihică“, reprezintă 
o încercare de a explica performanţele de natură inte- 
lectuală. 

Analiza factorială, ca metodă matematică în psiholo- 
gie, are merite incontestabile, dar rezultatele obținute în 
determinarea, pe cale statistică matematică, a existenţei 
unor factori se deosebesc sensibil de acelea dobîndite în 
efortul de a preciza semnificaţia acestora... „Alături de 
planul faptelor, ca în cazul factorului general — spune 
Pierre Olsron — se situează planul semnificației şi al 
interpretărilor“ (110, p. 261). Prin înzestrarea factorilor 
cu forţe sau virtuţi eficiente, cauzale și explicative se 
alunecă, pe panta realismului, spre vechea şi anacronica 
psihologie a facultăţilor, spre o mitologie psihologică. 
Prin opoziţie, Burt şi Vernon, de exemplu, contestind 
factorilor rolul de entitate sau organ psihic și atribuind 
datelor matematice obţinute, corelaţiilor revelatoare de 
factori, rolul descriptiv de simbol comod fără o cores- 

pondenţă necesară cu o realitate psihologi ă 
îndreaptă spre un simbolism capii pe acela saci 
nalism psihologic (cf. 110, cap. IV și VII). 

Să ne oprim puţin asupra primului tip dei 
„Psihologul — spune Burt — în Eee a 
torialist, întilnește mereu probleme care nu sînt deloc 
științifice, ci uneori practice, alteori metafizice. El nu le 
poate evita“ (cf, 110, p. 262). Astfel, după cum observă 
în. mod just Oleron, invocarea unei energii (substratul 
lui G, la Spearman) „poate fi considerat ca un mod de ra- 
ționament impregnat de un realism naiv“ (110, p. 155) 
Unii reprezentanţi ai analizei factoriale, situați pe poziţii 
nominaliste, ca Anastasi, califică înterpretarea realistă a 
Li îl .. Thurston şi alţii, drept „misticism psiholo- 
ge i oarcere spre psihologia facultăţilor“ (ibi- 

Această mentalitate a realismului 'naiv — cu rezo- 
nanţe și în trecutul psihologiei noastre românești — am 
calificat-o în 1943, ca „naturalistă și substanţialistă“ 
„Viața sufletească este privită — spuneam atunci refe- 
rindu-mă la această metodă — sub categoria permanen- 
ței, a imobilităţii, a staticului“ (116, pp. 36—44). 

Substanţializarea factorilor atinge ridicolul: se lan- 
sează ipoteza unui număr de factori egal cu numărul 
cromosomilor „așa fel încît întreaga lume biopsihologică 
să fie produsul unui joc de 48 sau 24 de elemente” (ibi- 
dem, p. 42) *. Iată idealul psihometriei, al analizei fac- 
toriale : „Sufletul — un polipier de factori; Aptitudine 
examinată la microscop !“ (ibidem, p. 43), 

Este instructiv în această privință rom i 
Maurois Drămuitorul de iile, Et ien poa i 
doctor care se străduieşte să captureze în balonul de 
sticlă „Sufletele“ celor care „îşi dau sufletul“ și să le 
cintărească, încercînd să afle raportul de egalitate între 
greutatea pierdută în momentul morţii și greutatea sufle- 
tului capturat în balon. Se înțelege că metoda cantita- 





i A : A : : i 
În 1941, cînd scriam rîndurile citate aici, se ştia că numărul 


cromosomilor se ridică la 48; cercetările mai noi (din 1956) deter- 
mină numărul lor la 46. 

tivă a cîntăririi urmărește demonstraţia obiectivă, „ştiin- 
țifică“, a existenţei unui suflet. Întimplarea face ca 
rezultatele — pe cale de a deveni extraordinare şi 
peremptorii ca demonstraţie — să se spulbere fără urmă. 
Nu știm la cine s-a gîndit Maurois scriind această satiră, 
dar ea, desigur, se potrivește de minune unor realităţi 
din psihologia contemporană. | 

Nu ne putem opri de a nu adăuga la acest exemplu 
literar de metodă „obiectivă" și „ştiinţifică“, de demon- 
strare a unei ipoteze metafizice, o lucrare a unui fizician 
(J. Crowford), apărută cu patru decenii în urmă şi tra- 
dusă în limba franceză cu titlul La mecanique psychique. 
Cu ajutorul unei bascule automate, savantul fizician în- 
cerca să determine greutatea „plasmei psihice“ | 

Bilanţul metodei matematice: tablou încremenit și 
artificial al vieţii psihice. La concluziile noastre, formu- 
late cu 20 de ani în urmă, adăugam o ipoteză: dacă po- 
poarele denumite „primitive“, necivilizate, cu milenii în 
urmă, ar fi fost înzestrate cu deprinderile de calcul mate- 
matic, interpretările contemporane, semnalate mai sus, 
ar fi fost elaborate cu multe milenii înaintea erei noastre. 
Voiam să spunem cu aceasta — în termeni de analiză 
factorială —, că nivelul aptitudinii matematice nu core- 
lează cu acel al aptitudinii psihologice. Poţi atinge 
culmi matematice impresionante, rămînînd „primitiv“ în 
interpretări de psihologie. 

Stilul mentalităţii magice este uneori mai bine camu- 
flat prin precizia formulelor, impunînd respect prin aus- 
teritatea, pregnanţa și abstracţia lor logică. 

Sîntem cu toţii de acord că explicarea conduitei cuiva 
prin „forţe“, „facultăţi“ sau „factori“ reprezintă o rămă- 
șiță a mentalităţii magice, a metafizicii ontologice. A 
explica perseverenţa cuiva prin „puterea de voinţă“, ca- 
pacitatea de concentrare prin „puterea atenţiei“, genero- 
zitatea prin „însușirea de generozitate”, înseamnă a pos- 
tula existenţa unor entităţi, esențe, substanţe psihice, 
metafizice, sau chiar mitologice, aidoma divinităţilor din 
antichitate sau duhurilor din preistoria umanităţii. De 
altfel, rigoarea științifică nu ne permite să folosim ter- 
menii de perseverenţă, atenţie, generozitate etc. decit 
într-un sens pe care Kotarbinski îl numește „secundar. 

Acești termeni „alegorici“ (Zazzo) sînt pe măsura unei 
mentalități care se cere definitiv părăsită de știința psi- 
hologiei. di | 

„Nu este surprinzător — spune R. Zazzo — ca bunul 
simţ popular, analiza filosofilor și introspecţia să izbu- 
tească — oricare ar fi jargonul folosit — să ne ofere 
aceleași reprezentări alegorice despre om. O banderolă 
aici, una dincolo, pe care se poate citi: Tenacitate, Inte- 
ligenţă, Dragoste. Prin magia verbului, fiecare banderolă 
denotă o facultate, o calitate a sufletului, calitate și fa- 
cultate imuabile, pentru că principiile oricărei gindiri 
asigură lucrurilor numite identitatea și non-contradicţia, 
simbolizate prin nume“ (177, p. VIII). 

Are dreptate filosoful polonez Kotarbinski cînd cri- 
tică, de pe poziţiile concepţiei sale, a „Yeismului soma- 
tic“, tendinţa de ipostaziere a înţelesurilor care nu âu o 
existenţă de sine stătătoare. Cînd afirmăm că „sănăta- 
tea este o condiţie a fericirii“ nu înseamnă că și credem 
în existenţa obiectelor respective; ne gindim numai că 
există fiinţe care numai în ipoteza de a fi sănătoase sint 
capabile să fie fericite (84, pp. 80—81). 

Din analiza făcută, se poate conchide că, atunci cînd 
imaginea obiectului psihologiei ne apare ca foarte clară, 
ea se dovedeşte a fi fantoma unei mentalități pe care O 
credeam de mult lăsată în urmă. Manifestarea mentali- 
tăţii magice reprezintă o formă nouă, uneori „abisală“, 
alteori matematizată, a ipostazierii și personificării, ac- 
cesibile simțului comun. Descoperirea pe cale matema- 
tică a acestor personaje le atribuie o aureolă științifică 
deosebită, aureolă care nu rezistă însă la un examen cri- 
tic psihologic. 


1], 3.6. RELAŢII FĂRĂ TERMENI; PRECIZIA ÎN DAUNA. 
ÎNŢELEGERII, MATEMATICA ÎN LOCUL PSIHOLOGIEI 


Excesele analizei factoriale mai au şi un alt aspect. 
Matematizarea reflectă o tendinţă justă a oricărei științe 
experimentale, deci și a psihologiei, spre maximă preci- 
zie. Încercările, însă, de a interpreta conținutul psiholo- 

gic pe bază de scheme matematice pure, au dus la go- 
lirea faptului psihic de conţinut. 

Chiar dacă lăsăm la o parte noţiunea centrală a psiho- 
logiei — conștiința —, care. a stîrnit atitea discuţii și con- 
troverse, făcînd pe unii să nu-și găsească liniștea decît 
prin eliminarea acestui fenomen proteic şi indezirabil din 
sfera lor de cercetare, deși este cel mai familiar Și apro- 
piat de experienţa noastră internă (dacă nu chiar iden- 
tic cu ea), nici celelalte capitole de psihologie nu rămîn 
în afara discuţiei. Ar părea că toată lumea înţelege ce 
este atenţia; unii psihologi îi contestă, totuşi, existenţa. 
Toată lumea vorbeşte despre inteligenţă și nu s-a găsit, 
cu toate acestea, pînă azi, o definiţie a ei, care să se bu- 
cure de unanimitate. Problema a pus în mișcare mii de 
psihologi, a trezit interesul școlii, armatei, spitalelor și 
mai ales al industriei; s-au consumat tone de hîrtie, s-au 
cheltuit sume enorme, în scopul de a diagnostica această 
aptitudine, pentru ca numeroase autorităţi în psihologie 
să conchidă că fenomenul... nici nu există sau, dacă 
există, nu-l putem defini și înţelege altfel, decît ca un 
anumit mod de răspuns la o problemă determinată, 
răspuns al cărui factor subiectiv îl desemnăm prin ma- 
juscula G. lată, deci, noul nume de botez, dat, de către 
unii psihologi, fenomenului cunoscut înainte sub numele 
de inteligenţă. 

De altfel, nici cu privire la denumire nu există unani- 
mitate, fiindcă acordul nu există nici în problema 
existenţei însăși a inteligenţei. Faptul ne amintește de 
personajul lui A. France, Putois, atît de cunoscut, în 
cele mai mici amănunte, de un cartier întreg al unui oraș, 
personaj atit de familiar, atribuindu-i-se atitea isprăvi 
palpabile și remarcabile, personaj, totuşi, care... n-a 
existat decît în imaginaţia locuitorilor acelui cartier | 

Noua psihologie, factorială, statistică și matematică, 
urmărește o determinare obiectivă a factorilor individua- 
lizaţi. Vocabularul psihologic al lui H. Picron (1953) ne 
prezintă, pînă la data indicată, 48 de factori. Cum numă- 
rul acesta întrece alfabetul, a fost nevoie ca unii factori 
să fie diferenţiaţi în cadrul aceleiași litere (ex. M,, Ma, 
M3 sau S,, Se, Ss) sau să se adauge la alfabetul latin şi 
caractere grecești (ex. factorul alfa, gama, psy). 

„Noi: dispunem astăzi de factori — spune Ol6ron — a 
căror liștă este relativ lungă şi al căror număr, mai ales, 
apare indefinit“ (110, p. 447). Proliferarea indefinită a 
factorilor nu sporește înţelegerea psihicului uman. „Re- 
zultatele analizelor nu pregătesc o concepţie arhitecto- 
nică“ — afirmă cu multă dreptate același autor (ibidem, 
p. 448). Este adevărat că au dispărut personajele mistice 
de altădată. „Nu mai există Memorie, Inteligență, Ură, 
lubire“ — spune Zazzo. „Așteptind mai binele, Memoria 
a fost fărîmiţată într-o multitudine de memorii, care sînt 
uneori cu totul independente una de alta, la același 
subiecti; la fel s-a întîmplat și cu Atenţia, Inteligența și 
alte feluri de noţiuni, despre a căror valoare nu se în- 
doia nimeni acum cincizeci de ani, dar este evident că 
această fărîmiţare nu este o soluţie definitivă“ (177, p.X). 

Din motivul că limbajul nu poate traduce în mod pre- 
cis realitatea, noua psihologie, matematică, creează li- 
tere pentru a desemna „factori“, care iau locul entităţilor 
mitologice; această tendință — după observaţia tot a 
lui Zazzo — „sub aparenţa de îndrăzneală, traduce poate 
o capitulare în cucerirea realului și o retragere într-un 
univers verbal, mai confortabil“ (ibidem). 

O serie de matematicieni factorialişti neagă realita- 
tea psihologică a factorilor. Factorii nu sînt — spune 
Anastasi — decit „un rezumat matematic sau o simplifi- 
care conceptuală a relațiilor observate între sarcinile 
concrete“ (apud, 110, p. 292). Se contestă psihologului 
factorialist „dreptul de a trece de la un concept mate- 
matic la o altă realitate, psihologică, de a atribui factori- 
lor o altă existenţă decît aceea de simbol, care exprimă, 
într-un mod mai comod datele experimentale“ (ibidem). 
Factorul psihologic nu este decît o abstracţie matema- 
tică, statistică și nu o entitate concretă; lipsit de o pu- 
tere cauzală, el nu este decît mijloc de descriere și cla- 
sificare (Burt). 

Se înţelege de ce pulverizarea personalităţii psiholo- 
gice, prin postularea unui număr de factori indepen- 
denţi, nu elimină numai semnificaţia psihologică a facto- 
rilor respectivi, dar face neinteligibilă personalitatea, în 
întregul.ei. „Acestea sînt rezultate — spune H. Wallon — 

în care noţiunea de individ dispare“ (171, p. 163). Or, 
scopul psihologiei este tocmai explicaţia individului (cf. 
ibidem, p. 164). 

Folosirea matematicilor a contribuit la sporirea pres- 
tigiului metodei factoriale. „Dar, matematicile pe care 
le foloseşte ea, — spune Oleron — sînt mai mult un fel 
de reţete, care permit să se domine complexitatea mate- 


rialului de mînuit, decît mijloace ale unei înlănţuiri rigu- 


roase a gîndirii și a faptelor“ (110, p. 470). 

Cu toate că folosirea matematicii înseamnă introdu- 
cerea obiectivităţii, a rigurozităţii prin excelenţă, con- 
statarea acestei situaţii nu este în măsură să ne întă- 
rească încrederea în valoarea științifică a psihologiei. 
Ne rămîne, doar, să denumim această direcţie sau școală 
matematică printr-o literă (latină sau greacă), renunțind 
la înţelegerea ei în limbajul omului profan. 

Fenomenul a devenit paradoxal: în momentul în care 
psihologul întîmpină dificultăţi în interpretarea unui fe- 
nomen, datorită complexităţii acestuia, el îi aruncă peste 
bord, creînd o psihologie fără conștiință, fără atenţie, făra 
voinţă sau aptitudini, operînd cu simboluri şi renunțind 
la înţelegerea psihologică a termenilor respectivi. Psiho- 
logia devine astfel o știință fără obiect sau, dacă-l are, 
acesta este lipsit de înţeles psihologic; și într-un caz și 
în altul, ea nu poate fi psihologie. 

Desigur, inaccesibilitatea pentru toată lumea a unei 
științe nu poate deveni motiv pentru a i se contesta va- 
loarea. Este oare necesar ca o știință să fie înţeleasă de 
toată lumea 72 Matematica nu este înțeleasă de toată 
iumea — fără o pregătire prealabilă — și nu a încetat de 
a fi ştiinţă. Pentru înțelegerea cunoștințelor din orice 
domeniu se cere o pregătire specială, mai mult sau mai 
puţin îndelungată. 


Obiecţia principală, însă, nu constă în faptul că „pro- 


fanul“ încetează să înțeleagă psihologia matematică, ci 
în împrejurarea că noile concepte create de această dis- 
ciplină nu mai reprezintă decît abstracții, relaţii fără 
conţinut, simboluri pur matematice, lipsite de înţeles 


psihologic, create însă cu scopul de a explica fenomene | 

inteligibile. Ajungem astfel să explicăm inteligibilul prin 
neinteligibil ! În loc de matematizare,. obţinem o forma- 
lizare a psihologiei. În scopul de a înţelege mai bine un 
fenomen psihic, îl golim de conținut ! 


II. 4. PSIHOLOGIA NU ARE METODĂ 


Atîta timp cit asupra naturii „sufletului“ — şi chiar 
a „conștiinței“ — toată lumea era de acord, nu existau 
controverse asupra obiectului psihologiei şi nici asupra 
metodei acesteia ; cu alte cuvinte, cîtă vreme psihologia 
nu era Ştiinţifică, ci metafizică sau preștiinţiiică, nimeni 
nu se întreba dacă are sau nu metodă; în momentul, 
însă, cînd ea a pretins să se constituie în ştiinţă indepen- 
dentă, au început atacurile împotriva ei şi discuţiile asu- 
pra metodelor folosite de ea. Primele atacuri s-au în- 
dreptat asupra metodei de observaţie internă, care de 
fapt a fost — cel puţin în mod implicit — şi metoda de 
bază a psihologiei empirice și a celei metafizice. 


II. 4.1]. PSIHOLOGIA INTROSPECTIVĂ NU EXISTĂ 


Nu vom relua în amănunt atacul lui A. Comte împo- 
triva introspecţiei. Sint cunoscute comparaţiile sale: 
transformarea autoobservaţiei în metodă psihologică de 
cunoaștere este similară cu încercarea ochiului de a se 
vedea pe sine, sau: introspecţia este asemenea dorinţei 
absurde a omului de a se privi din camera lui pe fereas- 
tră, cu intenția de a se vedea trecînd pe stradă. 

Pornind de la certitudinea că trăirea psihică se 


schimbă în momentul cînd devine obiect de observaţie, 


adică de la ideea că în actul de autoobservaţie (ca reac- 
ție la propriile noastre stări psihice) se modifică obiectul 
acesteia, A. Comte susține — după remarca lui Rubin- 
stein — că atunci cînd are cine să observe, n-are ce ob- 
serva, iar atunci cind există obiectul de observat n-are 
cine să observe (cf. 145, pp. 164—175). 

Această particularitate a introspecţiei de a modifica 
obiectul prin actul însuşi al observaţiei fusese scoasă 
în evidenţă de Kant. Rezultă că, într-un fapt de autoob- 
servaţie, noi nu descoperim decît ceea ce fusese pus în 
el de noi înșine. 

Nu este nevoie să insistăm asupra imprejurării, bine- 
cunoscute, că omul se înșală mult mai frecvent și mai 
ușor în interpretarea trăirilor, sale decit în ale altora. 
Este mai ușor să cunoști pe altul decît pe tine; factorul 
afectiv contribuie, în cea mai mare măsură, la alterarea, 
camuflarea, deghizarea sau sustragerea din conștiință a 
adevăratelor motive — ale acţiunilor noastre. 

Critica adusă metodei de observaţie internă se poate 
reduce, după A. Lalande, la următoarele teze: 1) faptul 
observat prin introspecţie se alterează prin actul însuși 
al observaţiei ; 2) stările afective intense sînt mai puţin 
accesibile observaţiei interne ; 3) prin introspecţie nu se 
pot sesiza decît fenomenele psihice conștiente, care însă 
nu constituie decît o parte din viaţa psihică a omului; 
4) ideile preconcepute falsifică interpretarea fenomene- 
lor proprii într-o mai mare măsură decît în observaţia 
îndreptată asupra altora. Pe scurt: iluzii individuale, in- 
capacitate de generalizare şi obiectivare, îngustime și 
autosugestie. 

O parte din filosofii „Societăţii franceze de filosofie”, 
participanţi la discuţii asupra introspecţiei, discuţii re- 
produse în Vocabularul filosofic al lui A. Lalande (1926), 
subliniază „caracterul defavorabil a] acestui cuvînt“, „pe 
cale de a dispărea astăzi“; „numai de felul cum va fi 
folosită această metodă depinde, deci, bunul sau rău] 
său renume în viitor“ („Introspecţie“). i 

În unele dicţionare mai noi de psihologie, cuvîntul 
„introspecţie“ nici nu figurează. Vocabularul de psiho- 
logie al lui H. Picron semnalează numai faptul că „intro- 
specţia provocată“ este sinonimă cu „Metoda de la 
Wiirzburg“. Dar și această menţiune se datorește, pro- 
babil, caracterului „experimental“ al metodei de la Wiirz- 
burg, cunoscută sub denumirea de nintrospecţie experi- 
mentală“, 

Cu toată justeţea criticilor aduse, trebuie să recu- 
noaștem că gravitatea lor depinde de preţul pe care-l 

pune psihologia pe introspecţie. Critica este mai ales 
valabilă şi ucigătoare pentru o psihologie introspecţio- 
nistă; ea nu atinge, însă, „psihologia fără conștiință“ 
sau chiar și alte școli sau curente ale psihologiei contem- 
porane. Astăzi, cei mai mulţi dintre psihologi nu folo- 
sesc metoda introspectivă pentru bunul motiv că ea a 
dispărut odată cu discreditarea concepției idealiste asu- 
pra „sufletului“ și „conştiinţei“, 

Această situaţie a determinat, pe acei care au aban- 
donat metafizica, să caute alte metode de cercetare, imi- 
tînd, la început mai ales, științele deja constituite, ca 
fizica, chimia, biologia. De aceea, se afirmă că istoria 
psihologiei începe în momentul cînd psihologia devine 
experimentală. Pășind pragul laboratorului, ea se crede 
eliberată de metafizică și încetează a mai fi considerată 
artă sau îndeletnicire empirică. 

Primele laboratoare înființate (cum a fost acela al 
lui Wundt, în 1879) au constituit un triumf al psihologiei, 
o proclamare a cartei de independenţă, a dreptului de 
intrare în sanctuarul științei. Pînă şi introspecţia, ca să 
nu-și piardă viaţa, devine experimentală (şcoala de la 
Wirzburg). 

Introspecţia experimentală, însă, după justa obser- 
vaţie a lui Rubinstein, se bazează pe datele de autoob- 
servaţie ale subiecţilor, care nu au totdeauna pregătirea 
psihologică necesară, nu cunosc scopul urmărit și nu 
oferă o analiză bazată pe o confruntare multilaterală a 
datelor. Experimentatorul nu face decît să înregistreze 
datele care, în fond, nu constituie un rezultat al cerce- 
tărilor sale proprii (cf. 146, p. 66, nota). 

În ceea ce priveşte extrospecţia, metoda observaţiei 
externe, ea aproape nici nu intră în discuţie, fiind negli- 
jată de noua metodă, experimentală. Astfel, tot tezaurul 
de observaţii, începînd cu Teofrast și terminînd cu mo- 
raliștii francezi, rămîne să fie predat literaturii. Prin 
experiment, cunoașterea omului se ridică de la artă la 
nivelul de știință. | 

Prin cucerirea titlului de știință experimentală, psi- 
hologia și-a creat un deosebit prestigiu. Caracterul ei 
experimental a permis instalarea de laboratoare impre- 
sionante, cu aparatură adesea complicată. Laborator, 

aparate. (astăzi electronice), psihologi în halate, lab 
ranţi ... Maşina îţi impune respect; iuţeala și preciz 
ei provoacă profanului un sentiment de venerație ; gra: 
ficele, curbele, formulele, spulberă orice umbră de în. 
doială asupra rezultatelor obţinute. Fenomenul studia! 
poate fi provocat, măsurat cu exactitate pînă la sutimi 
miimi și miliardimi de secunde şi exprimat matematic 
întocmai ca în orice ştiinţă exactă. Psihologia ţine să ega 
leze fizica. Aceasta din urmă privește pe tiînăra sa emulă 
cu multă bunăvoință. S-a creat și o disciplină nouă — 
psihotizica. Înrudirea — cel puţin metodologică — este 
consfinţită în mod oficial. Psihologii încep să se orga: 
nizeze în societăţi şi să se adune în congrese *, „Psiho- 
logia a încetat de a fi o știință filosofică“ — proclamă 
un psiholog (Ochorowicz), la o dată cînd psihologia își 
cucerise deja titlul de disciplină independentă (1881). 
Psihologia empirică, a observaţiei externe și interne, a 
încetat să existe; s-a născut o nouă psihologie, ştiin- 
ţifică ! 

Examinarea atentă a scrisorilor de acreditare ale noii 
ştiinţe a dat, însă, naştere la noi critici, la noi rezerve. 
Speranţele puse în experiment se vor interpreta ca exa- 
gerate, iar rezultatele obținute — ca mediocre. 





* În 1901 se înfiinţează Societatea franceză de psihologie, în 
1912 — Societatea britanică, în 1892 — Asociaţia psihologilor ame- 
ricani. a] 
În 1889 s-a ţinut la Paris primul congres de „psihologie fiziolo- | 
gică“ ; al doilea, de „psihologie experimentală“, în 1892, la Londra | 
şi al treilea, la Miinchen, în 189, de „psihologie“. Pînă astăzi s-au 
ținut 19 congrese internaţionale de psihologie „generală“ şi [6 con- | 
grese internaţionale de „psihologie aplicată“ (al XVII-lea, în iulie 
1971). i 

Din periodicele cele mai importante: în 1883 apare „Zeitschriit 
fir Psychologie“ ; în 1887 — „American Journal of Psychology” 
(St. Hall); în 1894 — „Psychological Review“ (Cattel şi Baldwin); în 
1884 — „L'annee psychologique“ (Beaunis); în 1904 — „Journal de. | 
psychologie”“ ; în 1904 — „Revista di Psicologia“ (Ferrari); în 1889 — 
„Voprosi psihologhii“ (Grot), 

II. 4.2. PSIHOLOGIA EXPERIMENTALĂ ÎNCEPE PRIN A EI 
PSIHO-FIZICĂ SAU FIZIOLOGICĂ ŞI PREA PUȚIN PSIHOLOGICĂ 


Este greu de precizat data nașterii unui eveniment și 
este artificial să atribuim unei singure persoane pater- 
nitatea unei idei, a cărei apariţie este pregătită, în gene- 
ral, de un complex de factori social-istorici. Precizările 
gen „stare civilă“ au cel mult, ca toate simplificările Şi 
absolutizările, valoarea practică a unei demarcaţii sta- 
tornice pentru începători în ale științei. 

Istoria psihologiei ne informează că data nașterii psi- 
hologiei experimentale este anul 1860, anul apariţiei 
operei lui Gustav Theodor Fechner, Elemente der Psycho- 
physik, precedată de două studii scurte (1858 și 1859). 
„Această operă este cu drept cuvînt considerată — spune 
Paul Fraisse — ca prima lucrare de psihologie experi- 
mentală“ (60, p. 12). În ceea ce privește apariția ideii 
iundamentale a relaţiilor dintre suflet și corp, mai precis 
a relaţiilor dintre „creșterile energiei corporale și creș- 
terile energiei mintale“, precum și a metodei respective, 
ea a luat naștere, după mărturiile autorului însuși, în 
capul filosofului, la o dată foarte precisă — 22 octom- 
brie 1850, 


Partea, însă, curioasă a acestui eveniment este faptul 
că Fechner nu s-a gîndit nicicînd să creeze o metodă 
experimentală sau să întemeieze o nouă psihologie. Am- 
biţia sa fusese să elaboreze o nouă filosofie, o nouă in- 
terpretare a lumii. Psihologia experimentală s-a născut, 
după cuvintele psihologului-istoric Boring, „întîmplător 
şi involuntar“, fără voinţa și intenţia autorului. Prin intro- 
ducerea calculului în elaborarea datelor experimentale, 
Fechner este socotit și părinte al psihologiei matematice 
(termenul „psihometrie“, însă, aparţinînd lui Chr. Wolff, 
cu un secol înainte). 


„Întîmplarea“ se explică, desigur, prin interesul teo- 
retic ce fusese deja orientat încă din secolul al XVIII-lea 
spre a se găsi posibilitatea de a măsura, sub raportul in- 
tensităţii şi al duratei, fenomenele psihice (atenţia, inteli- 
genţa, emoția) ; ea a fost favorizată, desigur, de experi- 
meniele lui Weber, precum și de existenţa unei pleiade 

de cercetători de seamă (Lotze, J. Miller, H. Helmholtz, 
Hering şi alţii), care au verificat ideea lansată, abstră- 
gînd din amalgamul de idei metafizice şi ştiinţifice sim- 
burele metodologic al concepţiei. | 

Nu intenţionăm să minimalizăm evenimentul, rapor- 
tîndu-l la cunoștințele de astăzi. Spiritul critic — şi poate 
mai puţin istoric — însă, nu întîrzie să releve semnifi- 
cația minimă a evenimentului, în ceea ce priveşte valoa- 
rea lui psihologică directă și imediată. De altfel, trecu- 
tul autorului a fost de fiziolog, fizician, medic, filosof 
și nicicînd de psiholog. Înţelegem de ce și ideea sa a 
fost îmbrăţișată mai ales de lumea fiziologilor : senzaţia 
se află la intersecţia a cel puţin trei planuri științifice : 
fizical, fiziologic și psihologic. În fond, şi lucrarea lui 
Wundt despre percepţia senzorială (Beitrăge zur Theorie 
der Sinneswahrnehmung) terminată în 1862, cu toată do- 
cumentarea ei fiziologică, este socotită de unii istorici 
ai psihologiei (Boring) ca „prima lucrare de psihologie 
experimentală a lui Wundt“ și ca „început al psihologiei 
experimentale“ (27, p. 314). Paul Fraisse, la fel îl consi- 
deră pe Wundt ca „prim psiholog și prim şef al acestei 
noi discipline“ (60, p. 15). 

Sub faţada experimentală a aparaturii din laboratoa- 
rele nou create se ascundea, însă, carenţa rezultatelor 
obținute. Experimentele „psihologice“ nu reușesc să 
treacă dincolo de relaţii simple, elementare: excitaţie- 
senzaţie, senzaţie-reacţie, stimul-răspuns, etc. Faimoasa 
lege psihotizică Weber-Fechner n-a îmbogăţit în mod 
substanţial psihologia. Să ne fie permis a reproduce o 
părere a unui psiholog despre acest eveniment, consi- 
derat în genere ca epocal în istoria psihologiei. După 
trei decenii de la cotitura revoluţionară a psihologiei, 
psihologul american W. James se pronunţă astfel asupra 
operei lui Fechner, în tratatul său Principiile psihologiei 
(1890) : „Cartea lui Fechner a constituit punctul de ple- 
care al unei noi ramuri de literatură, imposibil de egalat 
din cauza calităţilor sale de subtilitate și pătrundere, dar 
al cărei rezultat, după umila părere a autorului de faţă, 
este zero“ (72, p. 934). Urmează alte aprecieri, ironice. 
la adresa „învățatului german, de tip ideal, totodată 
simplu şi subtil, mistic şi experimental, modest şi îndrăz- 

nej, credincios faptelor și teoriilor“, învăţat, care „,obli- 
gă pe oameni să se trudească cu dificultăţile create de 
el, în timp ce există atitea alte obiecte care merită aten- 
ție“ (ibidem, p. 549). James ironizează și pe criticii lui 
Fechner, critici care, după ce nimicesc teoria savantului 
german, termină cu formula că lui „îi revine nepieritoa- 
rea glorie de a fi formulat primul acele teorii și a fi 
îndreptat psihologia spre o știință exactă" (ibidem). 

Trebuie să recunoaștem că pasajul citat poate potoli 
entuziasmul unui tînăr psiholog și poate zdruncina încre- 
derea în psihologia experimentală sau, cel puţin, res- 
pectul pentru istoria acestei discipline. 

Dacă urmărim progresul psihologiei fiziologice prin 
opera lui Wundt și a discipolilor acestuia, nu putem 
evita impresia că tinăra disciplină s-a oprit la periferia 
vieţii psihice (senzaţii, precepţii, reacții) sau la forme 
relativ încremenite, automatizate și inferioare ale psi- 
hicului (memoria mecanică, asociaţia, deprinderea, obo- 
seala și altele). Afectivitatea este redusă la formele ei 
simple de „tonalitate a senzaţiei“ sau la reacţiile ei fizio- 
logice. Motivația, personalitatea cu tipurile ei, aptitudi- 
nile, interesele, caracterul, toate rămîn în afară de pute- 
rea de investigaţie a experimentatorului. 

Este semnificativă şi orientarea lui Wundt spre psi- 
hologie, precum și întreaga carieră științifică a acestui 
cercetător prodigios, aproape inegalat în ceea ce pri- 
veşte volumul de publicaţii *. Doctor al Facultăţii de 
medicină din Heidelberg (1856), asistent medic, apoi do- 
cent în fiziologie şi profesor extraordinar la Heidelberg, 
de unde, după un scurt popas la Zurich, în calitate de 
profesor de filosofie inductivă (1874—1875), vine la ca- 
tedra de filosofie din Leipzig (1875), unde înființează 
(1879) primul laborator (oficial) de psihologie din lume, 
precum și un Institut de psihologie. Lucrarea sa funda- 
mentală, Grundziige der physiologischen Psychologie, 
este publicată în 1873 și 1874. Pentru lucrarea sa, însă, 


* Paul Fraisse citează pe Boring, care ar fi calculat că Wundt, 


în 68 de ani de activitate ştiinţifică, a scris 53735 de pagini, adică 
2,2 pe zi, sau un cuvînt la fiecare 2 minute! (apud 60, p. 17, nota). 

anterioară, Beitrăge zur Theorie der Sinneswahrneh- 
mung (1858—1862), el este considerat, alături de Fechner, 
ca fondator al psihologiei experimeniale (Boring). 

Este prea cunoscută variata și tecunda activitate a 
acestui fiziolog (elevul fiziologului J. Miller și al fizicia- 
nului fiziolog și filosof Helmholtz), spre a mai stărui 


diție esenţială a memoriei, că noutatea şi interesul men- 
țin atenţia încordată, că sporirea gradului de oboseală 
face să crească și numărul de greșeli într-o activitate, 
iar oboseala crește pe măsură ce activitatea continuă, 
că este bine ca modurile de activitate să alterneze etc., 
nu înseamnă oare a demonstra evidenţa ? 





asupra ei. Subliniem numai faptul că acest mare iniția- | Metoda experimentală face un pas mai departe; ea 
tor al psihologiei, învățător al unei pleiade impresio- părăseşte aparatura fizicală și recurge la probe mai com- 
nante de ucenici din toate ţările civilizate ale lumii, a | piexe, mai apropiate de situaţia naturală. Spre a cuceri 


părăsit, la sfîrșitul secolului trecut, terenul psihologiei 


j = gle etajele superioare ale psihicului, psihologia elaborează 
fiziologice spre a se îndrepta către psihologia socială, 


probe verbale și complexe, ale căror rezultate, totuşi, sînt 


etnică (Vâlkerpsychologie), singurul domeniu, după pă- | susceptibile de a fi exprimate și tratate matematic. Năs- 
rerea lui Wundt, care ar putea da un răspuns științific | cută în Franţa (Binet) la începutul secolului, din trebuin- 
în problema proceselor psihice superioare. Ca psihologie | țele practice ale învăţămîntului, și favorizată în SUA, 
pură, n-a scris decît un manual, Grundriss der Psycholo- de interese speciale, economice și industriale, această 
gie (1896). i tendință a dat naștere la două noi discipline: una teo- 
Exemplul lui Wundt, de altfel, a fost urmat de nume- | reiică și generală — psihometria și alta practică — psiho- 
roşi cercetători : unii au preferat să facă fiziologie pură, tehnica. 
alţii — sociologie. Psihologia, abia născută, risca să răâ- Psihologul de astăzi se mîndrește cu faptul că dezvol- 
mînă fără psihologi. | tarea științei sale a contrazis prognosticul lui Kant, păre- 
Dar, de ce să ne ocupăm — ne-ar putea obiecta cineva | rea că psihologiei îi este închisă calea experimentului 
— de situaţia de care ne desparte mai bine de o jumă- | și a matematicii, din cauză că fenomenele sufleteşti n-ar 
tate de secol și să neglijăm orientarea creatoare și con- | poseda decît o singură variabilă — timpul. „Dacă 
temporană a psihologiei ? | Im, Kant — remarcă cu ironie (în 1936) un psiholog statis- 
tician — ar putea arunca acum o privire asupra unei 
| reviste contemporane de psihologie, ar fi suprins de spec- 
II. 4.3. PSIHOLOGIA EXPERIMENTALĂ ȘI MATEMATICĂ | tacolul mediilor, sigmelor, relaţiilor critice, coeficienţi- 
DEMONSTREAZĂ EVIDENŢA SAU NU DEMONSTREAZĂ NIMIC | lor de corelaţie și al altor semne de sofisticare statistică 


EV cpt ip care se numesc astăzi psihologi. Chiar 
; ie experimentală a făcut, după opinia acă ei n-ar fi impresionați de faptul că psihologia a de- 
i ip ue stiință. pași uriași în investigația psi- pi mile d su i! pd cel puţin să conchidă 
hicului. Începînd cu procesele elementare, ca tinde me- „e a 93091 de . Ş ear Na Saeeegu pene 
reu să-și extindă cercetările asupra fenomenelor psihice | St “d Opera. Oreste Ştiinţa ( dpi ). 
mai complexe și superioare, în domeniul personalităţii, Este indiscutabil că folosirea matematicii în cadrul 
al voinţei, al caracterului. efortului de cantificare a datelor psihologice contribuie 
Atîta timp, totuși, cît aceste cercetări folosesc ace- la sporirea preciziei rezultatelor. Dar precizia nu este o 
leași metode experimentale, de laborator, ele se men- | valoare prin ea însăși; ea este prețioasă în măsura în 
ţin, cu toată aparatura lor, la un nivel puțin concludent care răspunde unei necesităţi. În anumite împrejurări 
și adesea banal. A demonstra, de exemplu, că deprinde- avem nevoie de măsurare cu ziua, în altele cu ora, iar 
rile se formează prin exerciţiu, că repetiţia este o con- în altele cu minutul, secunda sau miimea şi miliardimea 

de secundă. Tot așa stau lucrurile și cu oricare alt para- 
metru al măsurării. 

Marcel Boll observă producerea unei reacţii împotriva 
„metrolatriei“, „împotriva superstiţiei numărului, după 
care datele ultime ale științei ar fi constituite de măsu- 
rări, care, singure, ar reprezenta enunţul legilor naturale. 
În științele umaniste (și cu atît mai mult în comportarea 
obișnuită) precizia numerică este cu totul excepţională 
și adesea lipsește cu totul“ (26, p. 26). 


„Firește că cineva — spuneam în studiul consacrat 
Măsurării în psihologie (1943) — poate avea curiozitatea 
de a şti precis gradul lui de iuțeală psihică, după cum, 
în ordinea lumii fizice, cineva ar avea curiozitatea să 
ştie numărul de molecule de apă conţinute în ploaia că- 
zută într-o zi pe o suprafaţă. Precizia aceasta este ade- 
sea inutilă ; plăcerea și folosul de a o obţine nu răscum- 
pără eforturile făcute“ (116, pp. 47—48). „Pentru diag- 
nosticarea boalei, medicul se serveşte cînd de micro- 
scop, cînd de ochiul liber în examinarea simptomelor“. 


Adesea medicul n-are nevoie să cunoască în mod precis 
temperatura bolnavului. „Este suficient să știe dacă are 
sau nu temperatură. Pentru aceasta, o simplă atingere 
cu mîna adeseori este de ajuns. A dispreţui acest mijloc, 
a arunca peste bord întreaga observaţie empirică și in- 
tuiţia psihologică nu înseamnă numai a desfiinţa întreaga 
psihologie — și cu ea psihometria însăși — prin seca- 
rea lacurilor de unde izvorăsc cunoștințele psihologice, 
dar mai înseamnă și răsturnarea valorilor metodologice 
ale unei științe. Ca și cum naturalistul ar interzice în 
ştiinţa lui folosirea observaţiei cu ochiul liber, impu- 
nînd în toate cercetările folosirea microscopului. Este 
bună matematica în psihologie, dar după cazuri și îm- 
prejurări“ (ibidem, p. 49). Constatarea că pe strada X, 
în ziua Y, în dreptul punctului Z au trecut în medie 51 
persoane pe oră nu constituie un fapt ştiinţific numai 
datorită preciziei și exactităţii sale. 

În al doilea rînd, precizia nu reflectă totdeauna nici 
esența nici exactitatea rezultatelor. „Nu totdeauna o for- 
mulare matematică conţine în aceeași măsură exactitate 
şi precizie. O măsură poate fi precisă fără a fi exactă. 

pot avea un ceas care să rămînă cu precizie jumătate de 
oră în urma orei exacte“, 

„Această rezervă este mai cu seamă necesară în do- 
meniul fenomenelor sufletești, lume atît de schimbătoare 
și de delicată. A stabili despre cineva că posedă facto- 
rul G în gradul 0,56 și factorul W în gradul de 0,34 sigma, 
sau că memoria este egală cu centilul 76 și aptitudinea 
verbală cu centilul 55 înseamnă a enunţa precis. Este 
oare în aceeași măsură și exact?“ (ibidem, p. 47). În- 
seamnă oare că o mărime matematică atribuită unei 
funcțiuni sau aptitudini exprimă în mod neîndoios 
această — și numai această — funcţie sau aptitudine ? 
Notarea precisă a unui rezultat nu înseamnă în mod ne- 
cesar și diagnosticul exact al factorului psihic respectiv. 
Se înțelege că psihometria nu ignorează această dificul- 
tate : întreaga problemă a validității testului privește 
tocmai acest aspect al cercetării; problema, însă, ră- 
mine în mare măsură în picioare. 

In al treilea rînd, metoda matematică nu este o me- 
todă de aflare a adevărului psihologic. Ea nu este decit 
un instrument de a preciza un adevăr bănuit, presupus 
sau constatat empiric. H. Pi6ron, care a folosit, cu pri- 
sosință şi competenţă, matematica în cercetările sale, 
ne spune, totuși, că „trebuie definit ceea ce voim să 
supunem măsurării“ (128, p. 187); fără această definiţie 
prealabilă, eforturile noastre „riscă să devină tatonări 
oarbe, fără înţeles, căci înţelesul răsare nu din calculul 
matematic, ci din funcţia creatoare a gîndirii. Calculul 
nu este decit desfășurarea unor mecanisme dobîndite 
sau, cel mult, aplicarea în cazuri variate a unor reţete 
generale dobindite, operaţie care nu contribuie prin ea 
însăși la descoperirea vreunui adevăr. Calculul matema- 
tic nu are în psihologie decît o valoare instrumentală. 
Cineva a spus, în mod plastic, că «matematica este ca o 
moară; oricît de fin ar măcina, ea nu schimbă natura 
materialului măcinat»“ (ibidem). 

„Măsura — spune O. Decroly — nu este în fond decît 
un artificiu folosit de inteligenţa umană spre a se ajuta 
în analiza delicată a fenomenelor complexe“. „Regula 
esenţială — continuă el — este de a nu considera nici- 
odată rolul matematicilor ca preponderent și de a nu 

le atribui decit valoarea de mijloc, niciodată de scop. 
În întrebuințarea cifrei nu ne vom îndepărta niciodată 
de la sensul, atît de latin, al măsurii. Cifrele nu adaugă 
la adevărul pe care-l exprimă decit concizia întovără- 
șită de obicei de abstracţie. Prin ele însele, cifrele sînt 
moarte ; la sfîrșitul oricărei munci statistice nu se poate 
găsi decit ceea ce ai pus într-însa. Fetișismul aritmetic 
este o formă dintre cele mai primejdioase ale acestui 
spirit primar, care este obsedat de continua urmărire a 
absolutului și a detinitivului“ (45, p. 6). 

Observațiile lui Decroly ne evocă un joc de cuvinte: 
„Figures don't lie, but liers figure“ *. 

Nu putem să nu ne sprijinim și pe unele păreri mai 
noi. Cuvintele cu care Maurice Reuchlin încheie prima 
fasciculă a Tratatului de psihologie experimentală (1963) 
sînt următoarele : „Măsura nu constituie decît o fază a 
procesului de aproximații succesive, prin care cunoștin- 
ţele se îmbogăţesc și se organizează. Această fază este 
solidară cu acelea care o preced şi cu acelea care o 
urmează, și nu poate fi definită în afară de ele“ (136, 
p. 182). Aceste faze nu pot fi altele decit observaţia și 
ipoteza, care preced măsura şi-i succed prin verificare. 

Reuchlin ne atrage atenţia asupra riscului de a ne 
izola de realitate prin matematizare. „Psihologul — spune 
el — riscă, mai des decit fizicianul, ca modul aritmetic 
de a trata măsurătorile sale să fie cu totul lipsite de 
sens“ (ibidem, p. 154). De aceea, el recomandă păstra- 
rea legăturilor între proprietățile lucrurilor şi proprie- 
tăţile numerelor. Psihologul trebuie să efectueze mereu 
această „dublă lectură”, psihologică şi numerică 
(cf. ibidem, p. 155). i 

Adevărurile citate fac pe unii să tragă concluzia: o 
metodă care nu ne ajută la descoperirea a ceea ce igno- 
ram înainte este sterilă și, deci, inutilă, neștiinţifică. 

Înţelegem acum și mai bine de ce atunci cînd conțţi- 
nutul psihologic autentic rezistă corsetului matematic, 
psihometricianul aruncă acest înţeles peste bord. Ajun- 
gem la o psihologie care renunţă la înțelegerea psiholo- 


* „Cifrele nu mint, dar mincinoșii mint cu cifre“. 

gică și operează cu simboluri sau formule. Cazul este 
analog cu situația cînd persoana căreia i s-a încredințat 
sarcina de a legăna un copil, ia drept scop legănatul în- 
suși și, în momentul cînd copilul tulbură procesul ritmic 
al legănării, îl aruncă afară din leagăn. Psihologul mate- 
matician riscă să ne ofere o formulă epurată, adică al 
cărei înțeles psihologic a fost în prealabil eliminat cu 
grijă, ca ingredient inutil, supărător. 

Discutînd valoarea măsurii în psihologie, Lalande 
observă că „funcțiunile superioare și complexe sînt, în 
mod natural, inaccesibile acestei măsuri” și avertizează 
psihologia matematică de două primejdii : 1) de a de- 
monstra evidența și 2) de a nu demonstra nimic (cf. 86, 
p. 409). O formulă matematică demonstrează atit cît a 
fost pus în ea de către ipoteza conducătoare sau obser- 
vaţia iniţială, 

Consideraţiile de mai sus pot îndreptăţi pe unii să 
considere ca o greșeală încercarea de a imita pe Platon, 
scriind pe frontispiciul psihologiei: „Cine nu cunoaşte 
matematică să nu intre aici“. Psihologia nouă riscă să 
devină o formă modernă, matematică, de mitologie. 


II. 4.4, TESTOLATRIA ȘI HAOSUL PSIHOLOGIC 


Cuvîntul „test“ a fost folosit pentru prima oară, în 
1890, de J. Mc. K. Cattell, care-și propunea să determine 
fizionomia mintală a omului cu ajutorul unor probe nu- 
mite de el teste mintale. Încercarea lui Cattell stîrnește 
un ecou puternic, ce se manifestă prin numeroase articole 
cu acest subiect și prin elaborări de teste (Minsterberg — 
1891, Jastrow — 1893, Binet și Henri — 1896, Sommer — 
1899 etc.). Este însă surprinzător că „în ciuda acestei 
abundenţe de teste, adesea foarte ingenioase şi însoţite, 
în general, de instrucţiuni minuţioase asupra modului lor 
de folosire, practica diagnosticului aptitudinilor n-a fă- 
cut, în această epocă, nici un pas înainte și a trebuit să 
se aștepte încă zece ani pentru a se obţine, datorită ge- 
niului lui Binet, instrumentul dorit“ (36, pp. 11—12). 

Constatarea lui Claparâde este parţial justă : toată 
puzderia de teste, elaborate timp de mai mult de o de- 

cadă, era lipsită de o scară de gradare, de unitate de 
măsură ! Ca și cum am lansa pe piaţă o mulțime de greu- 
tăţi fără etalon, sau termometre fără o scară de gradație. 
Se înțelege că asemenea instrumente de măsură nu pot 
măsura nimic. De aceea, „scara metrică a inteligenţei Ș 
publicată de Binet, în colaborare cu Simon, în 1905, înde- 
părtează obstacolul fundamental din calea testelor și 
reprezintă o etapă spre un diagnostic obiectiv și științi- 
fic al aptitudinilor. Această iniţiativă a trecut aproape 
neobservată în Franţa; a fost, însă, preluată și dezvol- 
tată în alte ţări, în special în S.U.A., unde s-a răspindii 
cu o uimitoare repeziciune, degenerind uneori în ido- 
latrie. 

Succesul metodei testelor nu se datorește numai ela- 
borării unităţilor de măsură în determinarea fenomenelor 
psihice ; el se explică prin mai mulţi factori: 1) deschide 
accesul investigaţiei etajelor superioare ale vieţii psi- 
hice ; 2) asociată cu statistica, metoda testelor oferă posi- 
bilitatea determinării cantitative a rezultatelor; 3) prin 
elaborarea unei tehnici precise, devine accesibilă unui 
mare număr de practicieni; 4) prin aplicarea ei în di- 
verse domenii (industrie, armată, școală, clinică şi altele) 
promite numeroase avantaje practice, materiale. A cu- 
noaşte pe altul în aceste condiţii — spune Philippe 
Muller, referindu-se la formarea societăţii moderne, in- 
dustriale — devine nevoie imperioasă, o artă de care 
depinde supraviețuirea“ (248, p. 80). | 

Astăzi, aceste probe s-au diferențiat în: pedagogice 
și psihologice, individuale și colective, cu aparate și cu 
„hîrtie-creion“, verbale și neverbale (sau de performanţă), 
analitice și sintetice, de dezvoltare și; aptitudini, de 
caracter sau personaliiate, clinice sau psihometrice, diag- 
nostice, de diferenţiere, prognostice etc. Studiul lui 
Oleron (1957) asupra componentelor inteligenţei este 
urmat de o listă de teste de inteligenţă mai cunoscute, 
în număr de aproximativ 160! i 

Nu este ușor de elaborat astăzi o dare de seamă asu- 
pra valorii comparative a testelor folosite şi asupra me- 
todei testelor în general. Lucrarea lui Spearman din 1932 
asupra aptitudinilor omului conţine o succintă prezentare 
a metodei testelor de inteligenţă. Cu cît a contribuit 

această metodă la determinarea înţelesului de inteligenţă, 
de exemplu ? Care sînt rezultatele obținute ? După ce 
se dau exemple de cazuri divergente între rezultatele tes- 
telor și succesele în viaţă sau simţul comun, se citează 
părerile unor specialiști, după care (W. Lippman, 1922) 
„psihologii nu s-au pus niciodată de acord asupra unei 
definiţii (a inteligenţei)“, sau (Peters, 1922), că „proble- 
ma inteligenţei, privită din orice latură, rămîne încă nu- 
mai problemă“ (apud 155, pp. 17—18). 

În ceea ce privește metoda, Spearman citează cazuri 
elocvente de deosebiri flagrante între psihologi, cu pri- 
vire la semnificația psihologică a testelor folosite. Ace- 
laşi test, un psiholog îl folosește ca test de memorie, al- 
tul ca test de inteligenţă; mai grav decît atit: același 
test, la același psiholog, figurează, în proba individuală, 
ca test de memorie, dar este exclus din probele colective 
care urmăresc diagnosticul aceleiași funcţii. Numeroase 
reuniuni, conferinţe și congrese nu aduc nici un folos 
în direcţia unui acord între psihologi. Dezacordul, în 
interpretarea unei singure aptitudini — inteligenţa, a 
creat apariția mai multor „inteligenţe”, fiecare ridicînd 
probleme noi și complicate. „Haosul nu poate merge 
mai departe | — exclamă Spearman. Dezacordul dintre 
diferiţi testori și dintre teoria și practica aceluiași tes- 
tor atinge apogeul. Dacă fiecare mai tolerează metoda 
altora, n-o face decit datorită politicii struţului, care 
constă în a nu privi faptele în faţă. În adevăr, termenul 
«inteligență» a devenit un simplu sunet, un cuvînt care 
are atitea sensuri diferite, încît a sfîrșit prin a nu avea 
nici unul“ (ibidem, p. 20). Psihologul englez citează în 
final fraza lui Hobbes : „cuvintele sînt jetoane ale inte- 
ligenţei, dar ele sînt și moneda nebunilor“ (ibidem). 

Se cere subliniat faptul că observaţiile citate aparțin 
unui psiholog, al cărui nume în psihologie este legat mai 
ales de metoda testelor! Drama se află în plină desfă- 
şurare. 


Ne mai oprim puţin asupra metodei. Este prea cunos- 
cută critica adusă pedologiei și metodei testelor spre a 

mai insista asupra ei. Subliniem aici un singur aspect 
paradoxal al metodei. 

Metoda testelor vrea să demonstreze, în mod știinţi- 
fic, că măsurarea inteligenţei unui copil, indiferent de 
foloasele pe care le-ar putea trage individul respectiv 
din diagnosticul obţinut, este obiectivă, justă. Acesta 
este cazul oricărei metode în știință și orice alt interes 


se cere subordonat acestui primat știinţiiic. Ce se întîm- „| 


plă însă ? Postulatul de la care pleacă testologul „este 
întemeiat — după cum observă H. Wallon — pe confun- 
darea capacităţii intelectuale cu bagajul de noţiuni co- 
mune pe care-l dobîndesc în același timp, din an în an, 
copiii din același mediu, cu condiţia numai să nu fie 
anormali. Îndată ce au fost generalizate aplicaţiile sale, 
acest postulat a dat rezultate ciudate. Ar exista, de exem- 
plu, o proporţie mai mare de înapoiaţi ca inteligenţă prin- 
tre adulţi decît printre copiii de vîrstă școlară, propor- 
ţia de adulţi arieraţi atingind 42% din populaţie“ (171, 
pp. 159—160). Aceasta ilustrează enormitatea erorilor în 
care au căzut numeroşi testologi. 

Mai semnalăm cîteva obiecţii care contribuie la de- 
precierea valorii metodei testelor, cel puţin în forma ei 
actuală. După cum semnalează A. Roșca, metoda teste- 


lor „nu se preocupă de modul cum ajunge subiectul la | 
un anumit rezultat, cum rezoivă problema“ (144, p. 15). 
Un test poate fi rezolvat prin procese situate la niveluri 


diferite. Un copil grupează varza, morcovul și sfecla lao- 
laltă pe baza însușirilor comune de a fi „legume“ (sau 
„zarzavaturi“), altul le pune împreună, fiindcă „așa le 


pune şi mama în coș cînd le cumpără la piaţă“ (ibidem). 


De același gen este și observaţia critică a lui Henri 
Salvat. Testele de inteligență — după părerea psiholo- 


gului francez — fiind mai ales „sociale și culturale“, | 


trebuie considerate mai curînd ca „teste de proiecţie”. 
Ca exemplu, el citează un caz din lucrarea lui S. L. Pres- 
sey („Psychology and the never education“, 1933). Unui 
băiat de 12 ani, dintr-o regiune muntoasă, unde școlile 
sînt rare, i se aplică testul Binet-Simon în adaptarea 
americană : 

1) „Dacă, avînd 10 cenți. cumperi bomboane de 
6 cenți, cîţi cenți îți vor rămîne 2 

Ss E niciodată 10 cenți şi dacă i-ași fi 
avut, nu i-aș fi cheltuit pe bomboane; ma ă 
e U ; mama lucr 
în fabrică |!“ ! îi 


(Psihologul continuă cu alt exemplu : 


2) „Dacă ai dus la păscut 10 vaci ale tatălui, și din 
acestea s-au rătăcit 6, cîte vaci ai adus tu în grajd ? 
— N i si S 
R. N-avem vaci și dacă le-am avea și aș pierde 
șase, n-aș îndrăzni să mă întorc acasă“, 


(Psihologul schimbă din nou exemplul) : 


3) „Dacă din 10 elevi, dintr-o clasă, 6 sînt absenţi din 
cauza rujeolei, ciîţi elevi vor rămîne în clasă ? 
i R. ge Niciunul, fiindcă altora le-ar fi frică să nu se 
îmbolnăvească de rujeolă“ (280, pp. 46—47). 

lată cum o probă, elaborată pentru a depista inteli- 
genţa, in actul de rezolvare a unei probleme de aritme- 
tică, devine iest de atitudine, în care se proiectează expe- 
riența, caracterul, personalitatea subiectului. 

Dar testele proiectează și personalitatea autorului lor 
a psihologului însuși. „Testele — spune G. Robin — au 
fost concepute de oameni. Ele sînt, deci, artificiale. Ele 
ne impun, sub formă de Evanghelie interpretarea inven- 
tatorului lor. Acesta a constituit testul său după relați- 
vitatea observaţiilor sale, a judecății sale, a comparaţii- 
lor sale, a aprecierilor, temperamentului, gusturilor și 
aversiunilor sale“ (278, p. 94). lată de ce, în practica 
medicală, cu toată bunăvoința de a accepta un COMpPIo- 
mis, Robin nu simte nevoia unei „precizii absolute”. 
„Aproximaţiile noastre — spune psihiatrul francez — 
sint mai aproape de adevărul uman decit certitudinea în 
cifre“ (ibidem, p. 97). 

Probele adesea nu sînt supuse nici unei analize psi- 
hologice prealabile, sînt alese empiric, aprecierea va- 
lorii lor sprijinindu-se numai pe date statistice. Ce dove- 

desc, în cazul acesta, rezultatele obţinute? Ele nu pot 
dovedi altceva decît faptul că cutare probă poate fi rezol 
vată sau nu și nivelul la care ea se rezolvă de un anu- 
mit procentaj de subiecţi. Dacă se renunţă la înţelesul 
probei, se anulează și înţelesul funcţiei psihice sau apti- 


Se înţelege de ce, o dată cu relevarea neajunsurilor 
metodei testelor, riscă să se prăbușească și încrederea 
în valoarea metodei experimentale în psihologie *. 

Nu trebuie să uităm că natura obiectului de investi- 
gaţie condiţionează metoda de cercetare. „Noi trebuie să 
tudinii angajate în rezolvarea probei respective. lată de adaptăm pe cit posibil — spune Allport — metodele la 
ce se ajunge la înlocuirea termenilor psihologic inteli- | obiect și nu să definim obiectul în termenii falselor noas- 
gibili, prin abstracţiuni convenţionale, simboluri, simple -. tre metode“ (10, p. 28). Testul trebuie adaptat cu mai 
litere, goale de conţinut. Se ajunge astfel la aprobarea - i multă grijă la obiectul de investigaţie sau de diagnoză. 
butadei atribuită lui Binet: „Inteligența este ceea ce 
măsoară testul meu“. Definiţia unei funcţii sau a unei 
aptitudini devine operaţională ! „Testul — spune astăzi 
H. Gratiot-Alphandery — mai curînd pune probleme de- 
cît rezolvă“ (199, p. 368). 

Trăsăturile semnalate ale metodei testelor mai au o 





II. 4.5, FUNCŢIILE PSIHICE SUPERIOARE SÎNT INABORDABILE 
DE PSIHOMETRIE 


O critică mai amănunţită a psihometriei am făcut-o 
cu două decenii în urmă; o socotim valabilă în mare 


consecinţă, destul de gravă. Standardizarea probelor duce | parte şi azi. Acolo am adus argumente pentru a dovedi 
la eșecul persoanelor superior înzestrate, adică la elimi- | că „analiza factorială, în măsura în care ea pretinde a ne 
narea cazurilor excepţionale ; ele nu pot fi cuprinse în oferi o doctrină descriptivă și explicativă a psihologiei 
reţeaua conformistă a întrebărilor sau problemelor îor- | teoretice, reprezintă, după umila noastră părere (a psi- 
mulate. Succesul, în cazul acesta, revine mediocrităţii. | hologilor «reacţionari», cum îi numeşte Spearman), un 
Anne Anastasi a făcut o analiză substanţială a cau- | nivel inapoiat de înţelegere psihologică“ (157, p. 49). 
zelor care au dus la „revolta antitest“ (182). Afară de | S A. Lalande, în Noul tratat de psihologie scrie : „Func- 
reacţia subiectului împotriva amestecului, în viaţa lui | jiile superioare şi complexe sint în mod natural inacce- 
privată, a psihologului, Anastasi se referă la confuzii şi | sibile acestei măsurări prin teste: notele și coeficienţii 


ambiguităţi pe care le conţine adesea testul, ignorarea lolosiţi la examene, și care sînt o încercare de traducere 
numerică aproximativă a testelor intelectuale, arată în 


de către autorul testului a deosebirilor de nivel cultural | d fn i : i & 
al subiecţilor, rigiditatea clasificărilor, îngustimea înţe- | iaca icient impertecţiunea acestui procedeu“ (86, 
lesului de aptitudine şi, în fine, imposibilitatea psihologu- | p. J. 
lui de a formula un prognostic numai pe baza rezultatului diţie, asupra cercetărilor factoriale, Olâron observă, în 
obţinut prin test. Testul ne oferă un anumit rezultat dat. concluzie, cu destulă bunăvoință, ditna părerea ei 
Acest rezultat este efectul unui șir de factori: cultură, | autorităţi în materie de psihometrie (Thurstone) : „Ana- 
vîrstă, exerciţiu, stil de muncă, atitudine, motivaţie etc. liza factorială este utilă mai ales la frontierele ştiinţei, 
Chiar dacă le putem izola și determina, ele nu ne pot — 

explica decit rezultatul obţinut în momentul A. Ce putem 
spune, însă, cu privire la momentul viitor, B ? Intrăm în 
sfera probabilităților, a gradului de informaţii cu pri- 
vire la mediul subiectului care separă momentul A de 
momentul B. Gradul de corelaţie nu este ușor de sta- 
bilit. 


În studiul său critic, de remarcabilă pătrundere și eru- 


* Sîntem de acord cu deosebirea făcută de Smith Milton între 
experiment și testare. „În experiment — spune el — păstrăm subiec- 
ţii în stare constantă și variem condiţiile ; în testare păstrăm condi- 
țiile constante și schimbăm subiecţii“ (243 bis p. 21). Procedînd prin 
experiment descoperim legi generale; prin teste urmărim mai ales 
diagnosticul, cunoașterea particularităților individuale. 

acolo unde lipsesc conceptele fundamentale. Ea permite 


numai o schiţare grosolană a unui domeniu nou“. Factorii. 


„Du ne spun ce este inteligenţa, nici nu ne dau o descriere 


a ei, fie exhaustivă, fie organică“ (110, p. 470). Oleron. 


acordă cercetărilor factoriale meritul de a scoate psi- 
hologia din starea ei identică cu alchimia, din stadiul ei 
de „disciplină a subiectivului și de disciplină subiectivă“ 
(ibidem). 

Cine crede că învăţind tehnica elaborării, etalonării 
și aplicării testelor va deveni psiholog, cine este convins 
că metoda matematică îi va permite, prin ea însăşi, acce- 
sul spre toată complexitatea vieţii psihice, își creează cu 
aceasta o falsă imagine a psihicului, sau este expus ris- 
cului unor grave decepții. 

„Nu există — spune Richard Meili — nici o metodă 
gata făcută, și fără cusur, a diagnosticului psihologic“... 
„De aceea, trebuie să ne ferim de aplicaţii mecanice și 
rutinate“ (101, p. 5). 

A. Ombredane, în prefața la lucrarea lui J. M. Faverge, 
atribuie metodei statistice rolul de a face poliţia observa- 
ției și experimentului. „Eu nu sînt dintre acei care să 
pretindă — mărturisește psihologul belgian — că statis- 
tica are o valoare euristică, că ea ne permite să descope- 
rim factorii motivaţiei sau ai performanţei la care nici nu 
ne-am gîndit. Ipoteza creatoare rămîne să fie necesară la 
originea studiului psihologic, iar în reziduurile statistice 
nu se găsesc decît raporturi dintre lucrurile ce fuseseră 
puse în experiment“ (56, I, p. XVI). 

Anne Anastasi — o remarcabilă cercetăţoare ameri- 
cană în domeniul psihologiei diferenţiale — constată o 
detașare progresivă a psihotehnicii și psihometriei de 
preocupările principale ale psihologiei contemporane. 
Această izolare este — după părerea ei — una din cau- 
zele principale ale ostilităţii unor oameni de știință faţă 
de teste și psihometrie. Probele ne pun în faţa unei stări 
de fapt momentane. Efortul se cere mai ales în interpre- 
tarea faptului obţinut. Analiza factorială poate contribui 
la clarificarea aptitudinilor, numai că acestea adesea 


sînt separate în mod artificial de trăsăturile personali- 


tăţii. Testele de personalitate se spfijină mai mult pe ta- 
tonări decît pe tehnici probante (182). 

Nu rezultă oare de aici că psihometria, înţeleasă ca 
metodă statistică, nu este o metodă de investigaţie, ci 
numai un instrument, cu adevărat preţios, dar auxiliar, 
al altor metode, psihologice ? 


II, 4.6. REVENIRE LA METAFIZICĂ ; ÎN CĂUTAREA 
UNUI „NOVUM ORGANUM“ AL CUNOAȘTERII PSIHOLOGICE 


Sub forma ei iniţială, a „conștiinței de unul singur“, 
introspecţia s-a dovedit falimentară. Metoda experimen- 
tală, la rîndul ei, s-a expus și ea criticii prin laturile sale 
vulnerabile, dînd naștere și la mari deziluzii. Nu este 
oare legitimă căutarea altor căi, mijloace, funcțiuni şi 
organe psihice, care să ne permită explorarea subiectu- 
lui, a lumii interne, a personalităţii altora, în toată adiîn- 
cimea și unicitatea acestora ? Introspecţia ne promite 
calea spre eu, făcîndu-ne în schimb inaccesibilă viaţa 
lăuntrică a altora. Observaţia externă și experimentul se- 
sizează manifestările externe ale altora, dar apare nepu- 
tincioasă în perceperea şi explicarea stărilor psihice in- 
terne, mai adinci și superioare. Calea spre cunoașterea 
altora începe prin conștiința eului, iar manifestările aces- 
iei conștiințe se îndreaptă în afară, spre latura externă 
a altuia, pentru a-și încheia ciclul în adîncurile conștiin- 
ței altuia. 

Ne întrebăm în limbajul ciberneticii: Care este ga- 
ranţia justeţii „codificării“ trăirilor noastre, transpuse în 
expresiile acestor trăiri, apoi a traducerii acestora în 
conștiința altora și invers ? În fond, ceea ce urmărim prin 
investigația psihologică autentică nu este mișcarea meca- 
nică a unor corpuri materiale, fizice, exterioare nouă, ci 
sesizarea prin ele și în ele, a unor realităţi care, deşi ni 
se comunică prin intermediul fenomenelor materiale, nu 
sint nici mecanice, nici fizice, nici chimice, nici biolo- 
gice; înţelesul lor se integrează tuturor formelor enun- 
țate ale mișcării, le presupune, le cuprinde, nu există fără 
ele, dar nu pot fi reduse la vreuna din ele și nici la 
toate la un loc. Cum se explică atunci cunoașterea unei 


7 — Drama psihologiei 17 97 











realităţi psihice de către o altă realitate psihică, a unui 
eu de către un alt eu? 

O încercare de a rezolva contradicţia sau impasul in- 
trospecţiei o reprezintă soluţia raționamentului analo- 


gic. Personalitatea altora n-o putem sesiza direct, ci 


numai prin analogie cu stările din propria noastră con- 
știință. Corpul nostru ne dezvăluie, prin expresiile sale 
(constatate prin observaţia externă), anumite stări psi- 
hice, sesizate prin intuiţie directă. În faţa noastră avem un 
alt corp, asemănător nouă prin înfăţişare și conduită. 
Sîntem îndreptăţiţi să formulăm ipoteza că expresiilor 
acestui corp, asemănătoare cu ale noastre, le corespund 
stări psihice, subiective, de aceeași natură cu ale noastre. 
Cunoașterea psihicului altora ar fi, deci, o cunoaştere 
analogică, redusă, în ultima analiză, la introspecţie. 

Acest fel de cunoaștere, analogică, este deosebit de 
cel al cunoașterii de sine: prima este mediată, indirectă 
a doua — intuiție imediată, directă. 

La o analiză mai atentă, metoda raţionamentului ana- 
logic dezvăluie o serie de inconsecvenţe grave. În pri- 
mul rînd, după cum arată, cu multă fineţe Th. Lipps 
(cî. 97, p. 49), ceea ce luăm drept cunoaştere a stărilor 
unei alte persoane nu reprezintă decît sesizarea proprii- 
lor noastre stări psihice. Obiecţia este reluată de Max 
Scheler : „Judecata analogică, în adevăr — spune acesta 
— n-ar fi exactă logic (adică ar evita împătrirea terme- 
nilor) decît cu condiţia de a fi enunțată astfel: ori de 
cîte ori asist la mișcări de expresie asemănătoare ace- 
lora pe care le execut eu însumi, regăsesc o dată mai 
mult propriul meu eu şi nu un eu al altora, un eu străin. 
Dar atunci cînd judecata analogică ajunge să afirme 
existența unui eu străin de al meu, ea formulează o con- 
cluzie falsă, ea este un quaternio terminorum“ (151, 
p. 351). lar în cazul cînd susțin — continuăm raţionamen- 
tul lui Scheler — că observ la altcineva o expresie asemă- 
nătoare cu a mea, pentru ca de aici să trag concluzia că 
există altcineva care trăiește o stare identică, adică are 
o conştiinţă asemănătoare, eu presupun tocmai ceea ce 
am vrut să demonstrez. 

Folosirea raţionamentului analogic mai neglijează şi 
faptul că noi cunoaștem expresiile proprii mai puţin decît 
pe ale altora. Și aici Lipps observă, cu multă dreptate, că 
expresiile noastre sînt mai curînd cunoscute din obser- 
vaţiile altora decit ale altora din observarea manifestă- 
rilor noastre proprii (cf. 97, p. 48). 


Raționamentul analogic, deci, nu poate sta în picioare. 
Nu rămîne decit să găsim o altă cale de a pătrunde în 
conștiința altora. Una din cele mai răspindite soluții, prin- 
tre psihologii germani în special, în problema cunoaște- 
rii psihologice, a fost aceea a empatiei (termen propus 
de Titchener). Ea vine în psihologie cu un înţeles estetic 
şi este adusă de clasicismul german, în frunte cu Herder. 


Romantismul german, cu Novalis, Schlegel şi apoi Jean 
Paul, merge și mai departe, privind emoția estetică ca 
fenomen de identificare cu natura, sau ca o personificare 
a acesteia. T. R. Th. Fischer, J. Volkelt şi Th. Lipps în- 
cearcă să precizeze acest proces, atribuindu-i o valoare 
de cunoaştere psihologică. Varietatea de termeni în limba 
germană cu privire la această formă nouă, deosebită, de 
cunoaștere, este deconcertantă *. Rareori un înţeles a 
cunoscut o bogăţie atît de impresionantă de termeni ca 


* Franziska Baumgarten citează expresiile: „Eingehen, Mitgehen, 
Mitiuhlen, Mitleiden, Mitfreuden, die persânliche Reisonanz, Erfiihlen, 
Nachiiihlen, Nacherleben, Einfiihlen (Einiiihlung), Sicheinstiihlen, Her- 
ausfiihlen, Gegentiihlen, Verspiiren, Sichidentifizieren mit den ande- 
ren, das liebevolle Einsehen (sau Einsicht), Hineindenken, Hinein- 
verselzen, Hineiniiihlen, Hineinleben, Verstehen (cf. 18, p. 153). La 
această listă mai putem adăuga și termenii folosiţi de Rob. Vischer: 
Antiihlung (început de transpunere) şi Zutiihlung (un fel de alătu- 
rare afectivă). 

Termenul dominânt de Einfithlung (introdus de Lipps) a fost tra- 
dus la noi, prin intermediul limbii franceze, ca: proiecţie simpatică, 
a eului, intuiție proiectivă, fuziune afectivă, fuziune afectivă sim- 
bolică, intuiţie simpatică, întrepătrundere afectivă, comprehensiune 
prin întrepătrundere, introiecțiune, tranzitivism, intropatie, simpa- 
tie, transpunere, identificare, transfert, însimţire, proiecţie simpate- 
tică și empatie. 

înţelesul de empatie, bogăţie lingvistică care a întunecaț 
cu desăvirșire sensul. „Cînd încercăm studiul fenomenu- 
lui de Einfiihlung — spune cu drept cuvînt Ch. Lalo — 
credem că am avea o idee foarte clară. Pe măsură ce 
înaintăm în această problemă ne dăm seama că nu avem 
și nu putem avea nici o noţiune coerentă a acestei stări 
de spirit. Rămîne s-o trăim fără a o înțelege“ (88, p. 82). 

După cum vom vedea, eforturile teoreticienilor empa- 
tiei se îndreaptă spre ieșirea din impasul psihologiei in- 
trospective: dacă datele conștiinței noastre, ale lumii 
interne, sînt singurele fapte indubitabile, cum este posibil 
saltul în lumea internă a unui alt cu ? Nu se pune numai 
problema cunoașterii stărilor subiective ale altora, ci și 
a trăirii acestora, a participării depline și pe plan afec- 
tiv la durerile și bucuriile altora. Întrebarea se pune : 
impresia de a trăi bucuria sau tristeţea altuia reflectă oare 
o realitate sau este o iluzie 2 Nu este vorba oare de trăi- 
rea propriilor noastre sentimente, numai atribuite altora ? 
Sau admitem posibilitatea transcenderii graniţelor con- 
științei proprii, a pătrunderii directe în viaţa internă, su- 
biectivă, a unui alter ego ? 

„Și de ce nu ?“ îndrăznesc să se întrebe unii filosofi 
Volkelt și Lipps înţeleg procesul de empatie ca o proiec- 
tare a stărilor noastre psihice asupra unui obiect din 
aiară, un proces de însufleţire a naturii, firesc în creaţia 
artistică. Dar, în acest caz, noi nu găsim într-un obiect 
decît ceea ce pusesem în el; proiectăm întîi, în afară, 
stările proprii, le recepţionăm apoi ca venind din afară, 
percepem oglindirea propriei noastre personalităţi. Nă- 
vodul pescarului se întoarce, în acest caz, cu conţinutul 
cu care fusese aruncat în mare, „Eurile străine — spune 
Th, Lipps — reprezintă rezultatul unei multiplicări instinc- 
tive a eului propriu, declanșată de anumite percepții 
sensibile și modificată după modalităţile acestora” (97, 
p. 51). Așa-zisa pătrundere în viaţa lăuntrică a unui alt 
eu nu este decit o autoobiectivare sau, mai just, un act 
de autoproiecţie. În alţii sesizăm propriile noastre trăiri. 
Nu este oare aceasta o poziţie tipică și specifică solipsis- 
mului gnoseologic, așa cum am calificat-o aproape cu trei 
decenii în urmă ? (cf. 114, p. 268). 

Mai sînt și alte interpretări ale empatiei şi alte încer- 
cări de clasificare a modurilor acesteia. Astfel, Fr. Baum- 
garten deosebește tipul de empatie propriu-zisă (Eintuh- 
lung), de Nachfiihlen, şi Verstehen. Datorită empatiei noi 
citim „cartea psihicului străin în propria sa limbă” (18, 
p. 155). Acestui caz nu i se poate aplica gluma engle- 
zească asupra conversaţiei dintre Petru și Paul. Fr. Baum- 
garien ne oferă un exemplu concret de posibilitate 
a unei înţelegeri între doi oameni. Un european, prie- 
ten cu un japonez, a avut necazuri mari și, în tot acest 
interval de timp, s-a bucurat de devotamentul și abne- 
gaţia deosebită a prietenului japonez. La scurt timp după 
aceea, europeanul află că, în aceleași zile, prietenul său 
japonez suferise marea durere a pierderii întregii sale 
familii, într-un cutremur de pămînt. Europeanul a încercat 
să-l consoleze pe prietenul său. Acesta i-a adresat urmă- 
toarele vorbe : „Eu am privit nenorocirea d-iale cu ochii 
d-iale, aşa cum se obișnuiește între prieteni; nu mă sili, 
te rog, să privesc şi nenorocirea mea cu ochii d-tale“, 

H. Bergson ne oferă și el o soluţie similară prin în- 
tuiţia simpatetică. Instinctul, sinonim cu simpatia, ar avea 
o funcţie de cunoaștere directă, de pătrundere într-o altă 
ființă, de sesizare imediată și afectivă a naturii unui 
aiter ego. Prin actul simpatiei, ne transpunem în interio- 
rul unui obiect coincizînd cu ceea ce are el unic Și inex- 
primabil. Individul încetează de a fi monadă impenetra- 
bilă şi devine o manifestare a vieţii, a unui elan vital ; 
proprietatea vieţii o constituie „întrepătrunderea reci- 
procă, creaţia, continuată indefinit” (21, p. 193). Acest 
fel de cunoaștere implicită, intuitivă (și efectivă) este 
opus cunoașterii intelectuale. 

Max Scheler a elaborat şi el o teorie a perceperii eului 
altuia, teorie asemănătoare celor expuse. Stările psihice 
ale altora se percep tot atit de direct, ca și ale noastre 
proprii. Psihicul nu este o realitate dată numai pentru 
unul singur, ci pentru toţi; în percepţia mea internă eu 
nu mă cunosc numai pe mine, ci și pe ceilalți. Cunoaște- 
rea altora nu este o iluzie, nici o proiecție a eului nostru, 
ci o cunoaștere obiectivă și cu substrat ontologic. Numai 

datorită acestei obiectivități noi dobîndim conștiința. 


evidenţei unui alt eu. Evidenţa, însă, este în bună 
parte emoţională, aspect prin care ni se dezvăluie valo- 
rile obiective. 

Teoria lui Scheler, după propria sa mărturisire, nu 
este numai o teorie, ci şi o metafizică a cunoașterii altora 
(cf, 151, p. 331). Apropiată de ea este și concepția lui 
Jean-Paul Sartre despre transcendenţa eului (281). 

Același caracter metafizic se desprinde și din lucră- 
rile altor gînditori, de care ne-am ocupat în studiul nos- 
tru citat, ca H. Driesch, A. Kronfeld, W. Dilthey, E. Spran- 
ger și K. Jaspers. 

O încercare aparte o constituie soluţia configuraţio- 
nistă a lui K. Koffka. Înțelegerea stărilor psihice ale al- 
tora se bazează pe asemănarea dintre structura senzo- 
rială și cea motorie, între percepţie și mișcare. Trecerea 
de la trăire (a mea) — expresie (a mea), la expresie (per- 


cepută de altul) — trăire (a altuia) se explică prin iden- 


titatea formelor. Să presupunem că un pianist exprimă, 


prin sunetele de pian, dispoziţia sa sufletească : expresia 


sa este motorie și constă într-o structură ritmică. Sune- 
tele emise se organizează și ele, în spiritul auditoriului, 


într-o structură ritmică asemănătoare. Asemănarea stă- 
rilor psihice se bazează pe asemănarea configuraţiilor, a 
formelor. Contagiunea și înţelegerea afectivă se sprijină 
pe imitație, iar imitaţia afectivă, la rindul ei, nu este decât . 
o traducere a unei forme motorii, expresive, a unei per- 
soane, într-o formă senzorială, a alteia, ambele forme i 
avînd același înţeles și fiind legate în același mod cu 
238; 83, pp. 343 şi 


afectele (cf. 82, pp. 89—90, 196, 234 
655—661). În felul acesta, noi traducem o stare psihică 





a altuia, ajutîndu-ne de propriul nostru lexicon; înțe- 
lesul, însă, este identic, deoarece între termenii lexico- 


nului străin și ai lexiconului nostru există o corespon- 


dență determinată și, în cazul expresiilor afective, 
înnăscută. După cum vedem, concepţia lui Koffka poate fi. 
considerată ca o transpunere a teoriei lui Lipps în lim- | 
bajul psihologiei configuraţioniste, dar, mai ales prin E 

ideea de izomorfism, ea antici 
ale ciberneticii de azi *, 


Din această sumară trecere în revistă a unor teorii 
mai reprezentative asupra cunoașterii psihologice 4 
cercări de a soluţiona problema cognoscibilităţii lumii 
lăuntrice, ajungem la concluzia că ieşirea din impasul în 
care ne aduce introspecţia și înţelesul de conștiință, ca 
dat primar, direct şi izolat de lumea externă, nu oat 
avea loc decit pe planul metafizic, adică speculativ sr 
ginar şi indemonstrabil. Nu înseamnă oare aceasta ă 
viața psihică, cu dezvoltarea și legile ei, nu poate î 
obiect de cercetare științifică ? Să renunțăm deci la ie 
jelegerea rațională și ştiinţifică a conversaţiei între Paul 
și Petru, să lăsăm să ne-o deslușească metafizica ? | 


pează unele idei de bază 





i e As 
Această idee a fost reluată mai recent de R. Arnheim care dă 
următoarea schemă | 


a procesului de înţele i ui 
i țelegere a persoanei altuia 
Nivelurile izomorfe : 
A. Persoana percepută 
stadiul | Starea sa mintală 
— psihologic 


stadiul 2 Sistemul nervos corelat cu stadiul | 


— electro-chimic 


stadiul 3 Mișcarea corpului său (în limbaj şi gest) 


— neuromuscular 


B. Mediul de comunicare 


stadiul 4 Undele luminoase, sonore, contactul 


— mecanic 
C. Persoana care percepe 


stadiul 5 Structura excitaţiei organelor senzoriale 
— tiziochimic 
stadiul 6 Proiecţia pe cortex 
—  electro-chimic 
stadiul 7 


Perceperea stării mintale a altuia 


— psihologic 

Dualismul ontologic (materie-conștiinţă) pe care îk 


promovează concepţiile amintite în acest paragraf, ne 
duce la dualitatea gnoseologică, a izvoarelor de cunoaș- 
tere (intuiţie-raţiune) și la cea epistemologică (științele 
naturii-știinţele spiritului), precum și la una psihologică : 
explicaţie-înţelegere, cunoaștere-trăire, intelect-afect. A 
renunţa la logică, rațiune, explicaţie și metodă nu în- 
seamnă oare a părăsi știința ? Ne întrebăm dacă o putem 
face, oricît de ispititoare, prin facilitatea lor, ni s-ar în- 
făţișa căile metafizicii. 

Nu este greu de a renunţa la metafizică. Dar ce punem 
în loc 2 Trebuie să recunoaștem că avîntul spre altitudi- 
nile metafizice îşi are explicaţia, în mare măsură, în 
faptul că știința psihologiei încă nu este în stare să ne 
ofere o soluţie satisfăcătoare, clară, certă, științifică la 
problema pusă a metodei de cunoaștere psihologică. Care 
este această metodă 2 Problema rămîne deschisă, 


11. 4.7. DOUĂ METODE, DOUĂ PSIHOLOGII ? 


Multe dintre curentele moderne s-au îormat prin opo- 
ziţia lor faţă de cele anterioare, vechi și au crescut pe 
ruinele concepţiilor criticate de ele. 

Proteste contra psihologiei „științifice“, independente, 
contra metodei experimentale, creată după modelul știin- 
ţelor naturii și numită „naturalistă“, s-au ridicat în Franţa, 


încă la sfîrșitul secolului trecut, de către Lionel Dauriac, 


Jules Lachelier şi mai ales H. Bergson. 

Un adversar redutabil al psihologiei experimentale 
naturaliste a apărut, în ultima decadă a secolului trecut, 
în persoana psihologului german W. Dilthey, întemeie- 
torul unei noi psihologii, iniţiatorul unui nou și viguros 
curent psihologic, al psihologiei „spiritualiste“ („geistes- 
wissenschaftliche“) „comprehensive“, structuraliste. Se 
formează o pleiadă de psihologi (Spranger, Jaspers, Bins- 
wanger, Erismann, Freyer, A. Fischer, Nohl, Litt, Fuchs, 
Bode şi alţii) în frunte cu Dilthey, care militează pentru 
o nouă orientare în psihologie. Psihologiei cauzale, natu- 

raliste și explicative („erklărende“), i se opune o psiho- 
logie descriptivă („beschreibende”), spiritualistă şi com- 
prehensivă („verstehende“). Dualismului ontologic (mate- 
rie şi spirit) trebuie să-i corespundă un dualism meto- 
dologic. Psihologii care încearcă să aplice metodele ştiin- 
ţelor naturii în domeniul faptelor psihice, voind să ex- 
plice, adică să reducă faptele istorice, sociale, artistice, 
morale, la o simplă înlănţuire cauzală, acei psihologi se 
îndepărtează de esenţa realității. 

Este demn de notat că dualismul din cadrul sistemu- 
lui de ştiinţe se transpune în interiorul psihologiei : cele 
două metode de abordare a realităţii ar putea fi aplicate 
— după părerea unora — în psihologie, dar la domenii 
de niveluri diferite. Cînd căutăm explicaţia cauzală a 
fenomenelor, nu putem avea în vedere decii fenomene 
materiale. Numai o psihologie fiziologică poate avea un 
asemenea stil naturalist, cauzal, explicativ, de cercetare. 
Dacă voim, însă, să atacăm domeniul vieţii interne pro- 
priu-zise, se cere abandonarea primei metode și aplica- 
rea alteia. Putem spune oare că o concluzie este efeciul 
premiselor sale sau că o idee este cauza alteia ? Ar fi tot 
atît de greşit, ca și afirmaţia că două triunghiuri pot fi 
cauza unei circumferinţe. În domeniul vieţii psihice supe- 
rioare, spirituale, noi nu mai căutăm explicaţie, ci înțe- 
legere pe baza descrierii. După cum geometria nu este 
explicativă, ci descriptivă, tot aşa psihologia pură nu 
poate fi decît descriptivă și analitică („zergliedernde“) ; 
ea este o „matematică a spiritului“ (Dilthey). 

Psihologia „experimentală“ se formează după mode- 
lul ştiinţelor naturii, examinînd lucrurile din afară, prin 
simţuri, sub aspect cauzal, urmărind cantificarea și mate- 
matizarea rezultatelor. Acestei psihologii, al cărei punct 
de plecare sînt părțile, scopul — explicaţia, temeiul — 
principiul cauzalităţii, iar punctul de sosire — întregul, i 
se opune o altă psihologie, descriptivă și analitică (Dil- 
they), comprehensivă (Erismann), spiritualistă (Spran- 
ger), la baza căreia stau științele spiritului, și avînd ca 
punct de plecare — întregul, ca scop — înțelegerea, ca te- 
mei — principiul finalităţii sau aspectul de valoare, ca 
punct de sosire — părţile. Această psihologie examinează 

faptele psihice pe dinăuntru, prin experienţa internă, ime- 
diată, prin colaborarea tuturor forțelor psihice, sub as- 
pectul finalist, ca raporturi trăite şi calitativ deosebite, 
ca realităţi sau esențe şi nu ca fenomene. 

G. Kafka scoate în evidenţă două idei fundamentale 
ale acestei noi orientări dualiste : 1) psihicul, prin natura 
lui, are un înţeles deosebit de înţelesul altor fenomene 
ale realităţii și 2) acest înţeles nu poate fi sesizat cu 
inteligenţa, ci cu totalitatea sufletului (cf. 78, pp. 39—40). 
„Noi explicăm — spune Dilthey — prin procese pur inte- 
lectuale, dar înţelegem prin colaborarea tuturor forţelor 
psihice (Gemiitskrăfte)“ (48, p. 172). Se înţelege uşor 
apropierea acestei concepţii de orientarea empatetică 
a şcolii germane sau de cea intuitivistă bergsoniană. 

Ce reflexii ne sugerează examenul sumar al acestei 
forme de reacţie împotriva tinerei psihologii experimen- 
tale? Examenul critic al elementarismului și mecanicismu- 
lui psihologiei fiziologice de laborator scoate în evidenţă 
penuria rezultatelor obţinute și nivelul inferior al dome- 
niului ei de cercetare. Cucerirea, însă, a etajelor psihice 
complexe și superioare este preconizată cu preţul aban- 
donării metodei experimentale și al adoptării unei alte 
metode. Îndoiala însă răsare cu privire la valabilitatea 
științifică, obiectivă a acestei metode „comprehensive“. 
Prima, experimentală, este săracă, dar certă, a doua este 
bogată și, poate, mai adecvată naturii fenomenelor stu- 
diate, dar este lipsită de rigoare științifică, de certitudinea 
şi obiectivitatea unei științe. 


II. 4.8. „METODA, PRIN EA INSĂȘI, NU NAȘTE NIMIC“ 


„Metoda experimentală — spunea cîndva Claude 
Bernard — nu va da idei noi şi fecunde acelora care nu 
le cer; ea va servi numai să dirijeze ideile acelora care 
le au și să le dezvolte, spre a scoate din ele cele mai 
pune rezultate posibile“. „Metoda, prin ea însăși, nu 
generează nimic și este o eroare, comisă de unii filosofi, 
de a acorda, sub acest raport, metodei prea multă putere“ 
(23, p. 92). 

Cînd ignorezi ceea ce cauţi, ajungi să ignorezi și 
ceea ce găsești, Cercetarea științifică nu este decit cău- 
tarea unui răspuns, Numai în cazul cînd aflarea sau de- 
terminarea unui fapt reprezintă un răspuns la O întrebare 
prealabilă, sau confirmă o ipoteză preliminară, faptul 
devine ştiinţific, adică se transformă într-o valoare so- 
cială-ştiinţifică. „Nu găsești decit ceea ce cauţi" — spune 
cu drept cuvînt Paul Fraisse (60, p. 78). Metoda singură, 
prin ea însăşi, încă nu este nimic. 

Cu aceste observaţii, credem, se poate termina trece- 
rea în revistă a criticilor aduse, pe plan metodologic, 
psihologiei. Pentru acei care și-au pus toată speranța în 
metodă, din convingerea că metoda este totul și că expe- 
rimentul și matematica prin ele însele sînt suficiente spre 
a face din psihologie o ştiinţă, pentru aceștia, elemen- 
tele critice semnalate ar putea suscita o activitate fe- 
cundă de meditaţie. 


II. 5. NU EXISTĂ LEGI ÎN PSIHOLOGIE 


îl. 5.1. LEGILE FORMULATE NU SINT DECIT O CONDENSARE 
A EXPERIENȚEI CURENTE ȘI NU AJUTĂ LA PREVEDERE 


Se poate vorbi oare despre legi în psihologie ? A 
ajuns oare psihologia la treapta de cunoaștere care să-i 
permită o prevedere riguroasă a comportării Gui, DE 
baza unor legi exprimate şi demonstrate „matematic € 
Dacă nu, merită oare psihologia titlul de ştiinţă ? 

Unii psihologi consideră că psihologia nu posedă ase- 
menea legi, nu este capabilă de prevedere, deci nu este 
știință în sensul strict al cuvîntului. 

Încheind manualul său de psihologie (1908), carte 
care s-a bucurat — după opinia lui Spearman, de cel mai 
mare succes — W. James caracterizează această disci- 
plină ca o „înșirare de fapte grosolan observate, citeva 
discuţii bătăioase și guralive despre teorii, citeva clasi- 
ficaţii și descrieri“, „dar nici o singură lege în sensul în 

care vorbim despre legi în fizică, nici o singură formulă 


din care să se poată deduce o consecinţă, așa cum se de- 
duce un efect din cauza acestuia... Noi ignorăm pînă 
şi termenii între care ar trebui ca legile fundamentale . 


— pe care nu le aveam — să stabilească relaţii. Este oare 
aceasta o ştiinţă? Aceasta nu este decit o speranţă“ 
(73, pp. 622—623). 

lată nota, nici nu se poate mai pesimistă, care stră- 
bate, de altfel și Principiile psihologiei (1890), a unuia 
dintre cei mai remarcabili pionieri ai psihologiei mo- 
derne. Se poate spune oare că speranţele psihologiei de 
ieri, înfiripate la începutul secolului, s-au transformat în 
realizările de azi ? 

Atita timp cît psihologia era definită ca studiul feno- 
menelor de conștiință, iar conştiinţa ca realitate internă, 
inaccesibilă observaţiei externe (afară decît pe calea 
analogiei), această disciplină, prin însăși definiţia ei, 
excludea posibilitatea de a obiectiva datele observaţiilor 
sale și, astiel, de a le face accesibile altora și controla- 
bile de alţii. Prin aceasta, ea renunța — era obligată să 
renunțe — la titlul ei de știință. 

Abia la jumătatea secolului al XVII!-lea începe să 
se contureze ideea de lege psihologică (Cumberland, 
Wolff, Hartley, Reid și Tetens). Această idee, desigur, a 
fost sugerată de fizică și a provocat o timidă încercare 
de a imita și adopta unele scheme explicative ale fizicii. 
Secolul al XIX-lea a preluat această năzuinţă prin Her- 
bart, Stewart, Hamilton, Bain, Volkmann și Wundt. 


Reluarea analizelor aristotelice în domeniul asocia- | 


ției, și ridicarea acesteia la rangul de lege, similară cu 
aceea a gravitației din mecanică, s-a dovedit însă să- 
racă și, după o perioadă de glorie, ea esie astăzi aproape 
uitată în psihologie. În schimb, ea a fost reluată și fruc- 
tificată de fiziologia activităţii nervoase superioare. Le- 
gile reflexelor condiţionate sînt în fond — după cum 
recunoaște Pavlov însuși — legi de asociaţie. De data 
aceasta, însă, psihologia este aceea care încearcă să 
tragă foloase din fiziologie, restructurind vechile sale 
legi ale asociaţiei, de contiguitate, asemănare și contrast. 
Dar legile stabilite de Pavlov privesc dinamica corticală : 
identificarea lor cu legile psihologice este la fel de ne- 

permisă, ca și identificarea scoarţei cerebrale Cu con- 
știința. 

Unele curente din psihologia modernă au încercat să 
ocolească dificultăţile psihologiei introspecţioniste prin 
renunţarea la conștiință, la caracterul „intern“ Și „Ssubiec- 
tiv“ al fenomenelor psihice, elaborînd o psihologie 
„obiectivă“, o știință a comportamentului. În felul acesta, 
prin determinarea precisă a relaţiilor dintre stimul și 
reacţie, dintre situaţie şi răspuns, se credea că se va 
deschide perspectiva unei înţelegeri mai ample și mai 
riguroase a relațiilor dintre individ și mediu, Behavioris- 
mul a încercat să elaboreze o serie de legi, dar ele, sau 
sint de natură fiziologică, sau reprezintă o generalizare 
a unor experimente, relativ simple, din lumea animală, 
„Legea efectului“ a lui Thorndike a cucerit un loc de 
seamă în psihologie. În cadrul teoriei sale cognitive a 
învăţării, Tolman elaborează 17 legi, iar doctrina beha- 
vioristă „inductivă“ sau „descripțivă“ s-a îmbogăţit, da- 
torită lui Skinner, cu 24 legi ale comportării. Yerkes 
(1911) a elaborat mai bine de 800 de legi, Jarred S. Moore 
(1921) consideră, totuși, că numărul acestor legi este încă 
prea mic ! (156, [1], p. 6). 

Legile gestaltismului, pe baza principiului izomorfis- 
mului, au, prin excelenţă, un caracter fizicalist. Ce ne 
spune „Legea bunei forme“ sau a „Pregnanţei“, altceva 
decit că structurile psihice tind să realizeze o configura- 
ție mai simplă și, pe cît posibil, mai regulată ? Această 
lege este egal de aplicabilă în lumea fizică, cît Și în cea 
fiziologică sau psihică. Unii psihologi, ca H. Picron, con- 
sideră psihologia „formei“ ca o mișcare de revenire la 
legi calitative. Noi credem, totuși, că psihologia formei 
a reprezentat totodată și un imbold important în procesul 
de construire a ciberneticii şi, într-un fel, o anticipare 
a acesteia. Se poate afirma, de altfel, că anumite idei 
de bază ale ciberneticii erau deja „în aer“ în a doua 
decadă a secolului nostru. 

Nu ne oprim asupra unor legi speciale referitoare la 
atenţie, memorie sau învățare. Aruncăm o privire fugară 
asupra unor încercări relativ mai recente de a formula 
legi generale, pur psihologice. 

În una dintre ultimele sale lucrări (1931), E. Claparede 
ne oferă tabloul de legi ale conduitei, „decalogul psiho- 
logiei funcţionale“, după expresia lui H. Pieron (130, 
p. 144). Care sînt aceste legi ? 

1. „Legea trebuinţei: orice trebuinţă tinde să pro- 
voace reacţii care sînt proprii pentru a o satisface“. 

2. „Legea extensiunii vieții mintale : dezvoltarea vie- 
ţii mintale este proporţională cu distanţa existentă între 
trebuinţe şi mijloacele de a le satisface”. 

3. „Legea conștientizării : individul devine conștient 
de un proces, de o relaţie sau de un obiect, cu atit mai 
tîrziu, cu cît conduita sa a implicat mai devreme și timp 
mai îndelungat folosirea automată, inconștientă, a aces- 
tui proces, relaţie sau obiect“. 


4. „Legea anticipaţiei : orice trebuinţă care, prin na- : 


tura ei, riscă să nu se poată satisface imediat, apare cu 
anticipație“. 

5. „Legea interesului : orice conduită este dictată de 
un interes“. 

6. „Legea interesului momentan : în fiecare moment, 


un organism acţionează urmînd linia interesului său. 


major“. 


7. „Legea de reproducere a asemănătorului : orice. 
trebuinţă tinde să repete conduita prin care a fost satis- 


făcută înainte, într-o împrejurare similară”. 


8. „Legea tatonării: cînd situaţia este atit de nouă, 


încît repetiţia asemănătorului este ineficace, trebuința 


declanşează o serie de reacţii de căutare, de încercări, 


de tatonări“. ; 

9. „Legea compensaţiei : cînd echilibrul tulburat nu 
poate fi restabilit printr-o reacţie adecvată, el este com- 
pensat printr-o reacţie antagonistă faţă de deviația pe 
care o suscitase“. — 

10. „Legea autonomiei funcţionale : în fiecare mo- 


ment al dezvoltării sale, un animal constituie o unitate 


funcţională, cu alte cuvinte, capacităţile sale de reacţie 
sînt ajustate la trebuinţele sale“ (cf. 37, pp. 56—96). 


Doi ani mai tîrziu, Claparede adaugă la acest „deca- 


log“ încă două legi: 

Il. „Legea celui imai mic efort: un animal tinde spre 
satisfacerea unei trebuinţe urmînd linia celei mai mici 
rezistenţe“. 


12, „Legea substituirii : cînd un scop nu poate fi atins. 
E Soci oarecare (printr-un anume comporta- 
ment), o altă tehnică i se substituie, vizind i a 
Ci po pl: același scop 


Legile enunțate, afară de ultimele două, sînt di 

de H. Pieron la „A cincea săptămînă de sinteză“ De 
—3 iunie, 1933), în cadrul „Centenarului internaţional 
de sinteză“, la Paris. Observațiile făcute de psihologul 
francez se pot rezuma astfel: 1) legile sînt „pur calita- 
tive, adică sint relativ destul de diverse, dar simple ex- 
primind într-un mod condensat, experienţele noastre cu- 
rente“ ; 2) ele nu au un caracter universal, adică nu sînt 
totdeauna și pretutindeni adevărate ; (deci) 3) ele nu per- 
mit o prevedere sigură (cf. 130, p. 145). 


De aici, putem conchide că „legile“ prezentate nu 
respectă condiţiile cerute de lege ; ele nu asigură preve- 
derea ; ele nu sînt științifice, 
îi Cu toate că principial nu considerăm viaţa psihică ca 
fiind ireductibilă la număr, nu putem cita nici o lege 
cantitativă generală în psihologie. 

| Ca lege generală cantitativă, Pieron nu ne-a putut 
cita decit legea psiho-iizică a lui Fechner. În realitate 
= observă el —, această lege pune în relaţie intensitatea 
stimulului și intensitatea reacției organismului : ea este 
o lege matematică a „răspunsului biologic“ (ibidem 
p. 147). Şi chiar atunci cînd, limitată, ea se verifică și în 
D alte relaţii, ca în cazul reacției pupilare, „faptul 
pri al vederii — spune Pi6ron — nu intră în joc“ 
Ar rezulta, deci, că, tinzînd să ia forma cantitativă. 
ȘI numerică, legea nu poate surprinde psihologicul, sen- 
sul specific al fenomenului psihic. 


„Concluzia îmbracă forma unei dileme : legea este saw 
psihologică — şi în acest caz „calitativă şi empirică“ (de 
exemplu. legile lui Claparede —, şi atunci nu mai este 
științifică, sau este cantitativă, matematică şi ştiinţifică 
ȘI in acest caz nu mai este psihologică. 

II. 5.2. LEGILE FOLOSITE IN PSIHOLOGIE NU SINT, 
IN GENERAL, PSIHOLOGICE 


Dacă am analiza pe rînd legile cantitative care figu 
rează în tratatele de psihologie ne vom da ușor seam 


că ele, sau au un caracter atît de general, încît se aplică 


la întreaga realitate, ca „legea echilibrului“, sau chiar 
a „compensaţiei“ şi „legea bunei forme“ sau, în majori- 
tatea cazurilor, au un caracter fiziologic și strict limitaț 
la domeniul senzaţiilor, percepţiilor sau al mișcărilor, 


Din cele 43 de titluri de legi citate de Piron la cuvîntul | 


„lege“ în Vocabularul de psihologie, abia dacă vom găsi 
o lege sau două pe care să le putem considera ca pur 
psihologice. H. Pi€ron însuși, cînd expune legile refle- 
xelor condiţionate elaborate de Pavlov, afirmă că aces- 
tea sînt „intermediare între fiziologie și psihologie“ (130, 
p. 146). 

Noi credem că cele două legi generale ale dinamicii 
scoarţei cerebrale sînt pur fiziologice; ele statornicesc 
relaţiile dintre excitație și inhibiţie, procese cu caracter 
- eminamente fiziologic. Este adevărat că ele sînt de o 
imensă utilitate pentru psihologie, dar această utilitate 
a lor nu le conferă și înțelesul psihologic. 


G. Dumas, de exemplu, formulează o lege generală a 


afectivității : „excitaţiile dureroase sau emoţionale, în- 
ir-o doză mai puternică, produc agitaţii dezordonate, iar 
atingînd doze extreme, ele se manifestă prin fenomene 
de deprimare sau oboseală“ (50, p. 78). Cred că nu este 
nevoie de o adincă analiză pentru a conchide că şi 
această lege cantitativă traduce o legitate de natură 
nervoasă și nu psihologică. i 

Legea însăși a asociaţiei, faima psihologiei de ieri, 
nu aparţine exclusiv psihologiei. Pavlov îi atribuie un 
dublu caracter: psihologic și fiziologic. Legile atenţiei 
aparţin — după opinia unor autori — domeniului biolo- 
giei generale (H. Pi6ron); ce este atenţia, sub forma ei 
elementară, dacă nu un „reflex de investigaţie“ sau „de 
orientare“ ? Legea uitării a fost formulată pe baza stu- 
diilor asupra coloniilor de Daphnii și (de către Pieron) 
asupra moluștelor. 

Se pune întrebarea : se pot explica, oare, în mod satis- 
făcător — adică integral —, fenomenele superioare ale 
conștiinței umane, ale personalităţii şi caracterului, prin 
legi descoperite pe baza cercetării moluștelor ? Dacă este 
sigur că memoria umană păstrează ceva din memoria mo- 
luștei, este tot atît de sigur că memoria moluștei nu are ni- 
mic din memoria specific umană. Dacă psihologia veche 
era pe drept acuzată de antropomorfism, credem că, în 
aceeași măsură este blamabil zoomorfismul, interpreta- 
rea formelor superioare de memorie logică şi socială, a 
omului, după modelul memoriei unei moluște. 

Dacă ne mai oprim puţin asupra legilor formulate de 
Spearman, ne vem întări concluziile de mai sus. Psiholo- 
gul englez deosebeşte legile secvenţei de acelea ale co- 
exislenţei. Prima clasă cuprinde cinci legi cantitative : 
a dispoziţiei, a inerţiei, a controlului, a randamentului 
constant, a oboselii și trei legi noegenetice, calitative. 
Legile coexistenţei privesc structura personalităţii, a tră- 
săturilor, factorilor și tipurilor (cf. 155, pp. 209—2977; 
156, Il, pp. 38—285; 157, pp. 123—131). 

lată un eșantion de lege, (aceea a dispoziţiei) : „Pro- 
ducerea unui eveniment cognitiv facilitează producerea 
lui ulterioară“. Spearman însuși ne atrage atenţia asu- 
pra asemănării cu fenomenul plierii unei bucăţi de hiîr- 
tie „care, după ce a fost îndoită, poate fi îndoită în ace- 
lași loc cu mai multă ușurință“ (155, p. 124). Se înțelege 
că această lege stă şi la baza memoriei și a asociaţiei, 
dar este tot atit de valabilă și pentru lumea organică, 
Poate îi oare citată asemenea lege ca psihologică, altfel 
decit printr-un abuz de terminologie ? Aceeaşi aserţiune 
o putem face și despre legea inerţiei sau a randamentului 
constant. Am putea afirma, fără exagerare, că legile can- 
titative formulate de Spearman nu sînt psihologice. 

Ce ne explică însă legile calitative ale lui Spearman ? 
lată o mostră a acestora: „persoana umană caută să se 
cunoască pe sine însăși, precum și experienţa sa pro- 
prie” (cf. 156, Il, p. 125; 157, p. 125). Această lege a sec- 
venţei, ca şi celelalte două, tot calitative, intră, după 
părerea noastră, în categoria celor caracterizate de Pie- 
ron ca fiind o condensare a experienţei cotidiene. 

speli însă de remarcat că toate aceste studii nu vi- 
pază e aborarea de legi, ci se îndreaptă cu preferinţă 
săi ea . Metodele folosite sînt: biografia 
ică, istoria cazului şi studi itudi 

ora a) Ş diul longitudinal (Hans 
| poala americană, însă, preferă să meargă mai 
muit pe linia analizei factoriale spre i E 
11. 53, EXISTENȚA UNOR LEGI PSIHOLOGICE i persoanei, factorii care să egala ale 

NICI NU ESTE POSIBILĂ FER O deSfora, ia în 
Wallon întrevede, totuși, o cale de compromis între 


Aa | Ea 3 A E e i. E 
Chiar dacă am considera ca lichidată psihologia intro- Cp clinică și cea statistică ; el speră ca scopul con- 
i al explicației și prevederii psihologice să poată fi 


spectivă, rămîne întrebarea dacă legile psihologice sînt .! Ji at ] 
posibile. Îndoiala o provoacă complexitatea deosebită | î apa prin intermediul studiului tipurilor. ...,, Cu aju- 
a fenomenului psihic. „Individul uman — spune FH. Pi6- e noțiunilor, bazate pe observarea unui mare număr 
ron — este atit de complex încît noi nu-i cunoaştem î indivizi, şi pe care le poate obţine de la alţii, servin- 
niciodată toţi factorii. Noi nu putem face o analiză ex- du-se de cazurile din propria sa experienţă, psihologul 
haustivă a condiţiilor, care să-l explice. O psihologie | ve urmări cunoașterea, descrierea concretului și a par- 

| ticularului. Dar, această descriere nu constă din simpla 


Credem a fi îndreptăţiţi — în urma sumarei noastre 
analize de aici — să conchidem că cel puţin o bună parte 
din legile cantative formulate nu intră în clasa de legi 
psihologice, iar cele psihologice nu sînt, în sensul gene- 
ral admis astăzi, științifice. 





ştiinţifică a individului este imposibilă” — încheie psi- zale i 
hologul francez — (130, p. 145). | sau a caracterelor la început împrăștiate și disociate. 
Dacă scopul ultim al psihologiei este cunoașterea in- ina eul el de obicei, un fel de intuiţie 
dividului, a persoanei, precum și prevederea acţiunilor | Cite i n0 oieri ti ve RR ata ei a detaliilor și 
Și a A E . | - “ r Ss ” 
sale, ar însemna conform verdictului de condamnare Wallon ne face elogiul simțului clini STR (TURDA 169); 
al savantului francez — că psihologia nu va deveni nici- ție a corelaţiilor" (ibidem, | 7 care este „o intui- 
odată știință. | gres ta Pe 
3 a d + le za î m putea oare conchide că, pînă 
Ş i Cre . A - na 13 
H. Wallon,. la rîndul Său, își termină comunicarea | țifică şi matematică a open î formularea ştiin- 
despre „legea în psihologie” cu aceeași afirmaţie : „sco- țumim cu intuirea lor ? „ ar Îi cazul să ne mul- 
Buuli  IISAVEI rămîne explicaţia individuală” (171, De altfel, în decisa Ea iteta di d i 
164). Spa câ 8 , e : n acea cincea 
si ] iile individului ? Răspi |. Săptămînă de sinteză“ s-a ajuns la concluzia formulată 
Se pot oare prevedea reacţii e individului € Kaspun- de unii participanţi, că psiholoaia.. ast iata 
sul lui Wallon nu este încurajant. „Plecînd de la individ, dificilă“ | 9 e... „o știință 


este imposibil de prevăzut cu toată certitudinea ce va 
face, ce va deveni acesta; la fel, plecînd de la situaţie, 
de la un anumit mediu, reacţiile individului nu mai pot 
fi prevăzute. În amindouă cazurile, nu există niciodată 
altceva decît un anumit grad de probabilitate“ (ibidem, 


i Mai semnalăm o încercare de a rezolva problema le- 
IO psihologice prin negarea existenţei lor: dacă psi- 
rogia n-a reușit să găsească legi, situaţi ică 
E : j ia se explică 
prin simplul fapt că ele nu există! 
Dacă ne referim, de data aceasta, la școala fenomeno- 


p. 156). logică care, î i 
Problema prevederii preocupă în mare măsură psiho- | filosofie ERE apel ga alai in Ra floeoeoeste mult de 
logia de azi. Menţionăm în această privinţă „metoda pre- | tendinţă de a reveni la psiholo ia a reprezintă o 
dicţiei” (Vorhersage Methode) a lui N. Ach (1935) și | deosebire de psihologia intros a dar — spre 
studiile mai recente întreprinse sub direcţia lui Hans Tho- |.  menologică pretinde să cea ie Pai era dece 
! Ș xiv 

al conştiinţei, îndreptat asupra ei însăși „intenţionalita 
tea“ actului psihic (Brentano, Husserl, Merleau-Ponty, 
J. P. Sartre). | 

K. Jaspers, ca și W. Dilthey, face deosebirea netă în- 
tre înțelegere (ca trăire și întrepătrundere a stărilor psi- 
hice a două persoane) și explicaţia cauzală (ca relație 
între două fenomene rămase izolate unul față de celă- 
lalt). Se înţelege că, pe plan fenomenologic, nu poate îi 
vorba decît de trăiri, de stări și de descrieri, iar nu de 
relaţii, al căror caracter de necesitate să ne poată sugera 
o determinare logică, de natură obiectivă. 

Fenomenologia ne oferă spectacolul fantomatic al 
apariţiei, dispariţiei și succesiunii de idei Și imagini, al 
unei lumi unde nu poate fi vorba de exercitarea acțiunii 
unui fenomen asupra altuia, de o determinare necesară a 
fenomenelor, ci de o perindare caleidoscopică de feno- 
mene,. Surprinderea acestora în esenţa și intenţionalita- 
tea lor, descrierea lor atentă constituie succedaneul 
psihologiei științifice, experimentale sau fiziologice, Psiho- 
logia fenomenologică se consideră știință fără pretenția, 
însă, de a elabora și formula legi. A căuta legi în do- 
meniul vieţii psihice înseamnă a căuta ceva care nu 
există | 


II. 5.4. EXISTENȚA UNOR LEGI PSIHOLOGICE 
NICI NU ESTE NECESARĂ 


Deși actul de naștere a ciberneticii datează abia de 
două decenii, această nouă disciplină a suscitat o sume- 
denie de probleme în toate științele, a provocat vii dis- 
cuţii, cu repercusiuni și asupra problemei legilor psiholo- 
gice. Teoria conducerii și comunicaţiei se amplifică și se 
consolidează, ducînd la construirea unor complicate ma- 
șini electronice, ce rezolvă probleme, socotite, pînă nu 
demult ca fiind un atribut exclusiv al inteligenţei umane, 
al creierului uman. S-a pus întrebarea dacă aceste „cre- 
iere electronice“ nu vor înlocui cu timpul creierul uman, 
substituindu-se omului și subjugîndu-l. S-ar putea spune 
— după cum remarcă Shannon — că, prin opera sa, 

Erewhon (1871), faimosul saţiric englez Samuel Butler 
„s-a dovedit un profet extraordinar“ (153, p. 373). 

„Am intrat acum — spune W. R. Ashby — într-o etapă 
crucială a dezvoltării ideilor noastre despre natura creie- 
rului și mecanismele similare creierului. Ultimii zece ani 
(1950—1960) au constituit o perioadă de efervescenţă a 
spiritelor. Se poate spera că în deceniul următor se vor 
încetăţeni idei, care vor determina, pentru mulţi ani de 
acum înainte, dezvoltarea științei despre mecanismele 
care imită creierul“ (12, p. 273), 

Progresele vertiginoase ale acestei noi ştiinţe pun 
din ce în ce mai acut problema deosebirilor dintre creie- 
rul viu şi „creierul-mașină“. Dacă unii specialiști mai 
fac deosebiri între gîndire şi știința umană, pe de o parte, 
şi mecanismele electronice de conducere (comandă sau 
control) și comunicaţie pe de altă parte, așa cum face 
de exemplu Couffignal, după care „Ştiinţa structurează 
informaţiile elementare conform unor criterii de raţio- 
nalitate, iar cibernetica conform unor criterii de efica- 
citate“ (40, p. 83), alţii merg pînă la identificarea opera- 
țiilor fundamentale ale creierului cu ale maşinii. 

W. R. Ashby, plecînd de la ideea că este raţional un 
„Sistem capabil să efectueze o selecție adecvată“ (12, 
p. 276), găsește că mașina, utilizind informaţia necesară 
şi prelucrînd-o, poate și ea efectua o selecţie adecvată, 
meritînd astfel epitetul de „raţională“. Un așa-zis , geniu“ 
nu este decit un om care a avut la îndemînă cantitatea 
de informaţie necesară spre a rezolva problema pusă. 
Nu există, așadar, decît „un singur fel de rațiune, care 
se manifestă în efectuarea selecţiei adecvate“ (ibidem, 
p. 283). Rațiunea omului, ca și a maşinii, este limitată la 
cantitatea de informaţie primită. „Funcţiunile raţiunii se 
reduc, în ultima instanţă, la efectuarea proceselor de 
conducere și reglaj“ (13. p. 291), procese pe care le pot 
efectua astăzi şi mașinile. 

Creierul maşinii nu este capabil numai să calculeze 
— susţine Shannon — dar și să asimileze, să aibă deci 
memorie, învăţînd din experienţă să se adapteze, să anti- 
cipeze o situaţie ; evitînd o nouă greşeală, el este capa- 
bil chiar de autoreproducere, adică de producere a unor 
maşini similare (cf. 153, pp. 389—391). lată, deci, o serie 

de funcţii, considerate pînă astăzi ca atribute exclusiv 
ale organismului viu, care pot fi efectuate de mașină. 
Se înţelege de ce conștiința devine inutilă; Ashby 


declară în mod limpede. Întrucît conștiința este un fapt 
care nu poate fi decît pentru un singur individ (deci in-. 


demonstrabil), ştiinţa ciberneticii nu are a se ocupa de 


asemenea fenomene. Metoda științifică trebuie să renunţe | 
la acest concept (cf. 14, p. 34). Înlăturînd această noțiune, 
cîndva supărătoare, astăzi devenită inutilă, putem re- 


zolva probleme, socotite altădată ca specific psihologice, 
pe un plan strict obiectiv, fizico-matematic ! 

O concluzie logică ce ni se impune, cu privire la pro- 
blema legilor psihologice, nu poate fi decit următoarea. 
Întrucît o mulţime de procese pe care le considerăm ca 
fiind pur psihice se pot efectua de o mașină, înseamnă 
că și legile inerente acestor procese nu mai pot face parte 
din categoria legilor specific psihologice. Şi dacă con- 
vingerea omului de știință de azi este că se va putea 
construi o maşină care să reproducă întocmai procesele 
superioare ale creierului, ale conștiinței, se înțelege că 
problema nu numai a existenței unor legi psihologice, 
dar și a necesității de a căuta și formula legi psihologice 
specifice dispare, ca fiind caducă, neştiinţifică. Necesita- 
tea și certitudinea din conceptul clasic de lege fac loc 


probabilității, abordării stocastice, probabiliste a rea-" 


lităţii. 


* 


În concluzie, psihologia, neavînd obiect de cercetare, 
metode şi nici legi, nu numai că nu există ca știință, dar, 
mai mult decît atit: ea nu este nici necesară, nici posi- 
bilă. Iată un punct de vedere spre care converg o serie 
de obiecţii îndreptate împotriva psihologiei. 

Să vedem acum dacă tezele principale enunțate sînt 
valabile, dacă argumentele aduse în sprijinul acestor 
teze negativiste rezistă criticii ştiinţifice și obiective. 

III. VINĂTOAREA LUI PAN SAU 
IN CĂUTAREA ADEVĂRULUI 


III. 1. „IDOLA“ — CAUZE ALE ERORILOR; CRITICA 
EXPUSĂ DEMONSTREAZĂ MULTE, AFARĂ DE UN 
FAPT : INEXISTENŢA PSIHOLOGIEI 


„Nimeni — a spus Condillac — n-a cunoscut mai bine 
decit Bacon cauzele erorii umane“. De aceea, ne propu- 
nem un scurt popas, aruncînd o privire asupra operei 
acestui filosof de care ne despart mai bine de trei secole 
și jumătate (1620). Una din principalele și cele mai ur- 
gente sarcini în opera de construire a științei este — 
după Bacon — distrugerea „idolilor“ spiritului, elibera- 
rea omului de prejudecăţi și orice idei preconcepute. În 
programul său al științelor naturii din „Novum Orga- 
num, filosoful englez — considerat de către unii ca pre- 
decesor al psihanalizei — ne oferă o teorie a idolilor, 
compas intelectual, călăuză în explorarea naturii, ajutor 
în pasionanta căutare a adevărului, în neobosita vină- 
toare a lui Pan. „Teoria idolilor este faţă de explicarea 
naturii ceea ce este combaterea sofismelor și dialectica 
obișnuită“ (15, 1, XL). Semnalarea și reprimarea erorilor 
constituie primul pas în această arzătoare și temerară 
încercare. 

Reducînd discuţia la o schemă logică, am putea-o 
„considera ca o demonstraţie a cărei teză este negarea 
psihologiei, iar fundamentul sau argumentele sînt aser- 
țiunile formulate pînă acum, privind obiectul, metoda şi 
legile psihologiei. 

Vom examina, pe rînd, atît teza cît și argumentele — 
fundamentul demonstraţiei — și să începem cu determi- 


Idolii tribului sînt izvorul erorilor firești ale umani- 
tăţii în general; ele se datoresc inerţiei și îngustimii 
spiritului. Omul deformează natura, reducînd-o la scheme 
simpliste ale intelectului. De aceea, cunoștințele noastre 
reflectă mai curînd propria noastră imagine, decit natura 
obiectelor. Natura ni se înfăţişează atunci mai mult aşa 
cum am dori-o să fie, decît așa cum este ea în realitate. 


„Ceea ce omul voiește să fie adevărat, el crede bucu- | narea unor înţelesuri, cu scopul de a risipi mai ales fan- 
u Și 3 se * A Re . . . . .. 
ros” (ibidem, XLIX). Vom vedea că, și în cazul nostru, - . tomele pieţei publice, „idolii forului”. Înainte de aceasta, 
atit criticile în problema obiectului psihologiei, cît şi însă, se cuvine să netezim terenul prin demitizarea ido- 
acelea referitoare la știința însăși reflectă o considera- lului clasic al științei, privită ca posesoare a unor ade- 
bilă doză de subiectivitate. văruri certe, nemuritoare, absolute și unice. Spectacolul 


Idolii peşterii sînt proprii individului şi izvorăsc din 
particularităţile individuale. Individul este în mare mă- 
sură prizonier al deprinderilor, al educaţiei primite. Nici 
părerile asupra psihologiei nu se pot sustrage acestor 


policrom și polifon oferit de psihologie serveşte unora 
de argument pentru a contesta psihologiei dreptul de a 
urca treptele sanctuarului științific. 


influenţe. i i | 
Idolii forului sînt mai ales cuvintele care dictează | E 
concepţia noastră despre lucruri și, adesea, ne ascund | 0 SANSA POLIODOGIRI 
propria noastră ignoranță. ...,, Ele taie lucrurile după | 
acele linii care sînt cele mai izbitoare pentru intelectul Examinînd situaţia sociologiei contemporane, la Con- 
vulgar“ (ibidem. LIX). Vom constata, în analiza noastră, gresul de sociologie de la Evian (1967), Pitirm Sorokin 
prezenţa acestui gen de eroare, datorită lipsei de preci- găseșie că ea „are aspectul unui Janus cu două feţe“ 
zie a termenilor folosiţi. PE | ai (290, p. 58). În faţa diversităţii de păreri şi ideologii, ar 
Idolii teatrului arată că sistemele de filosofie sînt, ca părea ca legitimă rezerva de a i se acorda numele de 
și piesele de teatru, imagini care ne reprezintă lumea nu stiință. Totul depinde, însă, după părerea sociologului 
așa cum Se ea, ci mai ÎN așa e 9) E OR ȘI american, de punctul de vedere, de direcţia pe care o 
după legile scenei. ...„Naraţiunile inventate pentru adoptăm. Unii văd numai aspectul contradictoriu și „re- 


scenă sînt mai închegate, mai elegante și mai pe placul 
ascultătorilor decît naraţiunile adevărate ale istoriei“ 
(ibidem, LXII), așa după cum lumea construită de Platon 
este o imagine a lui Platon și nu a lumii. Ne vom da sea- 


fuză să considere sociologia drept o ştiinţă autentică” 
| (ibidem, p. 99). Alţii văd că deosebirile „sînt mai degrabă 
| teciproc complementare decît exclusiviste“ (ibidem, p. 


ma că și părerile emise asupra psihologiei reflectă mai | 73) şi dincolo de aparenta heterogeneitate, constată „exis- 
mult concepţia autorului decit starea de fapt a discipli-  ,  tenţa unui sistem de principii consistente, logic și reci- 
nei în discuţie. |. proc complementare“ (ibidem, p. 59). Pluralitate şi haos 
Observațiile critice s-au îndreptat, în genere, spre o |. pentru unii, unitate și ordine pentru alţii. 
singură concluzie : psihologia nu există ca știință; ceea | Se poate spune, desigur, că dureroasa constatare a di- 
ce există, nu rezistă unui examen critic, obiectiv și ştiin- |. versităţii și a lipsei de unitate reflectă „O acută aspira- 
țific, al criteriilor pe care trebuie să le îndeplinească o | ţie spre sinteză“ (ibidem, p. XVII). Una din marile teme 
cercetare, pentru a putea fi apreciată ca științifică, pen- | dezbătute la acel congres a fost „Unitatea și diversi- 
iru a se încadra în știință. | tatea în sociologie“. 

Constatarea lui Sorokin este perfect valabilă și pentru 
psihologie. Majoritatea psihologilor au aceeași atitudine 
faţă de multiplicitatea și diversitatea şcolilor sau curen- 
telor psihologice. Un Miiller-Freienfels, de exemplu, gă- 
seşte că în faţa numărului de sisteme psihologice este 


îndreptăţită întrebarea : „Care este cel mai bun, cel ade- 
vărat ?" (249, pp. 145—146). Pot exista oare mai multe 


adevăruri despre aceeași realitate ? Autorul explică „po- 


lifonia cercetărilor „prin varietatea de scopuri urmărite și. 


prin folosirea de mijloace diferite. Alegerea scopurilor 
şi mijloacelor este și ea determinată nu numai de natura 
obiectului, ci și de psihologia psihologului. Și nici nu 
există etalon cert în determinarea validității sistemelor 
în discuţie : ceea ce apare ca adevăr într-un anumit con- 
text, devine eroare cînd este privit într-o altă configu- 
Taţie. Aceasta nu justifică, totuși, afirmaţia unei lipse 
de unitate, coerenţă și stabilitate; și nici nu poate în- 
dreptăţi atitudinea sceptică cu privire la adevăr : certi- 
tudinea acestuia este în funcţie de validitatea sistemului 
de referinţe și relaţii din structura în care este integrat 
fenomenul. „Psihologia — conchide Miiller-Freienfels — 
nu se poate dizolva în haos“ (ibidem, p. 148). 
Dezvoltarea istorică a psihologiei nu ne sugerează 
imaginea unei linii progresive, conform modelului biolo- 


gic al emergenţei calitative a nivelurilor, ci mai mult a-- 


unei dezvoltări în zigzag, prin opoziţie, contradicţie: 
concepţiei subiectiviste și introspecţioniste îi succede 
una obiectivistă, reflexologică și comportistă; psiholo- 
giei atomiste și asociaţioniste îi urmează, prin opoziţie, 
şcoala gestaltistă ; psihologiei conștiinței i se opune psih- 


analiza, psihologia abisală, a inconștiențului ; celei ex- 


perimentaliste — școala fenomenologică; celei indivi- 
dualiste — psihologia maselor, a grupurilor etc. Pongratz 
relevă polaritatea în procesul investigaţiei psihologice : 
substanţialitate — actualitate, persoană — lume, con- 
ştiinţă — inconștient, intern — extern, trăire — compor- 
tare (266, pp. 12—13). 

Diversitatea se accentuează și mai mult datorită acce- 
lerării vitezei în dezvoltarea științelor. Ceea ce ieri a 
reprezentat o noutate deosebită, astăzi apare ca înve- 
chit. Subiectivismul introspecţionist devine fenomena- 


122 





lism, fenomenalismul se transformă în structuralism, iar 
idolul de ieri, Jean-Paul Sartre, „aparţine — după părerea 
lui Pingaud (263, p. 92) — altei generaţii, care prin muta- 
ție, se închină altor „idoli“ : Levi-Ștrauss Lacan Barthe 
Foucault, Althusser“. (aa 
Afară de transformarea prin polarizare succesivă, se 
pot determina, în devenirea psihologiei, şi opoziții simul- 
tane, sincronice. H. Thomae și F. Feger semnalează şi 
încercări de sinteză : 1) gestaltismul cu fenomenoloaia i 
behaviorismul, analiza comportării, 2) râilezolog.a î. 
psihologia conștiinței și marxismul (S. L. Rubinstein). În 
concluzie, autorii ajung la convingerea că există per- 
ia unei integrări mai organice, mai unitare (295, 
| Multiplicitatea interpretărilor și concepţiilor psiholo- 
gice se datorește nu atit rătăcirilor și erorilor inerente 
oricărei încercări Științifice, nu atît obiectelor și scopu- 
rilor diferite de cercetări, cît deosebirilor de aspecte și 
niveluri ale aceleiași realităţi, deosebiri care dictează 
în mod logic, moduri, metode, procedee și stiluri diferite 
de abordare a acestora. Numai în felul acesta se va des- 
prinde treptat originalitatea de noutatea efemeră se va 
putea separa viabilul de faptul fragil și trecător afir- 
mindu-se „prezenţa eternă“ a soluţiilor superioare i 
bine intemeiate. Astiel se confirmă tot mai mult — dupa 
părerea și a lui Pongratz — „legea dialectică a mișcării 
spiritului“ (266, p. 9). 
Ă Între haos și ordine, între o eroare şi altă eroare sau 
între un adevăr și altul, între o față și alta a lui Janus 
nu este cazul să alegem o latură. În prefața sa la „Psi- 
hologia personalităţii“, Heinz Remplein face o rezervă 
utilă faţă de tendinţa, utilizată uneori și în lumea știin- 
țifică, a unor clasificaţii rigide și absolutizante, după 
principiul „nepsihologic de Alb-Negru“ (275 p. 6) în 
același sens pledează și Karl Popper în lucrarea sa des re 
„Logica descoperirii Științifice“, „Știința — spune ij => 
nu este un sistem de teze certe, sigur stabilite“ ştiinţa 
noastră nu este cunoștință (episteme) ; noi nu putem nici- 
odată declara că am atins adevărul“ ; „noi nu cunoaștem 
ci presupunem. „Conjecturile noastre sînt orientate de 
idei neştiinţifice, metafizice“. „Experimentul este totdea- 

una orientat de teorie. Idealul clasic al științei, ca epi- 
steme, sistem de cunoștințe sigure și demonstrabile, s-a 


dovedit a fi un idol; ştiinţa rămîne totdeauna încercare 


spre ceva. Numai experienţa subiectivă ne dă convin- 
gerea, certitudinea adevărului“ (269, p. 280). În fond, po- 


sesiunea adevărului absolut este un ideal, dar și o stag-. 


nare a progresului, o stingere a elanului. „Progresul 
cunoștinței noastre se rezumă poate într-o bună înţele- 
gere a ignoranței noastre ?“ se întreabă Robert Mosse 
(252, 245). 

Oricît de paradoxală ar părea întrebarea, ea ne poate 
sugera ideea că progresul psihologiei, ca și alaltor științe, 
este însoţit de o conștiință sporită a ignoranței și tot- 
odată a responsabilității noastre. „Fiindcă abia în om 
procesul evolutiv a ajuns la conștiința de sine. Privile- 
giu unic, dar şi o responsabilitate zdrobitoare, care con- 
feră fiinţei umane demnitatea sa, de care nu s-ar putea 
descărca asupra lui D-zeu sau asupra destinului“ (J. Hux- 
iey, în 287, pp. 79—80). 

Este adevărat, totuși, că în ştiinţele naturii, chiar dacă 
nu există o perfectă unitate, diversitatea ipotezelor nu 
atinge gradul de variabilitate și divergență între ele, ca 
în psihologie. Să nu uităm, însă, că aceasta se datorește 
și deosebirilor în natura domeniilor de investigaţie, deo- 
sebiri care sînt camuflate de identitatea termenilor, con- 
fuzia înţelesurilor. În domeniul psihic și social avem, din 
punct de vedere calitativ, o serie deosebit de vastă de 
niveluri de dezvoltare, în afară de deosebirile individuale 
de pe aceeași treaptă. „Dacă n-ar exista diferenţe indi- 
viduale, n-ar exista nici psihologia“, spunea cineva. 

Să nu neglijăm, însă, complexitatea fenomenului psi- 
hic. „Înțelegerea atomului — spune cu drept cuvînt Hud- 
son Hoagland — este un joc de copil în comparaţie cu 
înțelegerea unui joc de copil“ (220, p. 182). Așa se ex- 
plică și părerile curente, ca a lui Sir sulian Huxley, că 
„psihologia ca știință veritabilă este încă abia mai mult 
decît un vis“ (în 287, p. 73). 

Dacă la toate acestea mai adăugăm și logica internă 
a dezvoltării științelor, succesiunea devenirii lor — care 
poate fi schematizată, după Huxley, ca străbătind trei 
faze : anorganică, biologică și psihosocială — ne apare 

ca şi mai evidentă explicaţia diversităţii panoramice a 
psihologiei. 

Așadar, afară de direcţiile opuse ale privirii lui Ja- 
nus, adică de deosebiri de optică, de factorul subiectiv 
al diversităţii și al aprecierii acesteia ca pluralitate hao- 
tică, există și factori obiectivi, ca diversitatea aspectelor, 
nivelurilor și complexităţii realităţii cercetate, factori 
care, impreună chiar, nu exclud posibilitatea, sau chiar 
realitatea, unei unităţi complementare, a unei armonii 
relaiive. 

Complexitatea realității oferă cercetătorului posibili- 
tatea unei abordări parţiale, ceea ce creează o impresie 
a eterogeneităţii obiectelor cercetate și a deosebirilor 
dintre disciplinele respective. Deosebirile calitative ale 
aspectelor între ele şi ale nivelurilor între ele determină 
varietatea metodelor, procedeelor și stilurilor de inves- 
tigație. Dar și cercetarea aceluiași obiect se poate face 
în scopuri diferite, ceea ce are ca efect și folosirea unor 
mijloace diferite. „Există un mare număr de alte aranja- 
menite — spune Linton — în care pot fi dispuse aceleași 
fapte. Valoarea fiecărui sistem rezidă integral în utilita- 
tea lui“ (237, p. 145). 

Nu există, deci, motive de descurajare : diversifica- 
rea se efectuează, în mod dialectic, în același timp cu 
unificarea. 


HI, 1.2. CE ÎNSEAMNĂ A EXISTA ? 


Negarea existenţei psihologiei poate provoca o nedu- 
merire legitimă oricărui om de cultură și cu atît mai mult 
unui psiholog. Situaţia este similară cu aceea în care am 
căuta să convingem pe cineva care trăiește, adică există 
„În carne și oase“, că nu există. Se mai cere oare demon- 
strată existenţa sau inexistenţa unui lucru, a unui feno- 
men sesizat în mod direct în manifestările sale ? Exis- 
tența nu este oare, în ultima instanţă, un fapt de intuiţie, 
de certitudine imediată şi senzorială ? Tot ce există se 
manifestă, iar manifestarea, mișcarea sau acţiunea, are 
o formă materială, sesizabilă prin simţuri. Asemenea în- 
țeles este propriu noţiunii de existenţă materială, noţiu- 


125 

















nii de lucru, adică de fapt independenti de conștiința. 
noastră și avînd capacitatea de a exercita o acţiune 
asupra simţurilor noastre. Concepţia somatică a lui Ko- 
tarbinski, de exemplu reducînd noţiunea de existenţă la 
această proprietate, neagă în mod consecvent existenţa 
ca lucruli, a științei în general și a psihologiei în spe- 
cial ; neagă, implicit, și existenţa obiectului acesteia din 
urmă. Nu există psihologie, după cum nu există nici gîn- 
dire, nici sentiment, nici memorie ș.a.m.d., ca lucruri, 
fiindcă ele nu pot exercita nici o acţiune directă asupra 
noastră. Dar dacă un „somatist“ nu poate admite emoţii 
și sentimente ca „obiecte“ sau „lucruri“, aceasta nu în- 
seamnă că el le respinge în înțelesul lor „secundar“, 
metaforic. Nu ne este permis să substanţializăm, să 
„ipostaziem“ aceste fenomene; noi nu putem evita sub- 
stanţializarea lor în expresiile lingvistice, dar trebuie să 
admitem că omul își poate reprezenta anumite lucruri, 
poaie gîndi, se poate emoţiona, etc. (cf. 84, pp. 91—105). 
În fond, este vorba mai mult de definiţia noţiunii de 
existenţă pe baza criteriului de experienţă senzorială. 

Dar nici acest criteriu nu este îndestulător. Istoria 
gîndirii omeneşti ne-a furnizat destule exemple cind a 
trebuit să recurgem la demonstraţia logică a existenţei 
sau inexistenţei unor lucruri, fiinţe sau fenomene, pentru 
simplul motiv că „simţurile ne înșală”. Nu ne putem în- 
crede nici în datele simţurilor. Unele iluzii sînt prea cu- 
noscute spre a nu ne tulbura viaţa de toate zilele. Sint, 
însă, unele iluzii cărora le pot cădea victime chiar 
oamenii de știință cu reputaţie. Să ne fie îngăduit a ne 
opri asupra unui exemplu, expus mai pe larg în Adevăr 
și eroare (115, pp. 6—10). ; 

Se citează cazul fizicianului R. Blondlot de ia Univer- 
sitatea din Nancy, membru corespondent al Academiei 
franceze de științe, profesor care, la 2 februarie 1903, 
descoperă noi radiații, cu proprietăţi care-l fac pe auto- 
rul descoperirii să le denumească, în cinstea orașului 
Nancy, razele „N“. Spre sfîrşitul anului, un alt fizician, 
A. Charpentier, recunoaște aceste raze în emanaţia 
corpului uman. Academia de științe — pe baza raportu- 
lui lui d'Arsonval — recunoaște descoperirea; lumea 
științifică mondială începe să comenteze evenimentul; 

Academia franceză hotăreşște, pe baza raportului lui 
H. Becquerel! (tatăl marelui fizician Jean Becquerel), 
acordarea premiului Lecomte, de 50 000 franci, autorului 
descoperirii, pentru ca, înainte ca savantul să intre în 
posesia premiului național, să se dovedească că faimoasa 
„descoperire“ „nu se dovedește”, că „faptul“ observat, 
descris și ati de comentat nu este decit...o iluzie, o tan- 
tomă, o ficţiune, o „idola specus”, asociată cu „idola 
tribus“ | 

Unele realități nu se pot impune decit prin demon- 
strație logică, pe cale mediată. În fond, o mare parte din 
cunoștințele și convingerile noastre despre realitate au 
O valoare fiduciară, se bazează pe încredere, pe „credit“, 
adică pe argumente, pe dovezi, explicite sau implicite. 
Dar ce esie un fapt ? Ce înţelegem cînd afirmăm că psi- 
hologia există de fapl ? 

Cineva ar putea susţine că psihologia există fiindcă 
ea este subiect de discuţii și ele controverse; ea există 
tocmai fiindcă existenţa ei este negată. Nu gîndești ceva 
ce nu există, nu discuţi despre ceva ce nu are fiinţă, mă- 
car în conștiința celui ce gindeşte sau a celor ce discută, 

Este ușor de surprins caracterul scolastic al acestei 
argumentări. Asemenea demonstraţii ne duc în secolul 
al XI-lea, spre Anselm de Canterbury, care a încercat să 
demonstreze existenţa divinității plecind de la noţiunea 
de divinitate. Eroarea a izvorit din confundarea diferi- 
telor forme de existenţă — conceptuală și materială. 
Eroarea, iluzia și mitul există și ele, dar în calitate de 
construcţii mintale despre ceva ce nu există. 

Convingerea despre existenţa unui luciu sau feno- 
men se formează adesea prin „consensus omnium“ ; 
„toată lumea știe, toată lumea vorbește“. Prejudecăţile 
se strecoară plin această poartă a conformismului, a 
unanimităţii, a sugestiei colective, Este cazul să ne refe- 
rim, din nou, la personajul lui Anatole France, Putois, la 
felul cum acesta a căpătat un nume, o înfățișare fizică 
precisă, un caracter, a devenit o realitate atit de palpa- 
bilă, încît pe seama lui s-au pus furturi, seducțţii și alte 
isprăvi impresionante. Prin ce se deosebește Putois de 
personajele mitice ale umanităţii și ce-l deosebește de 
un personaj înscris în registrele de stare civilă și pose- 

dînd un buletin de identitate ? Ceea ce constituie un 
fapt nu poate fi despărţit de credinţa, judecata, atitudi- 
nea aceluia care-l înregistrează. 

Se știe că o condiţie pentru admiterea unei realităţi 
este să nu contrazică legile logice ale ştiinţei în care se 
încadrează. Din acest punct de vedere, existenţa psiholo- 


justeţea tezei depinde de adevărul bazei de demonstraţie, 
al argumentelor. În cazul de față, pe lîngă examenul 
critic al argumentelor semnalate, se cere examinarea 
bazei de demonstraţie, a înţelesului noţiunii de ştiinţă 
pe care se sprijină demonstraţia. 


giei nu este nici absurdă, nici imposibil de admis ca fapt, | Pe noi, însă, nu ne interesează numai valoarea logică 
Să ne mulţumim cu criteriul de existenţă sugerat de Ko- | â demonstraţiei, examenul critic al argumentelor aduse 
tarbinski: psihologia există, fiindcă se predă în institutele | Și în consecință, valoarea logică a tezei ce se demon- 
de învăţămînt superior. Această disciplină figurează în | sirează. Noi ne propunem și un examen sociologic şi 
planurile de învățămînt ale tuturor ţărilor civilizate, nu- Psihologic al argumentelor, urmărim explicaţia lor; de 
mele ei figurează în dicţionare și enciclopedii; ea este aceea ne interesează motivele și cauzele care stau la 
cuprinsă în clasificaţia științelor ; rezultatele străduinţe- baza argumentelor, fie că acestea sînt temeinice, fie că 
lor ei, obținute în laboratoare și institute de cercetare, sint superficiale. Întrebarea, deci, pe care o punem aici 
apar în tratate și reviste, se dezbat periodic în congrese | este: ce demonstrează criticile aduse psihologiei ? 
internaţionale, grupează pe specialiști în societăţi și aca- Răspunsul la această întrebare nu ne va dezvălui și 
demii etc. etc. Se poate oare spune că psihologia este o | confirma numai falsitatea demonstrației, ci ne va oferi și 
ficţiune, un mit, o iluzie ? Se poate oare nega existența | explicaţia erorilor comise. Răsturnarea unei demonstraţii 
unei realităţi care a cucerit cele mai înalte foruri știin- |. Presupune o disciplină logică, explicaţia acesteia nece- 
țifice 2 Mai este oare nevoie de a demonstra existenţa | sită o analiză psihologică și sociologică. Noi nu ne pro- 
psihologiei ca știință ? „punem deci numai combaterea unei demonstraţii, ci tot- 
Dacă existenţa psihologiei este indubitabilă și nu are odată dezvăluirea cauzelor și motivelor care generează 
nevoie de demonstraţie, rămîne cu totul de neînțeles | demonstraţia. Ne întrebăm: ce demonstrează demon. 
încercarea unor oameni de ştiinţă de a-i tăgădui exis- strația de faţă? Scopul nostru nu constă numai în exa- 
tența. De fapt, nu i se contestă existenţa ca atare, ci  menul Valorii logice a demonstraţiei, ci și al semnifica- 
existenţa ei ca știință. „„. ţiei psihologice și sociologice a acesteia. . 


Nimeni dintre criticii psihologiei nu contestă acestei 
discipline faptul că ea figurează ca știință printre cele- | 
lalte științe. 1 se contestă mai ales legitimitatea acestei | II. 1.3. RAȚIONAMENT „INTENŢIONAL“ 
figurări. 1 se contestă semnificația sau sensul ce și-l atri- | 
buie (sau i-l atribuie alţii), situarea, poziţia ei într-un 
anumit sistem sau cadru de referinţe. Faptul de a fi, sau 
a nu fi știință, derivă dintr-un sistem de referinţe din 
care face parte disciplina respectivă. Interpretarea faptu- 
lui, determinarea înţelesului acestuia devine, deci, o 
operație logică. În acest sens, am putea afirma că deter- 
minarea oricărui fapt este un act de interpretare, cu ca- 
racter, implicit sau explicit, de demonstraţie. 

Răspunsul la întrebarea dacă psihologia este sau nu 
știință depinde, deci, de ceea ce înțelegem prin știință. 


Aceeași formă logică de raţionament se poate pre- 
zenia în diferite variante psihologice. Cineva își pro- 
pune demonstraţia unei teze cu scopul de a-i dovedi 
adevărui. Altcineva caută să dovedească justețea unei 
teze fiindcă acceptarea acesteia ca adevărată îi satisface 
un alt interes, individual. În acest caz, concluzia raţio- 
namentului (sau: teza demonstraţiei) este admisă de la 
inceput ca neîndoielnică și toată ingeniozitatea persoa- 
nei se îndreaptă spre găsirea argumentelor care să-i 
sprijine teza, să-i dea o justificare — real sau aparent — 


Adevărul concluziei depinde de adevărul premiselor; | valabilă, logică, obiectivă. 


| 

Asemenea „logică“ nu se deosebește de cea clasică 
„formală“, nici prin formă nici prin conţinut, ci prin fina- 
litatea şi configuraţia ei psihologică, prin dinamica e 
specifică ; concluzia, în loc să derive în mod logic din 
premise, de fapt le precede; premisele nu au alt rol decît 
acela de a justifica şi demonstra teza, dinainte acceptată 
ca adevărată. Într-un raţionament obiectiv, concluzia este 


determinată formal și real — de adevărul premiselor; 


într-unul „intenţional“, concluzia este determinată „for- 
mal“ de premise și „real“ de dorinţe, sentimente. 

Din punct de vedere psihologic, aceste raționamente 
constituie o grupă aparte, a raționamentelor pasionale sau 
„intenţionale“, deosebite de raţionamentele „constructive“ 
(cf. 140). Cea mai răspîndită formă a  raţiona- 
mentelor intenţionale este aceea de clasificare, catalo- 
gare sau identificare, operaţie prin care un fapt dobiîn- 
deşte o semnificaţie. Integrarea într-o clasă sau alta de 
fenomene, într-un cadru sau altul de referinţe, face ca 
faptul sau fenomenul respectiv să dobiîndească o semni- 
ficaţie sau alta. În general, ca punct de plecare (sau 
bază de demonstraţie) se ia o definiţie generală (premisa 
majoră) a clasei de fenomene. Apoi se examinează (ope- 
raţia de analiză) dacă faptul respectiv posedă sau nu 


însuşirile esenţiale date în definiţie, însuşiri care să-i per- 


mită să facă sau nu parte din clasa sau categoria de feno- 
mene definite prin premisa majoră. Într-un proces judi- 
ciar, de exemplu, pe baza analizei cazului particular, se 
stabileşte dacă însuşirile dezvăluite permit integrarea 
acestui caz în articolul de lege respectiv, în definiția 
dată, dacă poate fi „calificat“, de exemplu, drept infrac- 
țiune sau nu. | 

Articolul de drept penal, citat de Rignano ca exemplu, 
prevede o pedeapsă mai gravă pentru un furt săvirșit 


noaptea. Furtul a fost comis la ora 19. Se poate considera 


această oră ca fiind nocturnă sau diurnă? Sancţiunea 
depinde de semnificaţia orei, iar aceasta se stabilește pe 
baza înţelesului general de zi sau noapte. Toată dialec- 
tica părţilor pledante în acest proces se va îndrepta spre 
a evoca intenţionat toate faptele (și numai pe acelea) 
care sînt apte de a pune în lumină atributele dorite ale 

cazului, spre a fi calificate ca furt săvirșit „în timpul 
nopţii „ Sau „în timpul zilei“ (cf. ibidem, p. 299). 
Toată arta unui asemenea raţionament „intenţional“ 


) constă în alegerea argumentelor (a premisei majore și a 


celei minore), care să conducă spre concluzia dorită şi 
dinainte acceptată. Se ştie că acest gen de a raţiona este 
specific sofisticii ; „idola tribus" nu rețin, după cum arată 
Bacon, decit faptele care sprijină prevederea şi negli- 
jează sau omit pe acelea care o dezmint. Deși din punct 
de vedere logic, silogismele au aceeași formă, sub rapor- 
tul psihologic ele se deosebesc, atît din punctul de vedere 
al scopului urmărit, cît și al mijloacelor folosite ; deter- 
minantul lor este deosebit. 

__În cazul nostru, al valorii psihologiei ca ştiinţă, ana- 
liza se va îndrepta mai întîi asupra naturii raţionamen- 
tului : dacă el are la bază intenţia de a impune conclu- 
zia inexistenţei psihologiei de dragul adevărului sau 
din alte interese. „Procesul de intenţii“ este, însă, o ope- 
raţie deosebit de delicată și plină de riscuri, primejdioasă. 
_ Intrebarea se pune: care sint criteriile ce ne pot 
călăuzi într-un asemenea act de discernămînt ? Cum vom 
putea noi „ghici“ intenţiile criticilor ? Încercarea nu este 
ușoară, desigur, dar aici ne vom conduce după princi- 
piile materialismului dialectic şi istoric, precum şi după 
adevărurile oferite de știința, contestată, a psihologiei. 
Pare suspect, desigur, faptul că vom recurge la ajutorul 
psihologiei, respinsă ca știință, spre a demonstra exis- 
tența ei științifică, Înseamnă oare că presupunem ceea 
ce voim a demonstra ? 

Teza inexistenţei psihologiei ca știință poate fi exami- 
nată prin prisma unei motivații simple : cui serveşte teza 
susținută sau: pe cine ar contraria o teză opusă ? În 
ancheta judiciară, cercetarea este adesea orientată de 
răspunsul la întrebarea, cu tradiţie latină, „Cui prodest ?* 
(„cui servește ?“). Dorinţa de a sprijini o teză poate arăta 
că enunţul devine important în calitate de mijloc în sa- 
tisfacerea unui anumit interes. Aceeași întrebare ne vom 
pune și cu privire la argumente: care este semnificaţia 
enunţului respectiv ? Reprezintă el oare o condiţie su- 
ficientă spre a confirma teza de demonstrat ? 

III. 1.4. CAUZE DE NATURĂ SOCIALĂ 


O afirmaţie sau o negaţie, de genul celei pe care o 


discutăm, nu este un simplu act intelectual de interpre- 
tare, în funcţie de obiectivitatea relaţiilor, de sistemul 
obiectiv de referinţe în care este situat faptul sau feno- 
menul respectiv. j 

Aprecierile, atitudinile noastre reflectă conștiința so- 
cială — ea însăși oglindă a existenţei sociale — răsfrîntă 
în complexul personalităţii, constituit din motive, inte- 
rese, atitudini, cunoştinţe şi altele. Științele fac parte din 
ansamblul de valori ale unei societăţi, iar aprecierea so- 
cială a unei științe îi determină locul pe care-l ocupă în 
ierarhia valorilor spirituale ale societăţii respective. Ceea 
ce, însă, determină o anumită apreciere față de o ştiinţă 
sau alta, depăşeşte cadrul științei, avînd rădăcinile în 
profunzimea proceselor ce ţin de existenţa socială, în 
sfera intereselor diferitelor grupuri și clase sociale. 

Un exemplu dintre cele mai sugestive pentru subiec- 
tul nostru ni-l furnizează freudismul, respectiv soarta 
doctrinei psihiatrului vienez S. Freud, în ţările din apusul 
Europei şi în S.U.A, 

Psihanaliza a întîmpinat la început cea mai vie rezis- 
tenţă tocmai în Austria, locul său natal, și în Germania, 
rudă apropiată, iar prima ţară care a acceptat învăţămin- 
tul universitar al psihanalizei a fost Statele Unite, în 
1909. „Descoperire revoluţionară — după cum o apre- 
ciază Maurice Encontre și Gaâtan Picon — ea loveşte 
în numeroase și profunde prejudecăţi morale și estetice. 
Societăţii nu-i place să i se amintească caracterul sca- 
bros al fundațiilor sale“ (252, p. 144). 

Astfel, cu toate că — după cum arată J. D. Bernal —, 
„a început [în primii ani ai acestui secol —n.n], noua 
psihologie a întimpinat cea mai vioientă şi mai ister:că 
opoziţie din partea campionilor respectabilităţii și reli- 
giozităţii burgheze“ (22, p. 831), ea reușește să se impună 
atenţiei intelectualităţii burgheze, provocînd, în anii 

30-—40, un adevărat val freudian în 
ecouri pină în primii ani de după ce 
boi mondial, 


artă şi cultură, cu 
l de-al doilea răz- 


„Astăzi — îşi continuă Bernal caracterizarea —, con- 
iroversa s-a stins, dar o dată cu eaa dispărut și credinţa 
că ireudismul a descoperit mecanismul funcţionării 
fleiului omenesc“ (ibidem, p. 830). E 

În principiu, ideile de bază 
așa cum fuseseră formulate în primele două decenii al 
secolului nostru, au evoluat într-o măsură mică i a 
parea principală a lui Freud fiina mai ales Ela a, î 
examina, prin prisma lor, diferite fenomene de psihol “ie 
individuală și socială, iar aceea a discipolilor săi d sf 
aplica, ilustra, sau vulgariza doctrina maestrului pt 


Prejudecăţile î i 
sînt ceai Rn ai Cre 
acelea învinse de un Coperni Galilei SE . 
ia a alai pernic, Galilei, Kepler sau Dar- 

Lovind în prejudecăţi pe care Societatea, sub inspi- 
raţia diferitelor religii le acumulase secole de-a rîndul 
în jurul vieţii sexuale a omului, freudismul îndeplinea 
o misiune eliberatoare, deşi restrînsă, căci nu se ancora 
in marile curente sociale progresiste, ci se desfășura 
separat de ele. Critica socială, pe care o implică freudis- 
mul, era deci limitată, dar Și așa fiind, ea a stîrnit, din 
partea opiniei publice, reacţia de care amintea savantul 
englez. Mai era încă ceva: sistemul general al gîndirii 
freudiene („„metapsihologic“, cum îi plăcea lui Freud să-l 
denumească) este sumbru, pesimist, căci el condamnă 
omul — redus la tendinţe biologice, în primul rînd libidi- 
nale — Să-și poarte povara unei sexualităţi „refulate” 
veșnic contrazise, „respinse“ de societate. ! 


ale sistemului freudian, 


Exemplul freudismului ne arată că, într-un anumit 
punct al analizei controverselor care s-au desfășurat în 
jurul psihologiei ca știință (obiect, metodă etc.), istoria 
științei cedează locul sociologiei științei. Psihologul — 
mai mult chiar decît reprezentanții altor discipline, de 

mult constituite şi autonome în raport cu filosotia — 
trebuie să abordeze cu toată atenţia aspectul sociologic 
al specialităţii sale, chiar dacă este vorba numai despre 
deceniile care au urmat celui de-al doilea război mon- 
dial, cînd psihologia a venit într-un contact mai strîns 
cu cercetarea operaţională a unor probleme pur indus- 
triale. 

Rațiunea de a fi a psihologiei — ca și a științei în ge- 
nere — depinde, însă, tot mai mult de eficienţa practică 
a cercetărilor şi generalizărilor sale, în cele mai diverse 
domenii — educaţie, învățămînt, asistenţă medico-so- 
cială, organizarea producţiei, selecţia personalului, proiec- 
tarea de dispozitive industriale etc. Din acest punct de 
vedere, psihologia cunoaște aceeași tendință de accele- 


rare a ciclului (cercetarea fundamentală — cercetare 
aplicativă — utilizare practică), ca și toate celelalte 
științe. 


în felul acesta, cursul psihologiei apare mult mai di- 
rect determinat — decît în secolul trecut și chiar în pri- 
mele decenii ale secolului nostru — de societate, şi anu- 
me, de practica socială (şi nu numai de diferitele forme 
ale conştiinţei sociale). 

Un exemplu în acest sens îl pot constitui testele. 
Iniţial, metodă de cercetare şi procedeu de investigare 
practică, îndeosebi a aptitudinilor copiilor de vîrstă șco- 
lară, testele au fost concepute de A. Binet mai cu seamă 
pentru a înlocui imprecizia și arbitrarul procedeelor doci- 
mologice tradiţionale (examenele, probele orale și scrise 
etc.). Asupra imperfecţiunilor pe care le prezintă testele, 
ca şi asupra necesităţii de a corela rezultatele, obţinute 
prin teste, cu acelea ale unei îndelungate observaţii, Bi- 
net a stăruit în repetate rînduri (cf., de ex., 24). 

Ar fi greu să se contesie cu seriozitate utilitatea, atit 
în cercetare cît și în aplicaţie, a unor probe standard, 
care permit obţinerea de rezultate cantificabile, cum 
sînt testele. Lor nu le sînt inerente nici rezultatul final 


pe care îl asigură utilizarea lor în ţările capitaliste, și 


nici eroarea (provenită în mare măsură de la Binet) de 

a ignora mediul social — ca factor princi icaţiei 
— pl ce a generat interpretări aaa a, 
entru problema noastră este f i ă 
pa soarta pe care au el pa ? 
„Cu 20 de ani în urmă, în analiza făcută ihometriei 
și psihotehnicii, am încercat o ec Na ae ea te oa 
răspîndirii acestei ramuri psihologice în S.U.A., prin be- 
neficiile Materiale aduse marilor industrii de această 
disciplină. „Cunoștinţa psihologică — spuneam atunci — 
dobindește astfel o valoare economică. Americanul în- 

țelege să subvenţioneze această nouă știință“ (11 
51—92), Modesta încercare a lui A. Binet de a Sel iei 
știința teoretică a psihologiei, prin aplicarea ei în învă- 
țămiînt, transplantată fiind pe terenul capitalismului ame- 
rican, a dat naștere unei extensiuni uriașe a metodei tes- 
telor, mai ales pe tărîmul industrial, economic şi militar 
Ocupîndu-se de factorii social-istorici ai dezvoltării știin- 
i a. subliniază importanţa „spiritului timpu- 

tare SPALA ct . A) : 
za sii ul ia a „spiritului locului“ (Ortgeist) 
Să ne mărginim la un singur exemplu su i 

Miunsterberg, asistentul lui Wundt, după Apa ge 
cu profesorul (1882—1885), studiază la Heidelberg (1885— 
1887), funcţionează ca docent la Freiburg (1887—1889) 
apoi pleacă la Universitatea din Harvard la catedra lui 
W. James. Acesta, schimbîndu-și titulatura în „profesor 
de filosofie“, lasă catedra de psihologie experimentală pe 
seama lui Minsterberg, sperînd că noul și tînărul său 
colaborator va da un viguros impuls lucrărilor de psi- 
hologie experimentală în laboratorul nou înfiinţat. Spe- 
ranjele lui James, însă, nu s-au împlinit... Miinsterberg 
se orientează spre psihologia practică şi devine fonda- 
torul psihologiei aplicate în S.U.A.; numele său rămîne 
legat de lucrarea sa Grundziige der Psychotechnik (1914) 
Astfel, „psihologia fiziologică“ a lui Wundt, știință pur 


* Socotim, de aceea, perfect justificată i j 
, tă) justificată ideea prof. Gh. Zapan d 
elabora teste, științific fundamentate, ad mesa pa 
, ţ „ adaptat d P i i 
țara noastră (cf. 175 bis). ptate condiţiilor sociale din 

academică, mutată pe solul american, a dat naștere une 
ştiinţe de aplicaţie, „psihotehnicii“ * 
Această plantă a fost adusă şi la noi în ţară înainte 
de cel de-al doilea război mondial, dar nici solul (indus- 
trializarea slabă), nici climatul social n-au constituit con- 
diţii satisfăcătoare pentru dezvoltarea ei. 


Nu sînt de neglijat nici rezervele actuale față de me- 
toda testelor în general sau a probelor de inteligență 


în special...„Inteligenţa măsurată prin teste — spune 
Henri Salvat — este o caracteristică de clasă“. Testele 
reflectă „totul sau o parte din ceea ce este dobindit și 
trăit de copil și nu pot dovedi nimic altceva“ (280, p. 71). 
Ele ar dezvălui, după părerea psihologului citat — „ten- 
dinţa de a descoperi «piatra filosofală», inteligenţa 


* Trebuie să ne ferim, totuși, de formula rigidă și schematică a unei 
psihologii americane exclusiv practice. Chiar în timpul răspîndirii en- 
tuziaste a psihometriei, unii psihologi se constituiseră într-un grup, în 
frunte cu E. Titchener, grup care se baza pe principii îndreptate contra 
psihotehnicii și a metodei testelor, luînd o poziţie favorabilă unei psi- 
hologii introspecționiste. 

Ulterior, entuziasmul exagerat din primele momente pentru psiholo- 
pia experimentală, nutrit de „speranţe fără măsură“ în roadele acestei 
tinere științe, a fost urmat, pentru mulți, de o „decepţie inevitabilă“ — 
după expresia lui R. Zazzo (cf. 177, p. 59). Constatind „sterilitatea tabe- 
lelor și a curbelor“, un mare număr de psihologi se angajează pe linia 
unei psihologii genetice. Dintre acești psihologi fac parte un James-Mark 


Baldwin, McCosh, Ladd, Hall, care reprezintă „tipul filosofului ameri-. 


can al anilor 80—90, cu un picior în teologie și altul în psihologia nouă“ 
(ibidem, p. 61), Tot astfel trebuie amintită psihologia comportamentului 
— cu punctul ei de plecare în tropismele lui J. Loeb (188), cu ramificarea 
în „theory of learning“ a lui Thorndike — psihologie fără conştiinţă, 
behavioristă, cu „manifestul“ lui Watson Psihologia așa cum o vede un 
behaviorist, articol publicat în 1913. Trebuie să mai menționăm că, dato- 
rită unui contact personal, mai strîns, între psihologii americani și euro- 
peni, după instaurarea fascismului în Germania, Austria etc., behavio- 
rismul a cedat în poziţiile sale, dînd naștere unui neobehaviorism (Tol- 
man, Skinner, Freeman ș.a.) iar întreaga psihologie americană s-a 
„europenizat“, după cum într-o anumită măsură cea europeană s-a 
„americanizat“ (cf. 100, pp. 113 și 117). 


136 





«pură», un fel de esenţă pe care copilul o moștenește de 
la naştere“ (280, p. 54). 

Cu ajutorul exemplelor date — ce reprezintă, de fapt, 
momente de tensiune considerabilă în istoria psiholo- 
giei și chiar a culturii —, am căutat să punem în lumină 
ideea, că foarte adesea, în spatele unei aprecieri, fie ne- 
gative, fie pozitive, adresate psihologiei, ca ştiinţă, se 
află societatea — clasele și grupurile sociale, cu ideo- 
logia și psihologia lor socială, cu interese mai stabile 
sau numai de moment. 


În această perspectivă, atitudinea unui Sullivan, care 
respinge din clasa științelor nu numai psihologia, ci și 
toate disciplinele sociale, își pierde caracterul ei pur 
personal, pentru a se situa în coordonate ideologice pre- 
cise, în cazul de față — un agnosticism de nuanţă neo- 
pozitivistă. 

Ceea ce, cum vom vedea îndată, nu exclude prezenţa, 
în poziţiile adoptate faţă de psihologie, a unor cauze mai 
mult sau mai puţin personale. 


III. 1.5. O FORMĂ MODERNĂ DE „IDOLA SPECUS“ : 
SNOBISMUL ȘTIINȚIFIC 


Deși sentimentele personale sînt indisolubil legate de 
cele sociale, deși individul — după caracterizarea lui 
K. Marx — este „ansamblul relaţiilor sociale“, se poate, 
totuși, face o diferenţiere între atitudini care reflectă „în 
mod obiectiv“ aprecierile sociale şi altele care le reflectă 
prin intermediul intereselor individuale. Cineva poate 
aprecia o Știință fiindcă mediul social din care face parte 
manifestă satisfacţie față de realizările științifice şi 
oamenii de ştiinţă respectivi ; această atitudine, însă, do- 
bindeşte o notă personală, individuală, dacă se întîmplă 
ca subiectul însuși al aprecierii să fie reprezentant al 
științei în discuţie. La aprecierea acordată unor progrese 
științifice se adaugă și mîndria personală provocată de 
conștiința că ai contribuit la progresul științific al 
disciplinei respective. Astfel încît, o afirmaţie sau o ne- 
gaţie nu este un simplu act intelectual de interpretare, 

în funcţie de obiectivitatea relaţiilor, de sistemul obiectiv , 
de referinţe, în care este situat faptul sau fenomenul res- 
pectiv. Semnificaţia rezultată se ancorează pe un fond 
subiectiv, într-un alt sistem de referinţe, constituit, de 
data aceasta, de interesele și experienţa anterioară a in- 
dividului; această perspectivă rezultată din relaţia unui 
subiect anume faţă de obiect, îi conferă acestuia un sens 
(Leontiev şi Zaporojeţ) *. „Semnificaţia“ obiectivă se 
dublează, deci, de un „sens“ individual. Nu trebuie să 
uităm că fondul primar al înţelesului este de natură afec- 
tivă, idee pe care am schiţat-o încă în 1937 sub denu- 
mirea de înţeles timetic (118, pp. 12—17). 

Știința nu este o absiracţiune deșartă și nici omul de 
ştiinţă o ficţiune schematică şi ideală. A face psihologia 
științei înseamnă a analiza științele în funcţie de anu- 
mite condiţii social-istorice; a face portretul psihologic 
al omului de ştiinţă înseamnă a înfățișa un anumit om, 
cu toate trăsăturile lui pozitive și negative, individuale 
şi tipice, în același timp, într-un sistem concret de refe- 
rinţe, de relaţii și activităţi științifice. 

Se înţelege de ce dezvăluirea motivelor care ne pot 
explica judecăţile — negative sau pozitive — trebuie 
efectuată numai pe un plan cît mai concret posibil. Nu 
este indiferent cine face critica, cînd o face şi cui o 
adresează. De exemplu, într-un fel va judeca psihologia 
un psiholog şi altfel un matematician sau fizician. 

Am spus că prestigiul unei științe se repercutează 
asupra sentimentelor omului consacrat ramurii respec- 
tive; superioritatea sau inferioritatea disciplinei îmbră- 
țișate de el va deveni superioritatea sau inferioritatea 
personalităţii sale. Într-o fază istorică a progreselor 
uriașe și rapide în domeniul tehnic şi al științelor mate- | 
matice, fizice şi chimice, disciplinele respective se vor 


* La Leontiev și Zaporojeţ, distincția menţionată se face prin ter- 
menii „znacenie“ și „smiîsl“ care, în traducerile românești de pînă acum 
și-au găsit echivalentul în cuplul de termeni „semnificație“ și „sens“, 
ambii termeni, constituind, după părerea noastră, cuprinsul noțiunii de 
„înțeles“. 

bucura de mai înaltă preţuire socială decît ştiinţele 


umaniste. j 

Afirmarea de către unii a superiorității unei științe 
implică recunoașterea inferiorităţii altei științe. Astfel, 
un matematician se poate considera superior unui bio- 
log, acesta — superior unui psiholog sau economist etc. 
Probabil că și vechimea unei științe, implicînd un bagaj 
de experienţă, contribuie la prestigiul ei. 

Ni se impune însă, de la început, circumspecţie, mo- 
deraţie în apărarea psihologiei, pentru că orice exage- 
rare a noastră poate oferi adversarului argumentul că 
am fi victima unui „complex“ științific. Le Terrier și Si- 
mondon strecoară, cu multă abilitate, ideea că starea 
prejudiciabilă de carenţă psihologică „justifică comple- 
xul științific al numeroșilor psihologi“ (95, p. 1668). În 
adevăr, conștiința inferiorităţii științifice poate crea ușor 
punctul nevralgic, hipersensibil, descris, cu atîtea detalii, 
sub denumirea de „complex de inferioritate“ de şcoala 
adleriană. Psihologul, în acest caz, nu-şi mai poate păs- 
tra seninătatea necesară unei dispute științifice. 

Dacă cercetăm apartenenţa științifică a criticilor psi- 
hoiogiei, vom găsi numeroși oameni de știință exactă: 
matematicieni, fizicieni, chimişti; vom găsi și fiziologi 
care anexează psihologia la fiziologie. Un Sullivan, de 
exemplu, matematician şi fizician, găsește că numai dis- 
ciplinele care studiază universul material merită titlul 
de știință (cf. 161, p. 163); el ar putea fi bănuit de sno- 
bism derivat din identificarea sa cu știința respectivă. 
Sintem îndreptăţiţi să credem că dacă Sullivan ar fi fost 
psiholog, ar fi examinat mai atent argumentele care l-au 
dus spre respingerea psihologiei ca știință. În al doilea 
rînd, formaţia sa de psiholog i-ar fi permis să înţeleagă 
mai bine și ştiinţa respectivă, să aibă informaţia nece- 
sară în problema discutată. 

Dacă valoarea — pozitivă sau negativă — a științei se 
repercutează asupra autoaprecierii omului din știința 
respectivă, fenomenul se manifestă și invers: valoarea 
excepţională a omului de știință constituie pentru știința 
respectivă un factor de ascensiune în scara valorilor. 

Mai grave sînt supraestimările care pornesc de la 
individ la știință. Asemenea atitudini au la bază o moti- 

vaţie extraştiinţifică și fac parte din logica afectivă, d 
justificare. Sub aparenţa unei logici obiective și știinţ 
fice, argumentele sînt alese cu scopul de a sprijini ten- 
dinţe inconștiente, de natură personală, subiectivă. 


Oamenii de știință — după justa observaţie a lui 


Ackoff — se comportă ca snobii cînd încearcă să demon- 
streze superioritatea științei lor „invocînd criterii atit 
de ambigue ca exactitatea și obiectivitatea. Situarea la 
polul totemului științific este în legătură cu ordinea în 
care diferitele discipline și-au desăvirșit independenţa 
lor faţă de filosofie: virful ocupat de matematician şi 
fizician, iar la fund — omul ştiinţelor sociale“ (9, p. 421), 
Revenim la blazonul vechime. Nu trebuie să uităm, to- 
tuși, că supraestimarea, ca și subestimarea, este favori- 
zată în mare măsură de ignoranță. 

Putem conchide că, în numeroase cazuri, în loc să 
se demonstreze inferioritatea sau inexistența psihologiei, 
se dovedește existența unui snobism, a unui sentiment 
personal, de orgoliu, vanitate, superioritate („Idola spe- 
eus“). Desigur, aceste sentimente reflectă dinamic valo- 
rile sociale, iar în cazul de faţă, decalajul dintre știin- 
țele naturii și cele umaniste. 


III. 1.6. ALTE FORME DE RĂTĂCIRE 


Să ne mai oprim asupra unui mecanism cunoscut; 
fenomenul l-am putea numi: „a cui e vina?“ Dacă nu 
ne reușește ceva, de vină sînt oamenii implicaţi în pro- 
cesul, situaţia sau împrejurările respective. Cu cît do- 
rinţele și speranţele noastre, legate de un obiect sau o 
situaţie, sînt mai mari, cu atît și încriminările aduse 
„factorilor obiectivi“ sînt mai intense. Dacă, în trecutul 
mai îndepărtat, vina suferințelor și nenorocirilor noastre 
o purtau divinităţile, spiritele malefice, iar mai tirziu 
„destinul“, astăzi neajunsurile și eșecurile se explică 
prin „cauze naturale“. Numai că, în cazul de faţă, natura 
acestor cauze este, în realitate, tot așa de puţin natu- 
rală, cît și a forţelor supranaturale. 

Se poate susţine că unele critici aduse psihologiei se 
datoresc  speranţelor, așteptărilor legate de această 

știință, Nu s-au realizat — de vină este psihologia | Astfel, 
se cunoaște rapida înflorire a psihometriei între anii 1890 
şi 1920. 1 s-au cerut însă psihologiei servicii care au 
depășit posibilităţile ei. Sarcinile ce și le-a asumat... 
„erau nemăsurate. Industria, economia, tehnica, armata, 
administraţia, birocraţia, parte din curiozitate, unii cu 
oarecare neîncredere, voiau să se folosească de acest 
nou instrument“. (67, p. 8). Dar — spune Robert Heisz 
în continuare — psihologia nu crescuse încă suficient, 
nici teoretic, nici practic, pentru a putea face faţă acestor 
noi probleme. De aici și critici, adesea exagerate și ne- 
drepte. 

Acest factor — al speranţelor amăgite — este frec- 
vent în toate științele, dar mai ales într-o ştiinţă relativ 
nouă, ca psihologia. Astfel, în domeniul metodelor, lan- 
sarea metodei proiecției a stîrnit iluzii nenumărate cu 
privire la valoarea ei diagnostică. Ea a fost comparată 
cu radiografia, cu electropolarografia și alte tehnici spec- 
taculoase, pertru ca, recent, unii psihologi să afirme că 
ceea ce înainte cu douăzeci de ani a apărut ca o direc- 
ție de cercetare ce promitea deosebit de mult, se dove- 
dește astăzi a fi o metodă de cercetare relativ fără va- 
loare. Vorbind despre metoda proiecției şi multiplicitatea 
ei de înţelegeri, unii psihologi nu ezită să folosească 
termenul de „haos“. Dacă aprecierea negativă emană de 
la un reprezentant al altei științe, este probabil ca vina 
să se atribuie și psihologului; dacă decepţia o suporiă 
psihologul, vina se aruncă numai asupra psihologiei. 

Se citează o scrisoare a lui W. James către editorul 
Piincipiilor psihologiei (1890), scrisoare în care autorul 
își manifestă atitudinea nu numai faţă de lucrarea sa, ci 
şi față de știința pe care o reprezintă. „Este imposibil 
— scria el — să fii mai dezgustat decît sînt cînd îmi con- 
templu lucrarea“ și termină pe un ton de butadă: „nu 
există știința psihologiei, iar William James este un 
incapabil“ (cf. 177, p. 18). Respingem prima propoziţie 
din încheierea scrisorii, dar sîntem înclinați să admitem 
ca adevărată a doua, în sensul că James s-a dovedit în 
acel caz un slab psiholog: dacă autorul ar fi fost mai 
bun psiholog, în acel moment, ar fi admis că nu este de 

vină nici psihologia, nici W. James. Într-un anumit mo- 
ment istoric, o ştiinţă nu dă decit ceea ce poate, iar 


omul de știință nu poartă nici o vină, dacă a făcut toate 


eforturile și a depus toată priceperea și probitatea de 
care a fost capabil pentru realizarea operei propuse. 

Asemenea demonstraţii le integrăm în aceeași cate- 
gorie a raționamentelor intenţionale, care demonstrează 
altceva decît ceea ce își propun să demonstreze. 

Dar, așa cum aprecierile eronate cu caracter negativ 
au adesea rădăcini subiective, tot aşa și exagerările în 
sens pozitiv sînt de provenienţă extraștiinţifică. Ne în- 
trebăm, de exemplu, cum se explică elogiile aduse în 
trecut psihometriei și succesul imens al psihotehnicii și 
al metodei testelor. Afară de cauzele arătate, de natură 
socială, mai sînt și cauze adjuvante, de natură indivi- 
duală. Ne interesează și acestea din urmă, fiindcă și ele 
contribuie la compromiterea psihologiei. 

Am afirmat, în trecut, că psihometria este în mare 
măsură expresia unei mentalități fixiste, înclinate spre 
interpretări făurite prin prisma absolutizării, a categorii- 
lor statice, de permanenţă, stabilitate („psiho-statică“), 
perspectivă inerentă, de altfel, și simțului comun. Aces- 
tei mentalități eleate i-am opus spiritul heraclitean, atras 
spre o interpretare dinamică a lumii, în general, și a 
vieţii, în special. Climatul static, matematic și rigid, pri- 
eşte tipului eleat. 

Psihologia matematică, prin „scientismul“ ei, exer- 
cită o fascinaţie asupra unor spirite, fascinaţie care poate 
ușor produce o alunecare spre fetișism matematic, spre 
un ideal de „precizie pentru precizie”. ; 

La aceasta se mai adaugă și oarecare aureolă de „eso- 
teric“, de care este înconjurată formula matematică. O 
părere care mai circulă este că, în timp ce cuvîntul este 
înţeles de oricine, formula matematică este inteligibilă 
numai de acei „aleși“. Această impresie se datorește fap- 
tului că, în timp ce formula matematică nu îngăduie de- 
cît un anumit înţeles precis, aceluiaşi cuvînt i se pot 
atribui înţelesuri și nuanţe variate. Dacă precizia for- 
mulei matematice este determinată de logica riguroasă 
a acordului intern, unanimitatea cu privire la înțelesurile 
verbale este mai greu realizabilă, datorită distanţei, atit 

între înțelesurile individuale ale cuvintelor, cît şi aceleia 
dintre cuvînt și realitate. De aceea, se creează și convin- 
gerea că psihologia este accesibilă oricui, fără o pregă- 
tire specială. Limbajul matematic prezintă, și în psiholo- 
gie, un mare avantaj, cu condiţia numai ca limbajul să 
nu ne ducă spre o nouă antologie psihologică. 

Formula matematică este mult mai precisă decit cea 
verbală și, prin precizia ei, este mai rigidă în conţinut, 
creînd astfel ușor impresia că numai matematica cere 
o pregătire — și chiar o aptitudine — specială. 

Caracterul de universalitate al matematicii exercită 
și el o atracţie asupra omului. Toate panaceele, remediile 
universale, exercită o putere magică asupra lumii. „Poate 
că această motivaţie mistică — scriam în trecut — stă 
şi la baza preferințelor noastre de a explica întreg uni- 
versul printr-un singur principiu sau printr-o singură 
formulă. Principiile matematice se desfășoară sub egida 
universalului. Setea de universal ne împinge spre for- 
mule ; psihologia matematică emană forţa magică a gene- 
ralului“ (116, p. 56). 

La explicaţiile de mai sus se adaugă și comoditatea 
rețetei pe care o oferă o formulă matematică. Este ade- 
vărat că ea este mijlocul radical de a elimina arta, adică 
factorul subiectiv și variabil care intervine în interpre- 
tarea obiectului de către știință. Aceasta, însă, contribuie 
la convingerea că, pentru a deveni psiholog, este sufți- 
cient să cunoşti matematică și să înveţi a aplica formu- 
lele respective. Atunci cînd simpla folosire a unei me- 
tode este confundată cu actul de creaţie, cădem într-un 
automatism dăunător pentru dezvoltarea spiritului. Se 
formează astfel, o mentalitate, după care omul de știință 
este acela care a deprins să mînuiască o metodă ştiinţi- 
fică, adică a învăţat să aplice la cazuri variate o serie 
de reţete învăţate. „Erezia aceasta — spuneam — a pă- 
truns în psihologie, creînd astfel pseudo-psihologi, care 
învăţind să folosească tehnica testelor — operaţie” pe 
care o poate învăţa oricine și într-un timp relativ 
scurt — și cîteva formule statistice, își închipuie că au 
devenit cu aceasta psihologi. Astfel, spiritul de obser- 
vaţie adoarme, chiar acolo unde a existat; elanul crea- 
tor este paralizat de amăgirea unei facilităţi tehnice și 

autoimnate. Atunci, cînd metoda, devenind tehnică, în 
de a rămîne un simplu auxiliar, se erijează în știința î 
săși, atunci ea constituie o piedică în procesul de c 
cetare ştiinţifică“ (116, pp. 57—58). 


„Simplificarea, standardizarea și şablonarea testelor 
şi a tehnicii de aplicare — spune A. Roșca — au avut, 


drept urmare, faptul că, adeseori, persoane fără o cali- 
ficare psihologică adecvată s-au crezut îndreptăţite să 
le aplice la soluţionarea unor probleme, pentru care nici 
testele, nici persoanele care le aplicau nu erau indicate“ 
(144, p. 16). A. Binet, în cartea sa Les idees modernes 
sur les enfanis (1909), atrage atenţia asupra grijii de a 
nu încredința un procedeu de investigaţie „primului ve- 
nit“ (cf. 24, pp. 138—139). 

Acești „idoli“ au contribuit la faima psihologiei mate- 
matice și, în același timp, la compromiterea ei. Lozinca 
noii mode era: „Măsuraţi ceea ce este măsurabil și fa- 
ceţi măsurabil ceea ce nu este încă măsurabil“. Numărul, 
măsura și experimentul, adică distribuirea în serie, canti- 
ficarea și constatarea fenomenelor repetate se află la 
baza acestei idei. Greșeala comisă de unii constă în 
neglijarea conţinutului în faţa mirajului preciziei mate- 
matice. 

Se mai întimplă ca interesele, înclinațiile și predispo- 
zițiile cuiva pentru o știință, fie din greşeală de orien- 
tare, fie din cauza altor obstacole, ivite în calea mani- 
festării lor, să nu se dezvolte pe terenul adecvat, ci pe 
un tărîm mai mult ori mai puţin apropiat de cel preferat 
şi atunci găsim, de exemplu, istorici în psihologie, sau 
psihologi în istorie. Împrejurarea are efecte binefăcă- 
toare, atunci cînd persoanele respective au discernămîntul 
necesar, în ceea ce privește specificul disciplinelor res- 
pective. Atunci însă cînd cineva, făcînd matematică, crede 
că face psihologie, sau invers, se produc confuzii din care 
nu profită nici una dintre discipline. 

Se înțelege, din cele de mai sus, că atît încriminările 
cît şi elogiile aduse psihologiei sînt, uneori, numai în 
aparenţă întemeiate pe argumente obiective și univer- 
sal valabile. Aceste argumente sînt uneori alese anume 
spre a întemeia teza dinainte acceptată sau respinsă, 
teză, care la rîndul ei, nu prezintă — pentru autor — nici 

„un interes ştiinţific, obiectiv şi nemijlocit, ci un simplu 
“mijloc pentru satisfacerea unor alte interese, de natură 


pur individuală. Raționamentul, în acest caz, demon- 
strează altceva decit teza enunțată. 

Sumara noastră analiză constată că, chiar dacă argu- 
mentele aduse de unii critici sînt juste, finalitatea lor 
nu este adecvată; ele nu duc spre concluzia pe care vor 
s-o întemeieze. 


III. 1.7. COMPLEXITATEA REALITĂŢII PSIHICE 


Nu este o noutate adevărul că fenomenele vitale sînt 
de natură mai complexă decît cele ale lumii anorganice, 
iar complexitatea fenomenelor psihice și sociale întrece 
pe a celor biologice. De aici rezultă și dificultatea cres- 
cîndă în ceea ce privește previzibilitatea științifică, pe 
măsură ce ne ridicăm pe treptele mișcării materiei. Aşa 
se explică și năruirea concepţiei mecaniciste liniare a 
determinismului laplace-ian. Gradul de imprevizibilitate, 
de întîmplare, condiţionat de complexitatea interacțiu- 
nilor obligă pe omul de ştiinţă ca, în explicaţia fenome- 
nelor, să ţină seama într-o mai mare măsură de probabi- 
litate (a cărei teorie este, în mod paradoxal, legată tot 
de numele lui Laplace), să perfecţioneze instrumentul sta- 
tistic și să accepte existenţa mai multor moduri de deter- 
minism, moduri care par a corespunde treptelor pe care 
se situează formele de mișcare ale materiei. Concepţia 
materialist-dialectică se impune cu o forţă irezistibilă, 
în fața căreia cedează rînd pe rînd construcţiile mecani- 
ciste. Istoria ştiinţelor este obligată să introducă, în ex- 
plicaţia succesiunii fazelor de constituire şi dezvoltare a 
științelor, şi aspectul complexităţii fenomenelor, care 
creşte pe măsură ce se trece de la cunoașterea naturii 
la aceea a societăţii și gîndirii. Auguste Comte a intuit 
acest adevăr în elaborarea clasificaţiei sale uniliniare a 
ştiinţelor, după criteriul generalităţii şi al complexităţii 
(matematica, astronomia, fizica, chimia, biologia, socio- 
logia), plasînd la început științele care cercetează feno- 
menele mai simple și mai generale, iar la sfîrșit studiul 

fenomenelor mai complexe și cu caracter mai particular. 
Succesiunea istorică a acestor științe nu reprezintă o 


simplă secvenţă cronologică, ci şi una intrinsecă, logică, 


determinată de condiţiile imanente ale dezvoltării, de 
natură obiectivă a fenomenelor. Principiul clasificării 
lui Comte — după justa observaţie a lui B. M. Kedrov 
— este „recunoașterea bazei obiective a clasificaţiei 
științelor, prin opoziţie cu ideile subiectiviste ale gîndi- 
torilor englezi din secolul al XVII-lea și ale enciclope- 
diștilor francezi ai secolului al XVIII-lea“ (81, p. 103). 
Această „bază obiectivă“ implică ideea dependenţei 
științelor cu obiect complex și particular de științele care 
explorează fenomenele mai simple și mai generale. Cu 
cît un fenomen este mai complex, cu atît studierea lui 
este mai dificilă. În științele fenomenelor complexe avem 
de-a face nu numai cu legile specifice ale fenomenelor 
respective, ci și cu legile fenomenelor mai simple, a 
căror cunoaştere se presupune ca necesară. Ordinea 
ierarhică a ştiinţelor pretinde a fi logică și istorică. Ma- 
tematicile ar forma introducerea necesară, iar sociolo- 
gia — încoronarea. Kedrov ne atrage atenţia, reluînd 
ideea lui Engels, asupra faptului că obiectul științelor 
clasificate „îl constituie formele principale ale mişcării 
materiei — mecanică, fizică, chimică, biologică, socială“ 
(81, p. 118). În felul acesta, Comte, „fără să-și dea seama 
— după observaţia lui Kedrov — pregătește terenul pen- 
tru dezvăluirea ulterioară a formelor de mișcare în na- 
tură“ (ibidem). 

Cu toate că psihologia nu figurează în mod expres 
în clasificarea ştiinţelor lui Comte, din motivul că ea se 
limitează la studiul conştiinţei, ca funcţie fără organ, 
filosoful francez, în pofida adeziunii sale la frenologia 
lui Gall, „este foarte aproape de psihologie, în sensul 
modern al cuvîntului“ (29, p. 881). În orice caz, fenome- 
nele psihice se situează într-o categorie de complexitate 
vecină cu a sociologiei. 

Simpla constatare a complexităţii fenomenelor psihice 
nu ne oferă o explicaţie totală a tatonărilor și a nume- 
roaselor erori, săvirşite în explorarea acestui domeniu. 
Se cere subliniat faptul că natura însăși a psihicului ne 

înfăţişează un spectacol dinamic deosebit, al unei core 
laţii excepţional de complexe şi al unei infinite dive ia 
sităţi, intra- și interindividuale. Această diversitate obli ă 
pe omul de ştiinţă să varieze metodele de în conioa 
ție după natura obiectului de cercetare, limitîndu-și re 
odată domeniul de explorare; de aici, spectacolul varia- 
ție aspectelor, domeniilor, a punctelor de vedere și a 
metodelor. Este normal ca, la prima vedere cel îi 
să avem impresia unei diferențieri, a unei lipse d. uni- 
tate şi chiar a unei multiplicităţi de discipline, metode 
și vocabulare. Aflarea unor înţelesuri comune, sub 
rietatea de termeni, stabilirea unui lexicon do ui a 
| unor interpretări identice, sub aparenţe adesea co 
| dictorii, constituie un efort anevoios şi încă în curs de 
| efectuare. S-au elaborat dicţionare psihanalitice, avem 
| tratate cu terminologie behavioristă, altele — fenomeno- 
| logică şi existenţialistă Și, în fine, sub ochii noștri, se 
| făurește ȘI un nou vocabular, cibernetic. Asistăm ie 
| ori, la turnarea unor noţiuni familiare și. cunoscute în 
| tipare Și formule noi, termeni, care, prin noutatea lor 
| lingvistică, eclipsează uneori înţelesul vechi familiar 
| al noțiunilor psihologice. Necesitatea unei noi termino- 
| logii este dictată, desigur, de elaborarea unor noi înţe- 
| lesuri ; ea este legitimă. Nu trebuie, totuși, să pierdem 
| GU vedere caracterul relativ al noutăţii. Bucuriile „nou- 
| lui „nu trebuie să ne facă să uităm foloasele aduse d 
| realităţile „vechi“, precum și faptul că „noul“ de azi fe 
| „Vechiul“ de mîine. e 
Aceasta este o schiţare a faptelor. Care este interpre- 
tarea lor ? Existenţa diversităţii de domenii interpretări 
și metode justifică oare aserţiunea că psihologia nu este 
| ştiinţă ? Nu este greu să comitem o eroare, datorită iner- 
| ției și leneviei spiritului („idola tribus“) sau altor „idoli“ 
| de natură socială și individuală, ajungînd la convinge- 
| 
| 
| 

ie că psihologia nu merită să facă parte din cadrul 
le justă Să facem un efort de a găsi adevărul, să ne 
ngajam cu toată fermitatea pe calea obiectivităţii, dar 


și cu toată pasiunea de c i 
Ş 1 toată are era animat legendaru 
in vinătorile sale, ă ca 

III. 2. ÎN CĂUTAREA OBIECTULUI 


III. 2.1. CE ESTE ȘTIINȚA ? 


Argumentele care sprijină negarea psihologiei au dez- 
văluit numai anumite motivații, îndreptate în sensul jus- 
țificării unor teze dinainte acceptate, teze legate de satis- 
facerea unor interese extraștiinţifice. Ele mai au — după 
cum am văzut — și o altă semnificaţie. Dacă psihologia 
are mai multe obiecte sau nici unul, dacă metodele ei 
lasă încă de dorit, iar prevederea este dificilă sau impo- 
sibilă, aceasta nu se explică prin faptul că psihologia 
nu este sau n-ar putea deveni știință, ci mai ales prin îm- 
prejurarea că interpreţilor ei critici le lipseşte orientarea 
filosofică necesară. 

Conștiinţa acestei dezorientări apare într-o observație 
făcută de doi psihologi francezi asupra psihologiei mo- 
derne. „Psihologia modernă — spun ei — pentru că n-a 
voit să plece de la o idee gata făcută despre om, poate 
că nu mai ştie bine încotro merge, dar este sigur că 
merge“ (95, p. 1668); o constatare puţin încurajantă pen- 
tru anul 1957! 

Spre a nu ne opri decit asupra unui singur exemplu, 
ne vom referi la cazul unui om de ştiinţă și anume 
Auguste Tournay, fiziolog francez cu renume, care își 
precizează poziţia sa filosofică în încheierea unui volum 
de „psihologie aplicată“ (1958). El se raliază în mod 
net la filosofia dualistă a lui Sherrington, expusă 

în lucrarea Man in his nature (1941). Este vorba de a se 
căuta „mediul spiritului în corp“, de a afla cum Creierul 
şi Psych6 „colaborează“, cum se leagă împreună, „cum 
s-ar zice, pe muchie de cuţit“. „Care este soluţia sinte- 
zei ?" se întreabă savantul francez. „Cum să ne dăm 
seama de conjuncţia între aceste două incomensurabile ? 
Aici omul de știință își suspendă puterea sa de a afirma, 
la hotarele între «episteme» şi «doxa», între ceea ce este 
astăzi accesibil în mod ştiinţific și ceea ce revine încă 
credinţei“ (167, p. 1250). 

lată impasul agnostic în care poate fi adusă azi știința 
de o filozofie dualistă, impas acceptat cu resemnare şi 

cena d. eul de ştiinţă pe care i-am citat 
d seninătate ascunde în si ivaţia 
C a a senine . in sine motivaţia 
ela Se a Mea năzuinţele „Credinței“ Sa 
u acelea ale „Științei“? O ic 
] asemenea filosofie 
ae propria expresie a autorului spre „capătul 
ului deschis“, spre piatra de hotar — am încheia noi 
pe care este gravată inscripţia cunoscută i d 
jantă : „Ignorabimus !“ Trecerea acestui tie ua 
.. > impune 
EI sEa pa epoantelos pătrunderea în acest aa 
ca a credinţei, cere stingerea luminilor științei și aban- 
Se area întregului tezaur dobîndit cu trudă milenară; 
d prelua de știință avîntarea în Absolutul Iraţio- 
a pn ister în fața științei ; de la cutezanţă și iniţia- 
= i LE mn ada și abdicare ! O asemenea filosofie nu 
ne poate sluji la nimic; ea nu ne poate decît dezorienta 
în căutarea noastră a adevărului. 
alea se bl dezorientări nu o vom găsi, urmînd 
iile lui Le Terrier și G. Sim în si 
uges Terri : ondon, în simpla „supra- 
aL a metafizicii” sau în „repulsia Omilii de - se 
ET perii ca un lucru, într-o definiţie științifică” 
sie - p! icaţia, după cum știm, are rădăcini sociale 
e : clasicii marxism-leninismului au știut să le dez- 
vâluie cu toată pătrunderea. 
îi OURICRLALE aduse, în loc să demonstreze că psiholo- 
de u este știință, demonstrează faptul că autorii respec- 
i E aie corectă a noțiunii de ştiinţă, no- 
ş ule examinată în dezvolta i di ică 
e tea te es rea ei dialectică, 
ja olt Sela formulei, în aparenţă clară și 
: mirecut lung, istorie scurtă“. La pri 
= . prima vedere 
ci deosebit de precis faptul istoric: psihologia s-a 
tra î mintea lui Aristotel, şi a devenit ştiinţă, des- 
si u-se din mintea unor fizicieni și fiziologi, la ju- 
tatea secolului al XIX-lea. Nașterea ei s-ar datora 
mai ales metodei. 
i ua atit de clară în aparenţă, a creat un început 
ci ie a psihologiei ȘI, ca toate istoriile, ridică în faţa 
seed pdl noi probleme. Care au fost criteriile în 
b d precise de naștere a psihologiei și a faze- 
sis s, ezvoltare 2 Istoria psihologiei se cere revizuită 
9) 0i poziţii, ale științei noastre de astăzi. Fixarea 

datei de naştere a psihologiei depinde de înțelesul noțiu 
:. iintă. 

Se ui — afirmă eminentul fizician H. Mi- 
neur — au ca bază observaţia și experienţa, în așa fel 
încât putem spune, fără a ne înşela mult, că metoda știin- 
ţifică se confundă cu metoda experimentală“ (105, p. 45). 

„Știința — susţine un alt distins om de ştiinţă, Maurice 
Daumas, deschizînd prin studiul său impozantul volum 
de istorie a științelor — este tot atît de veche ca și uma- 
nitatea. Ea este așezată pe un fond elementar de cunoș- 


tinţe, care nu s-a putut constitui la început decit foarte - 


încet, fără metodă și fără obiect definit. Îndată ce au apă- 
rut pe pămînt oamenii, aceia dintre ei care erau înzes- 
traţi cu calităţi superioare de observaţie şi erau ajutaţi 
de o mai mare abilitate manuală, au fost primii savanţi“ 
(42, p. 3). Ne întrebăm dacă sîntem în fața unui extras 
dintr-o pagină de literatură, cu un stil metaforic și hiper- 
bolic, sau dintr-o pagină de știință ? Oricare ar fi poziţia 
autorului, ea merită să fie examinată. 

Acceptarea celei de-a doua soluţii dă naştere la tot 
felul de interpretări contradictorii. Mai întii, noi nu înce- 
tăm să vorbim despre psihologiile secolelor anterioare, 
așa cum o face, de exemplu, Lucien Daumas în capitolui 
„Psihologia de la sfîrșitul evului mediu pînă la începutul 
secolului XX“, şi așa cum fac toţi istoricii psihologiei, 
care încep cel puţin de la Aristotel. Cei mai prudenţi, 
cu toată contradicția etimologică a expresiei „psihologia 
neștiinţifică“, tratează psihologia anterioară actului ei ofi- 
cial de naștere (1860) ca psihologie neştiinţifică, meta- 
fizică filosofică sau empirică. lată, deci, că am avea două 
psihologii : o ştiinţă științifică despre psihic şi una pre- 
științifică. 

Chiar dacă am admite această separație, nu putem să 
nu formulăm unele rezerve: trecutul conţine, pe lîngă 
o sumedenie de erori şi superstiții, un noian de cunoş- 
tinţe și observaţii obiective, noi, provenite din surse dife- 
rite : clinică, școală, observator astronomic, grădină zoo- 
logică, penitenciar etc., constatări și explicaţii aparţinînd 
oamenilor de știință din domenii diferite : moraliști, scrii- 
tori, pedagogi, medici, criminologi, grafologi, și chiar din 
domenii extraştiinţifice : vînători, crescători de animale 

etc. Nefiind experimentale . le grupăm oare pe toate, 
fără diferenţiere, în clasa preștiinţei sau a non-ştiinţei ? 
Ce este și ce nu este preștiinţific în acest trecut laborios 
al cunoașterii fenomenului psihic ? 

Se sugerează soluţii de compromis: „este greu de 
stabilit o graniţă între știință și non-știință“ ; există stări 
de tranziţie insensibile de la cunoştinţa empirică la cea 
științifică. Astfel, R. Miiller-Freienfels, în lucrarea Psi- 
hologia ştiinţei, găsește, cu drept cuvînt, că perioadele 
premergătoare științei sînt bogate în probleme, ipoteze 
fecunde, precum și în ficțiuni, erori sau lacune, la fel 
de fecunde şi ele, pentru suscitarea gîndirii și activităţii 
ştiinţifice. Cea mai bogată parte, însă, o constituie prac- 
tica. Această parte el o numește „încă-neştiinţă“ („Noch- 
Nicht-Wissen“) și o consideră mai importantă decît pe 
cea științifică. „Știința pur teoretică — spune el — este 
numai jumătate de știință“ (108, p. 2). 

R. Miller-Freienfels ne oferă 12 criterii de apreciere 
a progresului de la „încă-neștiinţă“ la știință. Procesul 
progresiv al scientizării cunoștințelor trebuie să împli- 
nească următoarele condiţii și criterii:1) depersonali- 
zarea progresivă, 2) să aibă caracterul „supraocazional“, 
3) eliberarea de sentiment, de pasiune, 4) abstracţia, raţi- 
onalizarea, 5) cuantificarea, 6) caracterul critic, 7) spiri- 
tul metodic, 8) expansiunea, 9) colectivismul, 10) specia- 
lizarea, 11) instrumentalismul, și 12) caracterul sistematic 
de organizare (cf. ibidem, pp. 4—14). 

În încercarea sa de a defini știința, John Sommerville 
subliniază cîteva elemente necesare științei. Ştiinţa nu 
poate reflecta faptele particulare şi izolate, oricît de pre- 
cise ar fi ele; știința este o totalitate de cunoștințe OIga- 
nizate, bazate pe fapte care sporesc considerabil capaci- 
tatea noastră de a explica şi prevedea (cf. 154, p. 160). 
Înșirarea unor fapte izolate, oricît de precise ar fi ele, 
încă nu le conferă caracterul științific. „La ora 10 dimi- 
neaţa, am ridicat un fir de aţă de culoare albastru-deschis 
și de lungime exact de 7 1/2 cm“. Oricît de adevărat și 
de precis ar fi faptul, el nu poate intra în ştiinţă, în stare 
brută și izolată. Faptele nu trebuie să aibă un caracter de 
colecţie; ele trebuie să fie organizate. Notarea a mii de 
cazuri de natura acestuia: „la ora 10,06 soarele a fost 

fi interpretat la niveluri diferite, fără ca interpretările 
inferioare să aducă prejudicii autorilor lor, Şi azi sînt 
atiția oameni care se conduc, văd fenomenele cosmice 
prin prisma geocentrică, fără ca prin aceasta orientarea 
lor spaţială să sufere, 


acoperit de nori timp de 37 sec“ nu constituie încă mate- 
rial științific. Pe lîngă aceasta, știința trebuie „să explice 
faptele, să rezolve problemele“ (ibidem, p. 155—156). 

Cu toată justeţea criteriilor expuse, ele au totuși un 
neajuns : sînt statice, au un caracter finit, limitat. Știința 





nu este, ci devine ; ea nu este numai o structură organi- | Uneori, alegerea metodelor inferioare de licaţi 
zată de cunoștințe, ci o funcție, un proces de cercetare, sau acţiune se face în mod deliberat : preferă alea 
de adîncire neîntreruptă a legilor naturii. În examenul inferioară, mai simplă, cînd ea nu sie ai i dEe, O metodă 
nostru critic al psihologiei, făcut în 1946 (Ce este psiho- le impune folosirea unei metode Sie Pe TI 
logia ?) afirmam că „psihologia nu este ci devine“ ; „este unui mijloc primitiv este uneori dictată de ma 
vorba, deci, mai mult de descifrarea sensului evolutiv al ției : „apreciem după ochi“ cantitatea a solu- 
psihologiei decit de descrierea unui fenomen cristalizat“ substanţe medicamentoase, cînd timpul sah e ai. [iz l 
(119, p. 173). | de laborator ar face tardivă cunoașterea sovata: Di 
În această privinţă sîntem de acord cu Ackoii, care mai bine mai puţin științific și la timp, decît ştii a î. 
afirmă că „înţelesul științei se transformă o dată cu felul prea tirziu (9, p. 3). i i PIELE dar 
cum evoluează știința. Stadiile succesive îi creează un În formațiunile sistemului nervos etajul i 
nou sens şi o nouă semnificaţie. Evoluţia nu poate fi înlătură pe cele inferioare, ci le inte, caza re Mea alu 
oprită de un act de definiţie“ (9. p. 1). Ceea ce este soco- du-le şi modificîndu-le, în sisteme ul col i ară 
tit ca ştiinţă de o anumită epocă, mai tirziu este consi- „individul nu poate rezolva problema la un ni i esa îs 
derat, uneori ca mit, alteori ca adevăr parţial, relativ. el recurge la soluţii asigurate prin ie caaeia ie ter 
Pînă la Copernic geocentrismul era considerat ca un ade- „tente, inferioare. Dacă mecanismul urna ase E. 
văr pentru toţi omenii ; după demonstrarea sistemului co- electrică se defectează, recurgem la | ppm A 
pernician, sistemul geocentric este apreciat ca model de la feștilă. Ş Da CO PEtrOLISa 
eroare științifică. Mecanica lui Newton era privită, pînă Se înţelege că valoarea relativă a acesto 
la Einstein, ca imagine absolut adecvată a lumii fizice; „depinde de un complex întreg de condiţii: o CC . 
astăzi ea nu mulțumește pe fizician ; valabilitatea ei ştiin- „___mară ne poate da viaţă, dar tot ea ne-o ata ujie pri” 
țifică se verifică numai în condiţii limitate. Ar fi oare |_Și mai mare primejdie. Apoi, ceea ce d la ta ari a 
just să considerăm astăzi mecanica newtoniană ca pre- | lumea mecanică, nu se prezintă la fel și în i Solo 
științifică ? _ i = d) | gică sau psihică. O regresiune în acest orei, îi _ 
Oamenii de știință sînt de acord că adevărurile știinţi- „prezintă o revenire la mecanisme identice cu l pi 
fice nu au un caracter absolut şi definitiv; ele se află | fuseseră valabile cîndva în trecut es 
într-o continuă mișcare. Legile fizice, bunăoară, „sînt | Dacă privim ştiinţa în perspectiva ei genetică 
supuse unei verificări mai precise sau sînt controlate în „poate spune despre ea că este sau nu este, ci id a S 
domenii mult mai largi decît cele pentru care au fost for- „este și nu este, adică devine. Ceea ce este tiință . 
mulate inițial. Astfel, apare uneori necesitatea revizuirii o epocă istorică devine preştiinţă pentru alta E - 
lor şi legea trebuie lărgită, încît să includă fenomene a „și tot așa mai departe. : Pai 
căror existență nu era bănuită pînă atunci, totuși ea | Nu tot ce precede o fază ştiinţifică poate fi i 
rămîne valabilă, sub prima formă, în toate scopurile prac- |. ca preștiinţă, ca preludiu al unei științe a. : "Ocol, 
tice, cînd este vorba de descrierea fenomenelor pentru „a acesteia. Unele date rămîn definitiv idile a 
care a fost dedusă la început“ (122, p. 11). Așa se explică |. matizate ca erori, iar altele se păstiează. ca iei 


de ce același fenomen, în acelaşi moment istoric, poate cunzi ai adevărurilor de mai tîrziu. Din mitul lui Icar 

putem reţine ca pozitivă năzuinţa de a zbura, precum și 
unele elemente din imitaţia zborului păsărilor; o bună 
parte, însă, rămîne pentru totdeauna în afară de fiinţ 
Deci, nu tot ce precede știința este preștiinţă și nu tot ce 


este mitologie rămîne complet străin de știință. De ase- 


menea, unele fapte și interpretări socotite azi ştiinţifice, 
mîine vor fi considerate ca fiind de domeniul pseudo- 


ştiinţei. Cunoștinţele științifice sînt aproape totdeauna. 


amestecate, într-o măsură mai mare sau mai mică, cu 
cele neștiinţifice. 


III. 2.2. CE ÎNSEAMNĂ A CUNOAȘTE OBIECTUL 
UNEI ȘTIINȚE ? 


O ştiinţă trebuie să aibă un obiect; iată o idee care 
denotă bun simţ, fiindcă nu poţi concepe o activitate 
științifică fără ideea obiectului ei. Acest obiect, deci, tre- 
buie cunoscut, adică în cazul științei, trebuie să știi ceea 
ce îţi propui să cercetezi. Contradicţia, însă, răsare ime- 
diat : îți propui să cunoști ceea ce presupui ca fiind cu- 
noscut; dar nici nu-ţi poţi propune studierea a ceva al 
cărui înţeles îl ignorezi cu desăvirșire. Ar rezulta, aşadar 
că : sau obiectul științei se presupune cunoscut, și atunci 
nu mai este nevoie de știință, de cercetare (ea nu este 
nici posibilă, nici necesară, ea există), sau obiectul nu 
este cunoscut, și atunci nu poate exista nici știință (ea 
este necesară, dar nu este posibilă). | 

Ne aflăm în faţa contradicţiei pe care o surprinde Pla- 
ton în unul din dialogurile sale, unde Socrate aminteşie 
interlocutorului insidioasa teză : „este imposibil ca un om 
să caute atit ceea ce știe, cît şi ceea ce nu știe. Pe de 
o parte, el n-ar căuta, în adevăr, ceea ce știe, fiindcă 9 
ştie și, în asemenea caz, el n-are de loc nevoie să caute, 
iar, pe de altă parte, el n-ar căuta ceea ce nu știe, cu 
atît mai mult cu cît nu știe ceea ce ar trebui să caute 
(131, p. 528). 50 

lată contradicţia pe care o suscită o concepție statică 
asupra științei. Dacă am aștepta ca obiectul unei științe 
să fie constituit și cunoscut, nu s-ar fi născut nici 0 

ştiinţă, iar dacă cineva ar întreprinde o cercetare la în- 
tîmplare, în speranţa de a găsi obiectul cercetării, ştiinţa 
nu s-ar naște dintr-o asemenea încercare oarbă. Ca să se 
nască o știință, cunoașterea obiectului acesteia trebuie 
să existe și să nu existe, adică acest obiect să se nască 
progresiv, să devină din ce în ce mai cunoscut, Între 
ştiinţă și obiectul ei, între om și obiectul cunoașterii 
sale se stabilește o unitate dinamică, de interdependenţă. 
Se poate spune că știința creează obiectul și este creată 
de acesta. 

Pentru a evita interpretarea greșită a celor afirmate 
şi a preveni o alunecare idealistă, trebuie să specificăm 
în ce măsură știința îşi creează obiectul său de cercetare, 
în ce măsură ea își creează un univers ştiinţific (în sens 
gnoseologic sau epistemologic și nu ontologic). 

Materialismul filosofic deosebește fenomenul de 
esenţă şi concepe progresul științific ca un proces de pă- 
trundere progresivă în esenţa realităţii. Cunoașterea esen- 
țelor reprezintă înţelegerea superioară a fenomenului. 
Privind din acest punct de vedere obiectul unei științe, 
am putea spune că el începe prin a fi fenomenal, spre a 
deveni din ce în ce mai esenţial. 

Dacă transpunem aceste categorii dialectice pe plan 
psihologic și la cazul discutat, descoperim contradicţia 
dintre implicit și explicit. Această opoziţie se suprapune, 
în parte, opoziţiei, ridicată de filosofie, dintre gîndirea 
intuitivă şi discursivă. A cunoaște, într-un sens, înseamnă 
a deveni conştient. Deosebirea dintre conștiință și cu- 
noștință se poate reduce deocamdată la aceea dintre sfe- 
rele noţiunilor respective : orice cunoștință este un act 
de conştiinţă, dar conştiinţa nu este numai cunoștință. 

Progresul cunoașterii, deci, este progresul conștiinței : 
amplificarea şi adîncirea conștiinței fenomenelor respec- 
tive. Trecerea de la intuiţie la cunoștința discursivă este 
procesul de transformare a cunoștinței nearticulate, ne- 
diferenţiate, adesea practice și neverbale, în una arti- 
culată, diferențiată, verbală și logică. Cea dintii poate 
fi numită implicită față de a doua, explicită, logică sau 
raţională. Cunoașterea explicită reprezintă, deci, un grad 
superior de conștiință, față de treapta cunoștinței impli- 
cite, intuitive. 

În acest sens se poate afirma, fără riscul unei contra: 
ziceri, că şi poporul face și a făcut psihologie; un Theo 
phrast sau un La Bruyere, zugrăvind „Caracterele“, ca 
şi un Aristotel, un Wundt sau un Wallon; fiecare din 


aceștia, la un anumit nivel, și fiecare în cadrul univer- 


sului său psihologic. Toate sînt psihologii, cu obiecte 
diferite, într-o măsură, reprezentind în același timp o 
singură psihologie, în stadii sau trepte diferite de dez- 
voltare. 

Obiectul, deci, există în toate etapele conștiinței 
noastre, în toate fazele acţiunii noastre cu el. Cu cît el 
devine mai cunoscut, cu cît relaţiile lui cu alte obiecte 
devin mai cunoscute, iar sistemele de referinţă în care 
poate fi studiat mai vaste, punctele de vedere din care 
poate fi privit mai numeroase, cu atît înţelegerea lui 
devine mai bogată şi, în acest sens, el devine un produs 
al ştiinţei noastre. În același sens, el devine produs al 
acţiunii noastre, al practicii şi experienţei sociale. De aici 
rezultă poate și iluzia că obiectul științei noastre începe 
cu faza cunoașterii actuale, prezente, adică „azi“, 

Înţeles astfel, obiectul oricărei ştiinţe există şi nu 
există ; el este „cunoscut“ și „încă necunoscut“; avem 
știință și „încă nonștiință“. Obiectul oricărei ştiinţe este 
cunoscut ca o realizare a uneia din infinitele posibilităţi 


ale necunoscutului; este necunoscut ca intuire, prin 


prisma cunoscutului, a unor vaste posibilităţi necunos- 
cute; contradicţia dialectică: realitate-posibilitate. Obiec- 
tul unei științe nu este numai existent, ci și posibil. 
Ceea ce constituie o ştiinţă nu este numai sfera încreme- 
nită de cunoștințe dobindite, ci întreaga zonă de penum- 
bră și umbră care învăluie sfera cunoscutului. i 

„Cel mai simplu adevăr, obţinut pe calea cea mai 


simplă, inductivă — spune Lenin — este întotdeauna 
incomplet, deoarece experienţa este intotdeauna 
neîncheiată. Ergo : legătura inducției cu analogia — cu 


conjectura (previziunea științifică), relativitatea oricărei 
cunoștințe și conţinutul absolut în fiecare pas înainte al 
cunoașterii“ (7, p. 148). Orice cunoștință devine produs 
al acţiunii noastre, al practicii și experienţei sociale: 

Acel care neagă existenţa psihologiei pornind de la 


constatarea că esenţa psihicului încă nu este cunoscută, 

ar trebui să nege și existenţa fizicii din motivul că esența 
materiei nu este (și nici nu va fi vreodată) definitiv şi 
complet cunoscută ; la fel ar putea fi negată și existenţa 
biologiei, fiindcă esenţa vieţii rămîne încă în mare mă- 
sură o necunoscută. Dacă ar fi să aşteptăm să se rezolve 
contradicţiile existente, cum ar fi, de exemplu, aceea 
între teoria corpusculară și cea ondulatorie a luminii, ar 
fi trebuit să contestăm de mult fizicii dreptul la existenţă. 

Nu se știe încă astăzi, cu toată certitudinea, ce este 
psihicul ? N-are nici o importanţă, am putea răspunde ; 
foarte bine că se ştie mai mult decît ieri şi cu siguranţă 
că eforturile ştiinţifice vor face ca mîine să se știe mai 
mult decît știm astăzi. Dacă obiectul psihologiei îl con- 
stituie lumea internă, subiectivă, a omului, înţelegerea 
obiectului acestei discipline se precizează din înţelesul 
noţiunii de subiectiv. Dar ce este fenomenul subiectiv ca 
obiect de cercetare ştiinţifică ? 


III. 2.3. NOŢIUNEA DE SUBIECTIV 


„Din variatele înţelesuri ale noţiunii de subiectiv des- 
prindem patru, mai importante : 1) identic cu psihic și 
pus fenomenului fizic, material; 2) sinonim cu indivi- 
dual, ca legat de subiect, opus fenomenului social, adec- 
vat și corespunzător realităţii ; 3) fictiv, aparent, iluzoriu, 
opus noțiunii de real existent; și 4) intern, opus 'reali- 
tății externe. Înţelesul întîi este aproape identic cu al 
patrulea, în măsura în care fenomenul psihic este înţeles 
nu numai ca fiind opus celui fizic, dar și ca fiind un fapt 
intern, opus unei realităţi din afară. 

Ceea ce a impus diferenţierea fenomenului psihic de 
unul fizic este însușirea, devenită, în cursul dezvoltării 
umane, tot mai pronunţată, de a se putea sustrage, într-o 
anumită măsură, observaţiei din afară, de a se ascunde, 
dobîndind astfel un caracter intim, intern și strict indi- 
vidual, adică legat de subiect. Pierre Janet subliniază 
rolul conduitei secretului și a minciunii în formarea în- 
țelesului de psihic. 

Această capacitate de a se sustrage observaţiei altora, 
externe şi directe, poate lua forme diferite de operaţie 

mintală : de limbaj interior şi gîndire propriu-zisă, de în 


tenţie (prietenoasă sau dușmănoasă), de suspendare ; 


acţiunii sau amînare a acesteia, de secret, de fantezie, ca 


substitut al realităţii, de realizare pe plan intern a unei 
dorinţe neîmplinite sau, în fine, de minciună („conduită 
dublă“, după Janet, sau dedublare a adevărului: unul 
pentru sine, altul pentru ceilalţi). 

Dobindind această nouă trăsătură, faptul psihic devine 
ceva nou, deosebit, atît pentru cineva din afară, cît şi 
pentru conștiința individuală, transformîndu-se într-un 
obiect de conștiință, cu proprietăţi diferite de ale altor 
obiecte, externe, accesibile oricui, Astfel, subiectivul de- 
vine sinonim cu viaţa sau lumea internă, cu realitatea 
psihică, individuală. Sensurile 1) şi 4) devin astfel inse- 
parabile de sensul 2), adică de individual. 

Poate că această particularitate, a subiectivităţii şi in- 
dividualităţii, proprie ființelor vii, în înţelesul definit de 
A. N. Leontiev (cf. 93) a și determinat pe unii filosofi să 
pledeze în favoarea derogării lumii vii de la legea deter- 
minismului, făurind un concept — irațional și absurd — 
al liberului arbitru. „Aceeași“ situaţie, „același“ individ 
— reacţii diferite ; „aceeași“ reacţie — semnificaţii dife- 
rite ; premisă pentru concluzia că, în lumea organică, și 
în special în cea umană, aceeași cauză, în aceleași con- 
diții, ar putea determina efecte diferite. Explicaţia ? — 
Voinţă liberă, forţă creatoare, elan vital | 

Asemenea interpretare a modului de reacţie, numit 
psihic, implică o eroare logică și o gravă opacitate psiho- 
logică: incapacitatea unor filosofi de a diferenţia me- 
diul, ca realitate fizică, (același pentru toate fiinţele cu- 
prinse în el) de mediul reflectat în ființa individuală, 
fenomenal, psihologic (diferit după structura și expe- 
riența celui ce percepe). Aceeași situaţie, din punct de 
vedere fizic, determină reacţii diferite, cînd este per- 
cepută în mod diferit de același individ (care nu mai este 
același 1). Aceeași reacţie, din punct de vedere fizic, are 
semnificaţie diferită, dacă se integrează într-un sistem 
diierit — ca nivel și structură — de referințe psihice. 
Această distincţie, deosebit de importantă, l-a făcut pe 
Heraclit să afirme că omul nu se poate scălda de două 
ori în același rîu. lată o demarcaţie, de o pregnanţă deo- 

„sebită, gravată în istorie cu două milenii şi jumătate în 


urmă, între devenirea fizică şi cea psihologică. 

O veche fabulă relatează următoarea împrejurare. 
Cinci orbi se află lîngă un elefant. Primul, apucînd trompa 
elefantului declară că a atins un șarpe. Altul, îmbră- 
țișînd piciorul elefantului jură că este vorba de un copac, 
Orbul sprijinit de elefant este convins că în spatele lui 
se află un zid. Acel care ţinea în mînă coada, avea impre- 
sia că pipăie o frînghie, iar ultimul, care a atins colții 
elefantului, avea percepţia unei ţepușe primejdioase. 

lată cum, o singură realitate, răsfrîntă în cinci con- 
științe omenești, în cinci lumi interioare, a putut da naş- 
tere la cinci realităţi psihice diferite, cinci realităţi su- 
biective — iluzorii, spunem noi, care știm mai mult şi 
mai bine, care sîntem în posesia adevărului, pe baza unei 
experienţe mai bogate, mai complete; aceste cinci iluzii 
reprezintă totuși cinci realităţi psihice, subiective. 

De multă vreme, deci, conștiinței omului i s-a impus 
deosebirea dintre adevăr și iluzie, dintre obiectiv și su- 
biectiv, realitate externă și una internă. „Universul unui 
cîine — spune E. Claparede — nu este de loc același 
cu al omului, cu toate că trăiesc în același mediu fizic 
și par a se înţelege foarte bine... Asimilînd mediul am- 
biant, fiecare îi imprimă acestuia pecetea proprie, tot așa 
cum lăsăm amprenta individualităţii noastre pe alimen- 
tele pe care le absorbim. Aceeaşi carne de vacă înghițită 
de un cîine sau de un om nu are aceeași soartă; cîinele 
o transformă în carne de cîine, omul — în carne de om; 
într-un caz, am putea vorbi de canificare, în altul — de 
homificare. La fel se întîmplă și cu mediul ambiant“ (39, 
pp. 167—168). Cineva face o observaţie, cu nuanţă de 
ironie, că maimuţele superioare apar întrucîtva ca dife- 
rite după cum sînt studiate de psihologi germani sau 
americani și că ele ar poseda ceva din trăsăturile atri- 
buite de obicei fiecăruia din cele două popoare (198, 
p. 297). 

Teoria leninistă a reflectării lămurește în chipul cel 
mai clar rolul crescînd al factorului subiectiv în întreaga 
dezvoltare a lumii. Materia în totalitatea ei posedă pro- 
prietatea reflectării. Această însușire constituie structura 
însăși a corpurilor ce reflectă acţiunea exercitată asu- 

pra lor din afară. Un corp nu suferă pur și simplu (pa- 
tient) acţiunea unei forţe externe (agent), ci o reflectă, 
reacționind la această acţiune, conform naturii struc- 
turii sale interne. Această reacţie modifică structura an- 
terioară a corpului, imprimîndu-i un nou mod de reacţie, 
de reflectare a acțiunii suferite. Cu cît natura corpului 
este mai complexă și situată pe o treaptă mai înaltă de 
organizare a materiei, cu atit şi rolul factorului intern, 
în determinarea şi explicarea relaţiilor acelui corp, este 
mai important. Determinismul dobîndește o nouă înfă- 
țișare: din simplul transfer al forţei de la un obiect la 
altul, într-un proces de secvenţă, el se transformă într-o 
legătură nouă, al cărei înțeles rezultă atît din condiţiile. 
exterioare (ab extrinseco), cît și din natura corpului re- 
ceptor (ab intrinseco). Răspunsul încetează de a mai fi 
o reflectare pasivă și exclusivă a obiectului din afară, 
devenind, într-o măsură mai mare, o reflectare şi a na- 
turii interne a obiectului care a suferit acţiunea agen- 
tului. Fiecare corp, începînd cu cel material și anorganic 
și terminînd cu fiinţa umană, nu transmite în mod pasiv 
și impersonal semnalul primit, ci îl și traduce în propria 
sa „limbă“, conform „codului“ său specific. Se înţelege 
că acest cod este cu atît mai complex, mai personal, 
mai individual, cu cît „cuantumul de informaţie“ al per- 
soanei respective este mai ridicat. Este departe de a fi 
întîmplător faptul că la noi, astăzi, în cadrul orînduirii 
socialiste, cînd forţele sociale se răsfrîing în conștiința, 
reflexivă și diriguitoare a omului prin efortul acestuia 
„de a face conștiente, explicite legile înseși ale societăţii, 
rolul factorului subiectiv, al conştiinţei, devine mult 
mai important decit înainte, cînd legile sociale erau maj 


mult „suferite“ și trăite în mod mai puţin activ, şi mai 


mult spontan şi implicit. ; 
Mario Bunge, filosof și om de știință argentinian, pro- 
fesor la Universitatea din Buenos Aires, analizînd cau-= 
zalitatea, o consideră ca o formă specială a determinis- 
mului, caracterizat, de acest autor, prin două componente 


esenţiale : eficienţa (forţa de generare) și legitatea. Între 
cele două extreme ale explicaţiilor filosofice : a doctrinei: 


cauzaliste, care explică mișcarea prin cauze externe (ab 

extrinseco) și a doctrinei automișcării, care explică prin 
cauza internă, a substanţei (causa sui), a externalismului 
(sau environmentalismului) şi autodeterminismului (sau 
imanentismului), filosoful argentinian ajunge la sinteza 
amîndurora : „Sinteza dintre autodeterminare și determi- 
nare externă, în care cauzele externe sînt înţelese ca 
factori ce declanșează procesele interioare și nu ca fac- 
tori formînd bucăţi pasive de lut“ (32, p. 228). Autodeter- 
minarea deplină, adică libertatea absolută este tot atît de 
iluzorie și insuficientă ca și cauzalitatea eficientă (înţe- 
leasă ca o constrîngere externă) (ibidem, pp. 227—228). 

Această înţelegere sprijină cunoscuta teză formulată 
de Engels (a libertăţii ca fiind o cunoaștere a legităţii, a 
necesităţii) și reprezintă poziţia Științifică de pe care pot 
fi interpretate, în modul cel mai consecvent, fenomenele 
psihice. Sesizarea și înţelegerea psihicului reprezintă, în 
cazul acesta, dezvăluirea factorului intern al comportării, 
a legităţii interioare, inerente structurii individului. A 
înțelege un fenomen psihic al unei persoane înseamnă 
a determina nu numai situaţia externă, ci și rolul condi- 
țiilor interne în manifestarea acelei persoane, 

Am putea afirma, fără exagerare, că distincţia dintre 
fenomenul extern, material, și cel intern, psihic, a consti- 
tuit o condiție necesară (dar nu suficientă, bineînțeles) 
a nașterii celor două concepții opuse : idealistă și mate- 
rialistă. Această din urmă antiteză filosofică presupune 
înţelesul de psihic, tot așa după cum originea psihologiei 
nu este de conceput fără conștiința subiectivului. Se în- 
țelege de ce meditaţia filosofică a implicat, de la început, 
germenele psihologic și de ce originile psihologiei au 
rădăcini în filosofie, j 


III. 2.4. DE LA MONOLOG SPRE DIALOG 


Idealism subiectiv, solipsist — materialism naiv și 
mecanicist, în filosofie; introspecţionism — comporta- 
mentism, în psihologie sînt contradicții supărătoare, ne- 
liniştitoare. Nu ne poate mulțumi o psihologie a con- 
științei fără lume externă și nici psihologia conduitei 
„obiective“ fără motivaţie și semnificaţie psihică; su- 


ii — Drama psihologiei 

piect fără obiect, pe de o parte; obiect fără subiect pe 
de alta; monolog al realităţii. 


A trecut mai mult de o jumătate de secol de la apa- 


riţia „manifestului behaviorist“ al lui Watson (1913), mo- 
ment considerat „revoluţionar“ (la fel ca și nașterea. 
psihanalizei |!). „Psihologia contracţiei musculare (muscle- 
twitch-psychology“ =  „Muskelzuckismus“) înlocuiește 
psihologia introspectivă ; corpul ia locul sufletului, ade- 
vărul psihologic se deplasează din interior spre periferia 
corpului ; obiectul psihologiei nu mai este „res cogitans“, 
ci „res extensa“. 

Entuziasmul, însă, diminuează cu timpul (1931 — 
1930) și psihologia watsoniană devine „clasică“ ; axioma 
obiectivă : fiziologică, moleculară, mecanicistă şi trans- 
poziţionistă (de la structuri simple, animale, spre cele 
complexe, superioare, umane), se cere revizuită și în- 
locuită. Între S şi R, Tolman situează o serie de varia- 
bile („intervening variables”) = aptitudinea, trebuinţa, 
dispoziţia și altele; astfel, răspunsul individului, con- 
duita, dobiîndește un sens psihic interior, motivaţional, 
final („purposive“). Din „obiectiv“, behaviorismul devine 
„subiectiv“ ; Miller, Galanter și Pribram (1960) efectuează 
sinteza metodei fenomenologice cu cea operaţională. Din 
monologal, behaviorismul devine dialogal. 

Să nu ne închipuim, totuși, că această operaţie în- 
seamnă o victorie a psihologiei introspecţioniste și o 
înfrîngere a psihologiei „obiective“, a conduitei. Asistăm 
la un fenomen de emergenţă, de sinteză, de transiigurare 
a elementelor anterioare; conduita dobîndește sens, iar 
sensul devine reacţie : conduită semnificativă. 

Conștiinţa, în psihologia conduitei unui Pierre Janet, 
de exemplu, este conduită, reacție la stări proprii ale in- 
dividului; conduită secundară, care, la nivelul uman, 
devine verbală și socială, intra- şi interpsihică. Asifel se 
stabilește legătura organică și indisolubilă între așa-zisa 
„lume internă“ și „lumea externă“, între subiect si 
obiect, gîndire şi acţiune, psihic și fizic. Înţeleasă în 
acest sens, fraza unui Eysenck : „conștiința este un re- 
flex condiţionat“ (207, p. 260) 'nu ne surprinde; ea este 
acceptabilă, fiind expresia unui sens al unităţii individu- 
lui cu lumea. Subiectivul nu mai este rupt de obiectiv 


162 


| 
| 
j 





Psihicul devine expresia unităţii între om şi lume, în 
forma unui dialog între cele două variabile S-R Cele 
două lumi, ireductibile una la cealaltă, sînt unite într-u 

dialog. i 
| O mutație similară se petrece în filosofia existenţia- 
listă și fenomenologică, cu repercusiunile ei asupra psi- 
hologiei. Această transformare, însă, nu se efectuează 
din exterior spre interior, prin sudarea a doi termeni izo- 
laţi prealabil, ci plecînd de la fuziunea lor primară și ne- 
diferențiată, de la unitatea perceptivă, înlăuntrul căreia 
se diferenţiază apoi lumea psihică, interioară, de cea 
fizică și externă. „Om interior“ nu există — declară 
Merleau-Ponty. Nu există decît „omul-în-lume” și „nu- 
mai în lume el se cunoaște“ (243, p. V). Reflexia se efec- 
tuează asupra actului nereflexiv ; „percepţia este fondul 
pe care se detașează toate actele și ea este presupusă de 
acestea“ (ibidem). Din lumea „trăită“ se desprinde, prin 
reflexie, omul și lumea, conştiinţa și obiectul. În felul 
acesta fenomenologia „elimină orice fel de idealism des- 
coperindu-mă ca „Fiinţă-în-lume“ (243, p. VIII). ! 

Noţiunea de relaţie ușurează și lui Sartre efortul de 

a evita interpretarea conștiinței ca receptacol, ca un 
„interior“, în care pătrund şi de unde ies „obiectele“. Eul 
nu este un „locuitor“ a] conștiinței, el este „în afară, în 
lume, o ființă a lumii și Ego al altora“ (281, p. 13). Con 
ştiinţa de sine este o conștiință a unui obiect transcen- 
dent. Nu este cazul de a face distincţia radicală între 
obiectivitatea unui lucru spaţio-temporal sau „adevăr“ 
etern și subiectivitatea „stărilor“ psihice. Persoana psi- 
hică a unui „altu“ este la fel de reală şi obiectivă, ca şi 
existenţa unui scaun. Starea psihică a lui Pierre îi este 
accesibilă lui Paul în aceeași măsură, ca Și posesorului 
ei, Pierre. Cînd amindoi vorbesc despre iubirea lui 
Pierre, nu inseamnă că Paul înţelege arbitrar Și prin 
analogie ceea ce Pierre „sesizează“ din plin. „Ei vorbesc 
despre același lucru, îl sesizează fără îndoială prin pro- 
cedee diferite, dar acestea sînt la fel de intuitive. Senti- 
mentul lui Pierre nu este mai sigur pentru Pierre decit 
pentru Paul. El aparţine pentru unul și pentru altul ace- 
leiași categorii de obiecte, ce pot fi, fără îndoială, revo- 
cate“ (281, p. 75). 

Din această scurtă referință ne putem da a. să 
pentru fenomenologii şi existenţialiștii de azi “i u p î 
mar este unitatea indiviză a trăirii pe a 
stării „a fi-în-lume“, Su C De de știință detaș 

ii ectivi = subiect-obiect. _ 

PO a, s-a născut și s-a dezvoltat această co 
ştiinţă de subiect şi de psihic ? Conștiinţa are Sa gl i 
fenomenul psihic, trăirea proprie sau a altei. pere Re 
putem numi conștiință psihologică. Care sîn fi 
nivelurile și etapele de dezvoltare a acestei conștii 


III. 2.5. PSIHOLOGIA IMPLICITĂ 


Problema nu este atit de ei e ap tă aia oale 
Î ă ji — după afirmaţia 
început. Dacă „știința lui rice 
Dana — este tot atît de veche ca și umanitatea Și 
dacă începuturile ei se pot întinde pînă la E is 
nităţii, pînă la acel „fond de cunoștințe elemen în. IS 
nu s-au definit“ (42, p. 3), atunci originile psihologiei 

incid ştiinţei umane. | 
coincid cu nașterea conștiinț pa | _ 

Examinată mai atent, afirmaţia suscită lo PE 
zări. Mai întîi, trebuie să admitem că nu Po 
de o psihologie neverbală, pe 93 va  . : A sila 

iaţă i ă nștientă, Psihicu d 
nu are viață internă con . Psi 
renţiază de cel animal prin apariţia limbajului. Ca 
este prin excelenţă verbală. Înseamnă că şi CONȘ . 
psihologică, adică conștiința de stare psihică, . per 
nu se poate constitui decit pe plan verbal, Se d E da 
afirma, totuși, că originile psihologiei ar coincide c 
za 

lea ale umanității € .. E A 

Nu trebuie să uităm că gindirea omului, Ma 
lui, s-a exercitat la început pe un plan de Ga a. 
a gindit lucrînd, făcînd. Aceste acţiuni, verbaliz asa 
gresiv, devin cunoștințe, se transformă în US iai 
operaţii tehnice și industriale ale omului, în | a iu 
conservare a vieţii acestuia, merg mina în a . 
bîndirea primelor cunoștințe De ei cae i a 

j i relaţii între feno i 

cu descoperirea de noi 1 ţ A cl piea 

i ă i mijloace de comunic 
societate, o dată cu noi Ş 
operaţii specific umane de colaborare, a generat cunoş 

tințe cu privire la natura umană. Ca să poţi exercita o 
influență asupra altuia, chemîndu-l în ajutor, solicitîn- 
du-i colaborarea, sau poruncindu-i o acţiune, se cer in- 
formaţii, oricît de elementare ar fi ele, despre natura 
mijloacelor necesare, cît și despre efectele mijloacelor 
folosite. Tehnica relaţiilor interindividuale trebuie să se 
dezvolte concomitent și paralel cu cunoașterea psihicu- 
lui omului. Dacă, printre oamenii preistorici, au fost — 
după afirmaţia lui Daumas — artiști, muzicieni, poeţi şi 
savanţi, bănuim că printre acei „savanţi“ au existat și 
psihologi. 

Afirmația ne pare totuşi exagerată. Conștiinţa de 
ceva este, desigur, și cunoștință despre fenomenul res- 
pectiv. Cunoașterea de către individ a naturii externe 
s-a efectuat — filogenetic — prin intermediul uneltei, în 
cadrul societăţii. Se ştie că reflexia omului a fost — după 
cum era și firesc — îndreptată la început mai ales spre 
exterior și spre efectele acţiunii. Ne însușim limba deve- 
nind conștienți de aspectul instrumental al cuvîntului, 
înainte de a face din cuvînt obiect special de conștiință 
gramaticală sau artistică; învăţăm a gîndi înainte de a 
face din gîndire obiect de logică sau psihologie. Con- 
știința despre obiect se naște înaintea cunoașterii felu- 
lui cum a fost cunoscut acel obiect ; cunoașterea precede 
teoria cunoașterii; cunoașterea obiectului se formează 
înainte ca aceasta să devină obiect al cunoașterii.: 

Dacă apariţia conștiinței de altul și de sine este o 
premisă indispensabilă pentru nașterea științei despre 
fenomenul psihic, se poate oare afirma că acest moment 
poate fi considerat ca originea științei însăși a psiholo- 
giei ? Dacă poate exista fenomen psihic fără conștiință, 
de ce n-am putea concepe conștiința însăși fără conștiința 
de conștiință ? Psihicul a existat în sine înainte de a 
exista pentru sine (ca o conștiință de sine). „Omul, spune 
F. Engels, este vertebratul prin care natura ajunge la 
conștiință de sine“ (3, p. 16), 

Conștiinţa de sine, în acest caz, poate apărea înain- 
tea conștiinței, a reflexiunii despre conștiința de sine, 
adică înainte de a deveni ea însăși obiect de conștiință, 
Dacă conștiința de sine, ca fapt primar de diferenţiere 
a unui individ de altul, precede conștiința de propria 

conştiinţă, înseamnă că și ştiinţa psihicului nu se poate. 


naște odată cu conștiința de sine, ca persoană, a omului. 

Dar, dacă fiecare treaptă nouă, superioară, reprezintă 
o conștientizare a celei anterioare, se poate oare vorbi 
de conștiință ca realitate absolută ? Ceea ce este Con- 
ştient în raport cu stadiul anterior (inferior), nu mai este 
conștiință faţă de cel ulterior (superior). Determinarea 
datei de apariţie a psihologiei, ca reflexie asupra feno- 
menului psihic, devine și mai dificilă. 

Filosofia materialist-dialectică ne demonstrează că 
știința este nedespărţită de acţiune, de practică. Omul de 
ştiinţă nu tinde numai să facă mai cunoscute, adică mai 
conştientizate, lucrurile și fenomenele din natură, socie- 
tate şi gindire, ci şi să ne ofere mijloace de a stăpîni şi 
dirija realitatea respectivă. Psihologia teoretică, știința 
ca atare, deci, s-a născut din practică și din reflexie ne- 
contenită, din activitatea neîncetată a omului de a-și 
explica stările trăite, din lupta conștiinței împotriva ne- 
cunoscutului. Din acţiunea omului asupra omului s-a 
născut reflexia asupra scopurilor urmărite, a mijloacelor 
folosite și a rezultatelor obţinute. Ar însemna, așadar, că 
practica psihologică ar fi o teorie implicită, după cum 
teoria ar fi o practică explicită, care deschide perspec- 
tive şi posibilităţi pentru o practică viitoare. În acest 
sens, sîntem de acord cu Miller-Freienfels, care vede 
știința sub aceste trei aspecte : cunoștință, practică și cer- 
celare („Wissen, Wirken und Forschen”), şi cu P. Guil- 
laumme care vorbește de o psihologie implicită, adică 
o cunoaștere practică despre alţii şi despre sine. „Cu- 
noașterea — spune psihologul francez — a precedat, sub 
o formă implicită, trezirea reflexiei teoretice“ (cf. 65, 
p. 1). Această reflexie primară s-a dezvoltat, străbătind 
etape succesive de conștientizare, desăvîrșindu-se suc- 
cesiv, prin forme verbale de comunicare și acţiune, prin 
literatură, filosofie, devenind, în sfîrșit, știință pro- 
priu-zisă,. 

Procesul de derivare a teoriei din practică şi de dife- 
renţiere a acestor două forme de experienţă socială este 
nedespărţit de discriminarea progresivă a subiectivului 
de obiectiv, proces de constituire neîncetată și tot mai 
acută a contradicţiei: subiect-obiect. Legătura dintre 

subiect şi obiect devine mediată de verigi tot mai nume- 
roase; distanța dintre conștiință și obiectul acesteia 
creşte necontenit, dar mișcarea cunoașterii îşi păstrează 
caracterul ei dialectic: ea „dă înapoi pentru a nimeri 
mai bine“ — cum spune Lenin (7, p. 277). Obiectul psiho- 
logiei nu ne este dat, ci se constituie, se formează, după 
cum nici faptele fizice nu ne sînt date. Constituirea unei 
științe este un proces de făurire a unei lumi ştiinţifice, 
cu înțelesurile ei specifice. Obiectul psihologiei presu- 
pune înţelegerea faptului psihic, ca atare, adică legat de 
o conștiință, de o personalitate, dar nedespărţit, în ace- 
lași timp, de o situaţie din afară. Se creează un nou sis- 
tem de referinţe, o nouă lume, internă, opusă celei ex- 
terne și, totodată, nedespărţită de aceasta, o lume avînd 
un eu, ca centru de referinţe. 

Cînd s-a petrecut acest fenomen ? Cum, din implicită, 
psihologia devine explicită ? Procesul nu este ușor de 
caracterizat. 

Să încercăm, mai întîi, determinarea înţelesului de 
implicit. De la început trebuie să evităm absolutizarea 
termenului. Un înţeles este implicit numai în comparaţie 
cu altul explicit; este relativ, deci, faţă de un alt înţe- 
les. O cunoștință poate fi explicită faţă de o cunoștință 
inferioară, și implicită faţă de alta, superioară. Progresul 
cunoașterii noastre constă în explicitarea continuă, în 
mișcarea de la intuitiv la discursiv, de la nediferenţiat la 
diferențiat. Explicitarea, deci, este un proces progresiv 
de analiză. A înţelege mai bine înseamnă a ști ce este un 
lucru sau un fenomen, cum s-a petrecut, de ce s-a întîm- 
plat etc., adică este capacitatea crescîndă de a așeza 
obiectul gîndirii noastre în sisteme și cadre cit mai va- 
riate, de relaţii și de referinţe. A explicita un înţeles în- 
seamnă a-l desprinde dintr-un context, pentru a-l gîndi, 
apoi, ca integrat în sistemul iniţial, identic și totodată 
deosebit de acesta. Noi putem vorbi și scrie corect fără 
a cunoaște regulile gramaticale, fără a şti de ce este mai 
corect să ne exprimăm într-un fel și nu într-altul. Putem 
dovedi tact pedagogic, adică să procedăm așa cum tre- 
buie, fără să știm, adică fără să putem descrie și explica 
nici norma de acţiune și nici mijloacele folosite și nece- 
sare pentru a respecta norma, pentru a realiza scopul. 

Tot aşa, putem provoca compătimirea, impatia cuiva 
fără a cunoaște legile psihologice respective. „Nici o 
psihologie — spune Uşinski — nu va putea înlocui tactul 
psihologic, care este de neînlocuit în practică, fiindcă 
acţionează repede, instantaneu, în timp ce tezele științei 
se evocă, se meditează şi se apreciază încet“ (168, p. 47), 

Prima fază, deci <ea primară, de cunoaştere psiholo- 
gică poate fi socotită ca psihologie în acţiune, conduită 
psihologică, ca răspuns la o sitiaţie sau la un fenomen 
psihic. Individul care a surprins, de exemplu, intenția 
răuvoitoare a semenului și a luat din vreme măsuri de 
apărare, a dovedit înţelegere psihologică. Persoana care 
nu s-a lăsat amăgită de simulaţia simpatiei din partea 
unui cunoscut se poate felicita de perspicacitatea sau 
intuiţia sa psihologică. Prin aceasta, omul dovedește că 
știe să interpreteze semnele exterioare ale realităților 
ascunse, interne, să deosebească „gestul care servește 
de semn, de obiectul semnificat“ (74, p. 97). 


HI. 2.6. EXPLICITAREA PSIHOLOGIEI ; 
DIFERENȚIEREA ÎNȚELESURILOR 


Etapa cea mai importantă în conştientizarea unei si- 
tuaţii psihologice, a deslușşirii unui sens psihologic, o 
constituie factorul verbal. Verbalizarea acţiunii, sub 
prima ei formă — de descriere —, constituie un factor 
deosebit în conștientizarea fenomenului psihic. Mecanis- 
mul esie ușor de surprins, ca şi în folosirea oricărei 
unelte : medierea prin instrument ne obligă să cunoaștem 
atit natura instrumentului cît şi a obiectului asupra că- 
Tuia se exercită acţiunea. Folosirea cuvîntului suscită 
conștiința relaţiilor dintre scop și mijloace : ea ne des- 
chide perspectivele intervenţiei conștiente și voluntare 
în lumea psihică, în lumea subiectivă. 

Formele descriptive ale acţiunilor psihologice se 
cristalizează, la început, în produse colective, anonime, 
folclorice, spre a se ridica treptat la nivelul operelor de 
artă din literatura cultă și, în sfîrșit, la nivelul științific 
de abstracţie psihologică. Paralel cu tendința de des- 

crieri concrete avem şi încercări de a prinde adevăru- 
rile psihologice sub forma laconică, concentrată, sinte- 
tică, a proverbului, 


III. 2.6.1. Poporul-psiholog 


Experienţa psihologică și înţelepciunea populară, pri- 
vind caracterul, temperamentul, trăsăturile psihice ale 
oamenilor, se obiectivează în povestiri, basme, proverbe 
și zicale, transmiţindu-se oral din generaţie în generaţie. 
Această experienţă, pe lingă numeroase informaţii de 
natură diversă, conţine şi adevăruri psihologice. Ele con- 
stituie acele pietre preţioase ale tradiţiei, născută fără 
consemnarea datei și a numelui autorului ; este o psiho- 
logie „anonimă“, s-ar putea spune; este mai corect, 
cred, s-o numim psihologie populară. 

Într-un studiu de „consideraţii preliminare“, Tr. Her- 
seni abordează, documentat, această importantă și încă 
puţin studiată problemă. „Există cu adevărat o psiholo- 
gie autentic populară sau numai o psihologie populari- 
Zatd î" se întreabă autorul, căci se poate presupune că 
cunoştinţele psihologice, existente în popor, reprezintă 
numai o interpretare populară a cunoștințelor de origine 
„cultă“. 

Dacă, în timpurile noastre, se poate admite existenţa 
și a unui curent „de sus în jos“, adică formarea unei psi- 
hologii popularizate, nu putem însă nega că, încă înainte 
de a se forma acest curent, a existat o activitate crea- 
toare a maselor populare, în procesul de făurire a cunoş- 
tințelor de psihologie. „Este imposibil de imâginat — spu- 
ne Tr. Herseni — ca oamenii din popor, care observă cu 
atita fineţe și precizie buruienile, păsările, jivinele, gîn- 
găniile, fenomenele meteorologice, ba chiar și mersul 
stelelor, să nu fi observat nimic interesant cu privire la 
viața sufletească a lor proprie și a celor din jur“ (68, 
p. 29). Psihologia populară — după caracterizarea ace- 
luiași autor — este constituită din „cunoștințe psihologice 
empirice, dobîndite de popor în practica istorico-socială, 
prin mulțimea contactelor și legăturilor sociale ale fie- 
cărui individ capabil de cunoaștere, cu toţi ceilalţi inqi- 

vizi care fac parte, împreună cu el, din sînul unor gru- 
pări sociale concrete (familie, sat, oraș, întreprindere, 
organizaţie profesională, socială, politică etc.)“ (ibidem). 
Această psihologie populară se reflectă în limbă ; „lirica, 
epica, dar mai ales proverbele, aceste formulări conden- 
sate ale înţelepciunii și gîndirii popoarelor, trebuie să 
reflecte și ele, cel puţin în parte, psihologia populară“ 
(ibidem). j 

Este important de semnalat subtila observaţie a lui 
Tr. Herseni: „Cunoașterea psihologiei populare este şi 
o cale de cunoaștere a psihologiei poporului“ (68, p. 46). 
Din felul cum observă cineva, ce observă, precum și din 
atitudinea celui ce observă se poate construi un etaj su- 
perior (observaţia observaţiei, interpretarea interpretă- 
rii) de constatări și de interpretări psihologice. 

Poporul nu a putut aștepta apariţia unei științe psi- 
hologice ; el și-a format o „știință“ la nivelul trebuinţe- 
lor sale practice și al mijloacelor sale rudimentare de 
investigaţie. Această știință practică a rămas, și ea con- 
tinuă încă să alimenteze curiozitatea psihologică a omu- 
lui din popor şi să-i satisfacă acestuia nevoia concretă 
și imediată de orientare printre semeni. 

Dacă ar fi să ne oprim numai asupra celor două poezii 
citate de Tr. Herseni (68, p. 37), ar fi de ajuns spre a ne 
da seama de actualitatea observaţiilor asupra importan- 
ţei afectivității în conduita omului (sensul condensat, de 
exemplu, în zicătoarea : „Unde ţi-e inima, acolo și gîn- 
dul“ — ibidem). Sînt deosebit de concludente observa- 
ţiile populare referitoare la particularităţile reacţiilor 
afective, a tipurilor de conduită sau a expresiilor afec- 
tive : „inimă închisă sau deschisă“, „inimă verde sau 
cernită, neagră“, „a arde la inimă“, „a-i pune un ghimpe 
la inimă“, „a-şi călca pe inimă“, „a-i merge drept la ini- 
mă“ etc. (68, p. 38). 

Dacă pășim în lumea legendelor altor popoare, găsim 
pretutindeni dovezi de mare fineţe și pătrundere în adîn- 
curile firii umane. O legendă cretană, de exemplu, ne 
descrie un episod din urmărirea atenianului ingenios, 
Dedal, de către regele Cretei, Minos. Ajuns în Sicilia, 
Minos oferă regelui sicilian Cocalos să rezolve o proble- 
mă : a trece un fir printr-o cochilie de melc, fără ao 

sparge. Minos știa că problema nu era accesibilă regelui 
Cocalos și că numai isteţul Dedal o putea rezolva. Dez- 
legarea problemei i-a dat regelui Minos certitudinea că 
autorul soluţiei este Dedal, a cărui prezenţă este astfel 
descoperită. N-am putea oare afirma, fără exagerare, că 
această legendă conţine în germene, implicit, ideea tes- 
telor de inteligenţă ? Acest aspect metodologic din le- 
gendă, la rîndul lui, este legat indisolubil de diagnosti- 
cul deosebirilor individuale în domeniul inteligenţei ; şi 
aceasta — cu patru milenii în urmă |! 

Incă un exemplu, luat de data aceasta, la întîmplare, 
din inepuizabilul tezaur de povești al folclorului Indiei şi 
al Iranului, din O mie și una de nopți. Timp de ani de 
zile o mamă își caută fiul, plecat de la locul său natal 
încă în copilărie. Transformarea fizică — opera anilor — 
a împiedicat ca mama și fiul să se recunoască la o întil- 
nire întimplătoare. Dar un amănunt psihologic a servit 
de carte de vizită, sau carnet de identitate: modul de 
preparare a unei prăjituri de rodii. Înainte de despărţirea 
lor timpurie, copilul învățase de la mamă să prepare, 
într-un anumit fel, prăjitura delicioasă. Gustînd acum 
din savuroasa prăjitură, mama exclamă : „Allah! Auto- 
rul acestei prăjituri nu poate fi altul afară de fiul meu 
Hassan Badraddin !“ 

Povestea conţine, — ca și legenda citată — un mod 
de diagnostic psihologic al personalităţii, al particularită- 
ţilor individuale, al aptitudinilor; de data aceasta este 
vorba de o remarcabilă aptitudine în arta culinară. 


III, 2.6.2. Cronicarul-psiholog 


Ocupindu-se de originile și dezvoltarea psihologiei 
românești, Tr. Herseni și N. Radu găsesc o psihologie 
populară, ridicată pe o treaptă superioară, a formelor 
cărturărești, de psihologie „legislativă“, literatură popu- 
lară scrisă și cronici. Acestea din urmă, la noi, sînt influ- 
ențate de cultura contemporană a altor ţări, precum și 
de cultura veche elenă și latină. „Din această întîlnire 
și îmbinare originală nu va ieși — spun autorii citați — 
o psihologie de specialitate... dar se va contura, şi la 
noi, o psihologie istorică şi o psihologie literară, care se 

vor dezvolta neîncetat, primind noi impulsuri şi noi for= 


me, pînă în zilele noastre“ (69, p. 60). Autorii subliniază 


aportul principal al cronicarilor noștri, mai ales în ceea 


ce privește portretistica psihologică. Desigur, același 


lucru se poate spune și despre scrierile istorice vechi 


ale altor popoare, cronici în care forma descriptivă a unei 


succesiuni de evenimente cedează progresiv în faţa ideii 


unui determinism social și psihologic, în faţa valorii cres- .. 


cînde acordate trăsăturilor morale și psihice ale persona- 
lităţii istorice. 


III, 2.6.3. Scriitorul-psiholog 


Cred că nu există stări psihice conștiente, moduri de 
manifestare individuale, care — de-a lungul secolelor — 
să nu fi găsit expresie în toate genurile de literatură 
universală. Dacă nu l-am lua ca exemplu decit pe Shakes- 
peare și ar fi suficient pentru a constitui o psihologie 
umană cu toate tipurile și particularităţile ei individuale. 
Este imposibil de întreprins o analiză ştiinţifică a unui 
sentiment uman, ca iubirea, ura, gelozia, ipocrizia, ava- 
riţia, vanitatea, invidia, frica — pentru a nu cita decît 
cîteva din nenumăratele reacţii afective ale omului (și 
fiecare din acestea cu nuanţe individuale nesfirșite) — 
fără a nu ne sprijini, ca ilustrare, pe o operă literară. 

Este suficient să ne reamintim dialogul între Covielle 
și Cleonte din actul III, din „Le Bourgeois Gentilhomme“ 
al lui Moliere, pentru a ne da seama că originalitatea 
descoperirii fenomenului de „cristalizare“ în dragoste nu 
aparţine lui Stendhal. La fel, auzind tirada lui Eliante 
din „Le Misanthrope“ (actul II, sc. V), prin care perso- 
najul descrie cum pasiunea face pe cel ce iubește să nu 
vadă niciodată vreun cusur în obiectul iubit și cum toate 
defectele celui iubit devin virtuţi și perfecţii, ne lămu- 
rim de întreaga „logică a sentimentelor“. Moliere — pre- 
decesor al lui Stendhal, al psihologului Th. Ribot și, desi- 
qur, al altor psihologi contemporani ! 

Literatura a pătruns și în adincurile inconștientului,; 
ale motivaţiilor, care scapă prizei de conştiinţă a marii 
majorităţi. Lăsind la o parte pe genialul explorator al 
zonelor de penumbră sau umbră ale conștiinței, Dosto- 

ievski, să ne oprim asupra unei opere considerată eșan- 
tion de roman, atribuit lui Longos (sec. III e.n.), Daphnis 
şi Chloe. Autorul descrie cu o virtuozitate neîntrecută 
stările de primă iubire, trăite de cuplul de păstori îndră- 
gostiţi, stări de care, însă, eroii romanului nu sînt con- 
știenţi. Cititorul își dă perfect seama că tinerii se iubesc, 
iar tinerii trăiesc iubirea fără a-și da seama de natura 
acestui sentiment. De ce? Autorul ne dă și răspunsul, 
dezlegarea problemei : nici unul n-a auzit vorbindu-se 
despre dragoste, nici unul nu ştie cum se cheamă un ase- 
menea sentiment. „Biata fată — spune autorul — nu știa 
singură ce simte, ea era crescută la ţară și n-auzise pe 
nimeni vorbind despre dragoste“. lată de ce sentimentul 
este trăit pe o anumită treaptă de conştiinţă a tinerilor, 
fiind însă inconştient taţă de treapta cititorului, care 
știe cum se numeşte și cum se manifestă asemenea trăire. 
Nivelul psihologic al romancierului poate rivaliza cu 
cel mai înalt nivel al psihologului, om de știință. 

Un romancier din timpurile noi a exprimat adevărul 
citat din Daphnis și Chloe : „dacă tinerii n-ar auzi vor- 
bind despre dragoste și n-ar citi romane, mulţi dintre ei 
n-ar ști ce-i dragostea și nici iubirea n-ar îi pentru ei cu 
putinţă“. Aici se dezvăluie cu toată claritatea influenţa 
mare a literaturii, în procesul de conștientizare a feno- 
menelor psihice, a propriilor noastre stări sufletești. Ro- 
mancierul psiholog are rolul pe care Socrate îl atribuie 
filosofului : rolul de moașă; scriitorul ajută pruncului 
să ia contact cu „lumea internă“. 

Numeroase tipologii psihologice s-au impus datorită 
modelelor literare. Să ne gindim numai la cele două ti- 
puri nemuritoare, zugrăvite de Cervantes, Don Quijote 
și Sancho Panca. Ele rămîn ca mostre de neuitat în înțe- 
legerea introversiunii și extraversiunii, a schizotimiei și 
a ciclotimiei. Putem afirma, fără riscul exagerării, că 
literatura ne oferă primele modele de caractere umane. 

Se cuvine, însă, să facem aici o observaţie. Dacă lite- 
ratura, privită sub unghiul psihologic, reprezintă o treaptă 
de explicitare, conștientizare și obiectivare, prin inter- 
mediul imaginii, a fenomenului subiectiv, psihic, 
sugerind, prin materialul oferit, un travaliu de analiză ab- 
stractă și ştiinţifică, am putea afirma că, cu timpul, bele- 

tristica concretizează unele adevăruri psihologice ab 


stracte, efectuînd astfel operaţia inve:să, de la teoria . 
abstractă la intuiţie, de la concept și modelul abstract la 


imagine. Paralel cu fenomenul de știentifizare a litera- 
turii se petrece altul, de literaturizare a psihologiei. 


Anumite curente din psihologia apuseană, cum este, 


de exemplu, psihanaliza sau psihologia existenţialistă, 


au servit ca teme multor scriitori. Într-o cronică din 


„La presse medicale“ (nr. 70,2 oct. 1957), S. Doubrow 
semnalează o carte apărută în S.U.A. și aproape imediat 
tradusă în limba franceză, „Chocolates for breakfast“ *, 
de Pamela Moore. Autoarea este o fată de 15 ani și opera 
este dedicată mamei sale. În romanul citat se descrie 
scena în care eroina, o fată de 15 ani, îi vorbește profe- 
soarei sale de „fixarea“ sa lesbiană, de atracţia sa sexuală 
pentru tatăl său, de speranţele sale de a avea în viitor 
o legătură cu un bărbat mai în vîrstă etc. etc. „Există 
acolo destule lucruri — conchide autorul cronicii — care 
să dea de gîndit sociologilor și medicilor“; de asemenea, 
am adăuga noi, psihologilor, pedagogilor și scriitorilor. 

Exemplul citat poate ilustra trei adevăruri : 1) măsura 
în care tînărul în anumite ţări este obsedat de probleme 
sexuale, „trăite“ așa cum le-a descris Freud, dar fără să 
fi cunoscut psihanaliza ; 2) gradul în care tineretul și-a 
însușit limbajul și interpretarea psihanalitică a trăirilor 
sale sexuale ; şi 3) modul în care unii scriitori, obsedaţi 
de această doctrină, interpretează realitatea în sensul ob- 
sesiei lor. Oricare ar fi adevărul, el reflectă e realitate 
psihologică și, la rîndul său, merită să devină obiect de 
explorare psihologică. 

În plină expansiune a psihanalizei, personajele lite- 
rare devin pradă a „complexelor“, a impulsurilor refu- 
late. Romancierii deplasează atenţia lor asupra vieţii in- 
terioare, „secrete“ şi „interzise“ ale eroilor și eroinelor 
de romane. Francois Mauriac nu face excepţie. El își pro- 
pune explorarea abisurilor vieţii psihice, dezvăluirea 
„tainelor trăirilor“ noastre, descoperirea „cheii îngro- 
pate“ cu care se deschid porţile inconștientului, cu sco- 
pul de a elibera „omul în plenitudinea și totalitatea lui” 


* Bomboane de ciocolată pentru micul dejun. 

(„„Le roman“, 1928, pp. 43—44). Prin eroul romanului său 


Le noeud de viperes (1932), romancierul francez ne 
oferă un „material documentar“ psihanalitic de primă ca- 
litate. Unul din personajele principale ale romanului, 
mare avocat dintr-un oraș de provincie, este apărător în 
faţa curţii cu juri, în „cazul Villenave“. Trei personaje : 
soţul, soţia şi fiul, adolescent. Mărturiile pledează împo- 
triva soţiei care declară că a tras un foc de revolver asu- 
pra soţului, rănindu-l. Sub aparenja construită, „con- 
știentă, intenţională, avocatul descoperă, în adîncul 
ascuns, motivaţia adevărată și pe adevăratul autor al în- 
cercării de asasinat: băiatul. Mobilul ? Clasic: atracţia 
spre mamă, ură față de tată; sentiment de frustraţie, 
reacţie de agresiune. „Complexul lui Oedip“ în toată 
perfecțiunea lui ! Tragedia antică reîntrupată; cu deose- 
birea : folosirea armei de foc în locul unei arme albe, 
reci ! Autorul romanului este conștient (prin intermediul 
personajului său) de poziţia „ştiinţifică“ a interpretării 
sale : avocatul folosește în pledoaria sa „cu o logică 
pasionată“ „germenul esenţial“ din „sistemul profeso- 
rului F“ „care a reînnoit în acelaşi timp psihologia ado- 
lescenţei și terapia nevrozelor acesteia”. 

Ne întrebăm unde sfirșeşte literatura, romanul psiho- 
logic, și începe psihologia romanţată ? 


III. 2.6.4. Mitologie și psihologie 


O altă formă de explicitare și diferenţiere a realităţii 
obiective se concretizează în mitologie. Desigur, granița 
precisă între realitate și ficţiune este greu de fixat. Ten- 
dința de personificare nu se limitează numai la forţele 
fizice, ale naturii materiale, ci și la trăsături psihice și 
morale. Noţiunea centrală de „suflet“ este personificată 
prin Psyche. Moira, divinitatea destinului, a avut la în- 
ceput semnificația de măsură, de însușire, atribut al 
fiecărui muritor și care îl face pe acesta să fie fericit 
sau nenorocit. Homer folosește uneori acest cuvînt în 
sens de fericire (cf. 44, p. 299). Nemesis, înainte de a 
deveni zeiţă, „semnifica un sentiment moral“ legat de 
repartiţia bunurilor în lume (cf. 44, p. 303). Se cunoaște 


175 










rolul Prudenţei (Metis) în viaţa zeilor, al Înţelepciunii 
sau Gîndirii (Athena) și altele. Se știe, de altfel, cum s-au 
răspindit în lume darurile trimise muritorilor de către 
Zeus, prin Pandora. Noroc că printre atîtea calamităţ 
caseta Pandorei mai conţinea o mare consolare a mizerii- 
lor omenești — Speranţa ! Toate aceste personaje divine 
pot fi considerate ca produse ale unui început de abstrac- 


3 


tizare și ale efortului de a gîndi, sub o formă concretă; ... 


unele trăsături psihice și morale ale omului. Un început 
dificil, o diferenţiere foarte imperfectă; noile însușiri 
psihice abia mijesc în cadrul vechilor noţiuni încărcate 
cu conținut material, fizic. Se poate spune, oare, că pri- 
mele înţelesuri ale omului despre „suflet“ dovedesc exis- 
tenţa unei conştiinţe despre o viață internă, psihică ? 
Noi ştim că denumirea însăşi de suflet, aproape în toate 
limbile, are înţelesul de suflu (respectiv : greacă psyche, 
pneuma ; sansctită — atman ; ebraică — nephesh ; latină 
— anima și animus, spiritus ; rusă — dușa, duh; engleză 
— ghosi; germană — Geist etc.). Nu este greu de înţe- 
les că suflul, ca realitate eterică, aproape intangibilă, 
volatilă și insesizabilă (deci, mult deosebită de solidele 
lumii materiale) a constituit, pentru omul de demult, nu 
numai un înţeles de manifestare a vieţii, dar și de princi- 
piu al unei categorii, al unei clase de lucruri „însufle- 
ţite“, deosebite de cele „Meînsufleţite“. 

Originile acestui dualism, încă imperfect, sint legate 
de fenomene, enigmatice pe atunci, ca umbra, imaginea 
speculară (reflectată în apă, sau pe suprafeţele solide, 
lucioase), visele, iluziile, halucinaţiile, delirurile și altele. 
Așa s-au născut legende și mituri, credința într-o lume 
a sufletelor, duhurilor, umbrelor etc. 

Dacă în toate miturile despre suflet există o fărimă 
de adevăr, dacă toate credinţele despre suflet au fost 
suscitate inițial de nevoia de a cunoaște și a explica, iar 
observaţiile ce le-au provocat această curiozitate, oricît 
de deformante ar fi ele, reflectă o părticică din realitate, 
ele pot îi considerate ca o rază de lumină aruncată asu- 
pra celei mai greu de cunoscut regiuni a realităţii, asu- 
pra hărţii psihice a lumii, care şi astăzi posedă nume- 
Toase spaţii albe „terrae incognitae“. Ştiinţa vieţii 
psihice a trebuit să aștepte încă multe secole pentru ca 

alte discipline să defrișeze terenul, pregătind înţelege- 
rea adecvată a vieţii subiective. 

Putem, oare, considera mitologia „psihologică“ ca 
originea ştiinţei psihologiei ? Afară de faptul că aceste 
„cunoștințe“ nu reprezintă un sistem organizat şi nu sînt 
dobîndite cu ajutorul canoanelor unanim recunoscute şi 
necesare pentru constituirea unei științe, ele nu se referă 
la o lume internă, cu adevărat psihică. Sufletul este con- 
ceput ca un „dublu“ al corpului, ca un tovarăș de drum, 
însoțitor, de natură mai subtilă, cu o longevitate nelimi- 
tată şi de origine mai nobilă decît corpul. Atiîta tot. Dar 
aceasta este prea puţin pentru o psihologie , încă depar- 
te de o conștiință ca fapt subiectiv. Din această perspec- 
tivă, mitologia ar putea fi privită cel mult ca un înde- 
părtat preludiu al psihologiei. Trebuie să ne deplasăm 
mai încoace, spre timpurile istorice mai noi, cînd omul 
incepe să separe interiorul, psihic, de exterior, fizic, să 
diferenţieze reprezentarea obiectului de obiectul semni- 
ficat etc, Aceste deosebiri, însă, răsar mult mai tirziu, 
după apariţia în conștiință a fenomenului psihic ca obiect 
de conștiință şi chiar după nașterea conștiinței de sine. 
Nici maimuța, nici omul din Neanderthal sau Cro-Mag- 
nonul, nici omul din comuna primitivă nu au ajuns să 
fie conștienți de conștiința lor. Cînd s-a întîmplat 
aceasta ? 


III. 2.6.5. Contribuţia iniţială a gîndirii filosofice 


Unii filosofi consideră că nașterea spiritului, a con- 
științei de sine, ca realitate psihică, se datorește gîndirii 
greceşti. „Gindirea grecească este nașterea spiritului“, 
afirmă Charles Werner (174, p. 14). „Dintr-un suflet — 
spune el — sumbru și profund, așa cum exista și în 
Orient, s-a desprins în Grecia spiritul, în calitate de con- 
știință de el însuși, ca certitudine asupra naturii sale in- 
finite ; spiritul, în chip de conştiinţă a independenţei sale 
față de toate lucrurile exterioare, ca certitudine a liber- 
tăţii sale“ (174, pp. 14—15). Procesul a început — după 
părerea lui Werner — cu Socrate. „Socrate l-a sustras 
pe om de la studiul naturii și l-a invitat să sondeze pro- 
funzimile sufletului său“ (174, p. 83). 

Fără să acceptăm tezele lui Werner, ne apare evident 
că preocuparea filosofică, de natură ontologică, a con- 
tribuit la diferenţierea necesară a înţelesurilor psiholo- 
gice. „Evoluţia filosofiei — spune Fraisse — a aclimati- 
zat ideea. unei psihologii și i-a furnizat primele cadre 
conceptuale“ (60, p. 7), iar „progresele realizate în cri- 
tica cunoașterii au ajutat la descoperirea specificităţii 
psihologiei“ (60, p. 3). În adevăr, ulterior dualismul car- 
tezian a constituit un îndemn important pentru studiul 
fenomenelor fiziologice, pe de o parte, și al celor psi- 
hice, pe de altă parte, sugerînd pentru aceasta, căutarea 
de metode deosebite și adecvate. „Această dualitate — 
observă cu multă dreptate Fraisse — a produs la început 
o serie de dezvoltări favorabile conștientizării probleme- 
lor psihologice, chiar dacă ea a trebuit să ducă, mai de- 
parte, la impasuri“ (ibidem). Este suficient să amintim 
diferenţierea iniţiată de Democrit și dezvoltată de John 
Locke, dintre calităţi primare şi secundare, spre a ne ca 
seama că ea a reprezentat un pas important făcut spre 
ţinuturile psihologiei. Este vorba de a deosebi cunoștințe 
care traduc proprietăţile obiective ale corpurilor, cum 
ar fi soliditatea, întinderea, forma, numărul, mișcarea și 
repausul, proprietăţi („originare“), care există în corpuri, 
adică aşa cum există ele, și altele (secundare) care nu 
există în forma percepută de noi și nu sînt decît o tra- 
ducere efectuată de gindirea noastră a calităţilor pri- 
mare, obiective şi externe. Vedem aici efortul de diferen- 
țiere a „obiectivului“ de „subiectiv“, a materiei de as- 
pectul „ideal“, psihic, a obiectului de imaginea psihică a 
acestuia, 

Cu toate rătăcirile metafizicii, trebuie să recunoaștem 
— aşa după cum a arătat Lenin — că orice ştiinţă a în- 
ceput cu ea. „„Chimistul metafizician, care nu știa încă 
să cerceteze efectiv procesele chimice, inventa o teorie 
cu privire la problema: ce fel de forţă este afinitatea 
chimică ? Biologul metafizician își punea întrebarea : ce 


e viaţa și forţa vitală ? Psihologul metafizician făcea ra- 


ţionamente pe tema: ce este sufletul ?“ (5, p. 140). 
„Progresul — după cum susţinea Lenin — trebuie să 

constea... tocmai în părăsirea teoriilor generale și a 

construcţiilor filosofice referitoare la suflet, pentru a 

aşeza pe o bază științifică cercetarea faptelor care carac- 
terizează diferitele procese psihice“ (ibidem). 

Dar înainte ca psihologia să se constituie pe o ase- 
menea bază științifică, a mai fost necesar ca gîndirea 
multor oameni de cultură să se alimenteze din observa- 
rea atentă a vieţii psihice, din descrierea minuțioasă a 
comportării umane, orînduind fenomenele în clase, ti- 
puri și categorii psihologice, în care experimentul urma 
să toarne betonul armat al științei. 


HI. 2.6.6. Contribuţia moralistului 


Nu pot fi trecute cu vederea eforturile făcute de oa- 
menii de litere în sensul sistematizărilor de observaţii 
și al clasificărilor de tipuri, așa cum apar ele în lucrările 
unui Theophrast sau La Bruyere, la moraliști ca Aureliu, 
Montaigne, La Rochefoucauld, Vauvenargues sau Cham- 
fort. 

Este interesant că lucrarea lui Theophrast asupra 
„Caracterelor“ începe cu disimulaţia, acea conduită du- 
blă, pe care Pierre Janet o găseşte deosebit de importantă 
pentru originea conștiinței, sau a conduitei psihologice, 
în general. 

Este departe de noi gîndul de a privi desfășurarea 
etapelor psihologiei, ca un proces de logică internă în 
autodezvoltare. Spre a arunca o rază explicativă asupra 
interesului psihologic, apărut și cultivat mai ales la mo- 
raliștii francezi, cităm cîteva observaţii ale lui Paul Zari- 
fopol privind influenţa curţii, a saloanelor și a bisericii, 
în direcţia rafinării observaţiei psihologice şi a reglării 
conduitei psihologice. „Pentru lupta pe care necesar o 
duce omul de curte împotriva tuturor celor de seama lui 
— spune Zarifopol — ghicirea intenţiilor, prevederea 
motivelor concurentului erau operaţii vitale. Totdeauna 
la pîndă în mijlocul rivalilor, de nesfiîrşite feluri și nu- 
anţe, urmărindu-le de aproape toate nimicurile lor expre- 
sive, Ihonnâie homme a fost silit să înveţe și, în parte, 
sa inventeze o tehnică a observaţiei psihologice, să o 

dezvolte pînă la o curioasă rafinare, care oamenilor, din 
alte sfere și alte epoci, le apare inutilă și absurdă“ (176, 
p. 202). , 

Să nu uităm că, în efortul lor de adîncire a psiholo- 
giei motivaţiei, a sensurilor și intenţiilor comportării 
umane, moraliştii anticipează și intuiesc existenţa impul- 
surilor inconștiente a motivaţiei care scapă analizei ra- 
ționale, reflexive, conștiente. „Adeseori omul crede că 
se conduce, atunci cînd este condus și, în timp ce, prin 
spiritul său el tinde spre un scop, inima sa îl antrenează 
spre un altul“ (La Rochefoucault, Maxime). Să ne amin- 
tim și de Pascal: „Inima are raţiuni pe care rațiunea nu 
le cunoaște“; motive care scapă conștiinței. 


III, 2.6.7. Psihologia se naşte din tizică şi fiziologie 


Progresul științific este determinat nu numai de un 
complex de factori de natură externă și social-istorică, 
dar şi de o logică internă, de modurile de interdepen- 
denţă a științelor. Descoperirile în cadrul unei științe nu 
se pot efectua adesea decit numai după ce invențiile, 
efectuate într-un sector vecin al acelei ştiinţe, au permis 
explorarea unor domenii, pînă atunci necunoscute. Ast- 
fel, progresele fiziologiei se datoresc, în mare măsură, 
paşilor gigantici făcuţi de fizică în domeniul optic (mi- 
croscopul) și electric. Psihologia, nici ea, nu a putut veni 
pe lume decît după ce alte științe, printre care rolul ma- 
jor l-a avut fiziologia, au atins un anumit nivel de matu- 
rizare. De aceea, nu-i de mirare că primii psihologi au 
fost fizicieni și fiziologi. : 

Afară, însă, de genul arătat de filiaţie, de natură mai 
mult tehnică, instrumentală, este demn de notat și faptul 
că adîncirea cunoștințelor, într-un domeniu, determină 
diferențieri tot mai subtile, din care se nasc discipline 
noi, limitrofe. Omul de știință îndreaptă asupra naturii 
activitatea sa de explorare, schemele sale anticipative 
de explicaţie ; natura le sancţionează, confirmîndu-le în 
întregime sau în parte. Rezistenţa realității impune modi- 
ficarea schemelor, conceptelor, grupelor de clasificaţie, 
legilor explicative. Din asemenea contradicții se nasc 

noi transformări, noi diferențieri şi integrări în sînul r 
lităţii. Fizicianul studiază fenomenul optic sau acustic 
Unele componente ale acestor fenomene nu se supun le- 
gilor fizice; înseamnă că fenomenul iniţial Con 
„ingrediente“ de altă natură, proprietăţi care cer construi- 
rea unor alte concepte și alte scheme explicative. Astro- 
nomul observă cu ochiul liber Luna sau Soarele la ori- 
zont. Mărimea lor este muli sporită faţă de poziţia de la 
zenit. Fenomenul esie oare de natură fizică, fiziologică 
sau psihologică ? Rezolvarea problemei îl scoate pe astro- 
nom din sfera specialităţii sale. La fel se întimplă și cu 
fiziologul. Adincindu-se cunoașterea fenomenului fizio- 
logic, incepe a se cunoaște mai bine și ceea ce nu este 
fiziologic, adică ceea ce este fizic, chimic sau psiholo- 
gic. Se înțelege cum și de ce în laboratoarele de fizică 
şi de fiziologie s-a născut problema senzaţiei, cum ob- 
servaţiile astronomice au atras atenţia asupra timpului 
ana individuală și psihologică („ecuaţie perso- 
Să ne oprim numai asupra cîtorva exemple mai cu- 
noscute, Opticianul Bouguer (1698—1758), făcînd cerce- 
tări experimentale fotometrice, pune în evidenţă faptul 
că diferenţele de intensitate luminoasă, reale din punci 
de vedere fizic, devin, la un anumit raport, inexistente 
peniru percepție. Aceste „erori“ ale organelor senzoriale 
variază după indivizi. Trebuinţa determinării precise și 
meirice a faptului fizic impune necesitatea eliminării (sau 
ncutralizării) corelatului subiectiv, psihic, al acestuia În 
același sens de diferenţiere a aspectului fizic de cel psi- 
hic se situează şi cercetările altor fizicieni, ca Delezenne 
(1827) asupra sunetelor și diferenţierii perceptive audi- 
tive, sau Masson (1845), care reia experimentele lui 
Bouguer. 
i O altă cale de infiltraţie a realităţii psihice, ca obiect 
e Ştiinţă, are caracterul întîmplării, dar acest hazard 
căzînd pe un teren pregătit pentru a i se înţelege însem- 
nătaiea, a constituit un moment istoric pentru originile 
psihologiei. Este cazul cunoscut al asistentului de la 
Observatorul din Greenwich, Kinnebrook, concediat 
(1796) de directorul laboratorului, Maskelyne, din cauza 
nerorilor“ săvîrşite de asistent în deierminarea, prin me- 

toda lui Bradley (observarea simultană a poziţiilor astru 
lui de pe reţeaua lunetei și a bătăilor pendulului), a mo; 
mentului de trecere a astrului prin meridian. Precizia 
trebuia să atingă 1/10 din secundă. Acest „fapt divers | 
publicat în 1816, într-o notiţă istorică din „Zeitschrift 
fir Astronomie“ asupra observatorului din Greenwich, 
de către von Lindenau, a atras atenţia lui Bessel, astro- 


nomul din K&nigsberg, asupra cauzelor, mecanismului şi 


mărimii „erorilor de observaţie“. El descoperă deosebiri 
individuale în determinări, între el și colegii săi, deose- 
biri care ating mărimi de o secundă. Astfel s-a ajuns la 
ideea existenţei unei „ecuaţii personale“ în domeniul 
perceptiv. 

Cercetările s-au deplasat de pe planul fizic pe cel fizio- 
logic. Experimentele fiziologului Johannes Miller se 
îndreaptă spre rezolvarea acestor probleme de hotar. 
Teoria energiei specifice a organelor de simţ este impo- 
sibil de apărat sub aspectul filosofic: se impune însă 
acceptarea unui factor subieciiv, alături de cel ex- 
tern, fizic. 

Între 1860 și 1870 se ajunge la concluzia că ecuaţia 
personală este de natură psihologică și depinde mai ales 
de orientarea atenției. TR 

„De ce să ne mirăm atunci — am putea spune și noi, 
împreună cu Fraisse — că primii psihologi au fost ade- 
sea fiziologi de formaţie (Wundt, Binet, Pavlov) şi uneori 
fizicieni (Fechner, Helmholtz) 2“ (60, p. 11). De ce să ne 
mai mirăm și de faptul că „primele probleme abordate 
de psihologia experimentală“, ca „senzaţia, percepţia, 
atenţia, durata proceselor psihice, se pot măsura prin 
cronoscoape și cronografe, care fuseseră puse la punct 
pentru măsurarea duratei proceselor fizice sau fiziologice 
și care sînt la dispoziţia primilor experimentatori“ (60, 
pp. 11—12). 


III. 2.6.8. Procesul psihanalizei 


Între variatele surse, care au îmbogăţit patrimoniul 
psihologiei, și între imperativele de natură practică, care 
au contribuit la formarea unei conștiințe psihologice și 
a psihologiei, un loc de seamă a ocupat (și ocupă) prac- 

tica medicală, cea psihiatrică îndeosebi, cu problemele 
ei psihologice specifice. Nu este o întîmplare că mare 
parte dintre psihologii de seamă au fost şi medici. Aici 
nu ne vom ocupa, însă, de multitudinea aspectelor ce le 
prezintă această influenţă (mutuală), între care cele me- 
todologice sînt foarte importante (metodei clinice i-am 
consacrat un paragraf special), ci vom examina, în mod 
sumar, numai contribuția psihanalizei, mai cu seamă pe 
linia determinării obiectului psihologiei. 

In paragratul II. 3.5, am prezentat unele dintre aspec- 
tele negative ale acestei doctrine, așa cum au reieșit ele 
din analiza întreprinsă de H. Wells. De asemenea, în pa- 
ragraiul II]. 1.4. am notat, oarecum în treacăt, unele coor- 
donate sociale ale psihanalizei, astfel încît nu vom relua 
în paragraful de faţă aceste aspecte. 


Este probabil că istoria psihologiei nu cunoaşte o 
altă fază de dispute și controverse mai violente care, 
asemenea unui incendiu, s-au extins şi asupra unor do- 
menii învecinate cu psihologia. Polemica în jurul psiha- 
nalizei a atins apogeul chiar în perioada de înflorire 
(1909—1920) a acesteia. Amintim primul congres psih- 
analitic (Salzburg, 1908) şi apariţia, în 1909, a primului 
periodic psihanalitic („Jahrbuch fir psychopathologi- 
sche und psychoanalytische Forschungen“), ca momente 
care marchează, oarecum, consacrarea publică a naşterii 
școlii psihanalitice. - 

Concomitent cu aprecieri care îl ridicau pe Freud la 
înălţimea unui Copernic sau Darwin, sau îl caracterizau 
în chip de „Cristofor Columb al inconştientului“ (Pfister), 
„psihologia abisală“ a stirnit un cor de proteste şi de 
critici, degenerate adesea în invective greu de reprodus *, 

In anii care au urmat, formele de interpretare a psi- 
hismului, cît şi metodele terapeutice, se diversifică, în- 
cepînd cu disidenţa lui Adler (1912), în urma căreia, în 
cadrul școlii din Viena, apare „Psihologia individuală“, 


* Freud însuşi nota că primirea ce i s-a făcut doctrinei sale în 
Germania, înaintea primului război mondial, conţinea „excese de 
aroganță“, „dispreţ al oricărei logici“, „grosolănie și prost gust în 
atacuri“ (cf. 61, p. 77). 

şi urmînd cu aceea a lui Jung (1913), care a dat naştere 
— în sînul şcolii din Zărich — „Psihologiei analitice“. 

Acest proces de diferenţiere, revizuire și, totodată, 
de îndepărtare de la freudismul ortodox, face ca astăzi să 
se poată vorbi despre mai multe forme de neofreudism, 
menţinîndu-se totodată un fond de idei comun, a cărui 
origine se află în doctrina lui Freud. 

Astăzi, în numeroase ţări apusene există societăţi 
psihanalitice, iar bibliografia acestui domeniu este imen- 
să. În genere, psihanaliza cunoaşte o situaţie desiul de 
prosperă, iar timpurile cînd ştiinţa de catedră „era una- 
nimă în a o respinge“ (61, p. 77) au făcut loc unei apre- 
cieri oficiale clemente, dacă nu chiar favorabile. Însuși 
fondatorul ei, atacat cu vehemenţă acum o jumătate de 
secol, sub acuzaţia de a profesa idei imorale, pare a în- 
truni toate condiţiile respectabilităţii. În așa măsură, încit 
într-un volum de referate și comunicări, consacrat cente- 
narului nașterii lui Freud (1956), tipărit în S.U.A. de socie- 
tatea britanică de psihanaliză, Freud e prezentat ca unul 
dintre „puţinii nemuritori, care au descifrat unele taine 
ale universului și au transmis aceste cunoștințe posteri- 
tății“ (162, p. 14). 

Din dezbaterile pe care psihanaliza le-a prilejuit în 
anii din urmă în ţările socialiste, vom reţine, ca o contri- 
buţie interesantă, seria articolelor publicate de F. V. Bas- 
sin în anii 1958 şi 1962. În contrast cu H. Wells, care 
reproșa freudismului lipsa demonstrării experimentale a 
tezelor sale, privitoare la supremaţia motivaţiei incon- 
ştiente, a tensiunii psihice disociate de conștiință, precum 
şi lipsa încercării unei explicaţii sau descrieri fiziologice 
a tensiunii afective, autorul sovietic arată că realizarea 
tuturor acestor deziderate reprezenta o sarcină irezolva- 
bilă în perioada cînd Freud își concepuse doctrina *, încît 





= În adevăr, experimente de valoare asupra tensiunii psihice au 
fost inițiate, abia în anul 1927, sub conducerea lui Kurt Lewin (Ber- 
lin), de către B. Zeigarnik (1927), Karsten (1928), Dembo (193]), iar 
începutul cercetărilor fiziologice în domeniul formaţiunii reticulate 
și a relaţiilor dintre aceasta şi scoarţa cerebrală se obișnuiește să 
fie legat de primul studiu al lui H. W. Magoun asupra „inhibiţiei 
bulbare şi a facilitării activităţii motorii“ (1944). 

psihiatrul vienez nu poate-fi ici iție iniţi 
speculativă nici de calci e ial 
F. V. Bassin îi reproșează însă, și pe drept cuvînt, ato- 
mismul psihologic, simplificarea dinamicii psihice i 
conceptului de sublimare, înţeles mecanicist, ca Si 
transfer de „energie psihică“ de la un obiect la SI HUL. 
Aici vede autorul sovietic „cauza sterilităţii ştiinţifice a 
greoaiei construcţii teoretice, la care freudismul a Ju- 
crat cu tenacitate de-a lungul unei jumătăţi de secol“ 
(19, p. 143). i 
Ă În ceea ce priveşte neofreudismul, Bassin examinează 
indeosebi, încercarea acestei orientări de a găsi un funda- 
ment ştiinţific-fiziologic tezei despre rolul dominant al 
inconştientului. Rezultatele noilor cercetări în domeniul 
formaţiunii reticulate sînt interpretate de neofreudism în 


* Freud își dăduse seama, cel puţin parțial și în anumite mo- 
mente, de caracterul provizoriu al conceptelor doctrinei sale. „Am 
auzit adesea opinia, exprimată cu dispreţ, că nu se poate aa 
BIC o considerație pentru o știință ale cărei concepte dominante 
sint atit de imprecise cum ar fi în psihanaliză acelea de libido şi de 
ARSI) „„ Concepte fundamentale clare și definiţii cu contururi pre- 
cise, nu sînt posibile în ştiinţele spiritului ... Reprezentările funda- 
mentale sau conceptele dominante ale disciplinelor proprii științelor 
naturii sînt lăsate, mai întîi, într-o siare de imprecizie; provizoriu 
nu Sint ilustrate decit prin indicarea domeniului fenomenal de unde 
emană și nu pot deveni clare, pline şi fără posibilitate de contrazi- 
cere decit prin analiza progresivă a materialului studiat“ (61 
pp. 90—91). O altă problemă este maniera în care Freud şi-a întăp- 
tuit programul acesta de „analiză progresivă a materialului studiat“. 
Nouă ni se pare că, o dată avansate tezele de bază — evident inspi- 
rate de un material clinic real, — Freud a fost mai preocupat să-şi 
Coasizui isca sistemul său „metapsihologic“, decit să-și verifice tezele 
și conceptele şi, ceea ce a fost prilejul unor erori grave, să ex- 
tindă sfera acestor concepte în domenii eterogene — psihologie 
socială, sociologie, etnografie, filosofia culturii etc. — cu care nu 
AVUSESE un contact empiric direct sau o formaţie corespunzătoare 
şi pentru care nici măcar nu şi-a pus problema dacă conceptele a 
fundamentale convin sau nu. În această măsură este justă carac- 
terizarea făcută de Wells, de care am amintit în unul din paragrafele 
precedente. 

acest sens și Bassin demonstrează în mod limpede eroa- 
rea unei asemena concepţii (cf. 19, pp. 146—147). 

În ultimul său studiu, F. V. Bassin sintetizează obiec- 
țiile formulate pînă acum în ştiinţa medicală și psiholo- 
gică la adresa teoriei lui S. Freud, reţinînd, totodată, 
ideea de inconștient și încercînd să interpreteze conduita 
inconştientă prin prisma datelor actuale ale psihologiei 
şi fiziologiei. 

Regimul nazist a determinat, în timpul ultimului răz- 
boi mondial, expatrierea numeroşilor psihologi „non- 
arieni“ din ţările de sub ocupaţia germană și, în felul 
acesta și transplantarea concepţiilor lor pe alte melea- 
guri naţionale. El a contribuit şi la iradierea doctrinei 
psihanalitice ca și la răspîndirea școalei gestaltiste. 

În Statele Unite, terenul era pregătit prin conferin- 
țele ţinute de Freud, ca invitat de Stanley Hall, la Clark 
University (1909), care își serba a douăzecea aniversare 
a ei de la înfiinţare. Prestigiul acestei universităţi se da- 
torește unor nume ilustre de psihologi, ca James, Titche- 
ner, Stern, Cattell și Hall sau biologi, ca Jennings, psi- 
hiatri, ca Adolph Meyer. 

Procesul de asimilare a concepţiei freudiene se pPro- 
duce concomitent și corelat cu acomodarea, modificarea 
sistemelor de interpretare existente atunci. Fiecare repre- 
zentant al unei școli psihologice ia atitudine faţă de 
psihanaliză. Pînă şi reprezentanţii concepţiilor contem- 
porane filosofice, ca structuralismul, se pronunță asupra 
psihanalizei și iau poziţie față de această doctrină, prin- 
tre alţii, Jacques Lacan, Jean-Paul Sartre, Marcel Fou- 
cault, Moustafa Safouan (vezi 271). Nu este, deci, o exa- 
gerare a considera acest eveniment ca fiind revoluţionar, 
dacă prin revoluţie — după cum o spune aștăzi Fougey- 
rollas — înţelegem „un ansamblu de schimbări radicale, 
aiectînd, într-un mod ireversibil existența umană“. În 
acest caz „Freud a fost autor al unei revoluţii profunde 
și întinse, ale cărei efecte n-au încetat încă a se manifesta 
şi a se desfășura“ (212, p. 9). 

Nu este ușor de sistematizat şi clarificat la ora actuală 
modurile de interpretare și formele contemporane ale 
psihanalizei. S-au diferențiat tendinţele „ortodoxe“ de 
cele heterodoxe, eretice, iconoclaste. După „schizma“ 

petrecută prin separaţia lui Adler (1911) cu elaborarea 
unei „psihologii individuale“ și a lui Jung (1913) cu „psi- 
hologia analitică“, experienţa lui Freud se îmbogățește, 
interpreiarea lui se adîncește și se amplifică. Moștenirea 
iui este fructificată de „şcoala britanică” prin Melanie 
Klein, iar în Statele Unite prin alţi adepţi ai lui Freud, 
„Linia freudiană“ este respectată în mare măsură de Anne 
Freud, fiica maestrului, de K. Abraham, Karen Horney, 
Heinz Hartmann şi mulţi alţii. În genere, se poate spune 
că freudismul își lărgește aria de interpretare. Nevrozele 
nu mai sînt înţelese ca fiind generate numai de conflicte 
de natură sexuală, ci de orice conflict nelichidat ; eul 
nu mai reprezintă o simplă instanţă pasivă între sine și 
Supraeu. Ego devine o funcţie activă, nu numai de apă- 
rare, respingere, ci și de regresiune, introiecţie, precum 
şi de asigurare a armoniei între eu, superego și forţele 
externe (Anne Freud). K. Abraham subliniază influenţa 
experienţei infantile, în faza orală și cea anală, asupra 
formării unei atitudini ulterioare (pesimism-optimism) sau 
a constituirii unor trăsături caracterologice (economie, 
spirit de ordine, încăpăţinare, răzvrătire, supunere). 
H. Hartmann atrage atenţia asupra procesului de diferen- 
țiere şi centrare, de la Sine spre Eu. Din toate se poate 
desprinde orientarea spre o concepţie integrală a perso- 
nalității, care nu este prezentată ca efect al simplei opo- 
ziţii între torţele instinctive și ambianţă și nu numai ca 
„cenzor“, ci mai ales ca instanţă normativă, cu o funcţie 
cognitivă și alta volitivă. Astfel, din freudiană doctrina 
işi lărgește semnificaţia în psihanaliză, integrîndu-se trep- 
tat în conceptul contemporan de psihologie. 

Ca poziţie intermediară, de legătură între freudism şi 
revizionism, între ortodoxi și eretici, se poate cita un 
F. Alexander, șeful şcolii psihanalitice, şi D. Rapaport ; 
primul, prin aplicaţia principiilor psihanalitice la trata- 
mentul bolilor interne și „principiul energiei exceden- 
tare”, care explică atit jocul cît și creaţia, o dată cu creș- 
terea și reproducerea ; al doilea, prin modelul entropiei, 
unde apare Eul în reglarea conduitei de ocol, atunci cînd 
individul se află în faţa unui obstacol. 

Freudismul, născut mai mult ca metodă medicală psi- 
hoterapeutică, devine treptat mod de interpretare a perso- 

nalităţii ca întreg, ca psihanaliză a omului, integrîndu-se 
apoi în psihologie. Înțelegerea personalităţii ca structură 
bio-psiho-socială ne ajută la explicarea pătrunderii psih- 
analizei în ştiinţele sociale. „Psihanaliza — spune Roback 
— a revoluţionat nu numai toată concepția noastră psi- 
hologică, ci și întreaga noastră privire asupra civilizaţiei“ 
(277, p. 319). „Revoluţia freudiană este o revoluţie inte- 
lectuală“ și „o revoluţie a existenţei“, care „a creat o 
nouă imagine a omului “ (212, p. 9). Atiît teoria lui Freud, 
cît și a lui Adler conţin implicit și o critică a societăţii 
„individual agrare“ ca produs al „implantelor“ sociale, 
al dezvoltării care modifică într-un mod sau altul ordi- 
nea originară“ (299, p. 134). 

Este greu să se separe partea de adevăr de partea de 
eroare într-o doctrină atît de complexă și atît de discutată 
cum este psihanaliza. Cu atit mai mult, cu cît, chiar și 
greșind, un asemenea curent de gîndire — în măsura în 
care la bază se află seriozitate și intenţii științifice, cum 
este, indiscutabil, cazul lui Freud — stimulează dezba- 
ieri, contrademonstrații și cercetări care contribuie, une- 
ori într-o mare măsură, la depistarea problemelor și lăr- 
girea orizontului. Din acest punct de vedere, freudismul 
a avut meritul de a fi propus spre cercetare noi domenii, 
ignorate pînă atunci, cum este motivaţia inconștientă, ce 
se manifestă atit în comportarea normală (uitare, lapsus- 
uri, vise) cît şi în cea morbidă, mai ales în nevroze. 

Determinismul preconizat de Freud, abordat de el nu- 
mai sub aspectul intrapsihic, s-a extins asupra unor fe- 
nomene, ale căror condiţii de producere și semnificaţii 
nu preocupaseră pînă atunci pe psihologi. Și tot aici se 
cuvine să menţionăm că explorarea, pe care a întreprins-o 
Freud, în domeniul obscur al afectivității și motivaţiei 
inconștiente, a pregătit într-o măsură înţelegerea și valo- 
rificarea psihologică a unor descoperiri ulterioare în do- 
meniul fiziologiei. 

De asemenea, cu tot caracterul biologizant şi reduc- 
tivist al concepției freudiene, aceasta a dat un impuls in- 
terpretării dinamice a fenomenelor psihice, prin contrast 
cu caracterul static al modelului psihic care domina pînă 
la el. 

Sub raport empiric și metodologic, „cura de conver- 
sație“ — cu condiţia de a se evita subiectivismul inter- 
pretărilor particulare — îndreaptă atenţia asupra unei 
anamneze minuţioase, contribuind astfel la dezvoltarea 
unei „psihologii longitudinale”, biografice, a persoanei 
concrete. Tot astfel, în domeniul educaţiei, psihanaliza 
atrage atenția asupra condiţiilor familiale de dezvoltare 
psihică a copilului de la cea mai fragedă vîrstă („ped- 
analiză“). 

Desigur, nu este echitabil ca toate erorile comise de 
psihanaliză să fie atribuite fondatorului ei, după cum este 
exagerat să i se atribuie originalitatea tuturor ideilor 
valoroase pe care le conţine. Credem că judecata noastră 
este mai aproape de adevărul științific, decît judecata 
enunțată acum cîteva zeci de ani: „tot ce este nou în 
ireudism nu este just, iar ceea ce este just nu este nou“, 
Totuşi, concluzia de atunci era mai puţin categorică: 
„in mîinile abile, ea [psihanaliza n.n] este un instrument 
preţios de investigaţie și tratament, în mîinile nepregăti- 
ților ea poate deveni o armă ucigătoare“ (115, p. 31). Dar 
psihanaliza de azi diferă de cea de acum 33 de ani; 
experiența a făcut-o mai suplă; riscurile au diminuat; 
empirismul s-a redus ; încrederea a sporit. 


III. 2.6.9. Procesul Pavlov-Snarski 


Actul de constituire a psihologiei științifice și al deli- 
mitării din ce în ce mai hotărite a factorului psihic in- 
dividual, desprins din alte domenii ştiinţifice, nu poate 
fi considerat ca încheiat cu crearea laboratorului de „psi- 
hologie fiziologică“ sau „psihologie experimentală“ ; el 
continuă încă în zilele noastre. Dezbaterile cu privire 
la frontierele între fiziologie și psihologie apar din nou 
pe arena disputelor academice. 

Un moment istoric important, în această privinţă, îl 
constituie sensul orientării studiilor fiziologice ale lui 
Pavlov, de la problemele de digestie, spre procesele psi- 
hice și principiile de elaborare a reflexului condiţionat. 

Încă în cursul experienţelor sale asupra digestiei, aten- 
ţia lui Pavlov și a colaboratorilor săi a fost reţinută de 

faptul că secreția sucurilor digestive nu se efectua numai 


la contactul alimentelor cu mucoasele, ci și în condiţi 
cu totul noi și variabile de la un animal la altul, cun 


ar fi, de exemplu, auzul pașilor laborantului care aducea. 


animalului hrana, sau la vederea acesteia din urmă 
„Această secreție psihică reprezenta la început o inter- 


ferenţă care nu lăsa să se desfășoare în voie mersul expe- 


rimentelor asupra digestiei propriu-zise, plictisindu-i de- 
seori pe cercetători“ (121, p. 122). 


Intervenţia acestui nou factor, perturbator, în cursul 


experienţelor fiziologice, a pus o problemă nouă și difi- 
cilă în faţa marelui fiziolog: înţelesul de „reflex psihic“, 
noţiune care fusese deja creată (Ch. Richet). Unii fizio- 
logi își dădeau deja seama că răspunsurile unui animal 
nu pot fi așezate toate pe același plan : reflexul la nivelul 
măduvei spinării, sau cel reglat de centrii subcorticali, 
se deosebeşte de reacţiile variabile și complexe, care im- 
plică selecţia, memoria, anticiparea prin participarea 
emisferelor cerebrale. 

Este cunoscut „războiul spiritual“ (cf. A. Jugov) al lui 
Pavlov cu tînărul său colaborator și discipol Snarski și 
lupta lui Pavlov împotriva vocabularului psihologic și a 
interpretărilor „subiective“. Cuvintarea sa la Congresul 
internaţional de medicină de la Madrid, în 1903, pune cu 
toată acuitatea ei, problema realităţii „interne“, „subiec- 
tive“, „psihice“ și a abordării științifice a acestui do- 
meniu, 

Nașterea doctrinei reflexelor condiţionate introduce 
un nou act în drama psihologiei, act care nu s-a încheiat 
nici după șase decenii, la data consfătuirii filosofilor, 
fiziologilor și psihologilor sovietici de la Moscova 
din 1962. 

Prologul acestui act dramatic îl constituie comunica- 
rea ținută la Societatea medicilor ruși, în octombrie 1897, 
de d-rul Wulfsohn Despre participarea momentului psihic 
în activitatea glandelor salivare. În această comunicare, 
completată mai tîrziu, în martie 1898, cu o a doua și cu 
o disertaţie (1898), dr. Wulfsohn, făcînd constatarea că 
salivaţia animalului variază în natura ei, în funcţie de 
natura alimentului, ajunge la concluzia că „o parte esen- 
țială din efectuarea acestei adaptări revine psihicului“ 

(cf. 77, p. 18). Psihicul, deci, ar fi factorul care determină 
alegerea între substanţele acceptabile și acelea de 
respins. 

Contradicţia devine mai ascuţită în 1901, cu ocazia 
disertaţiei d-rului A. T. Snarski, care se ocupă de me- 
canismele „psihice“ ale secreției salivare la cîini, con- 
tinuînd astfel linia de interpretare iniţiată de Wulfsohn. 
Snarski constată existența psihică atît în formarea 
asociaţiilor, cu ocazia actului de alimentaţie, cît și — 
datorită asociaţiilor — în actul de „recunoaștere“ a sub- 
stanţelor alimentare respective. Acum izbucnește disputa 
istorică intre Pavlov și Snarski, denumită, cu drept cu- 
vînt, de Maiorov, ca dispută între fiziolog și psiholog 
(cf. 99, p. 19), încheiată prin părăsirea de către tînărul 
doctor a „capitalei reflexelor condiționate“ (1902). 

„Doctorul Snarski — după părerea dr. Vlad Voicu- 
lescu și dr. Mircea Steriade — a dobîndit o tristă celebri- 
tate în istoria fiziologiei prin gestul său de a trînti ușa 
maestrului, în momentul cînd acesta, părăsind domeniul 
digestiei, s-a îndreptat cu „grosolănia” metodelor fizio- 
logice spre „fineţea“ lumii spirituale“ (170, p. 130). După 
părerea noastră, procesul Pavlov-Snarski se cere revizuit, 
iar memoria tinărului doctor — reabilitată. Este adevărat 
că poziţia fiziologică, „obiectivă“ a marelui om de știință 
s-a dovedit excepţional de fecundă şi atitudinea sa faţă 
de colaboratorul său a fost justificată și utilă prin con- 
secinţele ei apropiate. Dar aceasta nu înseamnă că reacţia 
lui Snarski este de condamnat, chiar dacă argumentele 
invocate de el nu pot fi azi admise. 

Prin metoda fiziologică, Pavlov a smuls de la natură 
tot ce s-a putut, în condiţiile date, dar nici el, nici elevii 
săi, n-au putut elimina acel factor intrus, nou și greu de 
sesizat, care l-a făcut pe Pavlov să vorbească la început 
despre „reflexe psihice“. Cu intuiţia sa excepţională, Pav- 
lov și-a dat seama că este vorba despre ceva cu totul 
nou, că reacţia de salivaţie a cîinelui, la vederea hranei, 
sau la pașii laborantului, care aducea hrana „subiecţilor“ 
de experiment din laborator, reprezintă ceva cu totul nou 
și deosebit, în comparaţie cu secreția gastrică sau sali- 
vară la contactul cu alimentul. Ce legătură nervoasă, or- 
ganică şi materială, poate exista între zgomotul pașşilor 

laborantului și reacţia glandulară a cîinelui ? Pavlov- 
psihologul a întrevăzut ceea ce Pavlov-fiziologul a refu- 
zat să recunoască. „Princeps physiologorum mundi“ -se 
afla în faţa unui nou fenomen, nedespărţit de legile şi 
mecanismele fiziologice, dar nu mai puţin nou, prin acel 
supliment de complexitate și variabilitate, ireductibil la 
schemele fiziologice cunoscute atunci. 


Lupta dusă de Pavlov împotriva „animismului“ din 
jurul lui avea și o faţă internă. După cum observă Jugov, 
Pavlov ducea „războiul spiritual“ și cu un „dușman in- 
tern“, cu sine însuși (cf. 77, p. 51). 


Cum a rezolvat Pavlov problema „reflexului psihic“ 2 
Întîi prin eliminarea cuvîntului „psihic“ şi menţinerea no- 
țiunii și termenului de reflex. Totuși caracterul nou al 
acestui reflex trebuia explicat. Era clar că aceste reflexe 
noi introduc o nouă variabilă, deosebită, care înseamnă 
experiență individuală. Ce semnificaţie are asemenea 
experienţă ? Ea înseamnă, întîi, folosirea unui trecut in- 
dividual și pregătirea, prin anticipare, a unei acţiuni vii- 
toare. Este vorba de o nouă relație, din care rezultă o 
nouă semniiicație a stimulului. Cum explică Pavlov 
această nouă complicaţie ? 


„Secreţia psihică — spune Pavlov, după relatarea lui 
Jugov — este, și ea, incontestabil, un reflex, care este 
desigur condus de anumite legi. Și nu înţeleg de ce să 
nu concepem această secreție ca fiind un reflex, care se 
produce în urma unei excitaţii vizuale sau auditive ? Şi 
o dată stabilit acest fapt, am redus un fenomen nou 
la cunoștințe pe care le avem de multi“ (cf. 77, p. 55). 

Schematizind — fără a simplifica — lucrurile, am 
putea spune că explicaţia reprezintă în fond o reducere 
a fenomenului complex, psihic, la unul mai simplu, fizio- 
logic, şi anume: reflexul devine „dobîndit“, relaţia se 
transformă în „legătură temporară“ („conexiune ner- 
voasă“ sau „asociaţie“), folosirea trecutului are sensul de 
reflex „vestigial“ (identic cu „engrama“ mecaniștilor), 
semnul se reduce la „excitant condiţional“, iar antici- 
parea nu este altceva decît angajarea, pe un drum deja 
bătătorit; totul integrat în noţiunea de adaptare (mai 
suplă) la condiţiile schimbătoare ale mediului. 

Trebuie să recunoaștem că, în adevăr, sensul psi- 
hologic — cel puţin în aparență — este expulzat din 
această explicaţie ; fantomele subiectivităţii nu-l mai su- 
pără pe corifeul fiziologiei ruse; Snarski-„flecarul“ (cf. 
Jugov) „a plecat trîntind ușa maestrului“. Totuși, psihi- 
cul revine mereu, realitatea subiectivă nu cedează, nu 
părăsește scena problematicii, fiindcă este o realitate. 

Recunoașterea de către Pavlov a „lumii interne“ re- 
prezintă, desigur, o concesie importantă, dar ea rămine 
formală; pentru această lume nu s-a creat loc în labo- 
ratorul lui Pavlov, nici vocabular adecvat, nici metode 
speciale. Iată de ce procesul Pavlov-Snarski nu s-a ter- 
minat; episodul dramatic al conflictului dintre fiziolo- 
gie şi psihologie a continuat cu aceeași vehemenţă, cu 
personaje noi. Conferinţa consacrată problemelor filoso- 
fice ale fiziologiei activităţii nervoase superioare și psi- 
hologie, din mai 1962, de la Moscova, a avut ca scop 
incheierea dramei, rezolvarea contradicţiei. Aceste dez- 
bateri au servit pentru a pune şi mai mult în lumină ceea 
ce nu este psihologie, pregătind și curăţind astfel terenul 
peniru înţelegerea mai justă a ceea ce este psihologie. 

Astăzi ne putem da seama că noţiunile de excitație 
și inhibiție — cu toată valoarea lor științifică — nu sînt 
noţiuni psihologice, că înţelesul de reflex condiţionat 
nu poate cuprinde toată complexitatea unui fenomen 
psihic, iar legile dinamicii corticale nu sînt . decît. legi 
fiziologice, avind, deci, un caracter încă prea general şi 
de nivel inferior faţă de legile specific psihologice. „Le- 
gătura temporară“, „conexiunea nervoasă“, „asociaţia“ 
ne ajută la înţelegerea fenomenului psihic, dar nici una 
din nuanțele folosite nu ne poate oferi întreaga explica- 
ție a fenomenului. Toate noţiunile fiziologice elaborate 
bină în prezent în domeniul activităţii nervoase supe- 
rioare sînt necesare psihologiei, fără a fi, însă, suficiente. 
Fără ele știința psihologiei nu-și poate dobîndi solidi- 
tatea necesară, dar numai cu ele psihologia nu poate 
exista. 

Acumularea de noi fapte naște contradicții interne în 
structura înţelesurilor noţiunilor născînde și a schemelor 
explicative, contradicții din care se nasc înţelesuri noi 
cu privire la natura faptelor și fenomenelor respective. 

Așa s-a făcut că psihologia trebuia să se despartă, „la 
un moment dat, de fizică şi fiziologie din care s-a năs- 
cut, constituindu-se într-o disciplină aparte. Rezistînd 
schemelor explicative fizicaliste şi fiziologiste, faptele 
psihice se constituie în categorii aparte, cu legi spe- 
cifice. î 
Fechner, Wundt și toată pleiada de fiziologi din Ger- 
mania, cu Cabanis, Ribot și școala franceză de psihiatri 
și clinicieni, James, Minsterberg, Cattell și alţii din S.U.A, 
Galton, Myers, Spearman, din psihologia engleză, n-au 
fost decît reprezentanţi ai acestui proces nou și deose- 
bit, de transformare calitativă a psihologiei existente 
într-o psihologie conștientă de obiectul său, ca știință 
nouă și independentă. Psihologia devine o realitate so- 
cială obiectivă, conștientă de sine, pe un plan științific, 
reflexiv. 

Unei existenţe fără nume, în serviciul unor interese 
practice, îi succede alta, cu caracier teoretic speculativ, 
însoţită de încercări de a face ordine prin descrieri şi 
clasificări ; desprinsă de dogmele speculaţiei metafizice, 
ea se angajează pe calea trasată în mare măsură de 
graniţele științelor deja constituite și de rezistenţele 
opuse încercărilor acestor discipline de a explica feno- 
menele psihice în mod integral prin aplicarea schemelor 
naturaliste, mecaniciste sau fiziologiste, deja constituite. 
Psihologia s-a născut ca știință în momentul cînd i s-au 
cerut actele de identitate, scrisorile de acreditare, cînd s-a 
pus problema psihologiei ca știință. Psihologia se naște în 
momentul cînd s-a făurit teoria psihologiei, care se trans- 
formă necontenit, prin analiza riguroasă a obiectului, me- 
todelor şi legilor ei. | 

Această nouă conștiință, superioară și explicită, psiho- 
logia o dobîndește atit prin integrarea obiectului său în- 
tr-o concepţie filosofică superioară și consecvent mate- 
rialistă, cît şi prin act de disciplină științifică, riguroasă. 
Ridicată pe această nouă treaptă de conștiință științifică, 
psihologia va rezolva, într-un chip deosebit și dialec- 
tic, contradicţiile existente, dobîndind astfel calităţi noi 
și superioare de cunoaștere și cucerind metode mai 
eficace de acţiune. 

Dar, ridicarea psihologiei pe această treaptă nouă, 
reflexivă și experimentală, posibilă prin prisma unei me- 
tapsihologii, adică a teoriei despre știința psihologiei, nu 
exclude existența simultană a etajelor și formelor infe- 
rioare: populară, literară, mitologică, metafizică etc. 
Acestea sînt menite să satisfacă nu numai trebuinţele 
omului de știinţă-psiholog, ci și interesele psihologice 
ale acelor oameni, care nu cunosc încă rigorile şi bucu- 
riile unei discipline științifice, care nu s-au ridicat încă 
— folosind clasificaţia lui Pierre Janet — la stadiul su- 
perior al „conduitelor experimentale“. 

Existenţa diferitelor trepte de conștiință psihologică, 
de înţelegere și exprimare a fenomenelor psihice, ne obli- 
gă să facem citeva precizări. Nu ne este îngăduit să 
comitem eroarea de a confunda planul artistic cu cel 
științific. O literatură psihologică este în primul rînd 
artă. În faţa operei literare nu putem avea atitudinea 
acelui matematician care, după audiţia unei piese muzi- 
cale a pus întrebarea: „dar ce demonstrează aceasta ?" 
În faţa operei lui Shakespeare, Stendhal, Balzac, Flaubert, 
Dostoievski, Tolstoi, Proust sau a unui alt mare scriitor, 
putem avea, ca psihologi satisfacţii deosebite, care să nu 
împiedice însă pe cele estetice; totul depinde de atitu- 
dine, de cadrul de referinţe în care situăm opera respec- 
iivă. Creaţia populară sau literatura „cultă“ nu au ca 
singură funcţie explorarea și conştientizarea psihicului ; 
componenta psihologică, însă, a complexelor spirituale, 
analizate aici, ajută la făurirea conştiinţei de sine și de 
alţii și, în felul acesta, la înţelegerea specific psihologică, 
la formarea psihologiei ca știință, fenomen la care de alt- 
fel își aduc contribuţia și alte științe așa cum am văzut 
mai sus. 


III. 2.7. UNDE SE SITUEAZĂ FENOMENELE PSIHICE ? 


Istoria cunoașterii creierului reprezintă un șir lung de 
etape, de contradicții variate, care s-au succedat prin re- 
luarea, în cea mai mare parte, a acelorași teme, dar în 
contexte deosebite, ridicînd înţelegerea structurii și me- 
canismelor cerebrale pe o treaptă mereu superioară. Suc- 

cesiunea acestor crize și contradicții, din neurologie, nu 
numai că nu este străină de destinul psihologiei, dar mai 
mult decît atît : este strîns legată de dezvoltarea cunoaș- 
terii psihologice, dată fiind interdependenţa lor organică ; 
aprofundarea cunoașterii creierului favoriza precizarea 
funcţiei psihice a acestui organ și invers: înţelegerea 
naturii psihicului câștiga din observaţii clinice, anatomo- 
patologice și din experimente asupra creierului. De aceea, 
se poate afirma fără exagerare că, cel puţin începutul 
istoriei, al „biografiei“ creierului, reprezenta o reflectare 
a istoriei psihologiei, a dezvoltării noţiunilor psihologice, 

Ne oprim asupra celei mai importante probleme din 
istoria acestui organ, creierul, care a creat și dirijat atî- 
tea alte „organe“ în istoria dezvoltării omului, printre 
care și instrumentul de explorare a propriei sale acti- 
vităţi ; este problema funcţiei acestui organ și anume a 
legăturilor dintre funcţiile psihice şi cele cerebrale, a 
localizărilor cerebrale şi, totodată, a deosebirilor şi legă- 
turilor dintre morfologia și fiziologia creierului, pe de o 
parte, și fenomenele psihice, pe de altă parte. 

Este greu de redat schematic și, în același timp, adec- 
vai istoria luptei dintre cele două tendinţe psihoneuro- 
logice antagoniste: localizaţionism și antilocalizaţio- 
nism; opoziţia nu se prezintă ca o succesiune, adesea 
reluată, a acestor extreme, ca o alternare a lor dialectică, 
ci și ca proces de geneză și dezvoltare aproape concomi- 
tentă şi interdependentă a tezei cu antiteza ei. Ceea ce 
ne interesează, aici, este îndeosebi faptul că aprofundarea 
cunoaşterii funcţiunilor creierului, necesitatea precizării 
termenului fiziologic determină, în mod necesar, activarea 
procesului de analiză a corelatului său psihologic. Privită 
din acest punct de vedere, îndelungata și dramatica des- 
fășurare a luptei, în sînul fiziologiei, dintre localizaţio- 
nism și antilocalizaționism, a avut efect și asupra consti- 
tuirii psihologiei, asupra delimitării obiectului acesteia, 
asupra formării sale. 

Cît timp psihologia era dominată de clasificaţia aris- 
totelică (suflet vegetativ, sensibil și raţional), sau se li- 
mita la un număr redus de funcţii sau facultăţi, ca fante- 
zia, gîndirea și memoria, era natural ca, la un moment 
dat, să li se caute acestor facultăţi substratul material 

corespunzător din creier. Primele re 
rea medicală greacă veche situează acesie facultăţi psi- 
hice în trei ventriculi cerebrali. Această concepţie a loca- 
lizării iuncţiilor psihice a dominat Ştiinţa medicală timp 
de aproape un mileniu și jumătate. Teoria „Ventriculară“ 
a localizărilor coexista cu „doctrina cardiacă“, pe care 
Larguier des Bancels o numește „populară“, în timp ce 
„doctrina cerebrală este o doctrină savantă”“ (91, p. 43). 

Ca prim giînditor grec, care recunoaște adevărata 
semnificaţie a creierului, formulînd mai precis problema 
localizărilor, este citat Alcmeon din Crotona (secoiul VI 
î.e.n.). ] se atribuie „cinstea primelor direcţii“ (ibilem), Se 
poaie totuși afirma că, încă pînă în secolul al XiX-lea, 
domina ideea unui „suflet“ puţin diferențiat, ceea ce se 
reflecta și în căutarea unui singur „organ cerebral“ pen- 
tru procesele psihice, a unui „sensorium comun“ (Hal- 
ler, 1769). În acelaşi timp, „psihologia facultăţilor“, care 
substanţializa și ipostazia funcţiile psihice, deosebea în 
creier centrul cortical corespunzător memoriei de altele, 
aflate — unul — în substanța albă, sediul imaginaţiei și 
judecății, altul — în regiunile bazale ale creierului, sediul 
apercepției şi voinţei (Maier 1779). 

Psihologia facultăţilor s-a reflectat în modul cel mai 
pregnant în concepţia lui Gall (1757—1828), care pri- 
veşie creierul ca „organ al spiritului“ și deschide era 
localizărilor cerebrale. Pe harta creierului, alcătuit din 
27 de organe (8 — specific umane), hartă publicată de 
Gall, figurează localizate, alături de funcţii simple (me- 
morie auditivă, orientare în timp şi spaţiu), trăsături, ca 
„sociabilitatea“, „curajul“, „ambiția“, sentimente, ca „iu- 
birea față de părinţi“ sau impulsuri „spre îurt și crimă”. 
Această hartă „de care ne desparte — spune Luria (în 
1962) — un secol și jumătate, poate fi socotită cu drept 
cuvînt ca prima formulare a localizaţionismului îngust“ 
(98, p. 8). Aproape în același timp apar dovezi și inter- 
pretări contrare, care scot în evidenţă plasticitatea și 
substituirea reciprocă a scoarței cerebrale (Flourens, 
1824), care converg spre principiul omogeneităţii creieru- 
lui, ca întreg. 

Este de remarcat că asociaţionismul, dominant în psi- 
hologia secolului al XIX-lea, are ca efect resuscitarea 


prezentări din gindi- 

localizaţionismului. Nu trebuie să uităm că psihologia 
secolului trecut nu era numai asociaționistă, ci, în acelaşi 
timp, analitică, „atomistă“. Pulverizarea psihicului în ele- 
mente şi unificarea acestora, pe baza legilor mecanice ale 


legerea funcţiei cerebrale, ideea dimensiunii verticale. 
Analizînd tulburările mișcărilor și ale limbajului ca 
efecte ale leziunilor cerebrale, Jackson constată „feno- 
menul, paradoxal la prima vedere, că leziunea unei anu- 





asociaţiei, constituie trăsătura dominantă a psihologiei mite zone limitate a creierului nu duce niciodată la eli- 
secolului al XIX-lea. Acest elementarism s-a reflectat minarea totală a funcţiei“ (98, p. 16). Bolnavul nu poate 
din plin pe harta creierului. executa voluntar o acţiune, dar o poate efectua involun- 
Celulele cerebrale s-au transformat în depozitare ale tar. Ceea ce devine imposibil la un anumit nivel, se poate 
impresiilor senzoriale; cuvîntul, descompus în element săvirşi la un alt nivel. Răspunsul unui bolnav, relatat de 
motor, sonor şi vizual, se reflectă în tot atiţia centri cere- un neurolog, este elocvent: „Nu, domnule doctor, îmi 
brali. În curs de două decenii, ce au urmati după desco- este cu neputinţă să spun „nu“ |!“ 
peririle lui Broca și Wernicke, au fost descriși : centrul Ceea ce nu poate efectua, la un moment dat, un sis- 
„memoriei vizuale“, al „scrisului“, al „noţiunilor' sau tem cu funcţie superioară este trecut în sarcina unui 
„ideaţiei“ şi legăturile lor (98, p. 11). Localizaţionismul etaj inferior, cu o funcţie mai simplă. Este interesant de 
a primit un sprijin serios și din partea fiziologiei celulare observat că cercetările recente au scos în evidenţă unele 
a lui Virchow. dovezi în sprijinul „echivalenţei“ nervoase. Astfel, for- 
Este de subliniat faptul că adepţii localizaţionismu- marea reacțiilor condiţionate, vegetative și somatice, se 
lui nu se limitau numai la aflarea centrilor unor funcţii efectuează la nivelul scoarței. Atunci, însă, cind scoarţa 
simple, senzoriale sau motorii, ci ei apărau și existenţa este narcotizată, funcţia de închidere a circuitelor ner- 
localizării precise a unor funcţii psihice complexe, ca voase în reflexele condiţionate trece asupra subscoarţei. 
„cititul“, „calculul“, „acţiunea voluntară“, indicînd chiar „Scoarța şi subscoarţa se pot înlocui astfel una pe cea- 
și un „centru al Eului“. Asemenea exagerări au întărit laltă : ele sînt echivalente, dar nu în același timp. Cînd 
poziţiile antilocalizaţionismului. Cu cît psihologii de- lucrează o regiune, alta nu este activă“ (106, p. 326). 
monstrau mai convingător complexitatea unor acte, cum Trebuie să recunoaștem că atît localizaţionismul, cât 
sînt cele de gîndire sau voinţă, sau deosebirile dinire ele și concepția opusă lui, se bazau pe un anumit înţeles de 
și cele elemeniare (senzaţia, reflexul), cu atit mai greu le funcție, ca activitate strict legată de un anumit organ, 
venea fiziologilor să găsească „centri“ cerebrali pentru aşa cum secreția bilei este funcţia celulelor ficatului, sau 
asemenea funcţii. Se conturează astfel o altă formulă, insulina — a pancreasului. Pornind de la acest înţeles, 
opusă, antilocalizaţionistă. Este prea cunoscuiă poziția contradicția se desfășoară numai pe plan spaţial şi canti- 
lui K. S. Lashley, reprezentant al acestei concepţii, spre tativ ; complexitatea se situează pe planul unei gradaţii 
a insista asupra ei. El susţinea că tulburările psihice se cantitative. Dimensiunea verticalităţii introduce înţele- 
află în dependenţă directă de masa creierului lezat sau sul calitativ, de ierarhie : complexitatea fenomenului ne 
extirpat și nu de locul leziunii. Ideea echipotenţialității obligă să recunoaștem, totodată, și o nouă calitate a lui, 
zonelor cerebrale se impune cu vigoare. Este necesar de inexplicabilă, pe plan fiziologic, numai prin participarea 
semnalat că afirmarea acestei idei este alimentată unui număr mai mare de celule, sau zone nervoase. Or, 
— şi poate chiar generată — de reacţia şcolii psihologice ideea fundamentală a noii școli a fost tocmai aceasta: 
gestaltiste împotriva elementarismului și asociaționismu- un fenomen psihic nu se explică numai prin natura și nu- 
lui psihologic. mărul elementelor pe care-l conţine, ci mai ales prin re- 
Un merit deosebit, în procesul de rezolvare a con- laţiile dintre acestea, prin constelația sau configuraţia 
tradicţiilor, în problema localizărilor, îl are neurologul lor. Accentuarea aspectului calitativ și relaţional în ex- 
englez Hughlings Jackson, care introduce, în înţe- „__Plicaţia fenomenelor psihice superioare reprezintă și 

calea de rezolvare a contradicţiei dintre localizaționism 
şi antilocalizaţionism, calea care a impus un nou înţele 


al noţiunii de funcţie. Se știe că Pavlov, deja, se opunea 
ambelor poziţii, venind cu soluţia unei sinteze, menite 
să rezolve contradicţia prin ideea localizării dinamice. a 


funcţiilor psihice. 

Astăzi, funcţia, în înţeles „topologic“ și nu „metric“, 
după cum observă Luria, este definită ca „un sistem 
funcţional, dirijat spre îndeplinirea unor sarcini biolo- 
gice cunoscute și asigurat de întregul complex de acte 
legate reciproc, care, în final, duce la obținerea efectului 
biologic corespunzător“ (98, p. 22). Acest nou înţeles de 
funcţie explică proprietatea fundamentală a organismu- 
lui, autoreglarea, precum și proprietatea esenţială 
a sistemului nervos — plasticitatea : același efect poate 
fi obţinut prin mijloace diferite şi explicat în mod dife- 
rit. „Acest punct de vedere — dinamic — spun V. Voi- 
culescu și M. Steriade — explică de ce una şi aceeași 
tulburare poate să apară datorită unor leziuni în zone 
diferite, dar care afectează bunul mers al aceluiași cir- 
cuit complex“ (170, p. 165). 

Pe primul plan apare importanţa relațiilor spațiale, 
între verigile sistemului, și a relațiilor temporale, în 
succesiunea acţiunilor acestora. Doi factori trebuie luaţi 
în consideraţie în interpretarea semniticaţiei unui ele- 
ment nervos : situarea lui spaţială — orizontală și verti- 
cală — în configuraţia întregului, în ansamblul actului 
sau în sistemul respectiv, precum și situarea lui tempo- 
rală în ciclul actului dat; semnificaţia actului depinde, 
în aceeași măsură, de locul ocupat al elementului dat, cit 
şi de momentul acţiunii, faţă de cel anterior și cel ur- 
mător. Acești noi parametri ai explicaţiei ridică fiziolo- 
gia și psihologia pe o treaptă superioară a spiralei dia- 
lectice, a unei psihofiziologii dinamice, în care accentul 
cade pe relaţia individ-mediu și — pe plan intraindivi- 


dual — pe aceea a elementelor între ele. 
Nu ne ocupăm aici de importanța — teoretică și prac- 
tică — a acestei noi orientări dialectice a neurologiei; 


ne interesează aici numai paralelismul sau coincidenţa 
perfectă între noua orientare fiziologică și cea psiholo- 
gică : trecerea de la poziția morfologistă, substanţialistă, 

spre una funcţională, dinamică și relaţională. Această 
„coincidenţă“ nu se explică decît prin stimularea reci- 
procă, mutuală, a cercetărilor fiziologice cu cele psiho- 
logice, în efortul lor comun de a rezolva contradicţiile 
ridicate de acumularea și confruntarea faptelor clinice și 
experimentale, fiziologice și psihologice, în cadrul unei 
viziuni noi a raporturilor dintre simplu și complex. Con- 
statăm apariţia, pe scena fiziologiei, dar într-o formă 
implicită, a categoriilor : calitate și relație. Astfel se pot 
explica și însușirile funcţiilor psihice superioare : sociale 
prin originea lor, mijlocite prin structură și conştiente, 
voluntare, prin modul lor de funcţionare. 

Este, însă, deosebit de nou și interesant faptul că 
această noţiune de sistem dinamic funcţional dobîndește, 
la om, o nouă amprentă, socială şi istorică; ea ne pune 
în faţa unui paradox: organ nervos, de natură socială! 
Sistem fiziologic cu funcţie psihică! „Deși ele repre- 
zintă — spune Leontiev — sisteme care constau din 
elemente fiziologice, intrînd în legături unele cu altele, 
și apar ca produse ale creierului, cu toate acestea, parti- 
cularităţile lor funcţionale nu pot fi exprimate prin no- 
țiuni fiziologice“ (94, p. 41). Iată cum același sistem este, 
în același timp, fiziologic și psihologic: fiziologic prin 
elementele sale și psihologic prin configuraţia și funcția 
sa | Atita timp cît mișcările aparatului bucal, de exemplu 
(maxilarele, buzele, limba) participă la actul alimentar, 
ele fac parte din sistemul alimentar simplu; integrate 
fiind, însă, în sistemul superior al expresiei verbale, ele 
îndeplinesc o funcţie mult mai plastică și mai diferențiată. 
De la simpla masticaţie reflexă și automată pînă la pro- 
nunţarea conștientă a cuvintelor avem un lung șir de 
trepte. 


III. 2.8. NATURA FENOMENULUI PSIHIC 


Cum poate fi caracterizat fenomenul psihic astăzi, în 
lumina materialismului dialectic ? 

În definirea fenomenului psihic se subliniază poziţia 
materialistă prin caracterizarea psihicului ca funcţie a 
creierului. Această formulare, însă, singură, riscă să 

antreneze după ea desființarea psihologiei, prin reducerea. 


acesteia la fiziologia creierului, | 

„În stadiul actual de dezvoltare a fiziologiei — spune 
P. S. Kupalov — este prea puţin să se spună despre con- 
ştiinţă că este o funcție a creierului ; de altfel cu acest 
lucru este de acord și Sherrington, care se situează pe 
poziţii dualiste. Trebuie să se stabilească care este 
această funcţie. Or, întîlnim unele afirmaţii din care reiese 
că, deși este o funcţie a creierului, conștiința poate avea 
o existență oarecum independentă, ba chiar poate influ- 
enţa procesele fiziologice. Cea mai grea este întrebarea : 
ce reprezintă stările subiective ca esenţă, ca mecanism 2“ 
(85, p. 81). 

lată o întrebare pusă în zilele noastre de un fiziolog 
materialist, elev al lui Pavlov, om de știință, care con- 
sideră că faptul indubitabil al legăturii indisolubile a 
conștiinței cu creierul nu lămurește încă problema na- 
turii psihicului. 

Se impune completarea definiţiei printr-o caracteri- 
zare care să diferenţieze psihicul de fiziologic, creierul 
de conștiință, și anume, prin determinarea naturii func- 
ţiei cerebrale ca reflectare a realității obiective. 

Este ușor de constatat, în această definiție completată, 
prezența celor două principii filosofice: al monismului 
materialist şi al principiului leninist al reflectării. Se 
pune, însă, o a doua întrebare: dacă acest adaos rezolvă 
problema. Ce înţeles are noţiunea de reflectare 2 

Dificultatea apare din încercarea de a contopi într-o 
singură noţiune înţelesul ontologic, monist (psihic=func- 
ție a creierului) cu cel gnoseologic, dualist (subiectul 
psihic şi obiectul reflectat). Privit din primul punct de 
vedere, psihicul se integrează în noţiunea de materie ca 
formă superioară a acesteia; din al doilea punct de ve- 
dere, el se separă, ca formă ideală, de obiectul său ma- 
terial. Lenin ne atrage în mod clar atenţia asupra ris- 
cului de a greși prin interpretarea imaginii unui obiect 
ca fiind de natură materială. Fenomenul psihic nu posedă 
asemenea natură : senzaţia de amar nu este amară şi nici 
senzaţia de roșu nu este roșie; cu imaginea unei sute de 
taleri, care, după justa observaţie a lui Kant sînt altceva 
decît talerii reali, nu putem cumpăra nimic, 

Conferința din 1962 de la Moscova recunoaşte, în 
mod deschis, că în lumea fiziologilor și psihologilor s-au 
produs divergențe în rezolvarea problemei relaţiilor din- 
tre fiziologic și psihologic, dintre activitatea cerebrală 
și cea psihică. În revistele sovietice din anii trecuţi, la 
rubrica „discuţii“ sînt publicate numeroase studii cu 
caracter polemic, cu privire la problema naturii psihicu- 
lui. Numeroși fiziologi au afirmat că fenomenul psihic 
nu este decit fenomen nervos și a studia psihicul în- 
seamnă a face fiziologie. Cum să interpretăm atunci afir- 
maţia lui Lenin că „și gîndirea și materia sînt „reale“, 
adică există. A afirma însă că gîndirea e materială în- 
seamnă să faci un pas greșit și să confunzi materialismul 
cu idealismul“ (6, p. 237). 

A fost nevoie de dezbateri spre a se ajunge la con- 
cluzia că teza reducerii psihicului la fenomenul nervos nu 
este justă, „Interpretarea conștiinței — spune B. M. Mitin 
— ca formă de mișcare a materiei este tot atit de 
eronată ca și identificarea idealului cu materialul“ (57, 
p. 18). Ca și Rubinstein, în lucrarea Existenţă şi conştiin- 
ță, B. M. Mitin rezolvă problema prin distincţia planului 
gnoseologic de cel naturalist-știinţific. În spiritul filo- 
sofiei lui Lenin, opoziţia dintre materie și gîndire apare, 
în mod net și absolut, numai pe plan gnoseologic, în ra- 
portul subiect-obiect; ea nu apare la fel, însă, pe planul 
naturalist-știinţific, adică ontologic, unde nu se.pune 
problema raportului subiect-obiect. Relaţia dintre psihic 
și fiziologic, creier și conştiinţă, nu poate fi identificată 
cu relaţia subiect-obiect. Dar, aceasta înseamnă că, a 
privi psihicul ca formă de mișcare a materiei, implică a 
te așeza pe un punct de vedere similar cu acela prin care 
se identifică idealul cu materialul. Totuși, numeroși filo- 
sofi, psihologi și fiziologi definesc psihicul ca formă su- 
perioară de mișcare a materiei. 

Ca să cităm numai un exemplu din publicaţiile sovie- 
tice, ne vom referi la lucrarea lui G. G. Gabrielean (1963) 
în care se tratează pe larg cele trei forme fundamentale 
ale mișcării materiei: anorganică, organică și socială, 
Forma de conștiință este un gen de raporturi din clasa 
mișcării sociale. 

Din publicaţiile noastre cităm studiul lui Mircea Ste- 
riade (1961), unde autorul afirmă: „Ceea ce este sigur 
este că nu trebuie să ne ferim de a considera psihicul ca 
o formă de mișcare a materiei, cu toate acuzaţiile aduse 
de unii filosofi care apreciază o asemenea poziţie drept 
eronată, mecanicistă, materialist-vulgară“ (159, p. 928). 
Autorul se sprijină pe un citat din Dialectica naturii a lui 
Engels (cf. p. 91) prin care gîndirea este considerată ca 
o formă de mișcare a materiei. Este interesant de notat, 
totuși, că Mircea Steriade nu reduce activitatea conștiin- 
ței la cea fiziologică, a creierului. El accentuează impor- 
tanța factorului social-istoric în dezvoltarea conștiinței 
(ibidem, p. 924). 

Confuzia apare în mod vădit în modul de a privi ra- 
portul dintre ontologie și gnoseologie. Problema se pune 
dacă deosebirea dintre material şi ideal rezultă din deo- 
sebirile dintre două realități sau dintre două puncte de 
vedere asupra aceleiaşi realităţi ? Unii filosofi aleg prima 
soluție, alţii pe a doua. 

Personal, am susținut teza că deosebiriie dintre fizio- 
logic şi psihic, material și ideal, reprezintă două înţele- 
suri rezultate din integrarea aceluiași obiect în două sis- 
teme de referinţă deosebite. Discutînd raporturile dintre 
temperament și activitatea nervoasă superioară (1957) 
scriam : „Există o tendinţă de a considera aceste două 
noţiuni ca identice. Este vădit că problema ivită pune în 
discuţie relaţiile dintre fiziologie şi psihologie, ca științe. 
Sint oare aceste științe de sine stătătoare, cu obiecte 
diferite de studiu ? Se deosebesc, oare, ele numai în mod 
provizoriu, urmînd ca în viitor psihologia să dispară, asi- 
milată de fiziologie, singura știință obiectivă a omului ? 
Ciocnirile de idei capătă o formă deosebit de dramatică” 
(117, p. 16). Afirm acolo că „fiziologicul și psihicul nu 
pot îi gîndite decît ca o singură realitate ; ele sînt însă 
două, privite din punct de vedere epistemologic sau 
gnoseologic" (ibidem, p. 18). 

Aceeași idee fusese exprimată, mai de mult, sub 
forma planurilor de înţeles, a sistemelor de referinţe, în 
studiul Ce este psihologia ? (1946), sprijinindu-mă pe 
analiza făcută de Lenin (cf. 6 bis, pp. 53—93), unde se 
arată că același obiect poate dobîndi semnificaţii dife- 

rite, în funcţie de punctele de vedere, de sistemele dife- 
rite de referinţe. Se cunoaște exemplul ce i-a servit de 
model lui Lenin. Unul spune că paharul e un cilindru de 
sticlă, altul că este instrument de băut. Paharul are „un 
număr infinit de ... proprietăţi, calităţi, laturi, relaţii și 
«mijlociri» cu tot restul lumii“. El „este un obiect greu, 
care poate fi un instrument pentru aruncat“, ... „poate 
servi ca presse-papiers, ca adăpost pentru un fluture 
prins“, obiect artistic etc. Care este teza lui Lenin? 
„„.. Pâharul nu rămîne neschimbat, și îndeosebi se 
schimbă destinaţia paharului, întrebuinţarea lui, legătura 
lui cu lumea înconjurătoare“ (cf. ibidem pp. 78—79). 

Să-mi fie permisă ilustrarea ideii cu încă un exemplu, 
dat de un psiholog. „Același obiect — spune Pierre Janet 
— poate fi termenul unei mulţimi de operaţii psihologice, 
diferite unele de altele. Luaţi de exemplu, o parte a unei 
fiinţe vii, un muşchi. Acest mușchi poate fi considerat ca 
biftec cînd îl mîncăm; aceasta este o consideraţie parti- 
culară : o determină tendinţe speciale, tendinţa pentru 
alimentaţie, preparare, tendinţa pentru comerţ ; sau poate 
fi privit din punct de vedere anatomic sau fiziologic și 
atunci este un obiect științific. El poate fi considerat din 
punct de vedere al științei fizice și al științei chimice, 
poate fi privit din punct de vedere metafizic al cau- 
zelor finale și al rolului său în mișcare și în viaţă“ 
(75, pp. 26—27). i 

Dacă privim, însă, materia și conștiința ca două rea- 
lități distincte, și nu ca două înţelesuri ale aceleiaşi rea- 
lităţi, ne situăm pe planul ontologic al dualismului. Cum 
se rezolvă contradicţia ? Acceptarea identităţii ontolo- 
gice ne creează dificultatea înţelegerii distincţiei dintre 
psihic și fiziologic, sprijinind reducerea psihicului la 
fiziologic; deosebirea acestor realităţi ne pune în faţa 
cunoscutului impas al dualismului, al insolubilei pro- 
bleme a raportului dintre creier și conștiință. 

Soluţia, cred, devine mai clară, prin introducerea ca- 
tegoriei de relaţie. Vom încerca să lămurim această idee 
printr-un exemplu. După cum nu există raporturi fără 
conţinut, tot așa nu există psihic fără materie, conștiință 
fără creier, fără celule nervoase. Aceleași celule ner- 
voase, însă, fiind puse în raporturi diferite — spaţiale şi 

temporale — cu alte celule ne dau structuri cu funcţi 


diferite. Problema raportului dintre material și ideal se 


angajează, după părerea noastră, în aceeași contradicţie 


în care s-a precipitat, pe plan neurologic, problema loca- 
lizărilor cerebrale, sau, în fizică, teoria luminii, prin cele 


două soluţii: corpusculară și ondulatorie. Natura unui 
obiect sau fenomen nu trebuie căutată exclusiv în sub- 
stanța acestuia, ruptă de relaţiile acelui obiect cu alte 
obiecte sau fenomene. Nu trebuie să uităm că noile cali- 
tăți ale obiectelor nu constau numai în noi proprietăţi 
substanţiale, ci rezultă din noi relaţii ale obiectelor, din 
noi constelații sau configurații ale lor cu alte obiecte. O 
nouă calitate nu implică în mod necesar o transformare 
substanţială și ontică a obiectului, ci ea rezultă dintr-o 
nouă relaţie a acestuia. Se înţelege, însă, că prin aceste 
noi relaţii natura obiectului se dezvăluie și în același 
timp se modifică. Numărul, ca și felul de relaţii, de cadre 
de referinţe pe care le poate avea un obiect, este limitat 
de natura obiectului. Același pahar poate fi valoare de 
schimb, valoare artistică, instrument de prins fluturi și 
chiar obiect comestibil, dar nu poate deveni idee de pa- 
har, după cum și invers, imaginea unui pahar poate da 
naştere la interpretări și înţelesuri variate, dar chiar 
dacă este luată, într-o halucinație, drept pahar real, ea 
nu poate servi la prins fluturi. 

Revin la un exemplu relatat într-un studiu, cu mulţi 
ani în urmă (cf. 119, p. 205). Am mers cîndva, în împre- 
jurimile unui oraș, pe un drum care prezenta o pantă 
destul de întortocheată și relativ îngustă. Puţină vreme 
după aceea, am fost întrebat de cineva dacă acest drum 
ar putea fi străbătut de o camionetă. Spre marea mea 
surprindere, am constatat că nu pot răspunde imediat, cu 
toate că am fost conștient în timpul urcușului și nici 
n-am putut uita, la un interval atît de scurt, drumul par- 
curs. Care este explicaţia ezitării, a întirzierii răspun- 
sului ? Pentru mine, atunci, drumul pe care am mers era 
un drum de pieton şi nu mi-a rămas decît amintirea 
acestui drum. Cînd am fost întrebat dacă „același“ drum 
era practicabil pentru o mașină, n-am putut furniza 
dintr-o dată sensul unui drum carosabil. Trebuia să fac 
un efort de evocare a imaginii neutre (sau a celei cu 

semnificația deja constituită) pentru a o structura în 
semnificația cerută. Pentru aceasta, aveam nevoie să 
evoc cu mai multă fidelitate o mulțime de detalii, pînă 
atunci mai puţin semnificative: unghiurile cotiturilor, 
înclinația pantei, lăţimea drumului etc., toate raportate 
la mărimea mașinii, la puterea motorului și altele. Se în- 
țelege de la sine că toate aceste noi relaţii reflectau, în 
mare măsură, realităţi de natură socială, relaţii care im- 
plicau existenţa unei mașini, a unui confort, a unor de- 
prinderi, riscuri etc. Asemenea înțeles de drum nu 
exista pe vremea diligenţelor, dar el nu poate exista nici 
fără un drum material, ca realitate fizică, geografică. 
Numai din relaţiile dintre proprietăţile obiective ale 
acestei realităţi materiale cu realităţile de ordin tehnico- 
social și psihologic, cu un anumit sistem de referințe, s-a 
creat înţelesul cerut, particular, concret, de drum caro- 
sabil, înţeles care diferă de la o conștiință la alta, în 
funcţie de experienţa individului. 

Este foarte probabil că procesul de formare a înţele- 
surilor străbate mai multe trepte sau „modele“ interioare, 
care reflectă „originalul“ exterior. Este posibil ca datele 
reprezentative, pe care noi le interpretăm ca date ale 
memoriei „mecanice“, să constituie modele de grad infe- 
Tior, ca „materie primă“ care servește de material de 
prelucrare pentru modele variate și mai subtile, de ordin 
superior. Tot atît de legitimă este ipoteza că așa-numitul 
„reflex de orientare“ reprezintă actul de înregistrare, 
încă „cvasimecanică“ a unui stimul, un preambul al iden- 
tificării lui, adică al transformării lui într-un înţeles mai 
precis, al integrării lui într-un sistem de referinţe al indi- 
vidului, 

Fr. Brentano face o distincţie subtilă cînd afirmă că 
un obiect poate fi dat în conştiinţă „dublu“ : reprezentat, 
apoi afirmat ori negat, acceptat ori respins (cf. 30, p. 35). 
Trebuie, însă, să facem distincţie între atitudinea sau 
judecata asupra obiectului imaginii, și judecata asupra 
imaginii, ca atare. Este clar că nici natura fenomenului 
„ideal“ nu este uniformă, ci diferă de la o treaptă la alta ; 
treptele psihicului sînt și trepte ale fenomenului ideal. 
Dar rezolvarea acestei probleme se află încă în faza em- 
brionară, în curs de elucidare. 

A privi paharul ca sistem funcţional și calitatea de 
psihic ca rezultat al unui anumit cadru de referinţe, ca 
o relaţie sau un sistem de relaţii, nu înseamnă a renunţa 
la calitatea lui materială, fiindcă nu există relaţii fără 
termeni, 

Raporturile, însă, sînt acelea care creează noi calităţi 
şi noi însușiri psihice. Ideea aceasta apare în mod evi- 
dent din rezolvarea contradicţiei în problema localiză- 
rilor, Aceeași idee se impune și din analiza pur psiholo- 
gică și genetică a naturii psihicului. 

Ideea de relație, legată de noţiunea de „act“ şi „in- 
tenţionalitate“, ca notă specifică a fenomenului psihic, a 
apărut în psihologie sub formă pregnantă pentru prima 
oară în opera lui Franz Brentano, Psihologia din punct de 
veder empiric (1874). Acest psiholog, de formaţie mai 
ales filosofică, a vrut să pună bazele unei psihologii 
„empirice“, opuse celei experimentale și fiziologiste. 
„Ceea ce caracterizează orice fenomen psihic — spune 
Brentano — este ceea ce scolasticii din evul mediu au 
numit prezenţa intențională (sau încă mintală) și ceea ce 
noi am putea numi, folosind expresiile care nu exclud 
orice echivoc verbal — raport la un conținut, direcție 
spre un obiect (fără ca prin aceasta să trebuiască a se 
înţelege o realitate) sau obiectivitate imanentă (s.n.). 
Orice fenomen psihic conţine, în sine, ceva cu titlu de 
obiect, dar fiecare îl conţine în felul său. În reprezen- 
tare, este reprezentat ceva, în judecată ceva este admis 
sau respins, în iubire ceva este iubit, în ură ceva este 


urît, în dorinţă ceva este dorit şi așa mai departe. Această: 


prezenţă intenţională aparține exclusiv fenomenelor psi- 
hice. Nici un fenomen fizic nu prezintă ceva asemănă- 
tor. Noi putem, deci, defini fenomenele psihice spunînd 
că ele sînt fenomene care conţin în sine intenţional un 
obiect“ (apud, 90, p. 58). Fenomenele psihice, deci, repre- 
zintă (în sensul că reflectă) o realitate străină, şi speci- 
ficul lor constă în relația cu această realitate. Aceeaşi 
idee stă și la baza clasificaţiei fenomenelor psihice, tra- 
tată într-o altă lucrare, apărută cu 37 de ani (1911) după 
prima lui operă: 

Am redat acest amplu citat nu numai din motivul că 
poziţia lui Brentano marchează o importantă orientare 

spre specificul fenomenului psihic, ci și pentru faptul că 
această poziţie reprezintă un punct de plecare spre feno- 
menologie care, exagerind rolul relaţiei, neglijează im- 
portanţa conţinutului. Doctrina lui Brentano este reacţia 
psihologiei actului, faţă de aceea a conţinutului. 

Am văzut, totuşi, că fiziologia modernă își restructu- 
rează și ea înțelesurile, prin acordarea unei atențţii spo- 
rite noţiunilor de relaţie și sistem dinamic, 

Dacă ne oprim puţin asupra înţelesului de reflex con- 
diţionat, reținem ideea centrală că un stimul indiferent 
devine semnal în momentul cînd se formează o legătură 
temporară între acest stimul şi o activitate a organismu- 
lui. Este clar că o realitate fizică capătă un înţeles îndată 
ce se stabilește o legătură directă între ea şi o trebuinţă 
a organismului. Rubinstein subliniază aceeași idee cînd 
spune că „contiguitatea obiectivă în timp sau spaţiu a 
fenomenului este numai o condiţie externă a memorării ; 
formarea însăşi a legăturilor și memorarea materialului 
de către subiect presupune — în calitate de condiţie in- 
ternă — importanța acestei legături pentru subiect. Cer- 
cetările lui Pavlov, dezvăluind rolul „întăririi“ în for- 
marea legăturilor, au arătat bine aceasta“ (146, p. 11). 
Un stimul devine fapt psihic în momentul cînd se trans- 
formă în semnal de altceva, cînd excitantul mediază le- 
gătura organismului cu obiectul sau situaţia respectivă. 

Apariția simbolului, a semnului şi a semnalului -pre- 
merge limbajului. Janet situează folosirea semnului în 
stadiul conduitelor sociale, intelectuale, stadiu superior 
celui al reflexelor și percepţiei. „Semnul — spune el — 
chiar cel mai uzual, rămîne totdeauna un obiect intelec- 
tual. El este expresia unei acţiuni psihologice, diferită de 
acțiunile reflexe sau perceptive, el este o acţiune dublă 
care conţine obiectul, gestul care serveşte de semn şi 
obiectul semnificat, și care oscilează între amîndouă”“ 
(74, p. 97). 

Merită semnalat studiul lui Ponomarev consacrat 
problemei idealităţii. Atitudinea autorului, în această 
problemă, prezintă multă asemănare cu a lui Janet. Ana- 
lizînd raportul dintre copie și original, apoi copie și 
model, autorul găsește, cu drept cuvînt, că atît copia cît 
și originalul, privite separat, sînt materiale ; imaginea 

obiectului, însă, devine ideală numai în conştiinţa OMU- 
lui, în momentul cînd, în calitate de obiect de conștiință, 
ea devine o abstracţie care semnifică obiectul, cînd este 
considerată, ca şi portretul, în raport cu originalul, ca 


„model subiectiv de gradul al doilea“ (132, p. 66). Ase- 


menea legături nu apar decît în conștiința omului şi nu- 
mai ele pot fi numite ideale. Deci, este la fel de absurd, 
conchide autorul, ca, atunci cînd facem abstracţie de 
relația gnoseologică, adică de raportul dintre copie Și 
original, să opunem originalului portretul său (amindouă 
fiind realităţi materiale) ca și, situîndu-ne pe plan gno- 
seologic, să identificăm portretul cu originalul (ibidem, 
BT), 
7 pa transpunem limbajul lui Ponomarev în limbajul 
lui Janet, sau al nostru, am spune că faptul de conștiință 
a unei legături (de exemplu, de asemănare) între semn, 
simbol, pe de o parte și obiectul respectiv, pe de altă 
parte, este un fapt ideal, o abstracţie, act intelectual, dar 
termenii care fac parte din această legătură, priviți se- 
parat, rămîn realități materiale. | 
Rămîn, însă, numeroase probleme deschise. Este im- 


portant, de exemplu, de stabilit note comune tuturor sia- 


diilor de dezvoltare psihică, adică de precizat ceea ce 


este comun oricărui fenomen psihic și ceea ce este dife- 


renţial între psihicul animal şi conștiința umană. Funcţia 
de semnalizare precede, desigur, pe cea a limbajului; 
„semnul“, la rîndul lui, se află pe o treaptă superioară 
percepţiei. Nu ne putem permite aici decît ipoteze, su- 
gestii sumare. _ | 

Așa după cum introducerea dimensiunii verticale re- 
zolvă contradicţiile localizărilor cerebrale, aceeași di- 
mensiune trebuie să intervină în înţelegerea naturii 
psihicului; imaginea de spirală devine indispensabilă. 


Psihicul nu este omogen ; el străbate — filogenetic și on- 


togenetic — mai multe stadii și se prezintă la niveluri di- 
ferite. Ca să luăm extremele : reflexul este un mod simplu 


de reacţie psihică (cînd nu este intern, fiziologic), împo- 


vărat de materialitate ; un raţionament este o structură 
prin excelenţă relaţională, unde legile cauzale cedează 
locul altor forme de determinism, superior, unde ideali- 
tatea se impune pe prim plan. Nu trebuie să uităm că 

viața psihică a omului, pe planul ei superior, este un 
sistem de semne şi simboluri de ordin lingvistic, un sis- 
tem de sisteme cu funcţia de a reprezenta şi semnifica 
lumea reală; aceste sisteme au totuși proprietăţi speci-. 
fice existenţei lor simbolice. Se înţelege de ce efectul a 
100 de taleri reali nu poate fi identic cu efectul imaginii 
acestei sute. De la acţiune la gîndire sînt etape de par- 
curs, şi natura acţiunii nu este identică cu natura sche- 
mei mintale respective, nici cu natura cuvîntului care 
simbolizează acţiunea, chiar dacă schema mintală nu 
este decît un model al acţiunii fizice, iar cuvîntul o tra- 
ducere a actului. 

Pe traiectoria discuţiei iniţiale se ridică problema 
dacă o reacţie necondiționată, imediată, poate fi conside- 
rată ca psihică. Această primă fază, cînd organismul 
reacționează la anumite proprietăţi esenţiale (prin ele 
însele) ale obiectului, este specifică — după Leontiev — 
iritabilității. Apariţia semnalului care, prin el însuși, este 
neutru, adică nu are importanţă pentru organism, avînd 
ca funcție numai medierea, orientarea organismului, în 
raport cu proprietăţile mediului (ce au o semnificaţie 
biologică directă), este specifică sensibilităţii şi poate fi 
considerată ca originea senzaţiei. „Senzaţiile — spune 
Leontiev — fenomene subiective prin natura lor, care 
reflectă cu necesitate însuşirile obiective, pot fi înţelese 
numai dacă admitem că senzaţia apare ca produs al dez- 
voltării legăturilor mediate ale organismului cu mediul“ 
(93, p. 135). lată cum raportului imediat dintre individ şi 
mediu i se suprapun raporturi mediate și mai obiective 
dintre stimuli, obiecte sau situaţii, raporturi care traduc 
legăturile obiective dintre proprietăţile mediului încon- 
jurător. Acesta este stadiul psihicului senzorial elemen- 
tar ; proprietăţi izolate ale mediului se reflectă sub forma 
unor senzații elementare separate. Acestui siadiu — după 
Leontiev — îi urmează altul, perceptiv, de reflectare a 
obiectelor în întregimea lor și al treilea stadiu, al inte. 
lectului, de reflectare a „corelaţiilor obiective ale lucru- 
rilor sub forma de situaţii obiectuale“ (93, p. 188). Aces- 
tor trei stadii, supuse legilor dezvoltării biologice, le 
urmează etapele de dezvoltare psihică umană subordo- 
nate legilor social-istorice, apariţia și dezvoltarea con- 

ştiinţei, cînd se diferenţiază net imaginea obiectului de 


trăirea subiectivă ; semnificația, care constă în sistemul 
relaţiilor şi al interacțiunilor obiective, se desprinde de 
înţelesul subiectiv vital, de atitudinea subiectului faţă 
de obiectul reflectat, conștientizat. 

Reţinem, ca deosebit de importante, ipotezele lui 
Leontiev privind atît originea psihicului, cît şi stadiile 
lui de dezvoltare, precum și distincţia dintre semn și 
semnificaţie. Această concepţie prezintă multă asemă- 
nare cu a lui Pierre Janet, după care primul stadiu psihic, 
inferior, este acela al reflexelor, căruia îi urmează sta- 
diul perceptiv, apoi al conduitelor sociale și intelectuale. 
Stadiilor specifice lumii animale li se suprapun, astfel, 
stadiile propriu-zis umane, legate de limbaj, și pe care 
le generează munca în comun a oamenilor. 

Personal, am accentuat rolul cuvîntului în procesul de 
obiectivare a formelor de reflectare, a cunoștințelor indi- 
vidului în procesul de diferenţiere progresivă a conștiin- 
ţei de subiect-obiect (117 bis). Am arătat caracterul me- 
diator al uneltei care „produce efecte incomensurabile 
prin dezvoltarea relaţiilor dintre ea și obiectul asupra 
căruia se exercită acțiunea omului. Raporturile dintre 
subiect și obiect devin dominate de raporturile dintre 
obiecie și proprietăţi noi, existente în afară și indepen- 
dent de noi. Astfel, relația directă subiect-obiect devine 
tot mai subiectivă și mai afectivă, subordonîndu-se 
progresiv modului obiectiv de relaţii dintre obiecte“ 
(ibidem). | 

În ceea ce privește distincţia importantă dintre înţe- 
les și semnificaţie, introdusă de Leontiev și Zaporojeţ, ea 
nu este cu totul nouă. Max Scheler vorbește de înţelesul 
de valoare, timetic, al sentimentului : „Legătura funcţio- 
nală dintre organism și mediu — spuneam în 1937 — o 
constituie interesele biologice ale organismului; obiec- 
tul există pentru organism întrucît el prezintă pentru 
acesta o valoare biologică de conservare sau perpetuare ; 
el nu poate fi degajat de această legătură trăită şi func- 
țională, chiar dacă situaţiile perceptive se realizează su- 
ficient de distinct pe fondul obscur al afectivității. 
Obiectul apare numai o dată cu schema mintală, o dată 
cu structura intelectuală în care se poate încadra. Sub 

influenţa societăţii, a noilor conduite, ca acelea intelec- 
tual-verbale, solidaritatea funcţională și trăită, între or- 
ganism și mediu, începe să se scindeze și obiectul poate 
fi privit de către subiect la o distanţă și ca ceva străin; 
lumea externă este interpretată și înțeleasă prin interme- 
diul lumii mintale. Situaţia trăită și indiviză „Organism- 
mediu“ se polarizează în semnificaţia mintală a două 
realităţi distincte şi străine, subiect-obiect, eu-noneu, 
Situaţiei indivize și schimbătoare „Organism-mediu“ în- 
cepe să i se suprapună structuri stabile; înţelesul subiec- 
tiv și timetic se subordonează cu încetul, înţelesului re- 
lațional, schematic, simbolic, intelectual“ (118, p. 112). În 
acesi studiu indic originile noţiunii de înțeles timetic, 
referindu-mă la Leibniz, iar printre psihologii contem- 
porani citînd pe Grossart (1931), Sander (1937), Drever 
(1921), Wreschner (1931) și Claparede (1930). 

Deosebirile de nivel semnalate le putem constata și 
în dezvoltarea ontogenetică a limbajului. A. Ombredane 
deosebește cinci funcţii (sau moduri de folosire) ale lim- 
bajului : afectivă, ludică, practică, reprezentativă şi dia- 
lectică. Aceste funcţii sau moduri reprezintă și stadii sau 
niveluri de dezvoltare a omului. Ne limităm aici să men- 
ționăm cîteva caracterizări sumare desprinse din analiza 
lui Ombredane, analiză ce coincide, aproape, cu clasifi- 
carea făcută de unii psihologi sovietici (cf. 134). 
Limbajul afectiv este reacția fiinţei întregi la o. situa- 
ție prezentă. Acest limbaj, ca și cel ludic, sau cel practic, 
are un caracier situativ. Limbajul reprezentativ începe să 
traducă, după expresia lui Gelb şi Goldstein, atitudi- 
nea categorială, adică să exprime, din ce în ce mai fle- 
Xibil, relaţiile dintre obiecte, subordonîndu-și relaţia cu 
caracter afectiv dintre subiect şi situaţie. Limbajul re- 
prezentativ permite vehicularea în timp a experienţei 
umane, detașează subiectul de obiect, îl eliberează de 
constringerea prezentului, diferenţiază imaginea de 
obiectul ei, și „reprezintă mai puţin un obiect nud, decit 
un obieci integrat într-un sistem de categorii“ (112, p. 
194). Nivelul dialectic al limbajului reprezintă combinări 
abstracte, simbolice, desubieciivate și intelectualizate, 
după cum algebra constituie un sistem de simboluri ce 
se suprapun numerelor, acestea din urmă semnificînd 

obiectele. Operaţiile algebrice, ca şi cele logice, se pot 
efectua făcînd abstracţie de conţinutul — devenit indi- 
ferent — al simbolurilor. 

Se înţelege că, aici, după cum observă și Ombredane, 
trebuie evitat riscul de a pierde contactul cu realitatea, 
precum şi acela de a substanţializa simbolul. A uita că 
simbolul semnifică o realitate, precum a atribui semnu- 
lui proprietăţile obiectului semnificat, sînt Scylla și Cha- 
ribda conștiinței umane. Acesta este înţelesul irazei lui 
Ombredane : „limbajul este leagănul și mormîntul meta- 
fizicii“ (ibidem, p. 196). 

Este adevărat că — după cum spune Janet — „noi 
gindim cu mîinile la fel ca și cu creierul nosiru, gindim 
cu stomacul nostru, gîndim cu întregul corp“ dar, într-un 
fel gîndim, cînd reflectăm bunăoară asupra valorii crista- 
lului din care este fabricat paharul din fața noastră și 
altfel cînd, însetaţi, cerem să ni să aducă apă în acest 
pahar și iarăşi, altfel, cînd ne gîndim că apa ar puiea fi 
infectată. Fiecare din aceste idei are rezonanţe şi adin- 
cimi diferite, unele abia ne ating și pot da naştere chiar 
la „jocuri intelectuale“, iar altele ne pot cutremura și 
zgudui pînă în străfunduri. 

În concluzie, psihicul se dezvăluie din relaţii. Sensul, 
fiind primitiv, rezultă din relaţia directă a organismului 
cu mediul; el se îmbogățește progresiv, lărgindu-se și 
obiectivîndu-se în' semnificaţie, prin folosirea de către 
individ a verigilor intermediare între el și realitatea ex- 
ternă. Astfel, relaţiile dintre scop şi mijloace se struciu- 
rează în complexe din ce în ce mai vaste, în cicluri din 
ce în ce mai ample și mai obiective, în sisteme funcţio- 
nale tot mai plastice, de nivel mai înalt. Să nu uităm că 
dezvoltarea psihică se desfășoară nu numai pe plan ori- 
zontal, ci, mai ales, pe cel vertical, pe linia modelării, 
schematizării, simbolizării şi a simplificării crescînde 
care, în același timp, este și a eficienţei sporite. 

Cineva ne-ar putea obiecta, cu drept cuvînt, că înţe- 
legerea psihicului ca relaţie nu reprezintă nota diferen- 
ţială faţă de obiectele lumii materiale ale căror proprie- 
tăţi se manifestă și se obiectivează prin relaţii. În genere, 
fiecare obiect reacţionează conform particularităţii na- 
turii sale și a situaţiei respective. În această privinţă nu 

există nici o deosebire între fenomenele naturii ; omul de 
știință tinde să reducă la minimum atitudinea sa faţă de 
obiectul investigaţiei sale. Depsihologizarea, obiectiva- 
rea naturii fizice se efectuează totuși mult mai lesne de- 
cît a lumii psihice. Modul specific de reacţie a unui 
obieci fizic este mult mai redus decît al omului ; particu- 
laritatea obiectului fizic (reacţia lui conform naturii sale 
proprii) este minimă în comparaţie cu aria reactivităţii 
umane faţă de lumea din afară și faţă de sine. Obiectele 
umane ale psihologiei sînt subiecte. Este vorba de trans- 
formarea sensurilor subiective în semnificaţii obiective. 
Înţelegem facilitatea transpunerii, a proiecției stărilor și 
a structurii cercetătorului (sursă de erori și iluzii) în mo- 
tivaţia conduitei unei persoane. Relaţia psihică conţine 
mai multe variabile; ea este mult mai complexă în com- 
paraţie cu relaţia fizică, chimică sau biologică. Afară de 
particularitățile comune lumii fizice, chimice și biolo- 
gice, conduita psihică mai posedă ceva: conștiința, ra- 
porturile incluse în conduita față de sine şi faţă de alții. 
Am putea spune că în științele omului se efectuează o 
dublă obiectivare, desubiectivare : a cercetătorului în- 
suși şi a obiectului cercetării, obiect care, şi el, este 
subiect. Intenţionalitatea nu mai este univocă, ci dublă 
reciprocă şi reversibilă. ” 

Psihologia își conturează astfel domeniul de cerce- 
tare, domeniu vast ca întindere și variat sub raportul 
nivelului. De aceea și metodele sale se caracterizează 
printr-o varietate deosebită, varietate, însă, care nu pre- 
judiciază unităţii obiectului și celei metodologice a psi- 
hologiei, 


III. 2.9. CUM ESTE POSIBILĂ CUNOAȘTEREA OBIECTIVĂ 
A FENOMENULUI SUBIECIIV ? 


Atit timp cît faptul psihic este considerat ca fiind dat 
numai pentru unul singur, iar un fapt ştiinţific prin defi- 
niţie este dat pentru oricine, urmează concluzia că psiho- 
logia nu este posibilă ca știință. Nu poate exista o știință 
a unui singur individ. Psihologia introspectivă caută 
dezlegarea problemei în raţionamentul prin analogie. 

Trebuie să recunoaștem, însă, că o știință nu se 
poate constitui numai prin metoda analogiei și nici pe 
baza empatiei, a intuiţiei afective, intropatiei etc., fiindcă 
ceea ce am cunoaște n-ar fi decît o proiecţie a propriilor 
noastre trăiri. Trebuie să admitem, însă, că identitatea 
structurilor și a relaţiilor, care definește izomorfismul, 
îndreptățește procesul de extrapolare, prevedere și, deci, 
cunoaşterea obiectivă, pe baza metodei analogice. În 
această privinţă, trebuie deosebit cu grijă actul de pro- 
iecţie subiectivă de metoda logică și obiectivă a ana- 
logiei. 

Criticile nu rezistă în ultima instanţă unui examen 
aprofundat, în lumina filosofiei materialist-dialectice. 

Care este soluţia contradicţiei dintre subiectiv și 
obiectiv ? Cum putem concepe o știință care, fără a ne- 
glija esenţa subiectivă a fenomenului psihic, să îie în 
stare să formuleze adevăruri obiective şi — fără a re- 
nunţa la nota esenţială a obiectivității — să sesizeze în 
același timp caracterul de intimitate subiectivă a indivi- 
dului ? Cum să rezolvăm contradicţia, sub formele ei 
variate : intern-extern, subiectiv-obieciiv, ideal-material, 
psihic-fizic ? 

Am văzut cum psihologia a renunţat întîi la „suflet“, 
ca substanţă reală — deşi fantomatică și diafană, totuși 
exteriorizabilă — cum, adoptind înţelesul de conștiință, 
ca fapt legat numai de o singură persoană, renunţă și la 
acesta, îndreptîndu-se spre un alt fenomen, net exterior, 
dar lipsit, de data aceasta, total de nota subiectivităţii — 
comportamentul. Iată trei acte din drama psihologică, 
dramă care nu a ajuns încă la un „happy-end“, la dezno- 
dămâîntul final și fericit. 

Dacă am aplica aici triada hegeliană, am obţine urmă- 
torul tablou al procesului dialectic: de la noţiunea de 
suflet, care conţine, în mod sincretic, elemente subiective 
şi obiective, se trece la desprinderea conștiinței, ca fe- 
nomen pur subiectiv și intern, apoi la conduită, ca rea- 
litate pur obiectivă și externă. Care este noua sinteză pe 
care s-o putem realiza de pe poziţiile materialismului dia- 
lectic ? Ea nu se poate efectua decît prin transformarea 
calitativă a înţelesurilor inițiale, de subiectiv și obiec- 

tiv, de conștiință și comportare, de intern și extern, psihic 
și fiziologic. 

Soluţia trebuie căutată în teoria leninistă a reflectării, 
piatra fundamentală a psihologiei materialist-dialectice. 
Nu există fenomen psihic, subiectiv, izolat de obiect; 
ceea ce se reflectă este indisolubil legat de faptul sau 
fenomenul reflectat. Lenin a rezolvat în mod pătrunzător 
contradicţia, arătînd că forma unei senzaţii este subiec- 
tivă, iar conţinutul — obiectiv; aşa cum forma nu se 
poate izola de conţinut, tot aşa subiectul nu poate exista 
în afara unității lui dialectice cu obiectivul. 

Ce este însă ferma ? Ne permitem s-o interpretăm ca 
rezuliînd din relația subiectului cu obiectul respectiv. 
Această interpretare ne este îngăduită, dacă analizăm 
mai atent definiţia dată de Lenin ideii : „... Ideea — spune 
el — este raportul dintre subiectivitatea existentă pentru 
ea (=pretins independentă) (= a omului) și obiectivi- 
tatea deosebită (de această idee)“ (7, p. 187). 

Ajungem şi pe această cale la ideea, formulată deja, 
a relaţiilor şi sistemelor dinamice desprinse din analiza 
anterioară a naturii psihicului. 

Rezolvarea contradicţiei devine clară, privită fiind 
de pe un plan superior de înțelegere: nu există nici 
obiectivul „pur“, nici subiectivul „nud“; ambii poli se 
unesc în noţiunea superioară și sintetică, a reflectării. 
Subiectul și obiectul ne apar într-o relaţie activă şi dina- 
mică, relaţie în care, prin acţiunea subiectului, obiectul 
devine din ce în ce mai inteligibil și mai transparent, pînă 
la esenţă, iar subiectul, prin acţiunea asupra lui a obiec- 
tului, este îmbogăţit progresiv dezvăluindu-și progresiv 
esenţa. Se înţelege de ce Lenin situează psihologia prin- 
tre „domeniile cunoașterii din care trebuie să se consti- 
tuie teoria cunoașterii și dialectica“ (7, p. 355). 

Contradicţia subiectiv-obiectiv se rezolvă şi mai ușor 
dacă examinăm problema genetic: la început, subiecti- 
vul nediferenţiat de obiectiv, apoi predominarea unei 
cunoașteri sincretice, fază căreia îi succede cunoaşterea 
obiectivă a subiectivului. 

Este interesant de subliniat faptul că pătrunderea în 
lumea din afară ne ajută la dezvăluirea celei interne, 
după cum diferenţierea și adîncirea aspectului subiectiv 

reprezintă un factor dominant în conturarea unei imagini 
obiective a lumii. 

Demonstrația teoretică a posibilității unei ştiinţe a 
vieţii psihice nu poate avea valoare decît prin verificarea 
practică a enunţurilor. O stare conștientă care nu are 
altă funcţie decît de a însoţi o manifestare sau o expresie 
materială, obiectivă, și a cărei prezenţă nu adaugă nimic, 
nu schimbă nimic din natura sau procesul de desfășurare 
a fenomenului material, acea stare nu este nimic, nu este 
decît — în exprimare filosofică — un epifenomen, ea 
este mai puţin decît o umbră sau o iluzie. O stare emo- 
tivă, înţeleasă ca o simplă oglindire pasivă în conștiință 
a unor stări fiziologice obiective, este nimic; de aceea, 
este firesc ca ea să nu poată constitui un fapt de știință, 
de studiu psihologic. Paradoxul, însă, apare în momentul 
cînd subiectul afirmă că ceea ce scapă observaţiei ex- 
terne este simțit ca realitate indubitabilă; din nou re- 
frenul : cum poate exista ceva dat numai pentru unul 
singur ? Dacă este așa, existenţa faptului este indemon- 
strabilă și nu poate fi nici negată, nici afirmată. Se poate 
oare afirma că animalele trăiesc anumite stări interne a 
căror prezenţă, totuși, ne este imposibil de constatat ? 

Pierre Janet citează un articol al lui Claparede publi- 
cat în „Revue philosophique“ din 1902 (p. 481) în care, la 
întrebarea: „Dacă animalele sînt conștiente ?“ autorul 
răspunde : „Nu ştim nimic și nici n-o putem arăta“. Ar 
însemna atunci că psihologia animală nu există. Omul de 
ştiinţă, totuşi, continuă s-o facă: „o școală întreagă a 
pretins — spune Janet — că face psihologie animală 
fără a vorbi deloc de conștiință. Ciudată idee, care se 
prezintă de o manieră paradoxală și a provocat nu puţină 
indignare. Să suprimi din psihologie faptul declarat ca 
esenţial, faptul primitiv, faptul conștiinței și al gîndirii, și 
să faci, totuși, psihologie; aceasta părea contradictoriu 
și absurd, dar, în evoluţia lucrurilor, absurdul este acela 
care reușește și acești autori aveau curajul de a continua 
cercetările ce păreau absurde“ (75, pp. 9—10). 

Unul din asemena fapte, absurde și contradictorii, de 
exemplu, era afirmarea unor stări pseudoafective. Există 
oare expresii fără trăiri emoţionale subiective sau stări 
emoţionale fără expresii corespunzătoare ? Situaţia nu 

este atit de paradoxală cum pare la prima vedere. Consta- 
tarea unei „expresii“ neafective, a unor manifestări 
„pseudoafective“ conţine în ea, în mod implicit, cheia 
rezolvării. Certitudinea cu privire la existenţa unor ex- 
presii neraţionale, „false“ (pseudoafective), lipsite de con- 
știința emotivă și disociate de trăirile respective, este 
bazată, desigur, pe constatarea unor semne obiective, 
externe, materiale, prin care ele se deosebesc de expresii 
autentice, adică însoţite de stări psihice interne. Înseam- 
nă, deci, că este posibilă stabilirea unor criterii obiective 
ale existenţei sau non-existenţei unei stări subiective, 
conştiente. Starea subiectivă, deci, poate constitui obiect 
de cercetare științifică. Nu este nimic subiectiv care să 
nu fie, sau să nu poată deveni, obiectiv. 


„Nichis ist drinnen, nichts ist draussen, 
Denn was innen ist, isi aussen“ * — spune Goethe. 


Afirmația poetului se confirmă experimental. Baza 
pentru ceea ce poate părea paradoxal — o abordare 
obiectivă a unui fenomen subiectiv — a fost pusă de 
către Loucks în perioada 1934—1938, cînd a introdus pro- 
cedeul electrodului implantat și l-a utilizat la analiza 
bazei nervoase a reflexelor condiţionate (cf. 149, p. 649). 
Dacă stimularea electrică provoacă animalului o stare 


agreabilă, animalul ajungea — prin folosirea tehnicii 
adecvate — să poată repeta şi prelungi starea afectivă 
inițială și, invers, s-o oprească în cazul stării neplăcute. 

Dar — ar putea cineva obiecta — noi presupunem 


ceea ce voim să demonstrăm : de unde știm noi că ani- 
malul simte plăcere sau neplăcere ? Fără a avea nevoie 
de „empatie“, am putea afirma în mod neîndoielnic, că 
menţinerea unui stimul traduce acceptarea lui, adeziunea 
animalului (subiectiv = plăcere), iar îndepărtarea — sta- 
rea de non-concordanţă, de non-adeziune (subiectiv = 
neplăcere). 
lată că fiziologia, cu ajutorul psihologiei, izbutește să 
determine existenţa subiectivului și să descrie procesele 
* „Nimic nu este lăuntric, nimic nu este exterior 
Căci ceea ce este înlăuntru este şi în afară“. 

fiziologice care participă la un fapt de conștiință. Aici ne 
aflăm în punctul de încrucișare a două domenii, unde 


fiziologia începe a fi psihologică, iar psihologia — fizio- 
logică. Problema pusă, însă, se va analiza mai amplu, mai 
departe, în lumina metodologiei psihologice. 


III. 2.10. CUM SE EXPLICĂ MITOLOGIA PSIHOLOGICĂ ? 


« 


Neglijarea adevărului relevat de Lenin prin teoria re- 
flectării, că un fenomen psihic nu poate îi redus numai 
la subiect, nici exclusiv la obiect și că el rezultă dintr-o 
sinteză și îmbinare specifică a acţiunii obiectului extern 
cu activitatea individuală, poate uşor duce la substanţia- 
lism, materialism sau spiritualism, spre absolutizarea esen- 
țelor psihice, spre o nouă mitologie. 

O dată separate, ca două relaţii distincte : materie şi 
spirit, ele nu mai pot fi unite decit prin artificiu. Meta- 
fizica sugerează numeroase soluţii pe care nu le repro- 
ducem aici, întrucît ele nu ne ajută la lămurirea proble- 
mei noastre. Esenţial este faptul că izolarea uneia de alta, 
a materiei de „spirit“, a pus problema relaţiilor dintre ele 
și a dus la explicaţii opuse şi deopotrivă de găunoase : 
psihicul explicat prin entităţi și forţe, fizice sau fiziolo- 
gice, iar fiziologicul ca efect al acțiunii psihice. Avem 
variate, și seculare ca vîrstă, forme de luptă dintre mate- 
rialism și idealism. 

Substanţialismul — indiferent de forma lui — rezultă 
din izolarea formei de conţinut, a subiectului de obiect, 
a structurii de funcţie, a discontinuului de continuu. Teo- 
ria reflectării este un punct de vedere relaționist şi, ca 
atare, superior celui substanţialist. Atomismul sau ele- 
mentarismul din trecutul apropiat al psihologiei a revenit 


stăzi sub forma matematizată, „factorială“. A explica 


conduita cuiva prin existenţa unui factor 9, w sau x este 
tot atit de metafizic sau mitologic, ca și explicaţia unei 
acțiuni a cuiva prin duhurile „bune“ sau „rele“. A căuta 
Iaţiunea sau motivaţia unor acţiuni în noțiuni iposia- 
ziate ca forțe interne, înseamnă a adopta o mentalitate 
primară și infantilă. 

Dar tot psihologia matematică ne oferă tabloul opus, 
al unor „raporturi fără termeni“. De ce ar mai fi nevoie 
să cunoaștem ce este „g“, „w“ sau alt „factor“? Ei nu 
conţin și nu exprimă decît anumite structuri relaționale, 
formulate matematic și surprinse în răspunsurile subiec- 
tului la anumite probe. Am putea afirma că, în interpre- 
tările legate de analiza factorială, reapare vechea, medie- 
vala, dispută între realism și nominalism. Unii afirmă că 
factorul este un „res“, alţii că nu este decît „nomen“. 
Exagerările comise au și făcut pe unii să vorbească des- 
pre „arte-facte“ (Holzinger), justificînd, în același timp, 
poziţia „inamicilor metodei care arată neîncredere faţă 
de analiza artefactorială“ (110, p. 451). Metoda factorială 
nu poate fi — după observaţia justă a lui Oleron — „o 
metodă de elaborare formală, insistînd asupra structurii 
matematice“ şi neglijînd elaborarea și controlul ipotezei, 
administrarea probelor și toate celelalte condiţii ale unui 
experiment științific. „A aplica simplu analiza factorilor 
la orice tabel de corelaţii este tot atît de van ca și o 
manipulare a uneltelor științifice fără o idee directoare“ 
(110, p. 304). 

Istoria tuturor științelor ne arată că progresul știin- 
țific s-a realizat numai prin părăsirea „principiilor“ şi a 
„substanţelor“. De la explicaţia prin „Principiul vital“ s-a 
trecut în biologie la explicaţia prin legătura dinamică 
organism-mediu ; în fizică, de la teoria corpusculară sau 
ondulatorie a luminii s-a ajuns la sinteza dialectică a 
acestora. Fizica einsteiniană este superioară celei newto- 
niene prin restructurarea înţelegerii naturii pe baza unei 
interpretări relaţioniste și relativiste. Psihologia nu s-a 
ridicat pe această treaptă decît prin teoria reflectării, 
prin teoria relaţiilor dintre subiect şi obiect, persoană și 
mediu, prin înţelegerea relaţiilor inter- și intrapersonale. 

Psihologia copilului ne ajută și ea la discriminarea 
acestor două atitudini, a substanţialismului și relaţionis- 
mului, ca două stadii diferite în dezvoltarea omului. Sîn- 
tem de acord în această privinţă cu concluziile lui Pia- 
get, referitoare la fazele mari ale dezvoltării psihice a 
copilului. Prima fază, a realismului (absolut) este faza de 
insuficientă diferenţiere între subiect şi obiect: copilul 
atribuie realităţii exterioare însuşiri subiective, consi- 

deră punctul său de vedere ca fiind absolut, iar proprie- 
tăţile obiectelor ca „existînd în sine“. Copilul concepe 
totul sub specia de „substanţă și calitate absolută“. Este 
vorba, deci, de o fază, încă nedesăvîrșită, de „sciziune“ 
a conştiinţei protoplasmatice a copilului în cele două 


universuri complementare, univers obiectiv şi univers 
subiectiv“ (123, pp. 274—275). A doua etapă este a reci- 


procităţii, a capacităţii de a descoperi și existenţa altor 
puncte de vedere, de a concepe aceeași realitate din 
puncte de vedere diferite. Copilul își dă seama că, dacă 
el are o soră, înseamnă că și sora lui are un frate. A 
treia fază este a relativității ; substanţele au devenit re- 
laţii, iar fenomenele se explică prin raporturile dintre 
ele. De la substanţialismul percepţiei se ajunge astfel la 
relativismul inteligenţei. Această fază a obiectivităţii 
maxime este și faza culminantă a conștiinței de subiecti- 
vitate (123, p. 285). „Evoluind — spune Piaget — noţiunea 
de realitate tinde în același timp să se desubstanţializeze 
și să se desubiectiveze“ (123, p. 288). 

În această ordine de idei, Kurt Lewin opune mentali- 
tatea aristotelică celei galileene. Dacă cea dintii ţine 
mai mult la definiția naturii și esenței lucrurilor, la cla- 
sificații și — în stabilirea legilor — la frecvenţe și regu- 
laritatea cazurilor, cea de-a doua se îndreaptă spre con- 
cepte în serie, relaţii și — în descoperirea legilor — la 
condiționări de ordin geografic şi istoric, prin prisma în- 
tregului. În linii generale, caracterizarea lui Lewin con- 
firmă interpretarea lui Piaget. 

„Cei vechi ne-au dat substantive — spune Gino Lo- 
ria — în timp ce modernii le-au adăugat verbele; ceea 
ce era rigid și fix a dobiîndit, în urmă, o mobilitate neli- 
mitată ; din statică, aritmetica a devenit dinamică“ (apud 
31, p. 74). Pe baza datelor psihologiei contemporane, 
Leon Brunschvicg situează gindirea aristotelică la nive- 
lul intelectual al unui copil de 8—9 ani. „„Greutatea, căl- 
dura, umiditatea nu sînt relaţii; ele sînt calităţi date 
imediat ca obiective, așa cum sînt încrustate în pliurile 
limbajului primitiv“ (31, p. 62). 

Jean Piaget ne oferă numeroase exemple ale acestei 
mentalități realiste a copiilor, mentalitate care se mani- 
festă uneori chiar la nivelul omului contemporan. „Rea- 

lismul — spune el cu drept cuvînt — s-a dezvoltat pe 
terenul percepţiei, în era preștiinţifică“ (125, p. 135). Așa 
cum, în astronomie, substituim „soarelui percepţiei“, 
„soarele gîndirii“, tot așa, și în psihologie, înlocuim „,fa- 
cultăţile“ științei medievale cu înțelesurile relaţionale 
de astăzi. În felul acesta, se realizează „trecerea — despre 
care vorbeşte Brunschvicg — de la judecata de predi- 
caţie la judecata de relaţie, trecere ce reclamă un efort 
al spiritului și de care copilul nu este dintr-o dată capa- 
bil“ (31, p. 83). 

Să nu exagerăm, însă, trecînd la extrema relaţiilor 
fără conţinut. Nu trebuie să uităm că, dacă natura feno- 
menului psihic se dezvăluie din relaţiile sale, acestea, 
la rîndul lor, exteriorizează esenţa realităţii psihice; 
dacă natura unui obiect este epuizată prin numărul și 
felul relaţiilor sale, probabilitatea acestora din urmă este 
limitată de natura obiectului. Să nu neglijăm valoarea 
explicativă a clasei, a tipului. Principalul este să nu-i 
acordăm o existenţă substanţială, absolută, cu valoare 
exclusiv cauzală. Dacă un fenomen nu poate fi explicat 
numai prin factori din afară, el nu este în același timp 
nici „causa sui“, nici singura și exclusiva cauză a altor 
fenomene. Realitatea fizică și psihică se prezintă sub for- 
mă de sisteme și cicluri, mai deschise sau mai închise, 
mai vaste şi mai înguste, atingînd niveluri mai înalte sau 
mai joase, aflate în relaţii între ele, cu elemente în strîn- 
să interdependenţă. 


III. 2.11. MITUL LUI ANTEU 


Problema naturii și localizării nervoase a fenomene- 
lor psihice ne face să alunecăm, fără voie, spre mitologie. 
Întrebarea reflectă un vechi și ireductibil dualism : psi- 
hic-fizic. Capitolul localizărilor, al „sediului“ fenomene- 
lor și funcţiilor psihice, cît și a relaţiei dintre psihic și 
somatic, este eliminată astăzi din contextul ştiinţific. Psi- 
hicul și fizicul reprezintă o unitate indisolubilă, ca și as- 
pectul morfologic cu cel funcţional, fiziologic. 

Dar ce înţelegem atunci prin somatic, fiziologic sau 
neurologic, în comparaţie cu fenomenul psihic ? Corpul 

este o „Existenţă-în-lume“, o realitate al cărui înţeles s 


naşte din relaţia ei cu mediul. Ochiul nu are înţeles decîț 
prin existenţa luminii și a culorii; orice organ senzorial, 
ca.și corpul întreg, este un corelat al realităţii ambiante., 


Creierul este și el un organ, cu funcţia principală de a 
realiza și menţine unitatea cu mediul. Privit astfel, creie- 


rul, ca şi corpul în totalitatea lui, exercită, într-o măsură: i 
mai mare sau mai mică, o funcţie psihică. Dar, pe lîngă 


această funcţie, creierul, ca şi orice alt organ, menţine 
relaţiile cu alte organe și cu organismul ca întreg, exer- 
citînd o funcţie fiziologică. Atîta timp cît, de exemplu, 
stomacul este situat în contextul funcţiei sale digestive, 
în raport cu alte organe și cu întregul organism, el este 
privit ca organ digestiv, de natură fiziologică. În măsura, 
însă, în care stomacul se integrează în reacţia noastră 
emotivă, de bucurie, tristeţe sau furie, într-un efort fizic 
sau intelectual, el face parte, într-o anumită măsură, din 
conduita noastră psihică. 

În rezumat, deci, același organ, angajat în contextul 
relațiilor cu alte organe, este o realitate corporală, ana- 
tomo-fiziologică, iar angajat în structura relaţiei cu lu- 
mea, cu ambianța, participă la o trăire psihică. 

Se poate pune, însă, întrebarea : reacţia mea vasomo- 
torie la temperatura din afară este ea o reacţie psihică 
sau fiziologică ? Cineva ar putea răspunde că înroșşirea 
feţei mele la căldură este fenomen fiziologic, în timp ce 
înroșirea feţei, ca reacţie de jenă sau rușine, este un 
fenomen psihic. Nu se poate, totuși, izola, în mod net, 


reacţia intraorganică de relaţia cu mediul. Un reflex 


vasomotor sau electrodermal poate fi inconștient, fără a 
deveni îiziologic. Acţiunile noastre, astăzi automate și 
inconștiente, fuseseră cîndva conștiente. Numeroase func- 
ţii psihice devin, prin comutare, fiziologice, automate și 
relativ autonome. Izolîndu-se progresiv de contactul cu 
lumea din afară, prin închidere în sine, reacţia devine 
fiziologică. 

Ajungem, în felul acesta, să ne raliem la părerea psi- 
hologilor, care, răsturnînd poziţia clasică, susţin că psi- 
hicul este exteriorul, iar fiziologicul este interiorul. Are, 
deci, dreptate Pierre Janet cînd spune, că noi gîndim nu 
numai cu creierul, ci cu corpul întreg, cu stomacul, fica- 

tul, rinichii etc., cu adaosul, însă: atita timp şi în mă- 
sura în care aceste organe devin unelte în actul de rea- 
lizare a echilibrului nostru cu lumea din afară. 

Considerăm ca falsă izolarea somei de psihic şi opu- 
nerea lor ca două realități ireductibile. Soma poate de- 
veni, din punct de vedere funcţional, într-o măsură mai 
mare sau mai mică, psyche, după cum psihicul este mai 
mult sau mai puţin somatic. Soma de azi a avut cîndva, 
în stadiile ei primare, un rol psihic mai important, dar 
treptat, datorită complexităţii crescînde a organismului, 
ea s-a structurat în sisteme relativ autonome faţă de uni- 
tatea organism-mediu, prin constituirea unui „mediu 
intern“ și abandonarea funcţiei sale psihice primare, pre- 
luată de aparatul nervos. Menţinîndu-se în cadrul struc- 
turii sale interne, soma rămîne, totuși, la anumit nivel, 
subordonată sistemului unitar individ-mediu. 

Să nu uităm că, o dată cu creșterea complexităţii şi 
diferențierii organismului, se constituie „mediul intern“, 
cu relaţii specifice între organe și aparate, cu legi pro- 
prii de coordonare și autoreglare, denumită homeostazie. 
Această nouă lume, fiziologică, este subordonată, totuși, 
în bună parte, celei psihice, avînd funcţia de relaţie cu 
mediu, dar semnificaţia relaţiilor homeostazice este de 
natură bio-chimică, fiziologică și, în mică măsură, psi- 
hologică. Totuși, astăzi se ştie că echilibrul anumitor 
substanţe din corp este tulburat de traume „psihice“, că 
există încă numeroase moduri necunoscute prin care me- 
diul intern vine în apărarea integrităţii „psihice“ a indi- 
vidului, Rămiîne încă deschisă problema mecanismelor 
prin care unele persoane ajung, exercitindu-se, să-și co- 
mande chiar o moarie aparentă. 

Medicina contemporană „psihosomatică“, „somato- 
psihică“ sau „corticoviscerală“, reprezintă un efort de 
joncțiune a fiziologicului cu psihicul. Numai că, în loc 
de sudură organică și originară, ni se prezintă un model 
mecanic, de unire a două realităţi independente, preala- 
bil izolate și distincte ; este, cred, mai corect să conce- 
pem o diferențiere progresivă în psihic și somatic, a unei 
singure unităţi inițiale, Rămîn de stabilit numai limitele 
și raza de autonomie a fiecărui organ și a fiecărei func- 
ţii, în cadrul „existenţei-în-lume“ a individului, ca reali- 

tate bio-psiho-socială. În același timp, se cere o viziune 
mai flexibilă în ceea ce privește folosirea termenilor de 
fiziologic și psihic, o precizare a sistemului de referinţe 
în care situăm fenomenul examinat. Nu există psihic pur 
şi încremenit, nici fiziologic sau somatic pur și invaria- 
bil; există „mai mult sau mai puţin“; semnificaţia ne-o 
dă contextul în care situăm fenomenul. Cu cît fenomenul 
este mai „deschis“ și mai flexibil faţă de lume, cu atit 
este mai psihic și cu cit este mai „închis“ şi mai rigid, 
cu atit nivelul său psihic este mai coborit şi raza sa de 
acțiune mai limitată. 

Mîna, ca unealtă naturală de mediaţie între individ 
și lume, este un organ psihic; ca mijloc de expresie și 
relație cu semenii este o componentă a raporturilor psi- 
hosociale, interindividuale. Ea este, în același timp, un 
membru al corpului, integrat într-un sistem de funcţii 
nervoase, endocrine și vegetative, într-un „mediu 
intern“. 

Voind să evităm dualismul psihofizic, psihosomatic, 
ne amăgim adesea folosind vocabularul fiziologic mate- 
rialist și descrierea relaţiilor cortico-viscerale, Sensul 
dualist rămîne același. Pînă astăzi nu putem explica în 
mod consecvent și unitar bolile psihogene, fenomenul 
sugesiiei și hipnozei, somnambulismul, paraliziile iste- 
rice, fenomenul Yoga și altele asemănătoare. În fond, din 
punctul nostru de vedere, toate aceste fenomene nu re- 
prezintă altceva decit un grad mai mare sau mai mic de 
participare a unui organ la răspunsul psihic, o măsură 


de integrare și angajare a unui sistem relativ autonom - 


și limitat la un sistem relaţional mai vast, individ-lume. 
Printr-un anumit exerciţiu, de durată, omul poate co- 
manda aparatului său respirator, circulator, digestiv, en- 
docrin etc., extinzind astfel dominaţia sistemului de relaţie 
asupra sistemelor organice, „mai închise“ și relativ mai 
autonome, iaţă de lumea externă. 

Dacă aprofundăm puțin înţelesul de „intenționalitate“, 
ca însușire esențială și distinctivă a psihicului, ne dăm 
seama că noţiunea implică relaţia cu lumea, că ea are o 
semnificaţie re/ațională. Conștiinţa umană ne apare ast- 
fel ca fiind „deschisă“ faţă de obiectele și fenomenele 
lumii în care se află, avînd și însușirea de „reflectare“. 

Omul, ca persoană, fiinţă bio-psiho-socială, are şi. însu- 
șirea de întreg, spaţio-temporal și legic (266, p. 349). In- 
tenţionalitatea nu poate fi înţeleasă fără anticipație sau 
prospectivitate (Graumann, 1965). 

În fond, viaţa psihică, printr-o serie de mutații de la 
relaţia directă, imediată, pe planul de acţiune cu mediul 
(ia animal), spre relaţii mediate, mai întîi prin imagini sau 
reprezentări, apoi prin sistemul simbolic specific omului, 
își creează o lume interioară, relativ autonomă, un mediu 
intern, de data aceasta, psihic. Capacitatea de suspendare 
a acţiunii, corelată cu cea de anticipare, pe plan mintal, 
a viitorului, asigură formarea gîndirii şi acţiunii, nece- 
sare deciziei şi sporirii randamentului omului în relaţiile 
lui cu lumea. La toate acestea se adaugă capacitatea de 
a folosi, prin mecanismul cooperării, ereditatea socială, 
experienţa trecutului uman, datorită căreia eficiența îini- 
ţiativei individuale este multiplicată în mod nemăsurat. 
Astfel, dimensiunile personalităţii întrec limitele indivi- 
dului, sporind necontenit şi perspectiva unei viziuni cos- 
mice, Viitor atrăgător și plin de răspundere ! 

Schema noastră favorizează, credem, o înţelegere mai 
unitară și mai ştiinţifică a inconștientului, Acesta ne 
apare ca o „închidere“ în sisteme ce fuseseră cîndva 
„deschise“, conștiente. Zăvorirea faţă de „obiect“ este 
relativă; ea poate rămîne permanentă, devenind astiel 
„fiziologică“, dar, în anumite condiții, structurile incon- 
știente pot fi readuse în saloanele însorite ale conștiin- 
ţei, transformîndu-și, însă, prin aceasta, semnificaţia. 

Avem convingerea că adoptarea unei asemenea ati- 
tudini în problema conștiință-inconștient, corp-psihic, 
morfologic-funcțional, ne va putea deschide căi noi în 
investigația psiho-fiziologică. Am putea încerca și o pre- 
dicție : se vor elabora metode practice, psihologice, de 
dominație directă a omului asupra lumii „inconștiente“, 
somatice, fiziologice. Ne vom putea scădea tensiunea ar- 
terială, de exemplu, nu numai printr-un regim medica- 
mentos, ci și direct, la nevoie, prin angajarea sistemului 
nostru cardio-vascular la interesele lumii noastre psi- 
hice, conştiente. Poate că asemenea previziune va apă- 
rea unora ca vis himeric, utopic. Dar de ce să nu antici- 
păm, ca plauzibilă, o epocă de cucerire şi dominație — 

nu numai indirectă, ci și directă — a lumii interne, azi 
inconștiente ? 

Caracterizarea conștiinței de către fenomenologie şi 
existenţialism, ca funcţie de „deschidere“ a fiinţei umane 
spre lume, este interesantă, ea contribuind la evitarea 
impasului spre care ne duce dualismul psihofizic ; sîn- 
tem, totuși, de părere că este cazul să punem în lumină 
și o altă latură a conștiinței, pe care a atins-o psihanaliza, 
dar fără a-i da destulă importanţă funcţională — deschi- 
derea conștiinței spre inconştient, spre lumea internă, 
lume de care persoana s-a înstrăinat progresiv prin în- 
dreptarea intereselor ei mai ales în afară. Avem, deci, o 
deschidere a conștiinței în afară şi una înlăuntru. 


Explorarea contactului între nivelul superior al per- 
sonalităţii și regiunile subiacente ne va deschide, după 
părerea noastră, perspective nebănuite de dominare a 
naturii prin autodominare. Medicina psihosomatică și so- 
matopsihică ca și psihanaliza, se află la porţile acestei 
noi decizii. Cercetările asupra creativităţii ne pun în faţa 
evidenţei cu privire la faptul participării, angajării struc- 
turilor inconștiente la elaborarea soluţiilor. „Intuiţia“ 
nu mai este „mister“ metafizic, izolat de rațiune sau inte- 
lect, ca în filosofia bergsoniană; ambele tind spre jonc- 
țiune și colaborare, spre unitate primară, iniţială. Feno- 
menul polarizării în subiect-obiect se prezintă într-o 
alternanță continuă cu actul de depolarizare, de apropiere 
a celor doi poli pînă la o trăire unitară, intuitivă. „Raţiu- 
nea“ își recapătă astfel forţele, își reîmprospătează vi- 
goarea în contact cu „iraţionalul“; teoria își redobîn- 
dește energia prin menţinerea contactului cu acțiunea, 
cu practica. Să luăm aminte la legătura cu pămîntul a 
legendarului Anteu ! Să avem grijă, însă, și să-l împie- 
decăm pe Hercule de a-l lansa în spaţii cerești | 

Mitul lui Anteu are o semnificaţie tridimensională. 
Explorarea personalităţii se face pe toate trei dimensiu- 
nile. În afară de cea cunoscută, psihanaliza și fenomeno- 
logia ne deschid perspective spre origini şi spre niveluri 
inferioare, inconștiente, ale personalităţii; structura- 
lismul, împreună cu cercetările contemporane episte- 
mologice și logico-matematice ne deschid perspectiva 

unei lumi supraindividuale, metapsihice. Toate împreună 
ne vor făuri o viziune a unei personalităţi vaste şi uni- 
tare, în devenirea ei continuă prin „sociabilizare a indi- 
vidului și interiorizare a societăţii“. 


III. 3. ÎN CĂUTAREA DRUMULUI 


„Orice domeniu constituie o știință în măsura în care 
folosește în mod conștient metodele științifice“. Iată o 
declaraţie a unui om de știință, Karl Pearson, făcută cu 
mai bine de jumătate de secol în urmă în lucrarea sa 
Gramatica ştiinţei (1911). Se poate oare susţine și astăzi 
că folosirea metodei ştiinţifice este o condiţie suficientă 
pentru a obţine un fapt științific ? Desigur — nu. Este in- 
contestabil, însă, că metoda este o condiţie necesară 
pentru ca o activitate să poată fi denumită ştiinţifică. 

Ne vom opri numai asupra acelor metode care au 
oferit criticilor punctele cele mai vulnerabile și totodată 
vom căuta să dezvăluim eforturile făcute de psihologie 
spre a găsi căile cele mai potrivite -de abordare a lumii 
interne. 


II. 3.1. CUM ESTE POSIBILĂ OBSERVAȚIA INTERNĂ ? 


Pendulaţiile în determinarea obiectului psihologiei 
își au corelatul lor în oscilaţii metodologice. Abandonînăd 
„Sufletul“, cercetarea psihologică părăsește şi metoda 
„raţională“, metafizică, de abordare a naturii sufletului. 
Nevoia de a lua contact cu realitatea, cu faptele, cu felul 
cum se petrec ele, o obligă să imite științele naturii Și 
să-și îndrepte atenţia spre metoda observaţiei. Date fiind, 
totuşi, deosebirile dintre lumea materială şi cea psihică, 
observaţia psihologică dobîndește o formă specială, in- 
ternă. Această metodă se arată cu atît mai ispititoare, cu 
cît creează impresia unui contact direct cu fenomenul 
psihic, în toată originalitatea și plenitudinea lui. Un ase- 

menea mijloc de investigaţie se impune cu atit mai impe 
Tios, cu cît conștiința este considerată ca o realitate in- 
ternă. | | zi 
Introspecţia își găsește și azi aprigi apărători, mai- 
ales printre adepţii școlii fenomenologice a filosofiei 
existenţialiste. Aflăm, însă, apologeţi ai introspecţiei și 
în afara acestor curente. E. Rignâno, de exemplu, nu- 
mește introspecţia „metodă regală a psihologiei“ (140, 
p. VII). „Metoda veritabilă, metoda princeps a psihologiei 
este metoda «introspecţiei» — spune el. Prin introspec- 
ţie nu descoperim numai, și într-un mod direct, legile cele 
mai fundamentale ale activităţii noastre psihice, nu reu- 
șim numai să prevedem conduita semenilor noștri și să 
adaptăm existenţa noastră la ambianța socială“;... 
„numai datorită introspecţiei sîntem în stare să interpre- 
tăm datele pe care ni le furnizează alte metode, așa-zise 
obiective sau exterioare — psihologia experimentală, be- 
havioristă, reflexologia și așa mai departe — care me- 
tode, fără introspecţie, ar fi lipsite de semnificație și ar 
fi, pentru noi, absolut inutilizabile“ (140, pp. 67—68). 
Dificultăţile teoretice și practice întimpinate de psi- 
hologia introspectivă au provocat mișcarea antagonistă 
“spre o psihologie fără conștiință, fără metodă introspec- 
tivă, o psihologie „obiectivă“, a comportamentului, beha- 
viorismul, reflexologia. Dacă prima este expresia unei 
concepții idealiste, prin considerarea conștiinței ca rea- 
litate interioară, ca obiect de descriere pur fenomeno- 
logică, ca fapt ascuns și izolat de lumea externă, sustras 
observaţiei din afară, dat și sesizat în mod direct, a doua 
trădează o concepţie mecanicistă, reducînd fenomenul 
psihic la mișcări, răspunsuri golite de înţeles, reacţii la 
stimuli de natură mecanică, fizică, biologică etc. Cea din- 
tîi devine posesoarea unui sens psihologic, în aparență 


inteligibil, dar intransmisibil, indemonstrabil, deci ino- 


biectivabil, adică imposibil de transformat într-un fapt 
științific, cea de-a doua — deținătoarea schemei știinţi- 
fice a relaţiilor dintre stimul și răspuns, obiectivă, con- 
trolabilă și demonstrabilă, ne oferă date despuiate de 
conţinut inteligibil. Pe de o parte, semnificaţii psiholo- 
gice ce nu pot deveni ştiinţifice, pe de alta — o știință 
a fenomenelor psihice lipsite de semnificaţie psihologică, 

Accentul pus pe conștiință duce la exagerarea rolului 
factorului intern psihic în determinismul conduitei, în 
ţimp ce desfiinţarea sau neglijarea legităţii psihice interne 
exagerează importanţa factorului extern, reducînd feno- 
menul psihic la simplul răspuns cvasimecanic și pasiv, 
la stimulii lumii din afară. Se înţelege că amîndouă aceste 
moduri extreme de a aborda realitatea psihică (o lume 
externă devenită funcţie a celei interne, pe de o parte; 
pe de altă parte, o lume internă — simplu efect al reali- 
tăţii din afară) sînt inadmisibile. 

S-au încercat compromisuri: s-a susţinut că psiholo- 
gia poate şi trebuie să folosească toate metodele; me- 
toda introspectivă se va completa cu extrospecţia, me- 
toda experimentală, patologică, genetică, comparată și 
altele, iar metodele „obiective“ se vor sprijini de intro- 
specţie. 

Această soluţie, însă, nu este satisfăcătoare. „Unirea 
exterioară a două metode principial eterogene obser- 
vă cu drept cuvînt Rubinstein — rezolvă problema meto- 
dei tot atît de nesatisfăcător ca și aceea a problemei 
obiectului psihologiei prin unirea mecanică a înţelegerii 
subieciiv-realiste a conștiinței cu înțelegerea „obiec- 
tivă“, mecanicistă a conduitei“ (148, p. 25). 

S-a mers și pînă la încercarea de a desființa — prin- 
tr-o imagine spaţială — orice deosebire de natură între 
introspecţie și extrospecţie. Natura introspecţiei nu s-ar 
deosebi funciarmente de a observaţiei externe. Observa- 
ţia internă este şi ea mediată, ca și cea externă: noi ne 
cunoaștem prin intermediul acţiunilor și atitudinilor noas- 
tre faţă de anumite situaţii, obiecte și fenomene. 

Relaţiile dintre intern și extern sînt privite ca fiind 
similare cu cele dintre interiorul și exteriorul unei case; 
deosebirea ar consta numai în faptul că „interiorul“ nu 
poate fi văzut de trecători, în timp ce faţada, împreună 
cu strada respectivă, sînt accesibile oricui (cf. 86, p. 371). 

Soluţia identităţii „interiorului“ cu „exteriorul“ duce, 
însă, la desfiinţarea psihologiei. Dacă tot ce este intern 
poate fi surprins, la fel, în reacțiile sau manifestările sale 
externe, şi am putea citi interiorul, adică psihicul, în 
expresiile externe ale acestuia, atunci — după justa ob- 
servaţie a lui Rubinstein — psihologia nu ar mai fi nece- 

sară şi ar deveni chiar inutilă, după cum, dacă n-ar exista 


nici o corelaţie între extern și intern, psihologia n-ar mai 
fi posibilă (148, p. 26). | 

La observaţia lui Rubinstein am mai adăuga reflexia, 
că lipsa oricărei deosebiri calitative dintre extern și in- 
tern ne face să nu înțelegem care este rostul lumii in- 
terne; o simplă dublare, pe plan intern, a acţiunii externe 
este o reprezentare tot atît de puerilă ca şi concepţia filo- 
sofică paralelistă a raporturilor dintre „spirit“ și corp. De 
ce, oare, a mai fost nevoie să apară pe lume încă o rea- 
litate, al cărei rost nu ar consta decit în a dubla pe cea 
dintii ? 

Din afirmarea introspecţiei și negarea ei s-a născut 
un nou înțeles al observaţiei interne. Cea mai substan- 
țială şi clară înţelegere dialectică a problemei o găsim 
în soluţia dată de Rubinstein, El face distincţia între in- 
trospecţie, ca metodă bazată pe înţelegerea unui psihic 
izolat de existenţa lumii materiale, redus la trăirea sufle- 
tească, ca dat imediat, ca realitate imanentă, pe de o 
parte, și observaţia internă, îndreptată spre subiect, în 
actul de cunoaştere de sine. Admiţind introspecţia, psi- 
hologia substituie înţelesului de conștiință pe acela de 
conștiință de sine și, prin aceasta, neagă posibilitatea cu- 
noașterii psihicului altuia; respingînd-o, psihologia ad- 
mite posibilitatea cunoașterii altuia, dar neagă, în 
schimb, posibilitatea autocunoașterii. „Or autocunoaște- 
rea este posibilă și necesară“ (146, p. 77). 

În concluzie, Rubinstein respinge introspecția ca me- 
todă, dar demonstrează posibilitatea și necesitatea obser- 
vaţiei interne, condiţie necesară a cunoașterii de sine; 
„introspecţia este autoreflectarea unui psihic pur [după 
Descartes : psihicul este prin el însuși știut; autoobser- 
vaţia (efectivă, așa cum este dată în mod real, în viață) 
este conștiința de sine a individului real] “ (145, p. 166). 

Important, însă, este de elucidat noţiunea de obser- 
vaţie internă. Orice fapt de observaţie, internă sau ex- 
ternă, nu este un simplu act de înregistrare, ci produsul 
unei interpretări, al unui act relaţional: subiect-obiect. 
Trăirea psihică nu reprezintă ceva dat, ci un înțeles, dez- 
văluit într-o relaţie, ca rezultat al unui act de integrare 
a unui fapt într-un cadru de referinţe. Observaţia, deci, 

implică un act, oricît de elementar ar fi el, un act, totuși, 
de gîndire, de cunoaştere. Observaţia internă este un act 
de conștiință de sine, iar conştiinţa este înainte de toate 
cunoștință. 

Dacă modul de cunoaștere a unui fapt extern este rela- 
tiv mai ușor de înţeles, existența conștiinței însăși în ca- 
litate de conștiință — obiect de cunoaștere, prezintă di- 
ficultăţi. Între aceste două feluri de observaţie există 
deosebiri manifestate pe plan istoric: conștiința omului 
a fost deschisă, întîi, mai mult asupra lumii externe; 
conștiința a existat, în acţiune, pentru alţii, înainte de a 
exista pentru sine. Cunoașterea și înţelegerea lumii ex- 
terne, amestecată, desigur, cu datele subiective, are prio- 
ritate în diferenţierea progresivă și explicită a celor 
două aspecte ale conștiinței; conţinutul extern eclip- 
sează, la început, conștiința faptelor subiective, psihice, 
ca atare, 

În ce constă, însă, specificul autoobservaţiei, al auto- 
cunoașterii ? În ce mod o stare subiectivă poate deveni 
obiect de conștiință, o conştiinţă obiectivă? Poate 
oare subiectivul deveni obiectiv? Cum un subiect se 
poate cunoaște pe sine ca obiect ? Iată întrebări care timp 
de secole au chinuit conștiința filosofilor. 

Plecînd de la principiul reflectării și al legăturii din- 
tre teorie și practică, conștiință şi acţiune, al unității ex- 
teriorului cu interiorul, putem sugera o explicaţie. 


Dacă a cunoaște este a face și a face este a ști, înţe- 
legerea deplină a unui fenomen o avem abia în momen- 
tul cînd îl putem crea sau modifica. „Sufletul omului — 
spune cu multă pătrundere K. D. Ușinski — se cunoaște 
pe sine numai în activitatea sa proprie; cunoaşterea de 
către suflet a stărilor proprii, ca și cunoașterea fenome- 
nului lumii externe se formează din observaţii” 
(168, p. 47). 

Viața psihică nu numai că nu poate exista, dar nici 
nu ne poate apărea în conștiință, decît prin traducerea 
nideii“ în acţiune și reîntoarcerea efectului acţiunii sub 
formă de „informaţie inversă“ în conștiință, ceea ce per- 
mite reglarea actului, în acord cu reflectarea respectivă. 
Acest mecanism dezvăluie legătura strinsă și indisolu- 

bilă dintre practică și gindirea abstractă, dintre tehnică 
şi cunoștința teoretică. 

Rubinstein ne oferă o explicaţie pătrunzătoare a le= 
găturii dintre observaţia externă și cea internă, a uni- 
tăţii dintre extern și intern. „Bază autentică a cunoaşterii 
psihologice este faptul iundamenial că fenomenele Dsi= 
hice, reilectind realitatea, servesc ca regulatoare ale 
acțiunii omului, efectuează o funcţie regulatoare. Tocmai 


parie a istoriei este închisă, nu poate deveni o ştiinţă cu 
adevărat reală și plină de conţinut“ (ibidem). î 
Dacă un locuitor din Marte sau din Lună — străin de 
civilizaţia noastră ar apărea, de exemplu, într-o sală a 
noastră de curs, s-ar afla în situaţia unui savant în faţa 
hieroglifelor egiptene, înainte ca acestea să fi fost des- 
cifrate de Champollion. Băncile, catedra, tabla și toate 
obiectele aflate în sală n-ar fi decît simple forme fără 


în aceasia și constă legătura care uneşte fenomenele psi- înţeles ale unei materii cu proprietăţi uniforme şi mute. 
hice şi manifestările exterioare ale omului. Tocmai pe Ce reprezintă forma unei bănci, fără a îi raportată la 
aceasta se şi bazează metoda cunoașterii ştiinţifice obiec- . acțiunea de a se așeza a omului ; forma ȘI culoarea unei 
live a fenomenelor psihice. Cunoaşterea fenomenelor psi- table, fără actul de a scrie; distribuția băncilor și a cate- 
hice prin acele mișcări, acţiuni, conduite, inanifestări ex- drei, fără actul de predare-însușire, fără relaţia profesor- 
terne ale omului în general, care sînt reglate prin aceste elev etc. ? Dacă la toate acestea am adăuga tehnica ela- 
fenomene psihice, constituie metoda fundamentală a cu- porării acestor obiecte, întreaga știință și experienţă 
noașterii psihologice științifice“ (145, p. 178). Autoob- . acumulată și materializată în aceste obiecte, am constata 
servaţia și autocunoașterea, deci, nu sînt posibile fără că viziunea adecvată a unei săli de curs este un Îrag- 
introducerea în cimpul observaţiei și a obiectului reflec- ment de istorie, plin de semnificaţie psihologică, ca 
tat în conștiință prin intermediul acţiunii. Adevărata ob- obiectivare a omului, a acţiunii instructiv-educative a 
servaţie, deci, nu poate fi decît mijlocită. acestuia. : deasa 
Una dintre metodele cunoscute azi în psihologie este Așa cum, conform cercetărilor moderne de cibernetică 
aceea a analizei produselor activităţii. Dacă includem în tehnică —,.., într-un dispozitiv tehnic se realizează, se 
sfera influenţei omului atît activitatea sa intenţionată obiectivează un proces logic“ (133 bis, p. 54) la fel, în 
asupra naturii, cît și cea neintenţionată, am putea afirma toate produsele culturii materiale și spirituale ale omului, 
că orice obiect care poariă amprenta omului, orice urmă inclusiv în activitatea productivă, se obiectivează forţele 
a omului în natură poate deveni semn sau „document“ sale psihice esenţaile, a căror cunoaștere mediată devine 
al unei stări sau trăsături psihice, momentane sau mai . astiel pe deplin posibilă. _ 
durabile. Noi putem reconstiiui — și uneori mult mai Merită subliniată distanța care ne separă de vechea 
obiectiv —. psihologia unei persoane în lipsa acesteia. și caduca interpretare metafizică a introspecţiei ca sesi- 
Aceasia este valabil atit cu privire la psihologia indivi- zare directă a unei realităţi inefabile sau ca o reflectare 
duală, cit și la cea socială și se foloseşte cu atît mai mult, pasivă a unor trăiri interioare. Este interesant de con- 
bineînțeles, în sociologie, arheologie şi alte științe so- statat că o asemenea interpretare a conștiinței duce la 
ciale. În acest sens, Karl Marx ne atrage atenţia asupra negarea ei, la desființarea oricărui rol al acestui feno- 
„Cărţii deschise a forţelor esenţiale ale omului“, asupra men; ceea ce nu rezultă din nimic și nu folosește la 
„psihologiei umane“ obiectivate „care pină acum n-a fost nimic nu este decît neant, nălucă metafizică, mitologică, 
privită în legătura ei cu esenţa omului“ (2, p. 33) şi care Acest adevăr rezultă din insuccesele școlii de la Wiurz- 
este industria. „În industria obişnuită, materială ... avem burg în experimentele asupra „gîndirii“ fără 1Magint , 
în fața noastră sub forma unor obiecte separate, străine, experimente inaugurate de Binet (1903) și continuate de 
uiiie, sub forma înstrăinării, forțele esenţiale materiali- un grup de la Universitatea din Wirzburg, compus din 
zate ale omului. O psihologie pentru care această carte, Ach (1905), Watt (1905) Messer (1906) și Bihler (1907), 
adică tocmai cea mai senzorial-reală și mai accesibilă în jurul lui Marbe (1901) și Kiilpe (1904). S-a dovedit că 

subiectul nu-şi poate descrie gîndirea decit prin semna 
larea obiectului gîndirii, a imaginii respective ; „în loc d 
a descrie experienţa asupra gîndirii, el desemnează pu 
și simplu obiectele de care îi este ocupată gîndirea“ (175 
II, p. 1060). Titchener (1909), situat pe poziţia psihologiei 


introspecţioniste, crezind că se poate sesiza esența sau 
realitatea „existenţială“ a gîndirii, neglijînd conţinutul . 
acesteia, este împotriva menţionării de către subiect a. 


obiectelor exterioare. Imposibilitatea de fapt a respec- 
tării acestei interdicții l-a făcut chiar pe Titchener să re- 
nunțe la această exigenţă (1912). Iată cum realitatea în- 
săşi s-a împotrivit metafizicii. Negarea introspecţiei n-a 
fost fără folos; din ea s-a născut o mai justă înţelegere a 
observaţiei interne. 


III. 3.2. CONŞTIINŢA PSIHOLOGICĂ — PREMISĂ A ȘTIINȚEI 
DESPRE PSIHIC 


Urmărirea procesului de diferenţiere progresivă a fap- 
tului psihic de cel fizic, material, încercarea de a fixa eta- 
pele formării conștiinței psihologice, adică a conștiinței 
de conștiință, a distincţiei nete dintre obiectul gîndirii 
Şi gîndirea despre obiect, este o încercare anevoioasă, ale 
cărei rezultate sînt încă susceptibile de controverse. Ceea 
ce rezultă din cercetările genetice este faptul neîndoiel- 
nic că procesul de conștientizare este concomitent cu 
trecerea de la etapa neverbală, senzorială și perceptivă 
spre cea verbală, a reflexiei abstracte. Ajutată și spriji- 
nită de cuvînt, activitatea practică și instrumentală joa- 


că, în cadrul vieţii sociale, un rol determinant. în 

Dacă gîndirea se naște din acţiune, gîndirea însăşi 
fiind după părerea lui Janet — un mod specific și redus 
de acţiune, se pune întrebarea: prin ce operaţii se naște 
gîndirea psihologică, conştiinţa despre faptul psihic, 
ca fenomen deosebit de cel fizic și ca obiect distinct al 
gîndirii ? 

Primul mod de acţiune asupra noastră înșine, din care 
se naște conștiința de sine, ni-l oferă fenomenele biolo= 
gice, prin mecanismul ingenios de autoreglare sau homeo- 

__stazie. Cibernetica — prin teoria informaţiei și a comenzii 
— a pus în lumină principiile care explică menţi- 


nerea de către organism a echilibrului, a stabilităţii aces- 
tuia, faţă de variațiile lumii din afară. Legea aferentaţiei 


sau conexiunii inverse ne arată că orice acţiune efectuată 


se reflectă în instanţele superioare sub forma de infor- 
maţie, spre a încheia ciclul de adaptare prin reacţia 
organismului la propria sa acţiune, în sensul de a o men- 
ține, corecta, reînnoi, suspenda sau amina. Ce este reac- 
ţia de acceptare sau modificare a acţiunii iniţiale, decît 
o atitudine și un răspuns la o stare sau modificare a pro- 
priului nostru organism ? Noţiunea de „acceptor al ac- 
țiunii“ vine în sprijinul înţelegerii acestor mecanisme de 
autoreglare. 

Cînd concentrarea glucozei în sînge scade sub un anu- 
mit nivel, suprarenalele secretă adrenalină și ficatul eli- 
berează rezervele sale de glucoză. Afară de aceste feno- 
mene, se mai petrece, însă, ceva: scăderea nivelului de 
glucoză în sînge stimulează apetitul, făcîndu-l pe individ 
să caute și să consume anumite alimente. În acest caz, 
apar cinci funcţii care realizează același efect final — 
limitarea oscilaţiei în concentrarea glucozei. Aceeași 
schemă de circuit, dar realizată prin intermediul unor or- 
gane diferite, ne-o oferă reglarea temperaturii, menţinerea 
constanţei sărurilor în sînge, a bioxidului de car- 
bon, a proteinelor, grăsimilor, calciului și altele. „Înţe- 
lepciunea corpului“ a fost magistral descrisă de fiziolo- 
gul american W. Cannon (35). 

În evoluţia organismelor se accentuează progresiv 
diferențierea între aspectul organic, fiziologic, al auto- 
reglării efectuate cu ajutorul mecanismelor din interiorul 
organismului (legate de mediu intern) și cel „psihic“ rea- 
lizat prin mecanisme legate îndeosebi de modificările 
mediului extern. De altfel, o premisă biologică a diferen- 
țierii, pe planul psihic, a lumii externe de cea internă, o 
constituie deosebirea între „mediul intern“ și cel extern 
al organismului. 

Doctrina lui Pavlov a pus în lumină mecanismele prin 
care se efectuează joncţiunea, unitatea dintre mediul in- 
tern și cel extern, dintre cerinţele, trebuinţele organis- 
mului și oferta mediului. Folosind „urmele“ trecutului, 

individul învaţă progresiv care este valoarea „timetică“, 
tradusă prin mulţumire sau nemulţumire, ce o conţine un 
stimul, şi care sînt satisfacţiile sau amenințările anunţate 
de schimbarea, anodină şi neutră, în aparenţă, a mediu- 
lui. Astfel „excitantul indiferent“ devine „semnal“. Func- 
ţia informativă a senzaţiei se complică progresiv, în ex- 
perienţă, prin accentuarea, mai ales, a caracterului de 
anticipație. „Se poate spune — afirmă [H. Pieron — că 
condiţionarea, care permite r&acţiile anticipate de pro- 
tecţie sau de achiziţie, bazate pe experienţa anterioară, 
este legea fundamentală a psihologiei, atit a celei biolo- 
gice cît și a celei sociale“ (129, 1, p. 77). 

Una dintre condiţiile constituirii obiectului, a obiec- 
tivării fenomenului, este integrarea lui într-un sistem de 
relaţii cu alte obiecte sau fenomene. Conștiinţa obiec- 
tivă relaţională nu se poate forma decit prin acţiunea 
cu obiectele, prin folosirea și confecţionarea uneltelor, a 
mediatorilor. Din întrebuinţarea uneltei se dezvăluie, si- 
multan, natura atît a instrumentului, cît și a obiectului 
asupra căruia s-a exercitat. Folosirea unui băț de către 
maimuţă are ca efect formarea unei noi semnificații — 
aceea a proprietăţilor fizice şi spaţiale ale bățului, o 
dată cu aceea a proprietăţilor noi, fizice și spaţiale, ale 
bananei doborite. Asimilarea semnificației instrumentale 
a linguriţei de către copil înseamnă formarea simultană 
a înţelesului proprietăţilor lichidului și a aceluia al me- 
talelor, în speţă a proprietăților fizice ale linguriţei. 
„Drumul ocolit“ în satisfacerea unor trebuinţe, necesi- 
iatea de a folosi verigi intermediare, tot mai numeroase, 
de a construi cicluri tot mai vaste de acţiuni, constituie 
premisa biologică a reflexiei asupra conduitei, a desprin- 
derii conștiente a scopului din sistemul de mijloace, pre- 
cum și a separării acestora de trebuinţă, de motivele 
acţiunii. 


Numai apariţia acţiunii voluntare permite această | 


disjuncţie. Acţiunea voluntară, însă, nu apare decit la 
om, ca rezultat al vieţii sociale și al folosirii unui instru- 
ment deosebit — cuvîntul. Acţiunea voluntară se situ- 
ează la nivelul conduitelor verbale. Numai omul devine 
conștient de scopurile şi motivele acţiunilor sale, numai 
el învaţă să fixeze scopurile și să folosească mijloacele 

în procesul de satisfacere a trebuinţelor sale. Cu ajuto- 
rul cuvîntului, activitatea tehnică, instrumentală, asupra 
lumii materiale se leagă în mod organic de acţiunea omu- 
lui asupra semenului său, Acţiunea omului asupra obiec- 
tului muncii sale devine o verigă ce se leagă de alta şi 
anume, acțiunea verbală a omului asupra omului, Ast- 
fel, omul își dă seama progresiv de scopurile şi mijloa- 
cele acțiunilor sale, de natura obiecielor de care are ne- 
voie, precum și de natura trebuinţei, care îl determină 
să caute sau să evite anumite obiecte sau situaţii. Tot- 
odată omui își dă tot mai bine seama care sînt oamenii 
ce îl pot ajuta, care este natura trebuinţei ce se cere sa- 
tistăcută, și care este acţiunea necesară pentru satisfa- 
cerea ei. 

Țipătul și plînsul copilului mic sînt simple reacţii, 
aproape fiziologice, legate numai de senzaţia neplăcută 
sau dureroasă, de o stare afectivă de indispoziţie sau 
neliniște. Țipătul nu este, chiar de la început, o expresie 
propriu-zisă, un „semnal“ pentru aliul. Copilul asociază 
trepiat efectele plinsului de satisfacerea și îndepărtarea 
de către alţii a stărilor supărătoare; el începe să folo- 
sească în mod intenţionat, instrumental, ţipătul, spre a 
provoca acţiunile binefăcătoare, îndreptate asupra lui de 
către cei din jur. Ţipătul, o dată cu „altul“, mediază sa- 
tisiacerea trebuinţei, devine o verigă în ciclul deschis 
prin trebuinţă și încheiat prin satisfacţie. Țipătul devine 
„semn“ „expresie“ psihologică. Dacă, la început, copilul 
plinge fiindcă îi este foame, sete sau îl doare ceva, mai 
iirziu el plinge ca să nu-i fie foame, sete, să nu-l 
doară etc. 
| O dată cu intervenţia intenționată, printr-o acţiune 
instrumentală a copilului, în cursul fenomenului se 
creează noi înţelesuri și se diferenţiază treptat înţelesul 
de trebuinţă de acel al acţiunii ţipătului, precum și de 
acţiunile celor din jur, prin care i se satisface trebuinţa. 

Același mecanism stă și la baza înţelesului instru- 
mentai al cuvîntului. Copilul învaţă în practică semnifi- 
cajia acțiunilor și a obiectelor, în raport cu trebuinţele 
sale; învaţă valoarea de întrebuințare a obiectelor în ra- 
pori cu dorințele sale. Astfel se amplifică conştiinţa de 
obiect cxtern, pregătind conștiința de sine, a trebuinţe- 

lor și sentimentelor proprii. Pe primul plan al conștiințe 
se află, la început, înţelesul lumii externe. Din acea 
practică psihologică şi această conștiință „spontană 
sau „implicită“ a copilului va rezulta, mai tîrziu, o con 
ştiinţă reflexivă, explicită și verbală. 
Din acţiunile săvîrșite şi informaţiile primite, puse î 
raport cu trebuințele şi năzuinţele respective, se stabi 
leşte circuitul necesar în asigurarea adaptării omulu 
Astfel, activitatea psihică se polarizează în obiectul con- 
ştiinţei şi conștiința despre obiect, iar aceasta din urmă 
în conștiința despre obiectul extern, material Şi con- 
ştiinţa despre obiect ca fapt psihic. i 
A ne cunoaște, deci, prin intermediul lumii externe, 
înseamnă a introduce în circuitul procesului nostru de 
adaptare o serie de obiecte sau fenomene ale lumii ex- . 
terne. Actul de a mînca și a bea, de exemplu, ne creează 
şi semnificaţia alimentului sau a băuturii repsective; 
Aceasta, cu privire la conţinutul de obiect. Dar con: 
ştiinţa plăcerii de a mînca sau conștiința de imagine a 
mîncării, ca imagine ? Acestea sînt fapte interne, psihice. 
Și ele devin obiecte de conștiință pe baza aceleiași legi. ? 
Noi știm ce este plăcerea de a mînca, de exemplu, atunci 
cînd ştim s-o provocăm prin căutarea și aflarea alimen- 
tului, a cărui imagine este legată de dorinţa și acţiunea 
anticipativă. Avem conștiința de imagine, ca atare, 
atunci cînd știm să folosim urmele percepţiilor ante- 
rioare, în sensul de a ne călăuzi după acestea în aflarea 
alimentului respectiv. Înţelesul de fapt subiectiv, psihic, 
ca și cel de fapt fizic, material, rezultă din acțiunea 
asupra lui, din atitudinea specifică față de el, dintr-o 
anumită funcţie practică legată de el. Premisele acestei 
diferențieri le găsim, de altfel, în lumea animală. Într-un 
experiment de condiționare alimentară la lumina unui 
bec electric, cîinele va reacţiona, la un moment dat, la 
aprinderea becului, nu prin salivare, ci prin actul dea 
linge becul aprins. Acest răspuns dovedește că animalul 
a coniundat semnalul cu obiectul semnalizat, luînd lampa 
electrică drept aliment, A fost, desigur, un cîine mai îna- 
poiat în dezvoltarea sa psihică, sau emoționat (emoţiile, 
după cum știm, coboară momentan nivelul psihic al indi- 
vidului). Un cîine „mai deștept“ (sau mai calm) reacţio- 

nează la becul electric ca la un semnal care anunţă 
hrana ; de aceea, reacția lui este de așteptare şi de pre- 
gătire pentru actul alimentar și nu de consumare a ali- 
mentului. Înţelesul de „semn“ sau „semnal“ (la animal), 
ca deosebit de obiectul semnificat sau semnalizat, repre- 
zintă o premisă biologică a diferenţierii pe scara umană 
între obiect și imaginea acestuia. 

Noi nu ne găsim sau nu ne regăsim decît în cadrul 
lumii materiale și a celei sociale. Cineva revede după 40 
de ani locurile de care îi sînt legate o serie de amintiri 
plăcute. Povestind impresiile, el nu-și poate ascunde 
regretul: „Ceea ce m-a atras spre locurile acelea — 
mărturisește el — n-a fost numai frumuseţea peisajelor 
sau curiozitatea de a constata transformările suferite de 
locuri, oameni; am căutat în primul rînd plăcerea de a 
mă regăsi pe mine; și n-am găsit ceea ce am căutat; nu 
m-am regăsit |... s-au produs prea mari schimbări în 
acele locuri |...“ 

Noi nu ne cunoaștem numai prin intermediul lumii 
materiale, al obiectelor asupra cărora acţionăm, prin 
instrumentele de care ne folosim, ci mai ales prin inter- 
mediul altor persoane. Nu este fără interes, în această 
privinţă, părerea lui Schiller : 


„Willst du dich selber erkennen, so sieh, wie die andern estreiben, 
Wilist du die andern verstehen, blick in dein eigenes Herz" * 


Trebuie să recunoaștem de la început că, într-o mă- 
sură din ce în ce mai mare, chiar lumea noastră materială 
este rezultatul activităţii social-istorice a omenirii. Ati- 
tudinile noastre faţă de obiectele și fenomenele lumii 
materiale sînt, în mare parte, determinate de conștiința 
socială, materializată în obiectele create, transformate 
de om și reflectată în conștiința noastră individuală. 
lată de ce, înțelesurile create, prin acţiunile omului 
asupra obiectelor din afară, sînt intim legate de înţele- 
surile dezvăluite în relaţiile omului cu cei din jur. 


* „De vrei să te cunoşti pe tine, priveşte cum se poartă alţii, 
De vrei să-nţelegi pe alţii, aruncă o privire în propria-ţi inimă“. 

Imaginea noastră, surprinsă în conștiința altuia, ne 


face conştienţi de noi înșine și de imaginea, ca atare, ca 
aparținind nouă, ca reflectîndu-ne pe noi. Informaţia des- 
pre efectul acţiunii noastre asupra altora transformă 
autoaprecierea făcută asupra acţiunii. Revenim la obser- 
vaţia lui K. Marx despre felul cum se. trezește în „omul 
Pavel“ conștiința de sine. 

Ne cunoaștem, ne obiectivăm deci, prin conștiința 
altora; devenim conștienți de acţiunile, stările noastre, 
prin intermediul aprecierilor altora despre noi. Contra- 
dicţiile ivite, confruntările suscitate, iluziile și deziluziile 
provocate, conflictele cu alţii și cu noi înșine — uneori 
cu caracter dramatic și acut — ne ajută, toate, la for- 
marea unei conștiințe, premisă a științei despre noi în- 
șine, a constituirii psihologiei ca știință. 

Așa se explică şi puterea de obiectivare a cuvîntului. 
Cuvîntul duce cu sine starea noastră psihică, comuni- 
cînd-o altora, și tot cuvîntul ne aduce înţelesul psihic al 
acţiunii altora sau al efectului propriilor noastre acţiuni. 
Prin cuvînt reacţionăm asupra altora, iar răspunsul aces- 
tora (cuvîntul, gestul, mimica, acţiunea) ne face con- 
ştienţi, în procesul de aferentaţie inversă, despre înţe- 
lesul cuvîntului emis. În felul acesta, noi creăm un fapt 
psihic, controlîndu-l prin răspunsul primit, În ajustarea 
reciprocă a intenţiei cu răspunsul, se elaborează repre- 
zentările și noţiunile despre reprezentări, noţiuni, inten- 
ţii, promisiuni, bucurii și tristeţi, într-un cuvînt con- 
știința despre conștiință, aprecierea subiectului despre 
sine, atitudinea eului față de sine. A fi conștient de ceva 
(indiferent de natura lui, fizică sau psihică) înseamnă a 
acţiona și reacționa faţă de acel ceva, a lua atitudine 
faţă de acel conţinut, creîndu-i în felul acesta o semni- 
ficaţie, reflectînd, în acelaşi timp, atît natura obiectului, 
cît și atitudinea noastră de subiect. | 

Cunoaşterea de sine, adică a stărilor noastre proprii, 
urmează aceeași lege dialectică, ca și cunoașterea obiec- 
telor materiale : „De la intuire vie, la gîndire abstractă 
și de la aceasta, la practică“ (Lenin). Ea este mediată, ca 
şi conștiința, de lumea externă. Autoobservarea devine 
cu atit mai obiectivă, cu cît distanţa dintre subiect și 
obiectul său psihic este mai mare. Distanţa sporește cu 

numărul de modele mintale, de verigi intermediare care 
se interpun între conștiință şi ea însăși, ca obiecţ. Cu cît 
cadrul de referinţe în care este integrat obiectul psihic 
este mai vast și mai abstract, cu atît și faptul psihic de- 
vine mai obiectiv, mai bine înţeles și mai științific. 

„Faptul“, deci, poate avea trepte diferite de interpre- 
tare, de obiectivitate. El nu este ceva absolut. Privind 
dialectic lucrurile, trebuie să vedem aici distincţia între 
jenomen și esență. Această distincţie se impune în mai 
mare măsură în psihologie, unde drumul de la fenomen 
la esenţă, de la simpla reacţie sau conduită la motivaţia 
internă sau intenţie, la conţinutul psihic al conduitei, la 
adevărata semnificaţie a acesteia, este lung și anevoios: 
aceeași conduită — înţelesuri și motive diferite; con- 
duite diferite — acelaşi motiv. „Fenomenul și esența nu 
coincid în psihologie“ — observă cu justeţe Rubinstein 
(145, p. 170). Transformarea unui „dat“ într-un fapt 
științific este o operaţie delicată și dificilă de elaborare 
și folosire a unor modele mintale, verigi instrumentale, 
şi constituie una din cauzele apariţiei tirzii a psihologiei 
ca știință. 

Constatăm, așadar, cel puţin trei moduri de acţiune, 
trei mari categorii de circuite, prin care se efectuează 
adaptarea noastră la mediu: circuitul homeostazic, bio- 
logic (organism-mediu), circuitul psihic al interacțiunii 
cu obiectele și fenomenele lumii materiale (subiec-obi- 
ect) și circuitul interindividual, cu semenii noștri (eu-al- 
tul; eu faţă de mine). Toate aceste trei moduri și modele 
relaționale se împletesc strîns. O tulburare a echilibrului 
nostru organic necesită o schimbare a mediului extern, 
iar această schimbare se face în cadrul și prin interme- 
diul societăţii, al conștiinței altuia față de mine, a mele 
faţă de alţii și a propriei mele conștiințe faţă de per- 
soana mea. 

„O acţiune externă — spune Ashby — tinde să scoată 
variabila esenţială din limitele ei normale ; dar însăși 
modificarea incipientă activează mecanismul care se 
opune tulburărilor provocate de factorul extern“ (13, 
p. 102). 

Această schemă este valabilă și pentru formele su- 
perioare de echilibrare. Transformînd lumea, ne trans- 

formăm pe noi înşine; aceasta este una din tezele de 
bază ale marxism-leninismului. „Acţionind... asupra 
naturii exterioare și modificînd-o pe aceasta, el — spune 
Karl Marx despre om — modifică în același timp propria 


= 


sa natură“ (6, p. 207). 


II. 3.3. TREPTELE CUNOAŞTERII DE SINE 


Autocunoașterea, care se desprinde progresiv din ac- 
țţiunea asupra obiectului — fie material, fie psihic — are 
însă trepte, care sînt și ale autoobservaţiei. Copilul, ca 


și adultul, își dă seama cînd îi este foame și dorește să 


mănînce; dovadă — acţiunile angajate în procesul de 
autoreglare. Dar, atît natura ebiectului cît și caracterul 
trebuinţei sînt departe de a avea gradul de diferențiere 


de care este capabil adultul. Diferenţierile rezultă, și ele, 


din experienţa individului, din practica acestuia. Sem- 
nificaţiile dobîndite, constituirea modelelor mintale (a 
noţiunilor, a claselor de obiecte și a relațiilor dintre 
acestea etc.), permit îmbogățirea înţelesurilor, adică 
elaborarea unor cadre de referințe, a unor sisteme de 


„informaţii“, tot mai vaste și mai mobile, sisteme în care . 


situăm obiectele respective ale conștiinței. 

Treptele de conștiință sînt trepte ale cunoașterii, 
etape prin care conştiinţa se ridică de la forma senzo- 
rială la forma abstractă și generalizată a realităţii. 

O detaşare mai netă, de ordin superior, a subiectului 


de obiect se produce pe mai multe căi ale procesului de. 


analiză şi sinteză, 

Una dintre căi este autoanaliza, reflexia îndreptată 
asupra stărilor, asupra acțiunii efectuate și produselor 
obţinute. O altă cale este activitatea artistică. Artistul se 
foloseşte de materia sensibilă spre a da o formă verbală, 
plastică sau muzicală, sentimentelor, trăirilor lui. Prin 
intermediul modelului verbal, cromatic, sonor, al formei, 
mișcării etc., artistul produce anumite stări psihice prin 
care se obiectivează, în care se regăseşte și, făcîindu-le 
accesibile oricui, facilitează și altora actul de a se re- 


găsi, de a se conștientiza. În fine, mai semnalăm mijlocul” 
de analiză a acţiunii produse pe cale experimentală. 

Psihologul produce un fenomen psihic, urmărindu-i eta- 
pele de transformare și desprinzîndu-i factorii şi condi- 
țiile de maniiestare. 

Prin toate aceste mijloace, noi realizăm sisteme deo- 
sebite de referinţe, de natură diferită sau de nivel dife- 
rit. Ele ne ajută, toate, în procesul de observaţie internă, 
de cunoaștere de sine. Pe măsură ce ne ridicăm spre ab- 
stracțiune, ne îndepărtăm de realitatea concretă, dar 
prin aceasia ne apropiem mai mult de justa ei înțelegere. 

Care este, totuși, rolul autoanalizei, al reflexiunii 
asupra propriilor noastre trăiri ? Pare că aici se află o 
neînțelegere. La prima vedere se impune convingerea că 
preocuparea de sine ne apropie de cunoaşterea eului. 
Ce valoare putem atribui „memoriilor“, autobiografiilor, 
jurnalelor unui Amiel, Jules Renard sau Katherine 
Mansiield ? 

Aici se cuvine să semnalăm o contradicţie care are 
forma unui paradox : cu cît autoobservaţia este mai con- 
centrală asupra stării trăite, cu atît ea este mai subiec- 
tivă ; cu cit este mai detașată de această trăire, fixîndu-se 
asupra exteriorizării, asupra activităţii subiectului și a 
situaţiei în care se manifestă, cu atît semnificaţia datelor 
obținute traduce mai exact esența faptului subiectiv; 
ne regăsim în afară de noi, ne cunoaștem prin ceea ce 
nu sintem. „Autoanalizele“, „autocontemplaţiile“ poi 
servi ca material preţios, dar brut, pentru studiul psiho- 
logului, iar valoarea lor științifică este foarte îndoielnică, 
De aceea, jurnalele de natura celui scris de Amiel sînt 
mai mult documente psihologice, decît psihologie pro- 
priu-zisă. 

Autoobservaţia reflexivă este mediată şi are două 
orientări bine distincte și în aparenţă opuse: fixarea 
asupra subiectivului, interiorului și detașarea de sine, de 
subiectiv. Ținînd seama că ne cunoaștem în și prin acti- 
vitate, în și prin acţiuni, prin intermediul modelului, al 
obiectului, al situaţiilor şi al societăţii în care ne aflăm, 
valoarea autoobservaţiei crește pe măsură ce ne depăr- 
tăm de noi pînă la uitarea de sine. Prin negarea negaţiei, 
se obţine efectul necesar și anume: determinarea stării 
subiective, obiectivată și despuiată de subiectivitate, 
adică a subiectivului fără atitudine subiectivă, subiecti- 

vul sesizat în mod obiectiv. Numai astiel subiectivul 


devine obiectiv, adică fapt ştiinţific. 

Se înţelege acum de ce, într-o „convorbire experi- 
mentală “, folosită adesea în cadrul școlii, cu scopul de a 
dezvălui motivațiile elevului sau unele procese psiholo- 
gice ale acestuia, nu se recomandă orientarea atenţiei 
elevului asupra trăirilor sale, ci asupra: oamenilor, obiec- 
telor sau activităţilor, căci din atitudinea subiectului față 
de anumite realități vom sesiza adevăratele trăsături 
psihice constante ale activităţii și caracterului său. „Ju- 
decăţile omului despre alţii — spune cu drept cuvint 
Rubinstein — ne spun mult mai multe și mai adevărate 
lucruri despre om (îl dezvăluie şi uneori îl trădează) de- 
cît indicaţiile despre el însuși, care exprimă modul cum 
se reprezintă el pe sine sau, invers, cum îi place să apară 
faţă de alţii, și de loc ceea ce, în mod necesar și direct, 
este el în realitate“ (145, p. 175). 


Datele autoobservaţiei prezintă, deci, o valoare pro- 
porţională cu capacitatea obiectivă de a observa și inter- 
preta a celor ce observă. Relatînd o descriere făcută de 
Helmholtz la a 70-a aniversare a sa despre metodele sale 
de lucru, Woodworth încheie : „O asemenea măiestrie a 
a lui Helmholtz are tot atita valoare cît și un protocol 
de laborator“ (175, II, p. 1104). Analiza lui Helmholtz este 
mai mult o retrospecție, sprijinită pe numeroase mani- 
festări exterioare, riguros controlate. 


Autoobservarea unui psiholog, de asemenea, poate 
avea o valoare mai mare decît a unui experiment de la- 


borator. Atunci cînd cunoşti precis condiţiile în care s-a. 


produs trăirea, cînd prin analiza situaţiei îţi dai seama 
de factorii principali ai stării psihice produse, iar faptul 
psihic, ca atare, știi să-l integrezi unui sistem precis de 
noţiuni, autoobservaţia poate dobiîndi o valoare excep- 
țională. Ea nu devine, prin aceasta, fapt științific și de- 
monstrabil, dar constituie o sursă inegalabilă de ipoteze, 
verificări, o sugestie prețioasă pentru provocarea inten- 
ționată a faptului similar, în condiţii experimentale, na- 
turale sau de laborator. Asemenea autoobservaţie repre- 
zintă, deci, o etapă esenţială în procesul de investigaţie 
psihologică. 

Care este contribuţia artei în procesul de autocu- 
noaștere ? După cum se știe, cuvîntul de artă are la ori 
gine înţelesul de meșteșug, măiestrie, înțeles pe care-l 
păstrează și astăzi, alături de altul, pur estetic, legat de 
frumos și de alte categorii estetice. Sincretismul iniţial 
al acestui cuvint nu este întîmplător, fiindcă, atît în 
sensul estetic cît și cel tehnic, arta este măiestria de a 
produce anumite obiecte (materiale sau ideale). Deose- 
birea constă numai în faptul că arta industrială, prin 
obiectele materiale respective, produce, în primul rînd, 
satistacţii de ordin utilitar, în timp ce „artele frumoase“, 
prin modelele create, produc stări psihice de natură 
estetică. Literatura, muzica, pictura, sculptura, dansul, 
ca să nu amintim decit artele majore, creează imagini, 
sentimente, atitudini față de modelele artistice, faţă de 
o lume în care ne angajăm „ca și cum“ ne-am afla în 
fața realităţii autentice. 

Care este sensul adînc al artei ? Prin mijloace artis- 
tice adecvate, artistul ajunge la cristalizarea atitudinii 
sale faţă de realitate, la obiectivarea unui sentiment, la 
înţelegerea mai adîncă a realităţii, Viziunea lui sugerează 
semenilor săi același mod de a privi, trăi și interpreta 
datele realităţii. Poetul liric, oferindu-ne mijloace adec- 
vate de expresie, ne face conștienți de sentimentele noas- 
tre; muzicianul ne orînduiește, în arhitectonica sunete- 
lor, acordurilor, a temelor muzicale, trăirile noastre pe 
care le-am socotit inefabile, inexprimabile, deci incon- 
ştiente. Portretul unui maestru pictor ne face să înţe- 
legem nu numai spiritul epocii respective, tipul de ca- 
racier, ci, prin toate acestea, pe noi înșine. Peisajele 
descrise de scriitor ne fac să vedem altfel natura; în 
tipurile literare ne retrăim pe noi înșine și pe cei de 
aproape. oată reconstruirea amănunţită a trecutului, în- 
cercată, de exemplu, de un Proust „În căutarea timpului 
pierdut“, demonstrează plăcerea de a reconstitui, prin 
intermediul imaginilor, lumea interioară, a eului. 

Artistul este un creator de stări psihice. Prin opera 
artistică, atit autorul cît și spectatorul (auditorul, sau 
cititorul) devin conștienți de stări trăite, fără să-și fi dat 
seama de ele, deschizînd astfel perspective noi pentru 
stări similare. 

laţă imensul rol al artei și legătura ei intimă cu psiho- 
logia. Arta se află între trăirea simplă, inconștientă, a 
înţelesului implicit, și analiza psihologică, activitatea in- 
telectuală a înţelegerii verbale și explicite. Arta ridică 
trăirea pe un plan perceptiv, figurativ, intuitiv. Psiholo- 
gia o transformă într-un sistem discursiv, logic, concep- 


tual. Arta ne situează într-un cadru concret și indivi- 
dual de referinţe, ştiinţa psihologiei creează sisteme de. 


referinţă abstracte și generale. Şi una și alta, însă, sînt 
trepte de cunoaștere a lumii externe și a celei lăuntrice. 

Autoobservaţia, repetăm, nu este un simplu act de 
oglindire, înregistrare și descriere, ci și de interpretare. 
Artistul, ca și psihologul, ne servește de interpret în cu- 
noașterea omului. Interpretarea este condusă de ipoteze, 


se consolidează prin verificare, prin acţiune proprie sau 


prin comparaţie cu rezultatele obţinute de alţii. 

Toate modurile și căile prin care se efectuează actul 
de observaţie ne arată şi în ce măsură observaţia internă 
poate fi izvor de fapte utile psihologiei. Nu este vorba, 
deci, atît de metodă, cît de o sursă de materie primă care, 
însă, poate atinge uneori nivelul unui fapt științific. 

În concluzie, afirmarea introspecţiei şi negarea ei au 
contribuit la elaborarea unui nou sens al observaţiei 
interne, înţelegere care reprezintă o sinteză între subiec- 
tiv și obiectiv, intern și extern, cunoaștere și acțiune, 
teorie și practică, știință și tehnică. 


III. 3.4. SPRE PRECIZAREA ÎNȚELESULUI DE PSIHOLOGIE 
EXPERIMENTALĂ 


Argumentele mai importante aduse împotriva psiho- 
logiei ca ştiinţă au fost următoarele : 1) ea nu poate de- 
veni ştiinţă experimentală, 2) pretinsele experimente nu 
sînt psihologice, 3) experimentul în psihologie nu de- 
monstrează nimic sau ceea ce demonstrează sint iapte 
cunoscute, de minimă importanţă sau de natură periferică 
faţă de problemele centrale și esenţiale ale psihologiei, 
O primă întrebare la care se cere răspuns este aceea, dacă 
principial o știință nu poate fi decit experimentală; pro- 

blema, deci, este a înţelesului noţiunii de știință. -Răs- 
punsul la criticile aduse nu poate fi dat decit după reexa- 
minarea prealabilă a noţiunii de experiment. 

Dacă o știință nu poate fi decît experimentală, atunci 
matematica ar fi trebuit de multă vreme să fi făcut parte 
din altă clasă de preocupări intelectuale afară de cele 
științifice. Și nu numai atît: după justa observaţie a lui 
Rubinstein, „astronomia și şiiinţele sociale n-ar fi putut 
atinge periecţiunea pe care o au şi n-ar fi putut formula 
atît de deplin legile lor” (148, p. 27). lată o demonstraţie 
prin reductio ad absurdum. 

Afară de aceste argumente, trebuie ţinut seama astăzi 
și de împrejurarea că astronomia se transformă, sub ochii 
noștri, într-o ştiinţă experimentală. Acest nou caracter 
se explică prin extinderea razei de acţiune a omului peste 
limitele lui terestre de culegere de informaţii. Nu se 
poate afirma, totuşi, că astronomia, chiar în etapa ei an- 
terioară, n-ar fi existat ca știință. 

Pentru elucidarea problemei se cere să examinăm în- 
jelesul noţiunii de experiment. 

Cercetarea experimentală este caracterizată de psiho- 
logul R. S. Woodworth prin existenţa controlului condi- 
țiilor în care se petrece evenimentul studiat (cf. 175, 1, 
p. 3). Avantajele unui experimentator, faţă de un obser- 
vator, sînt — după el — în număr de trei: 1) provocînd 
evenimentul într-un anumit timp și loc, experimentatorul 
este pregătit să efectueze o observaţie precisă ; 2) condi- 
țiile controlate find cunoscute, experimentatorul poate 
reincepe şi reface observaţia; astfel, condiţiile expe- 
rienţei pot fi repetate și verificate de către un alt expe- 
rimentator, cercetarea dobîndind un caracter social; 
4) experimentatorul poate varia condiţiile în mod sis- 
tematic și poate nota variațiile concomitente ale rezul- 
tatelor, servindu-se de criteriul „unei singure variabile”. 
Dacă există mai multe variabile, recurge la altă metodă, 
a comparaţiei sau corelaţiei. 

Sîntem de perfect acord cu psihologul american cu 
privire la condiţiile semnalate, dar respectarea lor încă 
nu transformă o operaţie în științifică şi nici pe acel care 
o efectuează în psiholog. Există experimente şi experi- 
mente. Valoarea acestora — ca și a oricărei metode — 

depinde de valoarea ipotezei construite, a verificării sau 
a demonstrării. Folosirea experimentului, ca atare, încă. 
nu poate oferi experimentatorului titlul de om de știință. 


Despre metodă în general se poate spune ceea ce Bacon 
a afirmat la adresa filosofiei : metodele „pot scoate mulţ 
din puţine lucruri sau foarte puțin din multe lucruri“ 
(15, p. 62). 

Psihologia experimentală are nevoie nu numai de 
metode curente; „Mai este necesară — spune Robert Lee- 
per — și o teorie constructivă corespunzătoare. Nume- 
roase lucrări experimentale, în acest domeniu (al pro- 
ceselor de cunoaștere), au fost efectuate, așa-zicîind or- 
bește sau numai pentru a se obţine concluzii negative“, 
„AT îi, însă, mai bine să putem crea, cu privire la factorii 
în acţiune, ipoteze, planificînd, în acord cu ele, experi- 
mentele noastre“ (92, II, pp. 284—285). 

Neglijarea condiţiei arătate de R. Leeper ar putea 
fi considerată drept una din cauzele care au motivat cri- 
tica adresată experimentului psihologic, în general, și a 
metodei testelor, în special. Afară de cauza principală — 
interpretarea adesea greșită a probelor — metoda testelor 
a fost compromisă, după cum am văzut, și de pseudopsi- 
hologi, care au imbrăţișat-o avînd convingerea că, po- 
sedînd instrucţiunile necesare în aplicarea testelor, se 
vor putea erija în experimentatori, diagnosticieni, oameni 
de ştiinţă, psihologi. Este de la sine înţeles că cineva nu 
devine psiholog numai pentru că a învăţat să mînuiască 
un aparat, să înregistreze și să calculeze un rezultat, să 
ordoneze datele obţinute într-o tabelă, prelucrîndu-le 
statistic și să le exprime printr-o curbă, ci numai atunci 
cînd, pe baza unei ipoteze elaborate printr-o analiză mi- 
nuţioasă a experienţei anterioare, a știut să întrevadă 
un nou înţeles al fenomenelor, înţeles dezvăluit prin in- 
tegrarea fenomenului într-un nou cadru de referinţe, și 
cînd a știut să obiectiveze ideea concepută, demonstrîn- 
du-i înţelesul printr-un experiment, ce poate fi verificat 
de oricine; pe scurt, atunci cînd a știut să pună între- 
barea și să objină la ea răspunsul adecvat. Cînd între- 
barea este confuză sau banală, răspunsul este și el de 
aceeași natură. „Laboratoarele — spune Fraisse — sînt 
pline de dosare cu observaţii care nu servesc la NiMic și 

“cu care nu se va putea face nimic, pentru că aceste-ob- 
servaţii au fost îngrămădite fără să fi fost puse întrebări 


precise“ (60, 1, p. 78). Deosebirea dintre „observaţie și 
experiment este mai mult de grad, de precizie a rezulta- 
telor. Între ele găsim „toate intermediarele“ posibile 
(ibidem). Dacă, în observaţie, „întrebarea este oarecum 
deschisă“, cercetătorul avînd numai o idee vagă despre 
răspuns, în experiment „Întrebarea, devenită ipoteză“, 
„presupune existenţa unei relaţii între iapie, relaţie pe 
care experimentul își propune s-o verifice“ (ibidem). 
Succesele metodei experimentale depind, deci, de va- 
loarea ipotezelor de lucru. Întrucît, mai ales în domeniul 
realităților psihice și sociale, fenomenele trebuie exami- 
nate și interpretate prin prisma întregurilor. a ansamblu- 
rilor mari de fenomene, orice ipoteză, oricît de restrinsă 
ar fi ea, trădează caracterul concepţiei de ansamblu a 
autorului. În psihologie, deci, caracterul și Valoarea me- 
todei variază, mai mult ca în oricare altă știință, în func- 
ție de concepţia generală a psihologiei în care se înca- 
drează cercetătorul, depinde mai ales de mentalitatea 
psihologului care o folosește. Ă i | 
Plecînd de la acest adevăr, înțelegem atît cauzele defi- 
cienţelor psihologiei experimentale, cît și motivele criti- 
cilor îndreptate la adresa acestei psihologii abia născute, 
Examenul acestor critici ne va arăta că pricina lipsu- 
rilor nu rezidă în metodă, ci în concepţiile aflate la 
baza metodei. . 
Ceea ce a constituit un factor negativ, în dezvoltarea 
psihologiei experimentale și fiziologice, a fost faptul că 
ea s-a născut și, în mare măsură, a rămas, încă, în ţările 
occidentale, sub egida — adesea nemărturisită — a meta- 
fizicii idealiste, ducînd mai departe concepţia substan- 
țialistă şi dualistă carteziană. Viaţa psihică și conștientă 
mai continuă să fie considerată, fie ca o reflectare pa- 
sivă şi inertă a fenomenelor corporale, ca o umbră ce 
dublează, în mod incomprehensibil, fenomenele naturale 
şi viabile, fie ca o substanţă independentă, înzestrată cu 
o capacitate, tot atît de incomprehensibilă, de a interveni 
în cursul lumii materiale. O asemenea înţelegere a psi- 
hicului nu poate să nu frineze metoda însăşi de cercetare, 
împiedicînd formularea problemelor și construirea ipo- 

tezelor. în vederea verificării. Aici ne apare și motivul 


principal al neîncrederii cu care era privită știința psi- 
hicului de către științele naturii. O nouă metodă de cer- 
cetare nu se poate instaura decît concomitent cu o nouă 
înțelegere a obiectului de studiu. Psihologia fiziolo- 
gică şi experimentală a crezut că se poate schimba stilul 
de lucru prin schimbarea numai a tehnicii, a metodelor 
şi procedeelor de investigaţie. „Noile cunoșiinţe care 
se dobîndeau pe cale experimentală erau în contradicţie 
cu interpretarea lor idealistă“ — observă cu drept cuvînt 
A. Roșca (144, p. 12). 

Se înţelege de ce, în mod treptat, unii cercetători con- 
secvenţi s-au îndreptat spre o pură fiziologie, iar alţii 
spre sociologie sau fenomenologie (Fr. Brentano); noua 
știință risca să rămînă psihologie numai cu firma. Noua 
psihologie, experimentală, deci, devenea nouă numai în 
forma ei, prin încercarea de a introduce, în vechea me- 
tafizică idealistă, metode (fiziologice sau fizice) dovedite 
ca valabile în științele naturii, capabile de cantificare şi 
exprimare prin formule matematice. 

Caracterul vetust al „noii“ psihologii se dezvăluie în 
aplicarea acelorași scheme vechi mecaniciste, filosofice 
şi speculative : elementarismul, atomismul psihic și aso- 
ciaționismul. Pe cît era de ispititor modelul experimen- 
tului psihologic, prin simplitatea și precizia formei, pe 
atil s-a dovedit el de artificial și steril prin conţinut: 
senzația — reprezentarea — noţiunea; tonuri afective 
senzoriale, reprezentative și conceptuale ; acţiuni simple, 
complexe etc.; o arhitectonică simetrică, geometrică, la 
nivelul de înţelegere al unui copil. În ceea ce privește 
legitatea, la îndemină se aflau legile asociației; dacă nu 
ajungea, se oferea „legea sintezei creatoare“ (Wundt) 
sau „legea formei“ (Wertheimer, Kâhler, Koffka). Se în- 
țelege că o asemenea concepţie statică, mecanicistă, fizi- 
calistă sau fiziologică nu a putut fecunda „noua“ metodă 
experimentală. Abandonarea acestei scheme statice, sub= 
stanțialiste și experimentale a dus spre o altă extremă 
filosofică, a unei psihologii pur descriptive, a fenomene- 
lor sesizate în experienţa concretă și „pură“ a conștiinței 
individuale, spre fenomenologie, cu toată diversitatea 
formelor acesteia, 

Dacă metoda experimentală nu se rezumă la o simplă 
tehnică de a provoca și înregistra, cu precizie matema- 
tică, obiectivă, instrumentală, stimulul și răspunsul obţi- 
nut, ea are un înțeles mult mai amplu și mai adînc. În 
primul rînd, ea își lărgește cîmpul de activitate experi- 
mentală, depășind limitele înguste ale laboratorului. În 
al doilea rînd, ea se îmbogăţeşte cu noi mijloace, variate, 
de investigaţie. În același timp ea nu-și mai menţine atitu- 
dinea iniţială de superioritate și dispreţ față de alte me- 
tode, neexperimentale sau mai puţin experimentale, 
privindu-le ca neștiinţifice. Se modifică, deci, însuși înţe- 
lesul de metodă științifică, care nu se mai identifică cu 
cel de metodă experimentală, de laborator, ci lărgindu-și 
sfera, cuprinde și alte mijloace de investigaţie. 

Dacă ne-am limita numai la comparaţia, în cadrul psi- 
hologiei occidentale, dintre tratatul de psihologie fizio- 
logică al iui Wundt cu tratatele moderne (al lui Stevens, 
Woodworth sau Fraisse și Piaget), am constata între ele 
deosebiri ca între două psihologii şi nu între două forme 
de metodă experimentală. În lumina acestor deosebiri 
înțelegem să privim ca justificate unele critici adresate 
vechii psihologii experimentale. Din această critică, din 
negație, s-a născut o nouă psihologie. 

Se cuvine, mai întîi, să recunoaștem că, în adevăr, 
capacitatea de a ridica o observaţie la nivelul unui ex- 
periment precis trebuie admisă drept criteriu de apre- 
ciere a caracterului științific al unei metode. În adevăr, 
experimentul reprezintă acţiunea de provocare a unui 
fenomen și de desfășurare a lui, controlată. Am văzut 
că nu există altă cale de a cunoaște un fenomen decît 
acționînd asupra lui, provocîndu-l, generîndu-l. Numai în 
felul acesta se poate dezvălui natura fenomenului și re- 
laţiile acestuia cu cauzele ce l-au produs și condiţiile 
în care a apărut. Dacă, în final, întregul proces poate fi 
cantificat și exprimat matematic am atins gradul maxim 
de nivel! științific. 

Dar, trebuie să mai ţinem seama că unele fapte re- 
zistă, total sau parţial, prin natura lor, la exigenţele me- 
todei experimentale, așa cum este cazul, în cea mai mare 
parte, cu fenomenele sociale și cum, cel puţin temporar, 
este cazul cu numeroase fenomene și procese psihice, 

care prin complexitatea lor nu se pretează totdeauna la 
o izolare, impusă de metoda experimentală, a variabi- 
lelor. Această împrejurare constituie un motiv în plus de 
a considera metoda experimentală ca necesară, dar nu 
suficientă, în explorarea vieţii psihice, şi a admite nece- 
sitatea folosirii și a altor metode. 

Trebuie să subliniem, de la început, că în privința me- 
todelor, ca și în privinţa obiectului psihologiei trebuie 
să renunțăm la înţelesuri încremenite, statice şi abso- 
lute. Așa cum, în general, este greu de găsit o linie de 
demarcaţie între șiiinţă și non-știinţă, tot așa este greu 
de precizat unde începe şi unde siirșește metoda expe- 
rimentală, 

Este interesant de notat că definiția metodei experi- 
mentale se formulează, tot mai des, ca fiind „Observaţie 
provocată“. Este adevărat că pe epitetul de „provocat“ 
cade toată greutatea înţelesului ; totuși, la o analiză mai 
atentă, vom constata că și acest element este atit de 
elastic, încît ne vine greu să precizăm însăși data nașterii 
psihologiei sau a metodei experimentale. 

Mai întîi, fenomenul psihic poate să nu fie provocat 
în laborator, ci în condiţii naturale; al doilea, el poate 
să nu fie produs de experimentator, ci de factori naturali ș 
al treilea, faptul poate dobîndi caracterul de obiectivi- 
tate, fiind controlat și verificat de altcineva, fără inter- 
venția experimentatorului ; al patrulea, psihologul poate 
ajunge, în unele cazuri, numai cu ajutorul observaţiei la 
izolarea (teoretică) a variabilei independente, provocate 
în mod natural și fără intervenţia lui. În fine, cineva 
poate face psihologie experimentală fără să fi făcut vreun 
experiment, numai prin interpretarea personală a date- 
lor experimentale obţinute de alţii ; aceleași date experi- 
mentale pot da naștere la interpretări diferite. Principa- 
lul nu constă în reunirea ambelor operaţii într-o singură 
persoană, ci în legătura organică a interpretării sau ipo- 
tezei cu experimentul. 

Ajungem, astfel, la posibilitatea constituirii unei 
științe fără experiment de laborator și uneori chiar fără 
experimentator, ca și în științele sociale sau în astro- 
nomie, numai pe bază de observaţie ; cu o singură con- 
diţie : locul laboratorului să-l ia ambianța, cu agenţii ei 

naturali şi sociali, iar locul experimentatorului — obser- 
vatorul. Rolul psihologului se reduce atunci la observa- 
rea și interpretarea variațiilor produse. Ne apropiem, în 
acest caz, de forma tipică, modernă, a experimentului 
natural. 

Din nenumăratele izvoare ale experimentului psiholo- 
gic vom aminti numai cîteva. 


III. 3.4.1. Clinica — laborator de psihologie 


Experimentul natural, unde intervenţia psihologului, 
deşi redusă, este prezentă prin alegerea situaţiilor, sau 
prin modificarea unor factori naturali, poate dobindi un 
înţeles și mai larg, dacă ne gîndim la acele fenomene 
produse în condiţii naturale, care nu sînt nici măcar pre- 
gătite pentru a fi observate de psiholog. Ne gîndim, în 
special, la metoda numită patologică sau clinică, înglo- 
bată de unii în metoda comparată. Pavlov, în repetate 
ori, a subliniat faptul că fiziologia patologică este, într-o 
privinţă, o fiziologie experimentală. Th, Ribot, în a doua 
decadă a secolului nostru, tratînd problema metodei pa- 
tologice, afirma că această metodă „ţine totodată de ob- 
servaţia pură și de experiment“, „Boala — spunea el — 
este un experiment mai subtil, instituit de natura însăși, 
în împrejurări bine determinate și cu procedee de care 
arta umană nu dispune; ea atinge inaccesibilul. De alt- 
fel, dacă boala nu s-ar însărcina să dezorganizeze, pen- 
tru noi, mecanismul spiritului, și să ne facă să înţelegem, 
astiel, mai bine, funcţionarea sa normală, cine ar în- 
drăzni oare să riște experiențe pe care le dezaprobă cea 
mai obișnuită morală ?* (139, 1, p. 300). 

Natura acţionează asupra omului în atitea chipuri ; 
omului nu-i rămîne decît să observe acţiunea naturii şi să 
înregistreze efectele provocate ; o bună observaţie poate 
duce la stabilirea unor legi importante. 

Ne mai gindir și la alte metode, similare cu cea de 
laborator: metodele de psihoterapie. Acţiunea psihică 
asupra unui bolnav de nevroză sau psihoză, urmărită în 
efectele ei, ne poate deschide perspective variate în de- 
terminarea de noi înţelesuri în psihologie. Așa cum va- 

loarea medicamentelor se apreciază după efectele ace 
tora, aşa și valoarea metodelor psihoterapeutice se apr 
ciază după rezultatele obţinute. Este intersant însă, cum 
valoarea practică se transformă în una teoretică, cum 
valoarea terapeutică a unei metode devine izvor de expli- 
cație teoretică și de stabilire a unei relații cauzale. Psi- 
hoterapia devine, astfel o metodă de diagnostic, iar psiho- 
farmacologia, din terapie se .transformă în metodă de 
investigaţie. Sintem în faţa interdependenţei celor două 
aspecte ale cunoașterii: teorie și practică. Cunoștinţa 
teoretică se transformă în practică, prin transformarea 
rețelei cauzale în una finală, iar cea practică devine izvor. 
de explicaţie, prin inversarea raportului final în unul cau- 
zal. Relaţia : dacă este A, este și B se inversează în. 
relația : dacă-l voim pe B, îl creăm pe A: la fel, relația 
practică finală (dacă-l voim pe B, îl creăm pe A) dă naș- 
tere la relaţia cauzală, teoretică (dacă este A, este și B). 

Este adevărat că aceleași rezultate pot fi obținute în 
condiţii, sau sub acţiunea unor cauze, diferite; totuși, | 
metoda psihoterapeutică servește ca sursă imporiantă | 
de ipoteze în investigația psihologică. | 

Nu trebuie să uităm, desigur, de valoarea metodelor | 
diagnostice în bolile mintale. O probă diagnostică este, | 
şi ea, o acțiune aleasă în vederea provocării unui răs-. 
puns anumit, asemenea unei percuțţii, cînd, după sunetul 
rezultat din lovirea ușoară a unei regiuni, medicul își dă 
seama de starea pacientului. Practica diagnosticului psi 
hologic este, şi ea, reversul unui experiment psihologie 





III. 3.4.2. Școala şi experimentul psihologic 


Școala este şi ea un substitut de laborator pentru psi 
holog (și pedagog, desigur). Fie că exercităm acţiune 
— individuală sau colectivă — cu scopul de a educa, f 
cu scopul de a cunoaşte, aceste două forme ne pot duc 
la observaţii, uneori tot atît de precise, ca și cele de 
laborator. Totul este să știi să observi; se înțelege că 
spiritul de observaţie este în funcţie de bogăţia experi- 
enţei, a „informaţiei“ psihologului și de întreaga sa pe 
sonalitate științifică, 

În orice școală se poate forma un om de știință, un 
psiholog, fiindcă practica educativă este — sau poate 
deveni — o practică psihologică, iar aceasta, întoarsă 
cu faţa spre gindire, reflexie, devine explicaţie, teorie, 
psihologie. 

Am putea lărgi, astfel, cadrul de activitate experi- 
mentală a psihologului pînă la cuprinsul întregii vieţi 
sociale : artă, industrie, economie, justiţie, clinică, ar- 
mată etc. „Fapte psihologice există pretutindeni — spune 
Janet — atît în operele unui scriitor cît şi în studiile 
anatomice asupra unui creier“. „S-a putut spune — 
afirmă, la rîndul său, Th. Ribot — că orice lucru în aer 
sau pe pămînt, atît cît este cunoscut, este un material psi- 
hologic“ (139, p. 304). 

Desigur, că aceste afirmaţii trebuie acceptate cu 
oarecare rezervă : altminteri riscăm să cădem în grava 
eroare a oricărei exagerări ; în cazul nostru, în panpsi- 
hologism. 


III. 3.4.3. Experimentul în literatură 


Orice acțiune umană poate deveni obiect de experi- 
ment psihologic. De aceea, putem considera și arta, luată 
în sens larg, ca un laborator de psihologie, unde se cre- 
ează mijloace de acţiune asupra omului. Literatura ne 
oferă prin excelenţă o lume creată în acest scop, perso- 
najele care acţionează și se mișcă pe orbita fixată de le- 
gile gravitaţiei psihologice, ale raporturilor dintre carac- 
tere și situaţii, lume pe care artistul o creează, cu scopul 
de a se obiectiva, de a se exterioriza, comunicînd seme- 
nilor mesajul conștiinței sale, crezul său moral, spiritual. 

Despre Balzac s-a spus cu drept cuvînt că face „con- 
curenţă stării civile“, că este „o mărturie și un muzeu 
viu al secolului al XIX-lea francez“, că — după Taine — 
„alături de Shakespeare și Saint-Simon, este cel mai vast 
depozit de documente asupra naturii umane“ ; opera lui 
este un document, dar — cum adaugă A. Thibaudet — 
„ca şi Divina comedie, Comedia umană este şi o jude- 
cată“ (164, p. 237). „Lumea Comediei — după caracteri- 
zarea acestui istoric al literaturii — este cea mai vastă 

dintre cele ce a putut crea arta și este greu să poţi men- 
ţine, într-o singură privire, şi să poţi cuprinde — cu 
ideile noastre despre zi și noapte — acest imperiu, în 
care soarele nu apune niciodată“ (ibidem, p. 233). 

Literatura universală reprezintă, sub acest raport, un 
vast laborator de psihologie. Ce este, de exemplu, încer- 
carea lui Hamlet de a obţine o dovadă peremptorie a. 
asasinării tatălui său de către Claudius, prin reprezen- 
tarea scenei cunoscute în faţa unchiului și a mamei sale, 
dacă nu un experiment psihologic, experiment pregătit 
de Hamlet cu toată fineţea unui mare cunoscător de oa- 
meni ? Adresîndu-se lui Horaţio, îl roagă pe acesta să 
fie cu ochii deschiși, aţintiţi asupra regelui, să înregis- 
treze tot ce a citit pe faţa acestuia în timpul reprezen- 
taţiei. Știm că experienţa n-a dat greș, metoda diagnos- 
tică s-a dovedit infailibilă. A descoperit-o Shakespeare? 
Ea a fost, desigur, folosită timp de milenii în urmă. Ca 
să rămînem tot la Hamlet: dialogul dintre Hamlet şi 
Polonius din scena a doua a actului II], ne face să ne. 
gîndim la substratul psihologic al testului Rorschach. Ce 
ne face să vedem în același nor, cînd o cămilă, cîndo. 
nevăstuică, cînd o balenă ? 

Dacă deschidem comoara experienţei milenare a po-. 
poarelor asiatice, O mie şi una de nopți, vom găsi, prin- 
tre altele, și această metodă diagnostică ce a folosit-o 
Hamlet. Vom afla acolo, de exemplu, cum înțeleptul ca- 
diu descoperă din cei trei frați pe acela care a ascuns 
comoara rămasă moștenire de la tatăl defunct, urmînd a 
fi împărţită în mod egal între frați. Vinovatul este de= 
pistat cu ajutorul unei povestiri, în aparenţă anodină, 
pentru ca, din răspunsurile tuturora, să se constate cu 
care dintre cei trei eroi din povestire s-a identificat fie- 
care și de aici să se dezvăluie pornirile ascunse, camu- 
flate, ale făptuitorului. Povestea conţine esenţa metode- 
lor psihologice cele mai moderne, „en vogue“, TA 
MAPS și altele: „proiecția“, identificarea cu eroul sce- 
nei sau al povestirii. 

Literatura noastră ne oferă, și ea, exemple strălucite, 
asemănătoare. Ne limităm la unul singur, de același gen. 
Este vorba de Baltagul lui Sadoveanu. Ce reprezintă 
scena finală a praznicului, scenă pregătită cu atita mă- 


256 


iestrie de Vitoria Lipan, cu scopul de a face pe asasin 
să se demaște în mod public ? Scena are o valoare artis- 
tică, care n-o împiedică să fie și adînc științifică. Dacă 
vom deschide un tratat de metodologie la capitolul „dia- 
gnosticul personalităţii“, descrierea metodei proiective 
nu va fi superioară în precizie și esenţă tehnicii folosite 
de Vitoria Lipan. Ne întrebăm dacă asistăm la un expe- 
riment psihologic sau la o scenă literară ? Forma artis- 
tică singură ne face să ne menţinem pe planul estetic și 
să nu lunecăm spre lumea austeră a laboratorului. 


III. 3.4.4. Moralistul-psiholog 


Un efort remarcabil de observaţii și prelucrare refle- 
xivă a materialului, a practicii psihologice, ni-l prezintă 
„moraliştii“ în încercarea lor de a portretiza oamenii, 
de a-i clasifica în tipuri, de a formula „legile“ psiholo- 
gice ale raporturilor dintre oameni etc. Tehnica psi- 
hologică și morală devine, astfel, obiect de reflexie 
conștientă, conceptualizată, psihologică. Observaţia indi- 
viduală se obiectivează; din empirică şi tehnică devine 
pentru acea epocă aproape științifică, De la Teofrast şi 
pînă la scriitorii din zilele noastre, avem destule exem- 
ple de psihologi, adică de oameni care au meditat asupra 
vieţii, au analizat scene din drama vieţii sociale.. Este, 
oare, aceasta, literatură sau știință ? Avem a face cu 
psihologia sau cu observaţii fără valoare științifică ? 
Aprecierea trebuie să se facă, bineînţeles, prin prisma 
momentului istoric respectiv. 

Orice istorie a literaturii semnalează contribuția psi- 
hologică, a unor gînditori cu renume, la beletristica uni- 
versală. Astfel, Gustave Lanson, expunînd opera lui La 
Rochefoucauld în Istoria literaturii franceze, vede im- 
portanța acestui autor, ca și a lui La Bruyere, în faptul 
că ei au formulat maxime şi au zugrăvit postulate. În 
Maximele lui La Rochefoucauld găsim mărturia „seco- 
lului și a autorului“ (89, p. 475). Ca și portretele, ele „Ser- 
vesc pentru a descrie și a defini: conţinutul lor îl con- 
siituie tipurile și legile. Acestea sînt, deci, două genuri 
eminamente științifice — spune Lanson —, instrumente 

de observaţie și generalizare; cu o precizie exactă, eli- 


minînd tot ce este invenţie de artist, roman, efect sensi- 


bil sau pitoresc, ele oferă rezultatele acestui studiu a] 
omului“ (ibidem, p. 478), 


Important, însă, nu este numai faptul că un gînditor 
şi-a putut obiectiva o serie de trăiri psihice făcîndu-le 


cunoscute și societăţii. Aceste reflexiuni au contribuiț 


la cunoașterea de sine a oamenilor zugrăviți şi descrişi 
în tipuri, ele au obligat pe contemporanii lui La Roche- 


foucauld să se privească în ele „ca într-o oglindă“ şi 


astfel să se regăsească, pe sine, în conștiința lor proprie, 
ca obiecte de conștiință, în procesul de autoobservaţie, | 
Maximele lui La Rochefoucauld au stîrnit discuţii aprinse 


în toată societatea mondenă a secolului. Bărbaţii și fe- 
meile au luat atitudine, unii mărturisind că analizele 


autorului sînt juste, că ei se regăsesc în tipurile descrise, 


alții refuzînd aceasta, respingînd imaginea reflectată în 
oglinda autorului. „În jurul acestor maxime — spune 
Lanson — fiecare dintre noi își poate distribui experienţa 
sa, să devină conștient de ea și, orînduind-o, s-o pregă- 
tească pentru a fi folosită“ (ibidem). 

Lanson apropie aceste genuri literare de știință. „Ma- 


ximele şi portretele sînt o manifestare sensibilă a gus- 
tului secolului pentru adevărul exact; acestea sînt două | 


genuri făcute pentru notarea precisă a realităţii din care 


este exclusă invenţia romanescă, dramatică, poetică şi 
unde arta literară se apropie, atit cît este posibil, de 


expresia științifică“ (ibidem, p. 604). 


III. 3.4.5, Psihologia vieţii cotidiene 


Dacă coborîm o treaptă, ajungem la limita inferioară 


a „experimentului“, la treapta psihologiei practice, a 


gîndirii psihologice în acţiune. În viaţa de toate zilele, 


omul își dă seama, într-o măsură, de ceea ce dorește, 
care sînt obiectele și oamenii de care are nevoie, fără 
a recurge la cunoștințe „științifice“ despre natura obiec- 
telor și caracterul oamenilor cu care vine în contact, fără 


a se întreba „de ce?“, fără a ridica experienţa perso- 


nală la rangul de generalizare și abstracţie științifică. 

Omul învaţă să se comporte faţă de cei din jur fără a 
reflecta la cauzele, motivele sau normele comportării 
sale, la natura şi explicaţia regulilor sale de conduită, 
la caracterul oamenilor sau natura societăţii în care 
trăieşte. 

Vreau să-i fac unui prieten o „plăcere“. Înseamnă, 
oare, aceasta altceva decît intenţia de a crea prietenu- 
lui o anumită stare psihică, cunoscută de mine ca plă- 
cere ? Această stare o cunosc din experienţa personală 
şi o recunosc oricînd la altcineva. Dovedesc că sînt psi- 
holog pe plan empiric, dacă ipoteza, prevederea mea se 
împlinește întocmai, dacă mijloacele găsite de mine au 
provocat exact efectul urmărit, dacă am ştiut cum, prin 
ce mijloace, să-i fac plăcere. Realizarea scopului, crea- 
rea unei stări psihice presupune, desigur, o cunoaştere 
practică, implicită, o „intuiţie“ a gusturilor, preferinţe- 
lor prietenului, a modului său de reacţie faţă de anumite 
situaţii, obiecte, persoane și, în special, faţă de obiectul 
sau mijlocul ales de mine. 


Practica vieţii sociale şi politice ne poate oferi exem- 


ple elocvente de cunoaștere a oamenilor, de adevărate 


și strălucite experimente psihologice la nivelul practic, 
concret şi individual. Asemenea practică psihologică, 
premergătoare teoriei, întrece adesea capacitatea teo- 
reticianului, în activitatea practică a acestuia de a in- 
versa situaţia prin aplicarea cunoștințelor sale teoretice 
în practică. 

Înainte de a apărea pe scena gîndirii teoretice și 
științifice, psihologia se exercită pe terenul acţiunii și 
al artei, 


III. 3.4.6. De la observaţie le experiment, 
de la acţiune la gîndire 


Din analiza de pînă acum rezultă adevărul, atît de 
clar și lapidar exprimat de Rubinștein : „Nici datele ne- 
mijlocite ale conștiinței, nici datele mijlocite ale con- 
duitei nu constituie prin ele însele obiect de cunoaștere 
psihologică ; şi unele şi altele constituie doar date ini- 

ţiale ; plecînd de la ele cunoașterea psihologică își dez- 
văluie obiectul său autentic“ (145, p. 182). 

Ne întrebăm, acum, unde se sfirşeşte metoda obser- 
vaţiei şi începe experimentul ? Ce este, în acest caz, o 
metodă experimentală ? 

Analiza făcută nu a urmărit lărgirea conceptului din- 
colo de limitele sale reale. Am urmărit să arătăm în ce 
măsură metoda experimentală este legată de observaţie 
și de toate celelalte metode folosite și cît de naturală 
și necesară este colaborarea între aceste metode. 

Se poate afirma oare că psihologia s-a născut o dață 
cu metoda experimentală ? Această susţinere reprezintă 
o prejudecată care dovedește lipsă de simţ istoric. Dacă 
metoda experimentală era considerată, pe vremea lui 
Weber, Fechner, Wundt și alţii, ca metodă suverană în 
psihologie și, prin excelenţă, ca metodă de laborator, nu 
înseamnă că și astăzi ea poate fi socotită la fel, pentru 
simplul motiv că înţelesul de metodă experimentală este 
astăzi altul decît pe vremea lui Fechner. Metoda expe- 
rimentală ne apare ca activitate și proces care începe, 
atit filogenetic cit și ontogenelic, cu practica psihologică, 
ajungînd, pe planul gîndirii şi acţiunii dirijate, prin ana- 
liză şi sinteză, la determinarea tot mai precisă a feno- 
menelor psihice şi a legilor acestora. Acesia este sensul 
larg al noțiunii de metodă experimentală. Sensul ei în- 
gust — în mare măsură artificial — reprezintă numai o 
noţiune limită a acestui proces, numai virful edificiului 
științific, fără baza lui. Nu există o psihologie absolut 
ştiinţifică, nici metodă absolut și strict experimentală. 
Există o psihologie mai mult sau mai puţin științifică, cu 
o metodă mai mult sau mai puţin experimentală. Expe- 
rimentul, luat izolat, nu este o condiție suficientă pentiiă 
calitatea științifică a unei investigaţii. 

De la „psihologia fiziologică” iniţială, pînă la psiho- 
logia de azi este o distanţă considerabilă; ea n-ar fi pu- 
tut fi străbătută fără ca psihologia să-și fi îmbogăţit ar- 
senalul de metode și să-şi fi lărgit înţelesul însuși de 
ştiinţă. Numai lărgirea orizontului său metodologic i-a 
permis să progreseze şi să cucerească etajele superioare 
ale psihicului. Știința de azi a psihicului diferă mult de 
psihologia experimentală inițială. De aceea, se cere revi- 

zuită şi „starea ei civilă“, data de naștere, în sensul că 
jumătatea secolului trecut poate fi socotită ca data de 
naștere a metodei experimentale şi nu a psihologiei. 
Se poate susţine că începuturile psihologiei datează de 
la formarea noţiunilor despre fapte psihice ca atare, de la 
originile conștiinței psihologice, adică a conștiinței de 
alţii ca persoane și de sine ca individualitate conștientă, 
cu motivaţie proprie, cu trecut, prezent și viitor propriu, 
personal. 

Aceasta înseamnă că prin actul de afirmare a meto- 
dei experimentale şi apoi de negare a acesteia, ne-am 
ridicat la un nivel superior de înţelegere, la un concept 
cu conţinut dinamic și relaţionist. Istoria începe cu ex- 
perimentul, în sens larg, care folosește, filtrînd prin ana- 
liză şi sinteză, toate formele de acţiune asupra persoa- 
nei și toate modurile de înregistrare a efectelor acestor 
acţiuni. Deosebirile de la o formă la alta, de la o modali- 
tate științifică la alta sînt de natură cantitativă și cali- 
tativă. 

Asemenea înţelegere a metodei experimentale arată 
interdependenţa practicii cu teoria, prezentă în toate 
științele naturii. Metoda experimentală de astăzi ne apare 
astfel, la început, ca o activitate implicită și sincre- 
tică, care — prin analiză și sinteză — se ridică la treapta 
unei activităţi reflexive, explicite și analitice. De la expe- 
rimentul psihologic practic, cotidian, al omului, pînă la 
experimentul omului de știință este, desigur, o distanţă, 
un drum care are forma unei spirale. Deosebirile înce- 
tează de a mai fi rigide și absolute. Caracterul științific 
al unei probleme depinde de natura acesteia, de tehnica 
folosită, de momentul istoric și astfel, desigur, de capa- 
citatea de informaţie și de interpretare a psihologului. 

Desigur, atîta vreme cît ponderea științifică a rezulta- 
tului depinde încă atît de mult de persoana, de omul care 
efectuează operaţia, activitatea poartă încă pecetea artei 
şi mai puţin a științei. Ne întrebăm, totuși, dacă, în psi- 
hologie mai ales, acest factor subiectiv, ponderea per- 
sonală a experimentatorului, va putea fi eliminat vreo- 
dată. Se înţelege că eforturile metodei experimentale 
merg spre reducerea progresivă a acestui factor sau, 
mai just, spre creșterea importanţei aspectului metodo- 

logic. Atiîta vreme, însă, cît succesele și valoarea expe- 


rimentului depind de ipoteza iniţială, iar aceasta repre- 
zintă un act de creaţie, psihologia rămîne operă nu nu- 
mai a metodei și a tehnicii, ci a inventivităţii omului, a 
perspicacităţii, „intuiției“ sau aptitudinii psihologice. 

Nu trebuie să uităm că ipoteza științifică tinde să 
devină teorie şi poate fi considerată ca anticiparea unei 
teorii. De aceea vom considera ca principiu teza : „Cer- 
cetarea științifică nu poate să progreseze fără o teorie 
adecvată“ (144, p. 14). 

Încă o precizare. Am dat exemple din literatură și 
viaţa de toate zilele, exemple care conţin germenii unor 
metode științifice. Trebuie să subliniem, însă, că majo- 
ritatea lor se referă la aspectul de diagnostic al perso- 
nalităţii, dîndu-ne răspunsul la „ce este“ fenomenul care 
ne interesează, caracterul persoanei care ne atrage aten- 
ţia, mai mult decît răspunsul la întrebarea asupra modu- 
lui, cauzelor și condiţiilor în care se produce conduita 
respectivă, fenomenul dat. Aici, credem, rezidă întreaga 
valoare a metodei experimentale, în sensul strict al cu- 
vîntului. Înțelegerea desăvirşită a determinismului psi- 
hic nu ne-o poate oferi decît metoda experimentală *. 

Întrebarea se pune dacă psihologia de astăzi este în 
stare să aplice pe scară largă și în mod riguros metoda 
experimentală ? Răspunsul, cred, nu poate fi decît limi- 
tat : nu poate fi vorba decît de o anumită măsură în apli- 
carea metodei experimentale. Și mai ales din cauza com- 
plexităţii deosebite a psihicului uman. Este de înţeles 
rezerva unor psihologi, care găsesc că nu trebuie să ce- 
rem de la psihologie mai mult decît poate ea da. „Nu 
trebuie să căutăm să introducem în psihologie o rigoare 
științifică de același tip cu acela din științele naturii“ și 
„trebuie să căutăm să introducem în psihologie tipul de 


* Experimentul — după cum este definit în Vocabularul tehnic 
și critic al filosotiei al lui A. Lalande (1960) — este faptul de a pro- 
voca, plecînd de la anumite condiții, bine determinate, o observaţie 
în așa fel încît rezultatul acestei observaţii, care nu poate fi fixat 
dinainte, să fie propriu de a face cunoscută natura sau legea feno- 
menului studiat“ (art, „Experimentation“). 

rigoare care convine obiectelor sale și modului lor de 
a se prezenta“ (136, p. 345). 

De la limita inferioară a „datului“ fenomenal pînă la 
cea superioară a esenţelor, de la observaţia concretă pînă 
la conceptul abstract și generalizat, de la gindirea prac- 
tică pînă la gindirea despre practică și pînă la gîndire 
despre gindire avem numeroase trepte de tranziţie, o spi- 
rală în care se angajează efortul stăruitor al omului, 
efort îndreptat spre dominarea și cucerirea nu numai a 
lumii fizice, ci și a celei morale, spirituale. 


III. 3.5. METODA STATISTICĂ — „POLIȚIA OBSERVAȚIEI 
ȘI A EXPERIMENTULUI“ 


Metoda experimentală este indisolubil legată de cea 


statistică. Am relatat unele atacuri împotriva exceselor 


statistice și a tendinței de a matematiza psihologia, 
atacuri care priveau în fond „fetișismul matematic“, pă- 
răsirea interpretării psihologice, neglijarea sensului feno- 
menelor studiate în numele preciziei raporturilor mate- 
matice. Care este, în fond, valoarea ajutorului pe care 
ni-l dă statistica în psihologie? Răspunsul nostru va fi 
acela pe care ni-l dau înşişi psihologii statisticieni. 

Mai întîi, nu trebuie uitat faptul că metodele statis- 
tice reprezintă o verigă sau o fază organic legată de 
toate celelalte metode ale psihologiei. „Măsura nu con- 
stituie — spune Maurice Reuchlin — decit o fază a pro- 
cesului de aproximaţii succesive prin care cunoștințele 
se îmbogăţesc și se organizează. Această fază este soli- 
dară cu acelea care o preced şi cu acelea care o urmează 
şi nu poate fi definită în afară de ele“ (136, p. 188). Reuch- 
lin ne atrage în mod deosebit atenţia — după cum am 
mai văzut — asupra acelei „duble legături“ pe care tre- 
buie s-o avem necontenit în vedere: asupra legăturii 
dintre „proprietăţile lucrurilor şi proprietăţile numere- 
lor“ (ibidem). p. 155). 

În prefața la lucrarea Metodele statistice în psiholo- 
gia aplicată a lui J. M. Faverge, Andre Ombredane stabi- 
lește, în mod succint și deosebit de clar, rolul metodei 
statistice. El constă : 1) într-un control riguros al meto- 

dei experimentale ; 2) în elaborarea procedeelor nume 


rice, pentru a constitui eșantioanele reprezentative, sta- 
bilind totodată gradul, valoarea și limitele de încredere 
ce se poate acorda acestor reprezentări ; 3) în a face „să 


varieze mai mulţi factori“, „apreciind cantitativ rapor- 
tul“, corelaţia între variabile, randamente și factori, pre- 
cum și „gradul de dependenţă sau independenţă a ran- 
damentelor“ sau „al factorilor unii față de alţii“ (56, 
p. XV). După părerea lui Ombtedane, nu avem aici „ni- 
mic altceva decit o poliţie bine făcută a observaţiei şi 


experimentului“ (ibidem, p. XVI). Psihologul belgian mai . 


subliniază faptul că statistica „nu ne permite să desco- 
perim factori de motivaţie sau de performanţe, la care 
nu ne-am gîndit, că ipoteza creatoare rămîne necesară 
la originea studiului psihologic, iar în reziduurile statis- 
tice nu se regăsesc decît raporturile dintre lucrurile puse 
în experiment“ (ibidem, p. XVI). 

Același autor îl citează pe Faverge, care i-a declarat 
că „prima datorie a statisticii“ este de a „regăsi distinc- 
ţiile simțului comun“. Aceste distincţii, însă, se cer încer- 
cate, confirmate sau infirmate cu toată severitatea, fil- 
trate, marcînd gradul lor de validitate. După aceste 
operaţii, ideea științifică trebuie supusă aceluiași tra- 
tament. 


lată, în substanţă, caracterizarea metodei statistice, a-- 


locului și folosirii ei printre metodele psihologiei. Ea 
este indispensabilă pentru progresul psihologiei, fără a 
fi suficientă în efortul de constituire a adevărului psi- 


hologic. În ceea ce priveşte folosirea matematicii, rolul. 


acesteia a devenit și mai important prin folosirea ciber- 
neticii și introducerea noilor metode în psihologie, cum 
este aceea a modelării. Roadele vor spori prin colabo- 
rarea mai strînsă şi mai organică între matematicieni și 
psihologi. 


II. 3.6. METODA CLINICĂ ŞI CONTRADICȚIA 
DINTRE INDIVIDUAL ȘI GENERAL 


Folosirea metodelor statistice a ajutat psihologia să 
se ridice la rangul de știință, dar tot statistica a pus psi- 
hologia în faţa unei contradicții grave: ridicarea spre 

abstract și general a fenomenului psihic înseamnă pără- 
sirea scopului principal al psihologiei : cunoașterea per- 
sonalităţii, a individului, prevederea comportării aces- 
tuia și dirijarea acţiunilor sale. Apare astfel o opoziţie 
între metoda statistică a numerelor mari şi metoda cazu- 
rilor individuale, cunoscută, în patologie, ca metodă cli- 
nică. Dar dacă metoda statistică reprezintă instrumentul 
metodei experimentale și științifice, metoda clinică pare 
a fi mai mult artă decit ştiinţă. Ar însemna, deci, să fim 
obligaţi să alegem între știința experimentală, precisă, 
exactă, riguroasă, care formulează legi, dar care îşi ra- 
tează misiunea ei specială de sesizare a specificului indi- 
vidual, și psihologia adevărată, renunţind, în cazul aces- 
ta, la metodele care au făcut din psihologie știință. Nu 
există decit știință a generalului și legile ştiinţifice nu 
pot fi decît generale; în cazul acesta știința psihicului 
renunţă la cunoașterea individului concret. Întrucît nu 
există știință a individualului, psihologul este obligat să 
facă artă, să renunţe la concepte abstracte și să recurgă 
la intuiţie. 

Lenin a arătat, într-o formă lapidară, relaţia dialec- 
tică dintre general și particular; „particularul nu există 
decit în legătură cu ceea ce duce spre general. Generalul 
nu există decît în particular prin particular. Orice par- 
ticular este (într-un fel sau altul) general. Orice general 
este (o părticică sau o latură sau esenţă) a particularului“ 
(7, p. 365,a). 

În adevăr, la un examen mai atent „analiza statistică 
ne apare ca o cale de a sesiza unitatea în diversitate. 
Ea ne mai apare și ca o cale prin care particularul și 
singularul pot fi interpretate în raport cu alt particular 
și singular și în raport cu generalul“ (Săhleanu V., 150, 
p. 389). Astfel, metoda statistică ne oferă posibilitatea 
unei determinări precise a individului în raport cu gru- 
pul; fără acest punct de reper, valorile numerice nu mai 
au aproape nici un sens. 

Dacă metoda statistică, prin conturarea cadrului ge- 
neral, ajută la determinarea individualului, se pune în- 
trebarea dacă, în adevăr, metoda cazurilor, metoda cli- 
nică se bazează pe intuiţie și se opune folosirii procese- 
lor intelectuale implicate în statistică. „Vechii clinicieni 

— spune Auguste Tournay — știau, stîind la marginea 
patului, să ridice fișa pentru a citi vîrsta, profesia și locul 


de origine a bolnavului, a cărui biotipoiogie ei o sesizau . 


de la prima vedere. Apoi, ascultîndu-l vorbind, se infor- 
mau de mediul familial și social, de gusturile, compor- 
tamentul caracterial. După aceea, ei avansau în anchetă 
și examen pentru a ajunge la diagnosticul acestui caz 
individual“ (167, pp. 1290-1291). Această sumară des- 
criere nu ne dezvăluie fazele efortului intelectual al cli- 
nicianului. Mulţi sînt înclinați să vorbească despre „fler“, 
„simţ clinic“, „dar“, cu care am fi înzestrați de la natură 
și care nu poate fi înlocuit cu nici un fel de erudiție sau 
de experienţă reflexivă. A. Ombredane arată în mod 
strălucit că orice prognostic al clinicianului, bazat pe o 
fină observaţie a simptomului revelator, provine din- 
tr-un fel de „judecată statistică implicită”, rezultată, la 
rîndul ei, dintr-o comparaţie a cazului observat cu ca- 
zurile similare din experienţa trecută a clinicianului. 

Ombredane observă că „metoda clinică“ este mai di- 
ficilă în cazurile la limita normalului, unde o trăsătură 
sau o aptitudine este departe de a avea pregnanţa şi 
relieful ce-l au simptomele unei boli (cf. 56, p. [X). Dar 
procesul este identic. 

Este, totuși, adevărat, că metodele clinice se apropie 
mai mult de artă, fiindcă ponderea subiectivă a psiholo- 
gului este mult mai mare. Aprecierea personalităţii după 
manifestările acesteia, evaluarea psihologică intuitivă 
prezintă — după expresia lui Ombredane — „„mecanis- 
mul ineluctabil al proiecției“ (ibidem, p. X). Subiectivi- 
tatea psihologului se proiectează asupra personalităţii 
subiectului studiat. Putem cădea ușor în ceea ce unii 
psihologi numesc „sofismul psihologului“ : structura ob- 
servatorului atribuită subiectului. 

Analizînd însă modul dominant de gindire în diagnos- 
ticul unui caz individual, l-am putea privi, ca şi Izydora 
Dembska, ca un raţionament analogic. „Prin analogie — 
spune Dembska — înţeleg o asemănare structurală a 
unor ansambluri de sisteme, adică o asemănare a rela- 
țiilor între elementele acestor ansambluri sau părţile 
acestor sisteme și între proprietăţile lor determinate prin 
aceste relaţii“ (47, p. 236). Aceste raționamente se ba- 

zează pe premisa existenţei izomorfismului sau homeo- 
morfismului celor două ansambluri, sau sisteme, aflate 
în raport de analogie. Asemănarea structurală a siste- 
melor este „„mai mult o asemănare a relaţiilor între ele- 
mentele ansamblului sau părţile sistemelor“ (ibidem, p. 
238). Izomorfismul sistemelor explică validitatea preve- 
derii în cazurile individuale. 

Aşadar, este necesar să rezistăm și aici ispitei abso- 
lutizării. Nu există general și particular sau individual 
ca realităţi absolute sau ca două categorii izolate și in- 
compatibile, în realitate. Este adevărat că problema cu- 
noașterii individului se pune cel mai acut în psihologie, 
fiindcă numai aici deosebirile individuale ajung la preg- 
nânța lor maximă. Dar aceasta nu înseamnă că adevă- 
rurile generale își pierd valoarea în acest domeniu. În 
viața cotidiană, adesea, nici n-avem nevoie de semnifi- 
caţii strict individuale; noi operăm mai ales cu noţiuni 
generale, aproximative, cu fenomene mai mult sau mai 
puţin probabile. Pe stradă ne întîlnim cu „cineva“; dacă 
este nevoie, în acest „cineva“ vedem un „bărbat“, „ti- 
năr“, „blond“, „simpatic“ etc.; împrejurarea nu ne 
obligă să mergem la determinări mai precise; ne mul- 
țumim cu acelea care ne sînt utile în situaţia dată. De 
aceea, adesea neglijăm cunoașterea numelui propriu al 
unei persoane sau îl uităm repede. În psihologie avem 
nevoie, de exemplu, de cunoașterea psihologiei munci- 
torului din fabrică, a muncitorului agricol, a profesoru- 
lui, inginerului, medicului etc. Tot așa ne mulţumim cu 
cunoașterea legilor învăţării în general și adesea facem 
abstracţie de cunoaşterea particularităţilor elevului X, 
Y sau Z, în cadrul acestor legi generale. 

Conţinutul acestor concepte generale se poate con- 
stitui ştiinţific, fără ca prin aceasta să renunţăm la psi- 
hologie. Mai mult decît atit: psihologia operează mai 
ales cu asemenea semnificaţii și aceasta o face nu pen- 
tru că nu poate face altfel, ci pentru că nu are nevoie 
s-o facă. Ele sînt concepte mai mult sau mai puţin gene- 
rale, mai mult sau mai puțin particulare. Sferele concep- 
telor se lărgesc sau se îngustează în conștiință, după îm- 
prejurări, aşa cum pupila se dilată sau se contractă, în 
actul de acomodare, după distanţă. 

Nu trebuie să uităm că legitatea individualului se 
exercită în cadrul legităţii generalului, a tipului ; aceasta 
se explică și prin faptul că ambele aceste categorii nu 
sînt tipuri rigide; ele se alimentează mutual, constituind 
o singură și neîntreruptă linie dinamică, ale cărei limite 
se află pe planul ideal al științei. 

În practică, sinteza se realizează într-un mod natural, 
Nu trebuie să uităm că, așa cum metoda experimentală 
este eficientă în abordarea individualului, metoda cli- 
nică poate domina în cercetările psihologiei generale și 
genetice. J. Piaget este unul din creatorii psihologiei 
moderne a copilului, ajutindu-se de „„metoda clinică“, 
Făcînd comparaţia între metoda experimentală a teste- 
lor, cea a observaţiei „pure“ și cea clinică, el ajunge la 
caracterizarea acesteia din urmă în acest fel: „Examenul 
clinic — spune el — participă la experiment, în sensul 
că clinicianul își pune probleme, face ipoteze, face să 
varieze condiţiile în joc și, în fine, controlează fiecare 
din ipotezele sale, în contact cu reacţiile provocate prin 
conversație. Dar examenul clinic are ceva şi din obser- 
vaţia directă, în sensul că un bun clinician se lasă diri- 
jat dirijîind și ţine cont de întregul context mintal, în 
loc de a fi victima «erorilor sistematice», așa cum ade- 
sea este cazul cu experimentatorul pur“ (126, p. XIII). 


Asemenea metodă clinică se folosește astăzi sub nu- 


mele de „„metoda convorbirilor“. 


Este importantă, însă, în problema care ne intere-. 
sează, concluzia că metoda clinică duce spre cunoaște-. 


rea atît a individualului cît și a generalului; ea nu este 
rezervată numai pentru uzul psihologiei „individuale“. 

Contradicţia semnalată, între individual și general, 
apare — după cum am spus — mai cu seamă în psiholo- 
gie, fiindcă aici determinismul ia o formă statistică și 
probabilistică din cele mai complexe. Dacă în lumea ma- 
terială aceleași fenomene, în aceleași condiţii externe, 
produc aceleași efecte, în psihologie factorul intern, su- 
biectiv, face ca aceleași condiţii externe să se răsfrîngă 
în mod deosebit, în fiecare individ. Afară de formele ge- 
nerale de răsirîngere a acţiunii externe, ceea ce intere- 
sează pe psiholog sînt acele condiţii interne, individuale, 

care permit un diagnostic individual și o prevedere a 
comportamentului individului. 

lată de ce prevederea, în psihologie, trebuie să se 
sprijine, pe de o parte pe o informaţie amplă și precisă 
cu privire la factorii externi, integrați ambianţei respec- 
tive, iar, pe de altă parte, pe cunoașterea condiţiilor în- 
terne, momentane, trecătoare, precum și a celor con- 
stante, numite însușiri sau trăsături psihice. Cunoaşterea 
datelor respective ne permite prevederea necesară. De 
precizia informaţiei și perspicacitatea interpretării aces- 
tora depind justeţea și precizia prevederii. Din infor- 
maţie face parte, desigur, şi cunoașterea legilor psiho- 
logice generale, care ne permit interpretarea necesară a 
cazului individual. Înţelegem rezerva unor psihologi 
contemporani cu privire la „metoda tradițională“ a tes- 
telor statice și la metoda analizei factoriale. „Noi nu mai 
încercăm să dovedim — spun Meili R. și Rohracher H. 
— că există o relaţie între personalitate și prestație, ci 
vrem să determinăm și să prevedem cînd şi în ce con- 
diții are loc o anumită relaţie“ (242, p. 374). 

Am semnalat, pe de altă parte, faptul că introducerea 
statisticii permite integrarea individului într-o serie de 
valori continue, fapt care contribuie la individualizarea 
semnificației. Legarea individualului de general contri- 
buie, deci, simultan la precizarea ambelor extreme ; indi- 
vidualul nu poate fi mai bine sesizat decit cu ajutorul ge- 
neralului. 

Se cuvine de menţionat, în final, și un alt mod de 
abordare a individualului : prin intersecția, interferența 
claselor, a noţiunilor generale. În fond, caracterizarea 
individuală a unei persoane rezultă din configuraţia par- 
ticulară a unui ansamblu de trăsături tipice, de aptitu- 
dini, interese, temperamente etc., din modelul unei struc- 
turi, ale cărei elemente, ca într-o constelație, se orîndu- 
iesc în jurul unei dominante. Sîntem încă departe de a 
putea determina în mod obiectiv, științific, asemenea 
structuri individuale ; conturarea lor se află încă într-un 
stadiu quasi-empiric și, în mare măsură, intuitiv. Ceea 
ce considerăm important, însă, este faptul că intuirea 
unui alter ego, ca ființă particulară, nu poate fi identi- 
ficată cu percepţia unui scaun sau a unei mese, după 

cum ne sugerează J. P. Sartre, ci este o elaborare inte- 
lectuală, sprijinită de intuiţie și orientată de metode lo- 


gice de la general la particular și de la particular la: i 


general. 

lată cum, în concluzie, studiul cazului individual se 
poate situa în ansamblul metodologiei. ştiinţifice, evitîn- 
du-se atît pericolul, semnalat de Piaget, cît şi exagerarea 
romantică sau mistică a valorii „simțului“ clinic sau psi- 
hologic în cunoașterea personalităţii. Dar studiul facto- 
rilor, care se află la baza diagnosticului, sau a aprecierii 
obiective a unei personalităţi, ca și al naturii acestei 
cunoaşteri constituie un capitol special de psihologie, 


III. 3.7. SPRE DESĂVÎRȘIREA LIMBAJULUI PSIHOLOGIC 


Se știe în ce măsură progresul științific este frînat de 
confuzia ce domină încă în sistemul psiholingvistic al 
științelor și cît de mult divergenţele de opinii, școli şi 
curente reprezintă în realitate divergențe terminologice, 
lipsa de unitate în comunicarea informaţiei. Același fapt, 
aceeași situaţie, același sens se traduc prin termeni dife- 
riţi, după cum același termen este ancorat, în conștiințe 
diferite, de sensuri diferite. 

Printre alte exemple, Klaus Schneewind se referă la 
termenul de inteligenţă. „În folosirea acestui cuvînt — 
spune el — persoane diferite îl vor raporta la moduri 
diferite și număr variat de însușiri și conduite. Și chiar 


aceeași persoană, fiind în situaţii și momente diferite, va 


avea o «noţiune» modificată despre ceea ce trebuie să 
însemne cuvîntul «inteligenţă»“ (286, p. 159). În adevăr, 
o scurtă incursiune istorică în acest sector al psihologiei, 
numai de la apariţia „scării metrice a inteligenţei“ de 
Binet-Simon și pînă azi, ne oferă un evantai vast de 
semnificaţii. Numai modelul lui Guilford cu 4 clase de 
conţinuturi ale gîndirii, 5 clase de operaţii cognitive și 
6 produse intelectuale, în combinaţia lor (4X5X6) ne 
oferă 120 de aptitudini intelectuale ! 

În viaţa cotidiană, divergenţele sînt și mai frecvente. 
O persoană este denumită inteligentă dacă dovedește o 
abilitate verbală, dacă răspunde prompt şi adecvat la 

întrebări, dacă dezleagă ușor probleme de cuvinte încru- 
cişate Sau susţine o discuţie dificilă ; alta, dacă poate 
Ușor găsi şi repara o pană de automobil, un ceas defectat 
etc. (286 p. 172). 

În cercetarea vieţii psihice ni se impune uneori în- 
tocmirea unui vocabular după autori, vocabular care să 
ne servească în interpretarea, confruntarea concepţiilor 
respective, în traducerea gîndirii unui autor în gîndi- 
rea altuia. 

Merită semnalată, însă, tendinţa din ce în ce mai im- 
perioasă, afirmată aproape la toate congresele interna- 
ționale de psihologie, de a se întocmi vocabulare inter- 
naționale de psihologie, spre a se înlesni în felul acesta 
înțelegerea psihologilor între ei. Afară de aceasta, nume- 
oase cercetări actuale se îndreaptă spre explorarea acti- 
vităţii umane superioare, spre depistarea și organizarea 
căilor de cercetare intelectuală prin strategia euristică 
în rezolvarea problemelor, spre formalizarea și determi- 
narea structurii acţiunii mintale. 

Știința, nefiind posibilă fără mijloace de comunicare 
verbală, se îndreaptă astăzi tot mai perseverent spre pre- 
cizarea fundamentelor de strategie a gîndirii și elabora- 
rea unor principii logico-verbale, spre a putea servi psi- 
hologului drept criterii în activitatea sa empirică 
(286, p. 217). Ipotezele Ştiinţifice trebuie supuse -unui 
examen în lumina criteriilor de valoare explicativă și 
integrativă a lor; ipoteza trebuie să ajute atît la expli- 
carea unui grup de fapte, cît şi la integrarea lor într-un 
sistem (ibidem, pp. 210—214). În concluziile lucrării sale, 
Schneewind ne oferă 22 de criterii în orientarea știin- 
țifică a psihologiei, în folosirea termenilor lingvistici și 
metalingvistici („metasprachliche Termini“). 

Efortul științific în vederea precizării limbajului psi- 
hologic se impune mai ales în vederea îmbunătăţirii me- 
todelor de investigaţie. Se știe că una din cele mai 
importante obiecţii aduse chestionarelor, interviurilor 
și testelor verbale constă în deosebirile de semnificaţie 
acordate acelorași termeni de către psiholog și subiect. 
S-a constatat că ordinea însăși a întrebării dintr-un ches- 
tionar modifică răspunsul subiectului. Ne dăm seama că 

între cercetător şi obiectul de investigaţie al acestuia 
informaţia trebuie să parcurgă un mediu compus din 
numeroase variabile intermediare, care produc uneor 
distorsiuni imprevizibile şi supărătoare ale informaţiei 





III, 4. URCÎND SPRE LEGI 


Atacurile împotriva psihologiei devin deosebit de. 


virulente atunci cînd se discută problema legilor psiho- 


logice și, mai ales, a legilor generale și nu a celor spe-. 
ciale, ca ale senzațţiilor, atenţiei, memoriei, uitării etc. 
Aspectul cel mai delicat al problemei îl constituie acela . 
al specificităţii legii psihologice. Dacă natura fenome- 
nului psihic se deosebește de aceea a fenomenului fizic, - 


chimic sau biologic, este firesc să tragem concluzia că 
şi legile vieţii psihice se deosebesc de ale lumii materiale. 

Negarea psihologiei se sprijină pe premisa că o știință 
trebuie să asigure prevederea în domeniul respectiv, iar 
această prevedere nu este posibilă decit călăuzită și 
sprijinită de cunoașterea legii. Dacă aceste legi nu sînt 


descoperite, nu există nici prevedere, nu poate fi vorba. 


nici de ştiinţă. 

S-a afirmat, după cum am văzut, că psihologia nu 
are legi sau că, dacă le are, ele nu sînt psihologice; dia 
această cauză, știința psihicului nu este capabilă nici de 


prevedere. Unii merg și mai departe: avind ca obiect, 


mai ales, cunoașterea individului, psihologia nici nu 
poate avea legi; știința unei singure persoane nu există. 


Ce atitudine putem lua faţă de acest act al dramei 


psihologiei ? 


IMI, 4.1. NOŢIUNEA DE LEGE 


„Ştiinţa — spune R. Harre — trebuie să fie în stare 
să ne satisfacă trei trebuințe principale: condensarea 
cunoștințelor, prevederea viitorului curs al naturii şi ex- 
plicaţia fenomenului naturii“ (66, p. 107; avînd în vedere 

scopurile legate de practica socială, adăugăm noi. Toate 
acestea se realizează prin excelenţă cu ajutorul legilor. 
Cuvîntul de lege, însă — spune Harre — are un sens 
„metaforic“, implicînd însușirea de „uniformitate a com- 
portării“., Această uniformitate, însă, ne face să ne gin- 
dim la ea, fie ca efect al supunerii la o constriîngere, fie 
ca rezultînd din însăși natura lucrurilor. Primul sens ne 
face să vorbim despre „obiecte care se supun legilor na- 
turii“. Or, natura — după expresia lui Harre — nu este 
„o temniţă pentru acei care nu s-ar supune legilor ei“; 
„legile nu prescriu, ci descriu cursul naturii“ (ibidem, 
p. 107). De aceea, pentru a sublinia fapiul că legea re- 
flectă natura lucrurilor şi nu o voință extramundană, 
Harre folosește numai expresia „legile naturii“. Sensul 
de lege, ca expresie a unei porunci din aiară, este o su- 
pravieţuire a „Teoriei asupra naturii în care există un 
legiuitor“ (ibidem). 

În adevăr, cercetarea originii cuvîntului lege ne duce 
— după cum arată A. Rey — spre două ipoteze: spre 
verbul „legere“ = a citi, și acel de „ligare“ = a uni, a 
lega. Este mai puţin probabil ca „lex“ să vină din „le- 
gere“. El „pare a proveni din dreptul scris și trebuie să 
fie luat — spune Rey — într-o accepţiune socială, în- 
tr-un sens contractual“ (137, p. 1). Rădăcina greacă, însă, 
a cuvintelor similare, ca astronomia sau autonomia, 
vine de la cuvîntul „nomos“, care, în „astronomie“, în- 
dică sensul de împărțire a cerului în provincii şi conste- 
laţii, așa după cum se împărțea și teritoriul cetăților 
greceşti la întemeierea unui oraș. „Nomos“, ca și „lex“, 
are, deci, un înţeles social, juridic sau moral. Rey enu- 
meră următoarele elemente ale înţelesului de lege: 
raport, regularitate, esenţă, element magic şi tehnic. 

În psihologie, ca și în științele naturii, nu poate fi 
vorba decit de înţelesul „naturalist“ (şi nu cel normativ), 
adică acela de reflectare a regularităţii și necesităţii suc- 
cesiunii şi a raporturilor dintre fenomene. Acceptăm 
acest înţeles ca provizoriu, pentru că el exclude legile 
structurale, dintre părţi și întreg. Poate că însușirile de 
regularitate și necesitate convin oricărei forme de lege. 

Legea nu este o construcţie convenţională, făurită din 
comoditatea spiritului, traducere a unei trebuinţe subiec- 

tive, născută din deprindere, imprimată, la rîndul ei, de 


succesiunea uniformă a fenomenelor naturii. Spre deose-. 


bire de alte forme de reflectare, ea nu dezvăluie rapor- 
turile dintre fenomene, ci reprezintă o treaptă superioară 
de reflectare a raporturilor dintre esențe. Descoperirea 
esenţelor ne dezvăluie legitatea lumii, iar aflarea legilor 
ne introduce în esenţa realităţii, ne ajută să surprindem 


unitatea și legătura, interdependenţa în cadrul totalităţii 


procesului universal. 

Desprindem, așadar, prin relaţii constante, necesita- 
tea inerentă naturii, esenței fenomenului. Prin relaţie se 
manifestă tendinţa sistemului spre schimbare, mișcare, 
dezvoltare, tendinţă rezultată din contradicții imanente 
acestui sistem. 

Legea (descoperită, cunoscută) este, deci, o etapă 
deosebit de importantă a cunoașterii realităţii ; ea expli- 
citează înţelesul noţiunilor, al elementelor. 

Idealul științelor naturii este de a se ridica de la legi 
calitative spre legi cantitative, sau spre relaţii foarte 
generale, exprimabile matematic. Aceste legi permit, 
într-o mai mare măsură, o prevedere precisă, consoli- 
dînd, demonstrînd, în același timp, temenicia unei teorii 
sau concepţii asupra domeniului respectiv al realităţii. 
Întrebarea se pune, dacă psihologia are asemenea legi, 
cantitative, generale și specifice, susceptibile de o for- 
mulare matematică precisă. 

Din examinarea noastră anterioară ar rezulta că psi- 
hologia nu posedă asemenea legi naturale și specifice. 
Acele cîteva legi generale, stabilite de Pavlov, sînt legi 
fiziologice. Altele, după cum s-a mai spus, reprezintă mai 
mult „o condensare a experienţei curente“, decit legi 
propriu-zise. 

Dacă este așa, ar însemna că psihologia nu poate asi- 
gura nici prevederea, deci nu este nici ştiinţă, fiindcă, 
desigur — formula rămîne valabilă — „a ști este a pre- 
vedea şi a prevedea este a putea“. Dacă știință înseamnă 
prevedere și prevederea nu este posibilă fără legi, iar 
psihologia există, totuși, ca știință, înseamnă că poate 
exista prevedere fără legi (adică legea nu ar fi necesară 
prevederii), ceea ce este greu de acceptat, sau prevederea 

nu ar fi o condiţie necesară pentru existenţa unei științe 
ceea ce, de asemenea, pare inadmisibil. ! 

Cum putem ieși din această contradicţie ? Sau există 
o a treia alternativă € Unii psihologi admit că psihologia 
nu are legi și, deci, nu este capabilă de explicaţie și pre- 
vedere, dar susţin, totuși, legitimitatea științei psiholo- 
giei pe temeiul că ea asigură înțelegerea unui anumiţ 
domeniu specific de fapte psihice. 

Această distincţie ne face să ne gîndim la școala fe- 
nomenologică, înrudită cu aceea a „înţelegerii“, care 
deosebește net cele două poziţii ştiinţifice: a explica și 
a înțelege; sarcina principală a psihologiei ar consta, 
prin excelenţă, în înţelegere. 

Lăsînd la o parte faptul că o asemenea soluţie des- 
chide porţile pentru expulzarea determinismului din psi- 
hologie, ea nu este admisibilă prin taptul că explicaţia 
însăși face parte integrantă din înţelegere şi poate fi 
considerată ca o formă a acesteia. Înțelegerea superioară 
a realităţii rezultă din explicaţie, din cunoașterea legii, 
din prevedere. Actul anticipării şi al prevederii confirmă 
justeţea înţelegerii. 

Dacă înţelegerea rezultă din integrarea (mai ales prin 
analogie) a unui fapt necunoscut (pe care voim să-l ex- 
plicăm) într-un cadru cunoscut de referinţe, atunci ex- 
plicaţia, care nu este decit un proces de analiză și sin- 
teză, de integrare, poate fi socotită ca etapă superioară 
a actului de înţelegere, sau, mai just, ca mijloc mai com- 
plex de a realiza un grad superior de înţelegere. Înţele- 
gerea poate fi satisfăcută și printr-o simplă descriere, 
aceasta fiind atunci considerată ca mijloc, inferior celui 
dintii, de a obţine un grad de înţelegere. Trebuie să ad- 
mitem, însă, că există o treaptă și mai joasă de înţele- 
gere, înţelegerea implicită intuitivă, nearticulată încă 
prin actul de descriere, rămasă la nivelul simplei repro- 
duceri globale și nediferenţiate a fenomenului, şi al ra- 
portării acestuia la experienţa anterioară a individului, 
la schemele sale intelectuale şi afective. 

Explicaţia — am spus — este un mijloc folosit pentru 
realizarea unui grad superior de înţelegere şi cunoaștere. 
Între înţelegere și cunoaștere s-ar putea vedea o deose- 
bire în sensul că înţelegerea este un act care cuprinde 

participarea întregii personalităţi, adică participare: 
într-o măsură mai largă a etajelor inferioare, ale afecti. 
vităţii, în timp ce cunoașterea se efectuează pe trepte 
superioare, simbolice, numite intelectuale. Așa se explică 
expresia : „înţeleg, dar nu-mi pot explica, adică nu ști 
cum și de ce s-a petrecut acest fapt“ sau epitete ca: „om 
înţelegător“, echivalent cu „om care are inimă". i 
Noi credem că, filogenetic, reacţiile afective repre 
zintă treapta inițială de adaptare, adică de reflectare a 
realităţii şi de reglare a conduitei. Plăcerea și neplăcerea 
ar fi primele semne de înţelegere a unei situaţii, înţele- 
gere care stă la baza primei clasificații dihotomice a rea- 


lităţii : în obiecte care convin și acele care nu convin 
individului. Aceste elemente de natură afectivă ne justi- 


fică să vorbim de înţeles timetic și să deosebim — cum 
o face Leontiev — sensul de semnificaţie. ai 

Cu aceste diferențieri ne apropiem, cred, de rezolva- 
rea contradicţiei. Soluţia trebuie să existe, fiindcă psi- 


hologia există. Am putea adăuga: psihologia există 


fiindcă există și un grad de prevedere în domeniul vieţii 
psihice. Înseamnă oare că poate exista prevedere fără 
existenţa legii 2 Sau legea poate exista fără conştiinţa de 
lege, fără cunoașterea explicită a acesteia ? Cred că echi- 


vocul, strecurat în contradicţia ce fusese semnalată, dis- 


pare cu această diferenţiere. 


Formularea lui Lenin, confirmată de teoria și istoria 
științei, se referă la legea cunoscută, exprimată, formu- 


lată explicit, conștient. Nu putem contesta existența de- 


terminismului în viaţa psihică, fără ca prin aceasta să 
negăm psihologia însăşi. Fenomenele psihice se produc 
şi se dezvoltă pe baza unor legi. Putem noi, oare, sus- 
ține aceasta, fără ca aserţiunea noastră să aibă carac- 
terul a priori ? E 

Cred că nimeni nu poate contesta faptul că viaţa 
noastră ar fi imposibilă fără o elementară prevedere. 


Mergem chiar mai departe: viața animală, dacă există, 


există pe baza unei anticipări elementare, pe care o rea- 
lizează organismele în procesul lor de adaptare la mediu. 
Progresul anticipării este progresul organizării vieţii 
însăși. 


278 













„„„Ciinele din experimentele lui Pavlov aude zgomotul 
pașilor omului de serviciu și începe să saliveze. Ce re= 
prezintă această reacție, dacă nu o anticipare a prezenţei 
alimentului, a actului de alimentaţie : zgomotul pașilor 
este un semn prevestitor al actului care va urma: hrăni- 
rea ciinelui. Asemenea anticipare se datorește, desigur, 
condiționătii. Se poate susține, oare, că animalul — la 
nivelul! psihicului său — nu-şi dă seama de ceea ce va 
urma ? Astfel cum s-ar explica așteptarea animalului și 
faptul că ei diferențiază zgomotul pașilor (ca semnal) de 
alimentul care nu este încă ? Relaţia, pentru el, are ca- 
racterul de necesitate și dacă nu și-ar da seama de ea, 
n-ar saliva, Totul, însă, depinde de ceea ce înţelegem 
prin „a-și da seama“. Nu putem afirma deocamdată nimic 
mai mult decit că asemenea fapt psihic se situează pe 
treapta superioară a psihicului animalului și că el re- 
fleciă adecvat relaţiile obiective. 

iată o interpretare pe care Pavlov ar respinge-o cu 
hotarire ! Noi, însă, sîntem obligaţi s-o facem pentru a 
înţelege cum se reflectă legitatea naturii în lumea psi- 
hică și cum această legitate se manifestă, pe plan 
„subiectiv“, chiar în psihismul animal, fără ca animalul 
să poată cunoaște legile, pe care totuși le sesizează la 
nivelul său. 

Actele noastre cotidiene se bazează pe prevedere. 
Comunic unui prieten o veste, fiind sigur că-l va bucura. 
Este oare nevoie pentru aceasta de cunoașterea une: 
anumite legi ? Ajungem astfel la concluzia : ne compor- 
tăm pe baza unei legi, dîndu-ne seama că aşa trebuie, 
fără a o putea formula explicit, conștient, analitic, dis- 
cursiv. Așa ne pregătim de culcare, știind că vine noap- 
iea, ne asigurăm de combustibil, fiind siguri că se 
apropie iarna, fără a avea nevoie pentru aceasta de cu- 
noașterea legilor astronomice, fizice, chimice, fiziologice 
etc. Este oare prevederea noastră inconștientă ? — De 
loc : noi Știm că prietenul nostru se va bucura de vestea 
primită, tot așa după cum sîntem siguri că vine noaptea, 
că somnul ne va odihni, că focul ne va încălzi etc. Am 
putea spune, totuşi, că în același timp știm și nu știm: 
știința noastră se află pe planul implicit, individual și 
practic, este situată într-un sistem de referinţe concret 

şi redus. Din ea se poate, desigur, desprinde — pe baza 
analizei reflexive sau a unui experiment de laborator 

o lege generală, adică o relaţie situată într-un sistem vas 
de referinţe abstracte și generale, din care să facă parte 


și faptul nostru singular ; dar aceasta încă n-o ştim. Tre- 
buie, deci, să admitem trepte de cunoaștere a legilor: 


de la legea intuită și aplicată în practică, redusă la înţe- 
lesul unei simple acțiuni învăţate şi efectuate pe baza 
unei observaţii concrete şi individuale, pînă la formu- 
larea generală și abstractă a unor relaţii constante și ne- 
cesare, care va face posibilă înţelegerea și explicarea 
unui număr, infinit teoretic, de cazuri particulare. Este 
interesant de menţionat că R. Harre deosebește proce- 
deele inductive mecanice de cele intuitive, acestea din 
urmă intervenind uneori atunci cînd „acceptarea sau res- 
pingerea unei ipoteze ori teorii ipotetice“ ţine de „cri- 
terii care formează o vastă familie de specii diferite“ 
(66, p. 131). Vorbim de intuiţie atunci cînd ansamblul de 
factori şi condiţii constituie un întreg nediferenţiat. 

„Maimuţa — spune A. Rey — servindu-se de un băț 
(aceasta este tehnică) îmi pare destul de departe de 
ideea de lege, deși, la un nivel mult mai complex, această 
idee de lege a fost pregătită de ideea unui mijloc capabil 
de a produce un efect; prin aceasta, tehnica a pregătii 
istoric — ca şi magia — ideea de lege și a precedat for- 
mularea acesteia“ (137, p. 152). 

În fond, primul om care a construit o plută sau o 
barcă nu cunoștea principiul lui Arhimede; nu putea 
spune nici că l-a aplicat. Din numeroasele cazuri de plu- 
tire a corpurilor, el a desprins un complex care conţinea 
și relaţia esenţială. El nu era conștient „de elementul 
esențial al acestui complex și putea pune plutirea pe 
seama duhurilor și a puterii magice a incantaţiilor. Nu- 
mai epurarea progresivă a accidentalului, a „variabile- 
lor“ contingente, a putut duce la elaborarea științifică 
a principiului sau a legii. 

„Încercarea primitivului de a explica vizibilul prin 
invizibil nu este un gen de aberaţie, care l-ar îndepărta 
de real şi care, în opoziţie cu efortul nostru, orientat 
spre cunoașterea științifică, l-ar face să prefere suprana- 
turalul naturii. Ea este condiţia indispensabilă oricărui 

efort intelectual, dacă scopul său este de a depăși datele 
experienţei trăite şi de a descopri, în spatele efectelor, 
printre care se desfășoară activitatea noastră proprie, 
cauzele din care acestea rezultă și din care ar putea fi 
deduse procedee pentru a acţiona asupra lor, altele decîţ 
cele oferite de reacţia imediată, prin mijloace senzori-mo- 
torii“ (172, p. 119). 

lată o reflexie de natură matematică, aparţinînd unui 
om de litere care, formulind-o, nu s-a gîndit, desigur, să 
emită un adevăr „matematic“ : „Vedem puţini oameni cu 
totul greoi și stupizi; vedem şi mai puţini care să fie 
sublimi și excepţionali. Omul comun plutește între aceste 
două extreme. Intervalul este umplut de marele număr 
de talente obișnuite“ (La Bruyere). N-am putea oare 
afirma că această formulare conţine, totuşi, sensul legii 
de distribuţie statistică exprimată prin curba lui Gauss ? 


Contradicţia de la care am pornit ne pune astfel în 
faţa antitezelor : implicit și explicit, intuiţie și noţiune, 
concret și abstract, absolut și relativ, discontinuu şi con- 
tinuu. Ne apropiem de esenţă cu atît mai mult cu cît ne 
îndepărtăm de fenomen, surprindem „imediatul“ cu atît 
mai bine cu cît ne folosim mai amplu de „mediat“, ne 
îndreptăm spre absolut printr-o serie de abateri spre 
relativ. 


Să nu cădem însă în greșeala de a vedea toată știința 
ca preexistentă în practica comună a omului, iar efectul 
științei numai în a „descoperi“ sau „dezvălui“ ceea ce 
fusese „învăluit“ înainte. Asemenea înţelegere este si- 
milară cu ideea despre „homunculus“, omul în miniatură 
care posedă toate calităţile adultului, într-un mod învă- 
luit numai, înfăşurat, diminuat, în germene. 

Între barca omului primitiv și principiul lui Arhimede 
există o distanţă calitativă, ca și între înţelesul exprimat 
de La Bruyere și acel al curbei lui Gauss. Este vorba de 
un proces anevoios de purificare și decantare continuă a 
esenţialului, Acest efort implică o analiză continuă și 
experienţe ingenioase. 

Existenţa determinismului și a legilor în lume este 
condiția prevederii, căci determinismul permite omului 
să aibă conduita de anticipare, iar reflexia omului asupra 


281 




















acțiunii de anticipare a efectelor acesteia îi permit-să 


descopere legea și astfel să explice acţiunea. 

În concluzie, trebuie să părăsim atitudinea duală şi 
poziția absolută faţă de înțelesul de lege (ca fapt cunos: 
cut); nu se poate spune despre ea că o cunoaștem sau 
n-o cunoaștem. Existenţa ei în conștiința umană se ma- 
nifestă prin trepte diferite și este suscepiibilă de o dez: 
voltare continuă, infinită. 

Datorită complexității fenomenului psihic, psihologia 


încă nu poate formula legi ia nivelul de precizie a celor 


mecanice, fizice sau chimice, dar aceasta nu înseamnă 
că principiile pe care se bazează legiie mai speciale, aşa 
cum le formulează ea, în momentul de față, nu-i permit o 
prevedere superioară a fenomenelor și, implicit, o înţele-= 
gere a lor mai adîncă. 

Analiza negării conceptului de lege în psihologie ne-a 
adus, deci, la o nouă înțelegere, superioară și relativă, 
a ei, ceea ce ne permite să privim în același fel şi Pro- 
cesul de prevedere care, şi el, ne oferă trepte variate 
între hazard și necesitate, între probabil sau aleatoriu și 
certitudine. Chiar dacă psihologia nu posedă legi, la 
nivelul științelor exacte, ea nu este mai puţin știință, 
fiind aptă să ofere un grad superior de prevedere și de 
eficiență în reglarea acțiunii umane. 


II]. 4.2. MODURI ȘI TREPTE DE ÎNŢELEGERE 


Înțelegerea la nivelul de lege cantitativă și matema- 
tică reprezintă o înțelegere de nivel superior. Există, 
însă, trepte infericare de înţelegere care sînt, totuși, 
științifice, | : 

Înțelegerea începe prin a fi „Trealistă“, substanţialistă, 
structuralistă, căutînd răspunsul la întrebarea: „Ce 
este ?* Descrierea și clasificarea, formarea conceptelor 
de clasă, specie și gen, a lucrurilor reprezintă primul tra- 
valiu ştiinţific mai important. De aceea, științele încep 
prin acest stadiu descriptiv, sistematic. Stadiul relaţio- 
nal este superior celui dintii şi răspunde la întrebarea : 
„Cum 2“ Această întrebare ne îndreaptă atenţia asupra 
procesului însuși al destășurării fenomenului, sub aspec= 

tul mai ales al relaţiilor spaţiale și temporale ale succe- 


siunii acestora. Înțelegerea este îndrumată spre explici- 
area ordinii, spre descrierea mecanismelor desfășurării 
fenomenului. Legea exprimă atunci numai regularitatea 
tenomenului; ea rămîne la nivelul descrierii. Numai În 
măsura în care regularitatea succesiunii ne face să 
presupunem și necesitatea ei, descrierea atinge nivelul 
de explicaţie. | 
Cerceiarea științifică tinde să urce treapta explica- 
tivă a fenomenelor, a dinamicii şi interacțiunii acestora, 
căutînd răspunsul la întrebarea: „De ce?“ Ea trece ast- 
fel ia formularea legilor cauzale și a ipotezelor explica- 
tive ale faptelor, Explicaţia răsare din integrarea tfapte- 
lor într-un sistem complex de relaţii necesare, constante 
şi generale. Noi spunem că am explicat un fenomen 
atunci cînd ne dăm seama de toaie cauzele sale, de con- 
dițiile în care apare, de toţi factorii de care se leagă ; de 
aici rezultă și prevederea: ori de cite ori același feno- 
men va îi pus în acelaşi sistem de relaţii, el se va mani- 
festa totdeauna în același fel. Experimentul ne va de- 
monstra că, variind într-un anumit fel sistemul de relaţii 
ale fenomenului, condiţiile în care se produce fenome- 
nul, acesta va varia totdeauna într-un anumit mod. 
trebuie să observăm, însă, că limbajul ne prezintă, ca 
fiind cauzale, o serie de relaţii care nu au această na- 
tură. Nikitin (cf. 109, p. 34) ne dă o serie de exemple : 
astăzi este luni, fiindcă ieri a fost duminică ; pătratul ipo- 
tenuzei este egal cu suma pătratelor catetelor, fiindcă. . i 
plămiînii se prezintă astfel peniru că funcţia lor constă 
in furnizarea oxigenului necesar... etc. | 
Modurile arătate de înţelegere reprezintă, desigur, 
etape mari de dezvoltare a științelor. Dar ridicarea pe o 
nouă treaptă nu aduce cu sine abandonarea celei ante- 
rioare. Aproape fiecare știință are „un serviciu“ de com- 
partimentare, ordonare și clasificare a faptelor și alte 
servicii, cu funcţia de a urmări procesele dinamice, lu- 
crurile în mișcare și continua lor interdependenţă. 
Astiei, şi psihologia a străbătut o perioadă descrip- 
tivă, a clasificaţiilor — psihologia elementaristă, nato- 
mistă“ — spre a urca pe treapta unei psihologii dina- 
mice, funcţionale, experimentale şi explicative. Aceasta 

nu înseamnă că psihologia mai veche nu era capabilă de 
oarecare precizie şi posibilitate de prevedere, mai re- 
dusă, desigur, dar superioară, în anumite privinţe şi în 
anumite domenii, prevederii simțului comun. Aceasta nu 
exclude, totuși, faptul că există „psihologi-practicieni” 
care întrec cu mult capacitatea de înţelegere şi preve- 


tivă, presupune un sistem de legi, în aşa fel că una din 
legi poate fi „constituită sau reconstituită deductiv din 
altele“ şi, în fine, ultima, care completează pe celelalte 
două, nu rămîne numai „ideală“ (ca primele două) și 
„logică“ (ca a doua), ci „se aplică la un substrat «real» 
sau «model», care se pretează la asemenea deducție și 





dere a specialistului, a omului de știință. Și aici, însă, este considerat ca putînd să «reprezinte» diversele legă- 

trebuie să ne ferim de absolutizări: capacitatea supe-. turi ale acestuia“ (60, pp. 127—128). 

rioară de prevedere a practictianului, dobîndită pe baza Sîntem de perfect acord cu precizarea lui Piaget. Se 

unei bogate experienţe practice, este adesea mult mai pune, însă, întrebarea dacă realitatea psihică, nefiind 

limitată, mai rigidă, decit a unui psiholog — om de materială, poate fi „reprezentată“ prin asemenea „sub- 

Știință. strate reale“ şi, deci, dacă poate fi explicată prin legi 
cauzale. 


Dacă menţinem, drept criterii ale realităţii materiale, 


III. 4.3, „PIATRA DE ÎNCERCARE” ÎN FILOSOFIA PSIHOLOGIEI : existenţa în afară și independentă de noi Şi acţiunea rea- 


EXPLICAȚIA ÎN PSIHOLOGIE lității asupra organelor noastre de simţ, este clar că un 

fenomen psihic nu prezintă însușirile unei asemenea rea- 

Științele și filosofia materialistă a științei se confruntă lități și nu poate constitui un „substrat“ real, servind de 
astăzi, îndeosebi, cu diferitele tendinţe neopozitiviste. Se cauză în producerea unui alt fenomen și nici de explica- 
pune întrebarea dacă omul de știință are posibilitatea şi ție în apariţia unui eveniment. O imagine, o idee, un sen- 
dreptul să explice fenomenele prin cauze sau trebuie să timent nu acționează în mod direct asupra nici unui fe- 
se limiteze numai la simpla constatare și descriere a nomen din afară, sau dinăuntru, așa după cum premisele 
succesiunii fenomenelor ? Psihologia, după cum știm, are unui raţionament nu sînt cauze ale unei concluzii. În 
și ea reprezentanţi ai poziţiei în favoarea celei de a doua | domeniul idealităţii pure, deci, nu putem vorbi de cau- 
alternative, pe fenomenologi, care susțin că domeniul zalitate. „Adevărul 24+2=4 nu este «cauza» adevărului 
specific al existenţei omului nu permite cercetarea cau- 4—2=2. aşa după cum un stimul este cauza unei reacţii“ 
zelor; omul de ştiinţă trebuie să se mulțumească cu o (ibidem, |, p. 150). Primul adevăr îl implică pe al doilea, 
simplă descriere a esenţelor, actelor, „intenţionalităţii”, „ceea ce este altceva“. „Legătura între semnificaţii ca și 
a activităţii particulare a „subiectului transcendental“, relaţia de la semnificant la semnificat nu ţin de cauzali- 
a „noezelor“ cu corelatul lor de „noeme”, a corelaţiilor tate” (ibidem). | x ae 
noetico-noematice (Husserl). Este adevărat că această Dacă apariţia „semnalului“ este şi originea psihicului, 
orientare nu vizează în mod deosebit „psihologia empi- dacă viața conştientă se desfășoară mai ales pe planul 
Trică” şi „naturalistă“; ea are, totuși, importante reper- | verbal, simbolic, înseamnă oare că în acest domeniu nu 
cusiuni asupra psihologiei experimentale. putem vorbi de cauzalitate ? Este adevărat că legile gra- 


maticale nu sînt legi cauzale; nu este greșit, totuși, să 
afirmăm că cineva cere de mîncare din cauză că îi este 
foame. Din punct de vedere științific nu este o eroare să 
aţia cauzală” (6, p: 27) Forma „lehtaţi” are un ea îs,eXDce în med cauzal comportamentul unei persoare 
racter, mai ales, descriptiv şi se limitează la „constatarea ziologic, material și, pe lîngă altele, de ordin psihic şi 
generalității unei relaţii de fapt“, a doua formă, explica- social. Măcar parţial, cauzalitatea nu poate fi eliminată 

J. Piaget vorbește despre trei moduri deosebite ale 
orientării științifice: „primul rămîne la nivelul legităţii, 
în timp ce altele două, combinate, caracterizează expli- 














din explicaţia omului. Dacă morfologia şi sintaxa reac- 
ției verbale se explică prin legi care nu sînt cauzale, sem- 
nificaţia cuvintelor, avînd un substrat material, fiziolo- 
gic, este susceptibilă și de o explicaţie cauzală. Nu putem 
admite că formele gramaticale nu au nici un substraţ 
material, Important este de reținut că ele nu se explică 
integral şi cauzal prin acest substrat. Raportul dintre ele 
și substratul nervos este un rapori dintre formă şi con- 
ținut. Formele psihice se sprijină pe un substrat material 
şi nervos, dar acest substrat reprezintă numai o condiţie 
necesară și nu suficientă a fenomenului psihic. Forma 
psihică este determinată de alte forme, de aceeași natură, 
psihică și socială (comunicarea interindividuală), 

Același substrat nervos, material, aceleași elemente 
nervoase se structurează în mod deosebit, iau forme va- 
riate în funcţie de condițiile social-istorice ale activităţii 
individului. După cum nu se poate rupe forma de conţi- 
nut, nu se poate izola nici semnificaţia psihică de substra- 
tul material, nervos. Nu se poate însă afirma că structura 
morfologică cerebrală este cauza unei ideaţii, a unei in- 
tenţii, a unei aprecieri etc., așa după cum nu se poate 
spune că un conţinut ar fi cauza formei sale, chiar dacă, 
în determinismul acestor fenomene psihice, activitatea 
nervoasă joacă un rol de primă importanţă. În acest sens 
putem vorbi numai despre condiţionare şi nu de deter- 
minare cauzală a fenomenelor psihice prin cele fiziolo- 
gice, chimice, fizice, mecanice. 

Căutînd, de exemplu, să explicăm expresia unei emo- 
ţii, vom recurge, desigur, la o serie de legi de natură fi- 
ziologică, așa cum a încercat-o un W, „Cannon, un 
G. Dumas. Explicaţiile mecanice, însă, nu reușesc să ne 
lămurească veritabila expresie psihologică a emoţiei. 
„Spectatorul, colectivitatea — spune G. Dumas — sînt 
aceia care creează termenul de expresie și-i dau un înţe- 
les, atunci cînd este vorba de emoție, făcînd din reacţia 
spontană un semn; reacția sponiană era, în mod natural, 
legată de un obiecț afectiv, dar n-avea ca obiectiv să-l 
și semnifice“ (49, p. 276). Deci, explicaţia expresiei nu 
poate îi găsită exclusiv în individ, ci în relaţia acestuia 
cu societatea. Expresia nu are sens îără conştiinţa despre 
existența altuia, 

Conduita mea poate fi determinată în mod deosebit 
numai în funcţie de raporturile. conștiente dintre mine 
și alţii; ea poate fi explicată prin ceea ce gîndesc eu 
despre ceea ce gindește altul despre mine („Conştiinţa 
mea despre conștiința altuia despre conștiința mea“ 160, 
p. 1), prin ceea ce gîndesc eu că ar gîndi altul despre 
sine, sau despre un al treilea etc, Toate aceste semnifi- 
cații se traduc în conduita mea și explică într-o mare 
măsură ceea ce numim noi, cu un termen atît de nebulos, 
„tact psihologic“, , 

Se înţelege acum de ce sîntem de acord cu Piaget 
care găsește că pe planul de conștiință nu poate fi vorba 
de un determinism cauzal, ci de unul de „implicaţie“, 
însușire proprie fenomenului de conștiință, Noţiunile de 
„Masă sau substanță“, de „forță“ sau „energie psihică“, 
„DU au nici un sens pe terenul conștiinței” (60, p. 149). 
Piaget conchide că „noţiunea de cauzalitate nu se aplică 
conștiinței“, fiindcă „O stare de conștiință nu este «cauza» 
unei alte stări de conștiință, dar ea o antrenează după 
alte categorii“ (ibidem). Fiecare tip de „semnificații“ din 
lumea adevărului și a valorii (logice, matematice, artis- 
iice, morale, juridice) va reprezenta un anumit mod de 
implicaţie conştientă, fără a fi neglijat rolul cauzal al 
sistemului nervos, care face posibilă lumea respectivă a 
semnificatului“ (ibidem, p. 150). 

Lumea internă, ideală, nu există fără cea materială, 
organică (nu și invers), amîndouă aflindu-se în interac- 
țiune, Aceste aserțiuni nu necesită astăzi demonstraţii. 
iile se integrează organic filosofiei materialist-dialectice, 
teoriei interdependenţei fenomenelor și a formelor de 
mișcare a materiei : fiecare formă de mișcare a materiei 
este supusă legilor ei specifice, dar în același timp se 
află în relaţii de interdependenţă atit cu formele infe- 
rioare cit și cu cele superioare ei. | 

Mai dificil este răspunsul la întrebarea: cum acțio- 
nează fenomenul psihic asupra celui fiziologic ? Mai 
întîi, nu credem că se poate identifica „acţiunea“ psihică 
cu cea fiziologică și materială, Dacă gindul de a ridica 
o greutate este o acţiune, ea diferă, în orice caz, de 
acțiunea de a ridica greuiatea respectivă. De aceea, exis- 
tența acţiunii mintale, chiar dacă nu se traduce în mMiș- 

cări vizibile, materiale (gîndul de a ridica o greutate 
nu poate mișca greutatea vizată), această existenţă se 
poate depista prin modificări — tot materiale — cum sînt. 
cele electrice, în electroencefalograme. Totuși, nici elec- 
troencefalograma nu traduce (și nici nu cred că va tra- 
duce vreodată) semnificaţia mintală, psihică a acţiunii. 
Este foarte probabil că ea este numai expresia simplei 
activităţi fiziologice și materiale, a „substratului“ siste- 
mului dinamic funcţional, a legilor biochimice ale orga- 
nismului. 

Dacă reprezentarea sau noţiunea nu pot exercita o 
acțiune materială, nu înseamnă, oare, că ele, ca şi orice 
act de conștiință, nu sînt decît epifenomene, adică simple 
efecte, fără a putea fi, la rîndul lor, vreodată cauze ? 
Sînt ele oare simple umbre care însoțesc fenomenele ma- 
teriale, a căror apariţie sau dispariţie n-ar schimba nimic 
pe suprafaţa pămîntului ? Aceasta ar însemna că semnul, 
semnalul, senzaţia, un fapt de conștiință, în general, să 
nu aibă nici o funcţie. 

Este adevărat că semnalul prin el însuși (ca și imagi- 
nea sau ideea) nu reprezintă o forță materială. Cuvîntul, 
ca materie, este „flatus vocis“; prin el însuși, cuvîntul 
nu poate mișca un fir de nisip, dar tot cuvîntul, Ştim, 
poate trezi și pune în mişcare forţa uriașă a milioane 
de oameni, în carne și oase. 

Măiestria poetică a găsit variate forme de exprimare 
a ideii de forţă a cuvîntului: 


„Ca-n basme a cuvîntului putere: 
El lumi aievea-ţi face din păreri, 
Şi chip etern din umbra care piere“ 


(A, Vlahuţă, „Cuvîntul“), 


Goethe ne sugerează și izvoarele puterii cuvîntului, 
prin răscolirea sentimentelor : 
„Cuvintele, de nu-s simţite, rămîn seci, 
Din suflet vorbele să crească 
Să-nduplece pe ascultători 
Îndestulîndu-i cu putere...“ 


(„Faust“). 

Nu se poate contesta influenţa de sus în jos. Semnalui 
n-ar fi semnal, dacă n-ar avea funcţia de „informaţie“ 
și, prin aceasta, de declanșare, de reglare a acţiunii. 
Aceasta înseamnă că un semnal sau un simbol, reflec- 
tind realitatea, reglează și acţiunea noastră în raport cu 
realitatea. Numai că modul de influențare a semnalului 
este deosebit de cel al acţiunii materiale ; semnalul este 
material, substratul lui este real, semnificația lui, însă, 
(„formă subiectivă“) rămîne ideală și influenţa ei nu 
mai intră în cadrul înţelesului obișnuit de cauză, decit 
cel mult de cauză indirectă. Noi vorbim uneori de „Cauze“ 
care „declanșează“ un mecanism ; cred că asemenea rol 
de „declanșare“ îl are fenomenul psihic, ideal. 

Să ilustrăm ideea printr-un exemplu concret. Cineva 
are o durere fizică, provocată de un anumit proces fi- 
ziopatologic. Această durere este „interpretată“ de omul 
suferind ca semn al unei eventuale boli grave, interpre- 
tare care condiționează o stare afectivă de depresiune, 
declanșind, desigur, și o serie de tulburări funcţionale. 
Medicul, însă, găseşte că durerea reprezintă un simptom 
de refacere salutară a organismului, de revenire a aces- 
tuia la normal. Această interpretare face ca pacientul să 
aibă o atitudine de satisfacţie faţă de durerea sa fizică, 
Se înțelege că ambele interpretări ale pacientului, ca şi 
aceea a medicului, sînt acte psihice, de natură deosebită 
de a durerii provocate (cauzate) de procesul organic. 
Cauza durerii rămîne aceeași ; durerea, însă, se schimbă 
datorită schimbării atitudinii față de ea, datorită schim- 
bării semnificației durerii. Procesul fiziologic este cauza 
durerii, însă durerea nu este cauza interpretării bolna- 
vului și nici interpretarea medicului — cauza optimismu- 
lui pacientului. 

Constatăm că tocmai semnificaţia, care determină 
schimbarea de atitudine nu se explică nici prin perso- 
nalitatea bolnavului, nici prin acea a medicului, luate 
izolat de relaţiile lor cu mediul. Interpretarea pacientului 
este condiţionată nu numai de starea sa fiziologică, de 
temperamentul său, ci și de întreaga sa experienţă ante- 
rioară, de cunoștințele şi educația primită. Semnificaţia 
durerii găsită de medic îşi are, de asemenea, explicaţia 
în toată pregătirea profesională a medicului, precum şi 

în structura sa psiho-fiziologică. La aceasta se mai adaugă | 
și raportul special dintre medic și pacient, raport care 


explică influenţa interpretării celui dintii asupra celui 
de-al doilea. Creierul medicului, ca și al pacientului, 
poartă o vădită amprentă socială. Toate se petrec în in- 
divizi, în creierul și organismul acestora, dar nu pot fi 
înţelese fără factorii din afară, factori de natură socială. 


Or, influenţa acestor factori este de altă natură decit, de 
exemplu, aceea a unei pietre aruncate în geam, cauza 
spargerii acestuia, Dar, și aici, spargerea nu este efectul 
numai al forţei exercitate de piatră, ci și al rezistenţei 
sticlei respective, care nu-și are explicația numai în na- 
tura materială a sticlei luate izolat de întreaga tehnică a 
preparaţiei acesteia, de un complex de condiții social- 
istorice, precum şi de eventualele condiţii II tot psiho- 
logice — ale lansării acestui proiectil. Se înțelege de ce, 
de exemplu, explicaţia totală a lansării unei rachete COS- 
mice nu rezultă numai din integrarea fenomenului mate- 
rial unui înţeles de legi fizice, ci şi din existenţa unui 
anumit nivel de cunoștințe, de conștiință, nivel pregătit 
de generaţii formate în anumite condiţii speciale. Pot fi 
oare puse acestea pe aceeași treaptă de explicaţie cu a 
forţelor fizice declanșate în lansarea rachetei ? 

Dacă fenomenele psihice, ca atare, nu pot fi conside- 
rate ca fiind cauze, dacă o semnificaţie nu poate fi cauză 
sau efect al fenomenului semnificat și amindouă nu pot 
constitui relaţii cauzale, înseamnă că ele nu sînt deter- 
minate şi nu se încadrează într-o legitate, în originea, 
dezvoltarea și succesiunea lor ? 

Poate că ar fi mai înţelept să interpretăm, ca și Janet, 
aceste fenomene mintale superioare, ca acţiuni dimi- 
nuate, reduse, care „reprezintă“, numai, forţe reale și 
materiale, așa după cum — spune Janet — parlamentul 
„reprezintă“ forţe sociale anumite. lată de ce în acţiu- 
nea acestor etaje superioare asupra celor inferioare nu 
poate fi vorba de un „transfer“ al acţiunii de la o verigă 
la alta, așa cum se întîmplă cu reflexele catenare situate 
pe acelaşi plan (și în orice succesiune cauzald), ci de te- 
nomene deosebite de acţiune, situate pe plan vertical, 
cînd o neînsemnată schimbare sub raport material și 

energetic la etajul superior poate declanșa forţe mari 
în etajele inferioare. 

Cum este posibil, totuși, ca o forţă redusă, minimă, să 
pună în acţiune forţe mult superioare ei cantitativ ? În- 
ir-un studiu anterior (cf. 120, pp. 17—18) am pus aceeași 
întrebare cu privire la puterea cuvîntului, întrebare ce se 
poate extinde asupra acţiunii oricărui simbol. Forţa mate- 
rială a semnului, simbolului, sau a „modelului“, este cu 
totul redusă, luată separat de obiect. Forţa lor rezidă în 
obiectul („originalul“) pe care-l „reprezintă“. Rezultind 
din relație și fiind o „reprezentantă“, semnificaţia psi- 
hică își dobîndește eficienţa materială numai prin funcţia 
sa de „reprezentantă“. Trebuie să subliniem faptul că 
aici nu este vorba de o simplă asociaţie, legătură meca- 
nică prin care mișcarea unei piese declanşează în mod 
automat pe alta. 

Se cuvine de reţinut faptul că „declansarea“ mintală 
poate fi suspendată, aminată, ceea ce nu există pe plan 
material. Ceea ce explică, însă, operaţia verbală este 
conștiința că cuvîntul, adică schema mintală, se poate 
traduce oricînd în acţiune materială ; simbolul, cuvîntul 
este legat de conștiința eficienţei sale materiale, de în- 
țelesul funcţiei sale, de conştiinţa posibilităţii de a consti- 
tui la un moment dai un fapt material. Această conștiință, 
legată de înţelesul şi funcţia cuvîntului, este inseparabilă 
de conştiinţa de existență a unor alte conştiinţe. Dacă ar fi 
să aplicăm aici una din schemele deterministe formulate 
de Bunge, am alege-o pe aceea a determinismului te- 
leologic. 

Ponderea cuvîntului are un caracter cu totul special : 
ea rezultă dintr-un complex de relaţii, din care face parte 
individul și care îl depășesc pe individ ca realitate ma- 
terială ; operaţia verbală, pe planul psihic are ca bază 
conștiința de eiiciența materială a actului mintal. Aşa 
se explică cum un „semnal al semnalelor“, un simplu 
„Teprezenant“ al semnalului (sau al obiectului) poate fi 
la un moment dat mai tare decît semnalul (sau obiectul) 
însuși, „Ponderea socială a cuvîntului — am spus — 
este mult superioară ponderii biologice a senzaţiilor" 
(120, p. 18). Semnificaţia cuvîntului rezultă dintr-un com- 
plex variat de relaţii. „Cuvîntul folosit ca stimul într-o 

experienţă este adresat cuiva de cineva, într-un anumit 
mod și într-o anumită împrejurare" (ibidem). 

Dacă viaţa psihică a omului se desfăşoară mai ales 
pe plan verbal şi social, se înţelege de ce determinismul 
fenomenelor psihice nu poate fi identic cu cel al lumii 
materiale. Acţiunile omului nu se pot explica decît ţinînd 
seama de cadrele sociale de referinţe, în lumina semni- 
ficaţiilor şi motivaţiilor care depășesc (fără a-l abandona) 
cadrul de referinţe materiale (fiziologice, chimice, fizice) 
ale individului. 

Trebuie să recunoaștem că ideea de cauzalitate, chiar 
dacă se menţine în explicaţia omului, ea se completează 
cu alte forme, deosebite de acea a cauzalităţii. Dar, cu 
aceasta, intrăm într-o altă problemă, aceea a ierarhiei şi 
specificităţii legilor. 


II. 4.4, SPRE O TIPOLOGIE ȘI O TEORIE 
A „IERARHIZĂRII” LEGILOR 


În filosofia contemporană se afirmă din ce în ce mai 
inult tendința de diferenţiere a diferitelor forme de 
determinism și a tipurilor de legi. Ne limităm la trei 
eșantioane, 

Nikitin, într-un studiu recent (1963), deosebeşte 5 ti- 
puri de legi: cauzale, funcţionale, structurale, substan- 
țiale și genetice. Mario Bunge, filosoful argentinian, 
distinge 8 tipuri de determinare : autodeterminarea can- 
titativă, determinarea cauzală, interacţiunea, determina- 
rea mecanică, statistică, structurală, teleologică și dialec- 
tică. Ambii autori subliniază interdependenţa acestor 
forme şi faptul că în explicaţia unui fenomen recurgem 
aproape totdeauna la mai multe legi, adesea de tipuri 
diferite şi la numeroase condiţii concrete. Trăsătura spe- 
cifică, „componenta esenţială a determinismului“ — după 
Bunge — este „condiţionarea regulată, adică legitatea“ 
(32, p. 38). 

Nu intrăm în analiza acestor tipuri de legi, care se 
referă la întreaga realitate. Ne limităm numai la semna- 
larea diferenţierii înăuntrul noţiunii generale de lege și 

determinism. Se poate vorbi despre un determinism logic 
şi matematic, ca și despre unul fizic şi mecanic. Totuşi, 
cu toate că se conturează ideea ierarhiei și stratificării 
(ca în geologie) a acestor tipuri, nu cunoaștem nici o 
încercare de a preciza această ierarhie și de a determina 
specificitatea treptelor respective. 

„Sarcina adevărată a fiecărei ştiinţe, inclusiv a psiho- 
logiei — spune, de exemplu, Rubinstein —, constă în a 
găsi, pentru principiile filosofice de bază, comune unei 
serii de discipline, forma lor de manifestare, specifică 
fiecăreia din aceste discipline“ (146, p. 218). Reducerea 
continuă a specificului la general, explicaţia variatelor 
fenomene particulare prin aceleași legi şi principii duce 
— după justa observaţie a lui Rubinstein — spre verba- 
lism și formalism, 

În psihologie, în ultima vreme mai ales, apar mereu 
îndemnuri de a se căuta legi psihologice specifice. Tre- 
buie să recunoaștem că soluţia se află încă în faza em- 
brionară. Un exemplu mai reușit al tentativei în această 
privinţă ni-l oferă Pradines, care deosebește : 1) legile de 
funcționare a fenomenelor psihice ; 2) de compoziţie, or- 
ganizare sau structură ; 3) de dezvoltare (cf. 133, p. VIII). 
Se înțelege că aceste legi se aplică și lumii biologice. Cu 
titlu psihologic, el enunţă legea genezei reciproce, prin 
care se pune în evidenţă acţiunea reciprocă între anterior 
și ulterior. „Ceea ce este ulterior — spune Pradines — 
modifică constituţia a ceea ce este anterior...“ (ibidem, 
p. VIII—IX). În fond, în oricare ciclu vital, dinamic, mo- 
mentul care urmează se repercutează asupra celui ante- 
rior, fapt care și stă la baza conexiunii inverse („feed- 
back“), a autoreglării, precum și a genezei sau dezvoltării 
oricărei funcţii. 

În actuala etapă a psihologiei, nu se poate vorbi, cre- 
dem, decît despre principiile generale de explicaţie în 
acest domeniu, făcînd abstracţie, bineînţeles, de legi mai 
speciale, referitoare la anumite funcţii sau procese psi- 
hice. Dacă înţelegem personalitatea umană ca un întreg 
dinamic, morfologic şi funcţional, ca o unitate psihofi- 
ziologică, care grupează într-un ansamblu structurat Și 
ierarhizat toate formele de mișcare ale materiei, atunci 
și explicaţia persoanei, a conduitei acesteia, trebuie să 


293 





țină seama de legitatea tuturor etajelor, a tuturor trep- 
telor acestei organizări. 


„Materia vie — spune R. E. Peierls — pare să se con- 
formeze legilor generale ale fizicii ori de cîte ori este 
posibilă o verificare. Mișcarea membrelor noastre pare 
să asculte de legile mecanicii întocmai ca mișcarea dife- 
ritelor piese ale unei mașini. Munca pe care o efectuăm 
și căldura pe care o producem par să fie echilibrate de 
valoarea calorică a materiilor prime din hrana noastră. 
Reacţiile chimice care pot fi identificate în organismul 
viu se desfășoară întocmai cum s-ar desfășura într-o 
eprubetă“ (122, p. 315). 

Dar aceasta nu înseamnă că legile fizicii ar fi capabile 
să explice în întregime organismul viu. „Eu cred, dim- 
potrivă — spune Peierls — că este foarte probabil ca în 
fiinţa vie să se manifeste ceva de care nu s-a ținut seama 
în descrierea naturii neînsufleţite pe care am prezentat-o“ 
(ibidem, p. 316). 

Dificultatea discriminării legilor specifice are, după 
părerea noastră, o sursă dublă : în primul rind, ea rezultă 
din interdependenţa etajelor și conexiunea lor organică, 
Persoana umană este, în același timp, obiect fizic, bio- 
logic și psiho-social. O acţiune umană deslășoară, ca 
într-un eventai, întregul spectru al legilor naturii. Ana- 
liza spectrală a legilor, pe care trebuie s-o efectueze 
psihologia, este mai dificilă, față de operaţia fizicianului. 
Pînă ce se vor diferenţia mai precis etajele sau stratu- 
rile psihice ale persoanei, nu se va putea vorbi nici de 
specificitatea psihologică în domeniul explicaţiei și al 
legităţii psihologice. „Ierarhia“ legilor depinde de cu- 
noașterea ierarhiei straturilor și relaţiilor respective, de 
cunoașterea arhitectonicii psihice. Încercarea este difi- 
cilă, dacă nu imposibilă, fiindcă — după cum se exprimă 
Pradines — „noi nu sîntem un suflet adăugat unui corp“, 
„Nici corp adăugat unui suflet“ (133, p. XXVIII). 

A doua dificultate depinde de complexitatea condiţii- 
lor în care se desfășoară un proces psihic, comparativ cu 
unul mecanic, fizic sau chimic. Probabilitatea modificării 
unui fenomen, fiind mai greu de determinat, ne face să 
înţelegem de ce și prevederea devine conjecturală, sto- 

castică, mai anevoioasă. Probabilitatea joacă un rol mai 
mare în psihologie decit în biologie, chimie sau fizică, 

De aceea, dacă ne propunem să ne ocupăm numai de 
treptele superioare, psihice, ale persoanei, ne vom referi 
atunci numai la lumea internă, ideală, a reflectării, cău- 
tînd legile specifice ale acesteia. După cum am văzut, 
faptele de conștiință nu pot fi rupte de obiectul lor, iar 
aceste obiecte nu sînt numai de natură materială, ci şi 
de natură ideală. Dacă masa se deosebește de modelul ei 
perceptiv, se înţelege că nici legile de care ne folosim 
în explicația mesei nu pot fi aceleaşi cu ale percepţiei 
de masă. Legile semnelor sau ale semnificaţiilor nu pot 
îi identice cu ale obiectelor semnificate. Modelele psi- 
hice încep prin a reflecta originalele materiale ; compli- 
caţia însă creşte pe măsură ce se creează modele care 
reflectă alte modele de natură tot psihică (de exemplu — 
trecerea de la imagine la noţiunea de imagine) ; fiecare 
categorie de aceste modele, fiecare treaptă a lor are, de- 
sigur, legile ei structurale, funcţionale şi de dezvoltare. 
Este important faptul că modelul cel mai abstract, de 
gradul cel mai înalt, trebuie totuși să reflecte esenţialul 
„originalului“ primar, material. Așa se explică, probabil, 
izomoriismul sau homeomorfismul, identitatea formelor 
esenţiale, generale, comune diferitelor trepte de dezvol- 
tare. Fără o asemenea identitate n-ar putea exista cu- 
noaștere. De aceea, sub acest raport, creierul își poate 
găsi un analog într-o maşină electronică Și, în cadrul ace- 
lorași legi generale şi comune, o mașină ne poate aduce 
servicii similare cu ale creierului. 

Dar, pe lîngă acest sens general, de informaţie, care se 
păstrează de la un „cod“ la altul, există specificul codu- 
lui, maniera proprie fiecărui sistem de semne și de trans- 
lație, legile particulare fiecărui sistem de relaţii. 

Există, desigur, deosebiri între creier și mașină și toc- 
mai aceste deosebiri ne interesează mai mult. Piaget 
scoate în relief faptul că, în timp ce matematicianul ju- 
decă valoarea răspunsului și-l apreciază, mașina rămîne 
indiferentă la rezultatele obţinute, chiar dacă ele sînt 
exacte din punctul de vedere al constructorului său; 
„Mașina fabrică cauzal, cu aceeași indiferenţă cu care 

orice piatră ia forma unui cristal dacă o constrîng con- 
diţiile date“ (60, p. 151). 

Sîntem convinși că perioadei de generalizare, de asi. 
milare realizată de cibernetică îi va urma una de parti. 
cularizare și specificare, potrivit fiecărei forme de miș- 
care a materiei, fiecărei trepte de reflectare, de modelare 
a realităţii. Încercarea de a reduce totul la legi fizicale se 
va ciocni de dificultăţi ivite inevitabil în faţa rezisten- 
ței „ireductibilului“. Cu cît vom merge mai departe cu 
procesul reductibilităţii, cu atît mai aproape vom fi de 
natura ireductibilului. De aceea, făurirea și cristalizarea 
legilor psihologice se vor efectua concomitent cu preci- 
zarea naturii, esenței psihicului. Fiind, astăzi, abia în 
pragul cunoașterii naturii fenomenului psihic, încercarea 
de a enunța legile specifice ale psihologiei ar constitui 
un gest temerar. 

Întreaga istorie a psihologiei nu este decit un șir de 
încercări a ceea ce Piaget numește „reducționism“, în- 
cercări de a găsi modele explicative, capabile să aducă 
înţelegere maximă în labirintul complicat al vieţii psi- 
hice. Din cele mai cunoscute și răspîndite forme de redu- 
cere explicativă la modele „extrapsihologice“, indicate 
de Piaget, semnalăm pe cea sociologică, tendinţa „de a 
interpreta reacţiile individuale în funcţie de interacţiu- 
nile indivizilor sau ale structurilor de grupuri sociale pe 
scări diferite“, apoi una fizicalistă, bazată pe izomorfis- 
mul existent între structurile mintale și cele organice și 
fizice, și, în fine, organicistă, reducerea psihicului la fi- 
ziologic sau biologic (60, p. 130). Oricît de laborioase 
ar fi cercetările îndreptate spre determinarea condițiilor 
fizice, biologice sau sociale, fiecare din aceste categorii, 
singură, nu poate elucida fenomenul psihic. 

J. Meyerson relevă un alt aspect al reducției : expli- 
cația prin trecut, cînd căutăm în trecut „imaginea redusă 
a prezentului“. Atunci, „la limită, sfîrșim prin a admite 
că întregul viitor este, într-un mod oarecare, conţinut 
sau implicat în trecut: omul în Meduză, toată știința 
numerelor în mînuirea pietrelor, topologia în măsurarea 
terenului, ultima mașină în primul topor. Schimbarea, 
într-o asemenea explicaţie, este un proces prin adunare : 
același lucru cu ceva în plus; epistemologia ei este o 

aritmetică de contabil. Ea eșuează cu desăvîrșire în ex- 
plicarea a ceea ce ne interesează mai mult : ceea ce 
noul conţine ca diferit față de vechi, precum și de ce 
acest nou a apărut“ (102, pp. 9—10). 

_ În fond, așa cum formele superioare ale realităţii se 
desfășoară în cadrul celor inferioare, așa cum un desen 
se încadrează într-o canava, tot așa explicaţia acestor 
forme nu poate face abstracţie de legile structurilor de 
bază ; numai în acest sens se poate afirma că formele 
inferioare „conţin“ în germene pe cele superioare, așa 
după cum premisele logice conţin în ele, în mod implicit, 
concluzia. Aici ne aflăm din plin în modelul spiralei dia- 
Jectice. 

De exemplu, pe treapta vieţii, legea echilibrului ia 
forma de asimilare — dezasimilare ; pe plan psihic, ea ia 
forma relaţiilor afective de acceptare sau respingere, 
simpatie — antipatie ; în logică — de reversibilitate ; iar 
pe plan moral și juridic — de drept și datorie. A explica, 
însă, forma juridică sau morală a conștiinței sociale prin 
legea echilibrului, deși nu este greșit, înseamnă a spune 
prea puţin, pentru că se neglijează specificul fenomenu- 
lui dat. Tot așa, nu este greșit să vorbim despre o me- 
morie „mecanică“, prezentă în pliurile unei foi de hîrtie, 
apoi de una biologică și, în fine, de memoria logică, inte- 
lectuală, legată de „cadrele sociale“. Desigur, adaptarea 
pe scara umană se află implicit în forma de adaptare 
animală, dar, dacă specificul celei umane este transfor- 
marea condiţiilor externe, în lumea animală, adaptarea 
se realizează, prin excelenţă, prin modificarea morfo-func- 
țională a individului. Exemple de acestea se pot cita 
multe, numai că rămîn încă în faza de scheme vagi și 
incomplete. Psihologia încă n-a atins culmile explicaţiei 
prin legi specifice. ei 

Ceea ce, însă, astăzi a devenit un bun definitiv cîști- 
gat al psihologiei este următoarea idee : orientarea mate- 
rialist-dialectică în dezvăluirea (la nivelul specific al 
psihicului uman) unităţii dintre intern și extern, fenomen 
şi esenţă, intrinsec şi extrinsec, gîndire și acţiune, teore- 
tic și practic, concret și abstract, individual și general, 
hazard și necesitate, face ca „cunoaşterea psihologică 
să fie nu numai posibilă, ci și necesară“ (145, p. 184). 

Să ținem seama de noua orientare a gîndirii ştiinţifice 
de azi. Fără a subestima valoarea legilor generale și a 
certitudinii pe care ne-o oferă ele, interesul omului de 
știință contemporan se îndreaptă spre cunoaşterea sin- 
gularului, a condițiilor — extrem de complexe — în care 
se aplică și se manifestă legea, spre prevederea cazurilor 
concrete, particulare. O știm cu toţii cu certitudine că 
sîntem supuși legii mortalităţii. Răspunsul, privind o 
anumită persoană, la întrebările „cînd ?" și „cum?“ nu 
poate avea decît un caracter probabilist. Limitele certi- 
tudinii în prevederea cîștigului unui „loz în plic“ sînt 
dictate de regulile stocastice ale „teoriei jocurilor“. 

Pășim astfel în lumea aleatorie, a zarurilor; încer- 
care nouă și temerară de a domina hazardul, de a cuceri 
imprevizibilul. 





ÎN LOC DE EPILOG 


latâ-ne la sfîrșitul dramei; fără „happy-end“, dar și 
fără victime şi vărsări de sînge. Se poate oare vorbi de 
„sfîrșit“ 2 — Într-o măsură, da. Şi iată de ce. Cu cît, da- 
torită în bună parte psihologiei însăși, pasiunile angajate 
într-un conflict, într-o polemică, se epurează de elemen- 
tele extraștiinţifice, întîmplătoare și subiective, cu atit 
și discuţiile devin mai „academice“, mai „raţionale“; cu 
cît metoda de a înţelege și rezolva contradicţiile devine 
mai științifică, cu atit ciocnirile între tezele contradic- 
torii sînt mai puţin violente, mai puţin „dramatice“. Or, 
psihologia, după părerea noastră, se află în această etapă 
sau, în orice caz, în pragul unei asemenea etape, 

Ceea ce, credem, se desprinde din modestul nostru 
studiu este linia dialectică a spiralei de dezvoltare a 
vieţii psihologiei, dinamismul procesului de căutare și 
afirmare a adevărului psihologic, complexitatea „ideali- 
tății“ psihice și esenţa ei totodată individuală și socială, 
rolul activ al conștiinței (al funcţiei ei de reglare) și in- 
teracțiunea dialectică a teoriei cu practica, principiu care 
se verifică din plin în psihologie. 

Pulverizarea psihologiei în atitea școli și curente 
psihologice este, în același timp, un semn de slăbiciune, 
dar și de căutare și efervescenţă ştiinţifică. Contradicţia 
este inerentă oricărui proces de dezvoltare și proprie 
tuturor științelor. 

Legile dialecticii ne explică de ce, în mod periodic, 
ştiinţa ridică probleme identice, la prima vedere, cu ace- 
lea care ocupaseră atenţia oamenilor de ştiinţă, probleme 
ce fuseseră cîndva dezbătute și, în mod satisfăcător, 
soluționate. Dezantropomorfizarea, obiectivarea neînce- 
tată a rezultatelor științifice, adîncirea continuă a înţe- 
legerii şi explicaţiei naturii, o dată cu extensiunea pro- 
“gresivă, tot mai rapidă, a cunoștințelor, creează mereu 
noi contradicții în sînul aceleiași științe sau între științe 
învecinate. Aceste contradicții impun revizuirea tezelor 
ce fuseseră cîndva acceptate, cer reexaminarea și restruc- 
turarea lor într-o lumină nouă, la un nivel superior celui 
precedent. Astfel, noţiunea însăși de lege, a străbătut 
mai multe stadii : antic, galileean, newtonian, laplaceian 
şi einșteinian. La fel, și noțiunea de timp : biologic, side- 
ral, mecanic, electromagnetic. 

Punerea în discuţie, deci, a problemelor — vechi în 
aparenţă, reînnoite în realitate — asupra obiectului și 
naturii acestuia, asupra metodelor sau legilor unei științe 
nu este un semn de carenţă a ştiinţei respective, ci un 
indice de vitalitate și trecere spre o nouă etapă de dez- 
voltare. Acest fenomen nu este particular numai psiho- 
logiei, ci tuturor științelor. 

Cred că merită subliniat încă un aspect al dialecticii 
în istoria științelor. Fazei primitive de antropomorfism 
Și panpsihism, cînd întreaga realitate era interpretată 
prin prisma conștiinței umane, cînd categoriile psiholo- 
gice (voinţa, intenţia, iubirea, ura etc.) erau proiectate 
asupra realităţii anorganice, îi urmează o fază de dezan- 
tropomorfizare, pînă la panmecanicism, de obiectivare 
„Ştiinţifică“, o tendinţă de eliminare a tot ce are semni- 
ficaţie psihologică. Astfel, este bine cunoscut, de exem- 
plu, efortul lui Pavlov de a izgoni din descrierea datelor 
Și enunţarea interpretărilor orice rămăşiţă de terminolo- 
gie psihologică,  strecurată în vocabularul colaborato- 
rilor săi. Așa cerea dezvoltarea a relativ tinerei științe 
fiziologice. Ceea ce Pavlov a demonstrat în dinamica 
corticală ca lege a iradiaţiei și concentrării, se manifestă 
şi pe planul valorilor sociale. Este un fenomen de alter- 
nânță sau pendulaţie analog imersiunii și emersiunii 
ritmice. 

Progresele mecanicii, de exemplu, au generat ten- 
dința de a explica toate fenomenele naturii prin legi 
mecanice. Nu este de loc întîmplător faptul că, în seco- 
lele al XVII—XIX-lea, mai ales, această tendinţă s-a ma- 
nifestat și în psihologie prin importanţa atribuită legilor 
asociaţiei. Nu este numai o simplă analogie între aceste 
legi și legea newtoniană a atracției universale. Mai tir- 


ziu, succesele fizico-chimice au provocat invazia legilor 


și metodelor fizico-chimice în lumea biologiei și a psiho- 
logiei. Explicaţia formelor simple de reacție a animalelor 
— ca în iropisme — propusă de Loeb și alții, apoi încer- 
carea de a reduce tipurile temperamentale şi caractero- 
logice la formule individuale de natură endocrină, nu 
sînt nici ele simple analogii. | | 
Forma contemporană de dezantropomorfizare a psi- 
hologiei o constituie, fără îndoială, tendinţa ciberneticii 
de a deveni panaceu în explicaţia științifică. Pregătită 
de Claude Bernard, precizată și introdusă în fiziologie 
ca homeostazie de către fiziologul american W. Cannon, 
îmbogăţită prin ideea despre conexiunea inversă de Ano- 
hin, ideea de autoreglare a devenit modelul descrierilor 
noi ale funcţionării mașinilor și organismelor vii, creind 
astfel cibernetica, teoria comenzii și a informaţiei. Ast- 
fel, după ce a fost coborită la nivelul funcţiunilor orga- 
nice, ca „înţelepciune a corpului“ (W. Cannon, 1932), 
rațiunea a mai coborit o treaptă, spre mașina electronică, 
devenind proprietatea unui creier electronic (Ashbyj, 
Se cunoaște repercusiunea teoriilor biologice — în 
special a darwinismului — asupra științelor sociale Și a 
psihologiei. Biologismul, ca orientare în interpretările 
psihologiei, încă mai reprezintă o atracţie pentru unii 
psihologi. 
Aceste curente reducţioniste, oricît de cronate și exa- 
gerate ar fi ele, au jucat și un rol pozitiv. Este o calitate 
a erorii de a ne învăţa, cel puţin, cum să ne ferim de ca. 
După fiecare reflux se constată că apele științei au dus 
cu eie un stoc de concepte greșite, lăsînd, însă, ceva pe 
terenul ce fusese inundat, fructificînd solul prin noi ipo- 
teze și noi metode de lucru. De exemplu, curentul fizi- 
co-chimic, cu metoda lui experimentală introdusă în bio- 
iogie, a schimbat starea de spirit veche de a vedea 

pretutindeni intervenţia voinţei sau a principiilor vita] 
a „entelechiilor“ aristotelice. SIR 

Discuţiile vii de astăzi, suscitate de progresele ciber 
neticii, au și început să dea roade, Concepţia unităţii 
materiale a lumii iese în evidenţă cu și mai mare lazi: 
tate. Se precizează legi de generalitate diferită, înglobînd 
în aceeași clasă obiecte și fenomene calitativ diferite 
les în evidenţă, totodată, particularităţile specifice fiecă: 
rei trepte de dezvoltare a materiei și ireductibilitatea 
explicaţiei fenomenelor de ordin superior, prin legi spe- 
cifice „treptelor inferioare. Construirea modelelor de 
funcţii psihice permite verificarea experimentală a limi- 
telor în care se pot concepe analogiile între om Și mașină 
precum şi deosebirile fundamentale între mașină și cre- 
ierul uman. Dacă procesele de rezolvare a problemei 
prin aplicarea programei „Strategice“ elaborate, precum 
ȘI a căutării sau aflării verigilor necesare sînt realizabile 
(sau posibile) în funcţionarea unei mașini automate, sco- 
pul acestei activităţi, precum și criteriile alegerii căilor 
adecvate sînt create de om și nu sînt posibile decit la ni- 
velul conștiinței umane. Se ridică, oare, cortina în faţa 
unui nou act al dramei, al confruntării psihologiei cu un 
nou mecanicism (desigur, de natură superioară) ? Apare 
primejdia înlocuirii psihologiei prin cibernetică ? 

„În secolul ciberneticii v-aţi putea gîndi — spun Mil- 
ler, Galanter și Pribram — că este Ușor de tradus o limbă 
în alta, dar nu este așa. Raporturile dintre partizanii ma- 
șinilor de calcul și neurofiziologia contemporană s-au 
transformat în adevărată bătălie între autori, bătălie 
care a continuat pînă cînd a devenit insuportabilă“ 
(104, p. 218). Ş 

Dezlegarea problemei relaţiilor dintre cibernetică şi 
psihologie, în sensul unei colaborări, reciproc utile, o 
poaie oferi metodologia materialist-dialectică, îndeo- 
sebi realizarea concretă în acest domeniu a principiilor 
ei despre unitatea și interdependenţa diferitelor forme de 
mișcare, Precum și a celor despre ierarhia formelor de 
mișcare in succesiunea de la inferior la superior, 

Progresele spectaculoase ale științei și tehnicii ridică 
astăzi noi probleme în faţa omului. Se vorbeşte de inva- 
zia matematicii în științe. Este oare vorba numai de un 

nou limbaj, mai comod, mai eficient, care tinde să înlocu- 
iască limbajul atît de neprecis, mai ales în ştiinţele uma- 
niste ? Desigur că această „a doua limbă maternă“, cum 
o numeşte M. Malița (239 bis), este și expresia unei can- 
tificări a rezultatelor științifice. Ca știință generală a 
structurilor, matematica va deveni, incontestabil, un 
mijloc indispensabil al cercetării. Unificarea limbajului 
va contribui la apropierea științelor între ele, la procesul 
fecund de dezvoltare a relaţiilor interdisciplinare. În fe- 
lul acesta și informatica, ştiinţa generală a prelucrării 
informaţiei, va juca un rol hotăritor în progresul știin- 
țific. S-ar putea ca „viitorul să desființeze pluralul știin- 
ţei (particulare)“ ... „şi să impună singularul „știință“ 
(189 bis). Considerăm ca probabilă, de asemenea, fău- 
rirea unui nou dialog: om-calculator electronic. Numai 
că, în fond, acest dialog rămîne în esenţă tot un dialog 
între om și om prin intermediul mașinii, similar cu dia- 
logul prin intermediul unei benzi de magnetoion. 

Apariţia acestui nou personaj, a ordinatorului, pe 
scena științifică reprezintă, în realitate, o mediaţie, pe 
de o parte, între oamenii de știință şi, pe de altă parte, 
între aceștia și obiectul lor de cercetare. 

De asemenea, sînt de acord că noul personaj al „dra- 
mei“ ştiinţifice va determina mutarea „sediului cunoaș- 
terii ştiinţifice“ din conștiința individuală sau socială în 
„imensele «bănci de date» (teoretic nelimitate) în care se 
vor sedimenta fișate informaţiile sintetice ce cuprind 
știința (în sens de „sumă a rezultaielor cunoașterii 
umane“)“ (ibidem). Experienţa mentală, realizată în pro- 
cesul de anticipare, verificare simbolică și decizie al 
conştiinţei, se va sprijini, în mod substanţial, pe acel de- 
pozii imens și bine sistematizat al „băncii de date“ din 
creierul electronic. Această linie de dezvoltare știinţi- 
fică ne apare ca foarte probabilă. Viitorul științei 
ni se arată proiectindu-se pe direcţia cunoscută şi speci- 
fică omului, de făurire a uneltelor. Numai că inovaţia 
contemporană lărgește sfera, capacitatea de eficienţă a 
etortului uman, de la multiplicarea forţelor fizice, ma- 
nuale ale omului spre folosirea și reproducerea de către 
mașină a operațiilor mintale, interne, considerate multă 
vreme ca inabordabile unui examen din afară. Noul „ro- 

bot“ va prelua o serie de operaţii, mai simple, cantitica- 


bile, economisind timpul şi energia omului. O nouă Ştiinţă 
a operațiilor, a construcţiei şi folosirii uneltelor mintale, 


Pînă acum, nimic extraordinar. 

Este, totuși, cazul de a semnala primejdia tendinței de 
a înzestra aparatul electronic cu calităţi supraumane, de 
a-l glorifica în calitate de creier suprauman, ca mașină 
gînditoare, capabilă nu numai de a reține și a învăţa, ci 
şi de a rezolva probleme, de-a inventa şi crea soluţio- 
nări; o formă modernă de antropomorfism |! Termenul 
însuși de „computer“ — după observaţia lui A. A. Ro- 
back (277, p. 505) ne duce etimologic (lat. puto) spre 
„gîndire“, „examen“, „cugetare“. Inaugurarea unei noi 
ere electronice, cu noua ramură a ciberneticii, trezește 
la viaţă visuri, legende, mituri. Este cazul — și aici sînt 
de acord cu A. A. Roback — să nu depășim planul de 
metaforă. 

Creația va rămîne apanajul personaliţăţii inimitabile, 
originale și înzestrate cu un coeficient ireductibil de in- 
dividualitate şi noutate. „Creatorul de geniu“, — după 
parerea și a lui M. Botez — singurul care-și va merita 
titlul de „om de ştiinţă“, nu va dispărea înlocuit de cal- 
culatorul electronic. De ce? Fiindcă „robotul“, deşi va 
prelua numeroase operaţii umane, devenite automate, va 
rămine neputincios și pentru totdeauna străin în faţa 
„conștiinței“ (de sine şi de altul, de ieri, de azi şi de 
mîine). Psihologia nu riscă de a fi preluată de un creier 
electronic, chiar dacă „banca de date“ va capta și va 
păstra în „safeurile“ ei și o parte din conceptele fluide, 
mobile și relativ inexacte, ale psihologiei. 

Să nu ne închipuim, însă, că numai psihologia a sufe- 
rit influența masivă a altor discipline, fiind inundată de 
concepie, metode, legi și modele, care simplificau înţe- 
lesurile pur psihologice. Ea însăși, la rîndul ei, a încercat 
să psihologizeze toate științele prin. transformarea per- 
spectivei ştiinţifice într-un fel de „Psihocentrism“, ceea 
ce în fond nu este decît idealism filosofic. Primejdia unei 
asemenea interpretări a sesizat-o, în mod strălucit, Lenin 
în lucrarea sa Materialism şi empirioctriticism. Necunos- 
cînd, în 1941, opera lui Lenin și analizind „eroarea lui 
Mach“ prin reducerea înţelesurilor fizicale la cele psi- 

hologice, am semnalat primejdia unei asemenea interpre- 
tări (cf. 117, pp. 12—16); discuţia am reluat-o în 1946 


(cf. 119, pp. 192—199). | 

Este intersant de remarcat că valul de psihologizare 
apare aproape simultan cu acela de fiziologizare și fizica- 
lizare a psihologiei, ca o reacţie, probabil, față de acesta 
din urmă. Cartea lui Franz Brentano: Psihologia din punct 
de vedere empiric, sursa psihologismului și a fenomena- 
Jismului, apare în același an (1874), cu tratatul de psiho- 
logie fiziologică a lui W. Wundt. Nici nu se poate o ilus- 
trare mai elocventă a dialecticii ! 

Psihologia încearcă să interpreteze și fenomenele so- 
ciale prin legi ale psihologiei generale. Iniţiatorul acestei 
școli psihologiste în sociologie a fost Gabriel Tarde 
(1843—1903), care defineşte sociologia ca psihologie 
intermintală, interpsihologie. În raportul său inaugural 
la Congresul Internaţional de Sociologie de la Paris, din 
1903, Tarde afirmă că „progresul sociologiei constă în a 
se psihologiza tot mai mult“ (cf. 55, p. 76). | N 

Din erorile noilor școli și curente s-au făurit noi ipo- 
teze și s-au deschis noi căi de cercetare. Astfel, psiholo- 
gismul sociologic nu numai că a atras atenţia psiholo- 
gilor asupra îngustării interpretărilor fiziologice ale 
psihicului și asupra naturii sociale a omului, dar a dat 
naștere și unei noi ştiinţe, psihologiei sociale. 

Tendinţa de a elimina vechiul dintr-o știință duce la 
descoperirea germenilor noului în conținuturile vechi, 
iar ceea ce se înfățișează ca fiind cu desăvîrșire nou se 
dovedește purtînd în sine germenele propriei sale ne- 
gații, pregătind o nouă afirmaţie. j 
” Este interesant de urmărit cum acest proces dialectic 
se manifestă și pe planul dezvoltării individuale. Copilul 
încearcă să aplice un mod de reacţie, izbutit într-o anu- 
mită situaţie, la orice situaţie similară („legea reprodu- 
cerii asemănătorului“). Încercarea de generalizare (pro- 
ces de „asimilare“, după J. Piaget) se izbește, desigur, de 
anumite rezistențe și obstacole din partea mediului, a 
noilor situaţii. Aceste rezistenţe și obstacole impun res- 
trîngerea expansiunii iniţiale și revenirea spre zone de 
echilibru între schema mintală inițială şi solicitarea me- 
diului. 

Acest proces de generalizare, de iradiaţie, are uneor 
un caracter violent şi poate provoca naufragii, daune și 
dezorientare. Cunoașterea legilor dialectice ne oferă € 
orientare sigură, precisă, în acest domeniu al contradic- 
țiilor, reducînd riscurile unor oscilaţii inutile, reducînd 
zigzagurile sterile și scurtînd timpul pendulaţiilor. Prin 
deosebirea mai netă dintre formele de mişcare a materiei 
se precizează natura fenomenelor și totodată caracterul - 
specific al legilor respective. S-a văzut solidaritatea, 
coeziunea problemelor dezbătute : aprofundarea naturii 
fenomenului psihic atrage după sine elaborarea legilor 
și precizarea metodelor și, invers, descoperirea legilor 
şi metodelor ne dezvăluie esența fenomenului studiaţ, 


Numai neînţelegerea legilor dialectice și ignorarea 
psihologiei poate face pe cineva să susțină că psihologia. 
nu există, numai fiindcă fenomenele psihice „se pot ex- 
plica“ prin legi fiziologice, chimice sau fizice. 

Pendulaţia dialectică în istoria științelor este manifes- . 
tarea legii negării negaţiei : acest fenomen înţeles bine 
este o armă împotriva scepticismului și o sursă de opti- 
mism robust și fecund, științific. Ridicarea pe spirala dia- 
lectică a dezvoltării se face prin eliminarea progresivă 
a erorilor. 

Merită menţionată opinia lui A, A. Roback în pro- 
blema viitorului psihologiei. Psihologul american în- 
cearcă să arunce o sondă în terenul zilei de miine. În 
1964, el întrevede apariţia, în apropiata decadă, a unei 
noi ramuri a psihologiei, a ştiinţei greșelilor, amăgirilor, 
erorilor („science of mistakes “), propunînd, conform 
tradiţiei, denumirea de „ptaismologie“ (gr. ptaisma — 
greșeală ; logos — știință). Nu este vorba de erori logice 
și nici numai de greșeli științifice, ci de orice eroare, 
lapsus, răspuns — conștient sau inconștient, intenționat 
sau neintenționat — inadecvat, neadaptat, greșit, la o 
Situaţie sau împrejurare, de natură profesională, politică, 
economică etc, (277, p. 533). Asemenea știință a analizei 
cauzelor care duc la rătăciri și a prevenirii acestora s-ar 
încadra, cred, ca o latură complementară, în euristica 
contemporană, în ştiinţa strategiei și tacticii folosite de 
om în diversele lui domenii de activitate. 

Văd aici reluarea inițiativei lui Bacon de a lupta îm- 


potriva idolilor“, căutare pasionată de noi metode în 


descoperirea adevărului, în vînătoarea neobosită a lui 


Pan. 
* 


Numeroși romancieri din trecut se simțeau obligaţi 
să termine opera lor cu o „informare“ asupra destinului 
personajelor descrise, pînă la deznodămîntul final. As- 
tăzi asemenea necesitate nu se simte, fiindcă un mare 
scriitor își dă seama că stări „finale“ nu există şi că echi- 
librul la care se ajunge la un moment dat nu este nicio- 
dată perfect stabil pentru o fiinţă plină de vigoare. Există 
totuşi cicluri dinamice care au un început și un sfîrșit, 
mai mult sau mai puţin bine delimitat. 

Am putea socoti dramaticele frămîntări prin care a 
trecut psihologia, din momentul constituirii sale și pînă 
în perioada actuală, ca reprezentind „... elaborarea unei 
psihologii, golite — în măsura în care a vrut să fie «știin- 
țifică» — de substanţa însăși pe care o desemnează eti- 
mologic termenul“ (107, p. 427). Dar, desigur, o asemenea 
caracterizare negativă, nu poate înfățișa cît de cît com- 
plei situația actuală a psihologiei. Aceasta ni se prezintă, 
în momentul de față, ca avînd cîteva caracteristici gene- 
rale, sau pe cale de a se generaliza. 

În adevăr, cu toată diversitatea, încă existentă, a con- 
cepţiilor și curentelor psihologice contemporane, obser- 
văm pătrunderea progresivă a spiritului ştiinţific, atît 
sub presiunea practicii social-istorice, cît și a revoluţiei 
tehnico-știinţifice din secolul nostru. Asemenea schim- 
bare permite psihologiei de azi să elaboreze un mod uni- 
tar de interpretare a fenomenului psihic şi să făurească 
o metodă experimentală, riguroasă, de investigaţie. 
Aceasta confirmă și duce mai departe tezele marxiste 
despre raporturile dintre materie și conștiință. Devenind 
mai unitară, psihologia își afirmă mai mult fecunditatea 
şi eficienţa în toate aplicaţiile sale. Dintr-un ansamblu 
de școli psihologia tinde să devină un sistem de disci- 
pline, apropiindu-se de idealul „monolitic“ al unor psi- 
hologi. 

Această tendinţă de unificare şi integrare a psiholo- 
giei se dezvoltă, în mod dialectic, simultan, cu procesul 
de diferenţiere și apariţie a unor discipline noi și limi- 
trofe : ne gîndim, pe de o parte, la tendinţa de adincire 
a aspectului social al personalităţii prin psihologia so- 
cială, și,-pe de altă parte, la cercetările orientate spre 
explorarea bazelor biochimice ale organismului uman 
prin psihofarmacologie şi neurocibernetică. Prin opoziţie 
cu cercetările din trecut, desfășurate pe linia orizontală, 
se afirmă linia verticală. Legăturile cu sociologia, pe de 
o parte, cu fiziologia, chimia și fizica, pe de altă parte, 
devin tot mai strînse. Psihologia se orientează tot mai 
mult spre „personologie“, spre determinarea cît mai 
concretă şi mai precisă a personalităţii, a persoanei ca 
întreg. Dacă tendinţele „Teducţioniste“ se situează în 
circuitul centrifugal al psihologiei, al unei psihologii 
„deschise“ în afară, se cere să ținem seama și de direc- 
ţia opusă, centripetală, a psihologiei, de convergenţă a 
cunoștințelor din diferite domenii spre elucidarea cît mai 
amplă și mai profundă a obiectului psihologiei, spre 
cunoașterea omului ca întreg („Totus homo“). Este o ten- 
dință de „psihosinteză“ sau „psihosinergie“, simptom al 
orientării științifice contemporane interdisciplinare. Pro- 
filul psihologic devine mai unitar și mai constant; capa- 
citatea energetică a psihologului sporeşte ; fluenţa şi 
flexibilitatea interpretărilor sale sînt considerabil stimu- 
late. Din atomistă, psihologia devine integralistă, din 


analitică — sintetică, din moleculară — molară, din 
micropsihologie — macropsihologie, din abstractă — 
concretă, din statică — dinamică. 


Dar nici această trăsătură nu trebuie să ne facă să 
uităm că, prin aceeași lege dialectică, psihologia se în- 
dreaptă și în sens opus, spre analiză și adîncire molecu- 
lară, necesară pentru dezvăluirea relațiilor adinci şi sub- 
tile, spre formulare de legi. Legile de certitudine se unesc 
cu legi probabiliste. În era microfizicii, o dată cu micro- 
fiziologia proceselor celulare și intracelulare, sau micro- 
sociologia, se naște și o nouă micropsihologie, nouă, 
fiindcă acum prin relaţie cu întregul, unitatea, elementul 
nu-și mai pierde semnificaţia. Psihologul nu se mai mul- 
țumește cu determinarea stimulului și a reacției, ci caută 

să sesizeze întregul proces ce se desfășoară între mo- 
mentul iniţial și cel final. 

Se cuvine să semnalăm și faptul că după ce de la psi- 
hologia introspecţionistă de altădată s-a trecuț la ex- 
trema unei psihologii behavioriste, neobehavioriste, 
operaţioniste, fără conștiință, astăzi psihologia s-a con- 
solidat într-o psihologie obiectivă, care cuprinde și feno- 
menele de conștiință, înţelese ca reacții specifice, con- 
duite superioare, susceptibile de a fi determinate, exami- 
nate prin metode științifice. Astfel, în mod dialectic, s-a 
ajuns la o psihologie obiectivă care, plecînd de la rela- 
ţia fundamentală, subiect-obiect, individ-situaţie, include 
conștiința, fără a deveni subiectivă, și menţine reacţia, 
acțiunea, fără a-i pierde înţelesul ei psihologic. 

În noua fizionomie a psihologiei mai descoperim o 
expresie, o nouă „deschidere“ spre lume. Negurile meta- 
fizicii care favorizaseră substanţializarea și absolutiza- 
rea realităților psihice s-au împrăștiat. Entităţile spiri- 
tuale, ipostazele psihice, ca „raţiunea“, „voinţa“, 
„facultatea sufletească“ etc., după ce s-au pulverizat în 
elemente şi „atomi psihici“ : senzaţii, imagini, reflexe 
etc., au cedat, pe scena științei, rolul de protagoniști 
funcțiilor, proceselor şi actelor. Poziţiile respective s-au 
conturat și mai precis astăzi prin neglijarea — după cum 
o spune A. A. Roback — a substantivelor în favoarea 
relaţiilor (277, p. 533); se trece de la element spre întreg, 
„formă“ sau configuraţie, de la aceasta spre „structură“, 
„context“, „cadru (sau sistem) de referinţe“. Psihicul în- 
suși este caracterizat prin intenţionalitate, relație dina- 
mică, vectorială, topologică. 

În sfîrșit, nu putem termina această sumară și fugară 
privire asupra psihologiei de azi fără a sublinia contactul 
ei cu practica şi participarea ei tot mai amplă în diferite 
domenii de activitate a omului. Progresele extraordinare 
ale erei noastre atomice, realizările uriașe în domeniul 
industrial, nu ne pot face să uităm de autorul acestor 
progrese — de om. Îmbunătăţirea condiţiilor materiale, 
sporirea productivităţii, mînuirea tot mai perfectă a ma- 
şinii, nu se pot efectua, toate, fără cunoașterea omului, 

fără asigurarea sănătăţii acestuia, fără crearea condiţii- 
lor optime pentru instruirea și educarea lui, ceea ce este 
cu atît mai valabil pentru societatea socialistă, care are 
ca obiectiv principal dezvoltarea multilaterală a per- 
soanei. Transformarea unei societăţi nu se poate face fără 
schimbarea individului. Omul se transformă prin trans- 
formarea naturii şi a societăţii; pe lîngă aceasta, prin 
educaţie și autoeducaţie. Cucerirea naturii fizice nu ne 
poate face să uităm de misiunea de a cuceri și stăpini 
lumea lăuntrică a omului, misiune mai complicată chiar 
decît cucerirea naturii fizice. 

Psihologii fac eforturi de a elabora modele ale perso- 
nalităţii umane. „Este propriu omului să modeleze 
înainte de a acţiona“ — spune cu drept cuvînt M. Malița. 
„Modelarea este o funcţie specific umană. Ea cruţă seria 
penibilă de încercări și erori. Matematica este o plasti- 
lină din care fabricăm machete pentru fenomene și ac- 
țiuni“ (239, a, p. 277). Cu o condiţie numai: să nu creăm 
din modele un nou mit. 

Cantificarea și matematizarea psihologiei ne ajută 
considerabil în această operaţie de reducere a realităţii 
complexe la schemele unor modele: uman, etnic, naţio- 
nal, temperamental, caracteriologic, genetic, normal sau 
patologic. „Concretul“ și „individualul“ rămîne, prin de- 
finiţie, mai bogat în determinări decit modelul. | 

Folosind ideea lui J. Piaget, urmează să „acomodăm” 
conceptele noastre mintale, sistemele noastre de refe- 
rinţe, la natura realităţii, să elaborăm modele abstracte 
cît mai adecvate obiectului de investigaţie. Să nu uităm, 
totuşi, că acest criteriu de „adecvat“ are caracteristicile 
unei „scheme“. 

„Știința viitorului“, însă, a elaborat noţiunea unei 
tehnici de „modelare inversă“, de „recreare“ a unei 
„realităţi“ dintr-un model abstract „respectind traiectoria 
următoare : de la model, prin modelare inversă, la rea- 
lităţi compatibile cu modelul descris; deci, într-un anu- 
mit sens, echivalent cu realitatea inițială“ (189). De la 
schema generală spre concretul individual. 

În acest act de „asimilare“ ni se dezvăluie și rolul 
primordial al experimentului în psihologie. Cînd vom 
ajunge să producem, să creăm, în mod deliberat, feno- 
menul psihic dorit, conform „modelului“ adecvat și ela- 
borat pe planul abstracţiei și preciziei matematice, 
atunci vom fi în stăpînirea conștientă a legilor psiholo- 
gice, dominînd propria noastră natură; vom „asimila“ 
astfel realitatea psihică a modelului ideal uman. Abia 
atunci „știința conducerii“ şi „știința educaţiei“ vor de- 
veni științe autentice. 

Pînă la împlinirea unui asemenea vis să ne aplecăm 
urechea la vorbele lui Hamlet, adresate interlocutorului : 
„Cum îţi închipui că sînt mai ușor de mînuit decît un 
flaut ?“ 

Se înţelege de ce pe psihologul de azi nu-l găsim 
numai în laborator sau bibliotecă, ci tot mai des în uzină, 
alături de muncitori și ingineri, în școală alături de edu- 
catori, în spital — alături de medici. Din asemenea cola- 
borare psihologia se îmbogățește considerabil, prinzînd 
rădăcini tot mai adinci în solul fertil al realităţii sociale, 

Aceste cîteva domenii de aplicaţie, amintite, sînt de- 
parte de a epuiza variata participare a psihologului de 
azi și a celui de mîine la desăvirșirea lumii noi, a lumii 
socialiste. 


În concluzie, „drama“ psihologiei poate fi redusă la 
două contradicții mai importante : între subestimarea de 
către unii a valorii ştiinţifice sau sociale a psihologiei 
și posibilităţile acesteia, iar a doua constă în conflictul 
între natura cerinţelor și caracterul particular al psiho- 
logiei. În primul caz nu i se cere ceea ce poate da; în 
cazul al doilea i se pretinde altceva decît ceea ce poate 
oferi. La un pol se află subestimarea contribuţiei psiholo- 
giei, atitudine ce se datorește în mare măsură impresio- 
nantului avînt tehnic, interesului îndreptat cu prioritate 
spre dominarea naturii fizice, iar la polul opus sîntem în 
faţa convingerii că „secretele“ vieţii psihice se dezleagă 
cu ușurință prin imitarea și adoptarea modelelor din 
științele naturii; sărăcire a concretului ; simplificare a 


311 











complexităţii, a dificultăţilor şi a specificului cercetării 
psihologice. 

Interesul crescînd pentru cunoașterea omului va spori 
conștiința ponderii reale a psihologiei în configuraţia 
ştiinţelor. Noua sinteză a poziţiilor contradictorii va re- 
duce tensiunea dramatică existentă. 


Omul se va afirma de pe o nouă și superioară treaptă 
a conştiinţei de sine, ca ființă capabilă să domine nu nu- 
mai lumea exterioară, ci și propria sa natură, căci 
„esența lucrurilor nu ţi-o poţi însuși decit dacă le faci 
singur“. * Psihologia este o lumină indispensabilă înţe- 
legerii, apropierii și ascensiunii umane. 


* „Man begreift nur, was man selber mnacken kann.“ (Goethe). 














i RESUME 


Le sous-titre du livre precise en queique sorte Tintention de 
lauteur. Îl ne s'agit pas d'une oeuvre litieraire, a resonance emo- 
tionnelle, €laboree dans le but de susciter des etats affectifs ou une 
emotion esthetique. Tenter d'analyser certaines etaves de la consti- 
tution de la psychologie en tant que science ne constitue pas non 
plus une €tude historique, 

L'auteur a limite le sens politzerien du drame humain au statut 
de la psychologie et du psychologue. il aborde quelques idees cen- 
trales, des contradictions et des conflits dans le developpement de 
la psychologie. Une telle vision, integree dans le contexte de la 
philosophie materialiste-dialectique, tend âă contribuer â la compre- 
hension et ă l'explication des „crises“, des transiormations et des 
mutations de la psychologie, en forgeant en meme temps une image 
prospective du destin de cette discipline. Des preoccupations et des 
contradictions d'une science il reste en dernitre instance ce qui est 
viable et il en disparait ce qui s'est avere errone et illusoire, 

L'epoque des „crises“ et des „explosions” dans tous les domai- 
nes de l'existence humaine actuelle justifie aussi le cri d'alarme des 
hommes de science. La psychologie, plus que toute autre science, 
se trouve au centre des contradictions essentielles concernant l'ob- 
jet, les methodes d'investigation et les lois de la vie psychique, 

Le „drame“ de la psychologie peut se reduire ă deux contradic- 
tions principales: 1) entre la sous-estimation par certains auteurs 
des valeurs de la psychologie et de ses possibilites et 2) entre 

la nature des exigences de certains hommes de science et le carac- 
tere particulier de la psychologie. Dans le premier cas, on ne lui 
demande pas autant qu'elle peut donner; dans le second cas, on 
pretend autre chose que ce qu'elle peut offrir. A l'un des pâles 
il y a la sous-estimation de la contribution de la psychologie, atti- 
ftude qui provient en grande partie de l'impressionnant essor techni- 
que, de linterât accorde ă la predomination de la nature physi- 
que, et au pâle oppose nous nous trouyons en face de la conviction 
que les „secrets“ de la vie psychique pourraient tre facilement 
penetres en imitant et en adoptant les modeles des sciences natu- 
relles, en appauvrissant le concret, en simplifiant la complexite, les 
difficultes et le specifique des recherches psychologiques. La premitre 
contradiction se situe surtout sur le plan gquantitatii, la seconde — 
sur le plan gualitatii. Dans les deux cas on se heurte ă l'ignorance 
de la nature du psychique. 

Essayer de resoudre par une synthâse adequate les contradictions 
arrivees au plus haut degre d'acuite nâcessite un acte de mutation 
de la conscience et la naissance d'une nouvelle discipline: 
une science de ia science. La psychologie prend conscience d'elle- 
mâme par l'explication des erreurs commises, par la decouverte 
de nouvelles voies, strategiques et tactiques, d'investigation de 
la realite psychique, par lelaboration d'un nouveau statut de la 
psychologie et la creation d'un modele satisfaisant d'explication du 
psychique. 

Si la science se definit par une unite organisee de connaissan- 
res se referant â un objet, connaissances acquises par certaines me- 
ihodes objectives et, suivant une explication deterministe, par des 
lois specifiques, adequates, les attaques contre la psychologie visent 
justement les crittres qui en justifieraient l'existence en tant que 
science, i 

L'auteur examine les objections faites au mode selon lequel on 
comprend l'objet de la psychologie. L'analyse des mâthodes d'exa- 
men du phenomâne psychique revele une opposition, surtout entre 
la methode statistique et la methode clinique. Quant aux lois, la 
necessite et la certitude du concept classique fait place â la proba- 
bilite, ă Vinterpretation stochastique de la realite. 

La pluralite des conceptions, la diversite panoramique de la 
psychologie s'expliquent, non seulement par des facteurs subjecțifs 
des chercheurs, mais aussi par la complexite des aspects et des 
buts des recherches, des niveaux de developpement psychique et, 

de la logique intârieure du developpement scientifique. Mais tout 
cela n'exclut pas la possibilite d'une interpretation moniste de la 
conduite. 

Pour definir la science, il est necessaire d'abandonner la menta- 
lite statique et de la considerer dans son devenir. Cela nous oblige 
a elargir le sens de la science et â renoncer âă la tentative de fixer 
le moment ou la psychologie est devenue une science. Les connais- 
sances scientifiques se mâlent aux connaissances non-scientifiques, 
L'objet d'une science se precise progressivement; le progrăs de la 
connaissance est aussi celui de la conscience,. Le developpemeni 
du psychique est une transition continue d'une connaissance intui- 
tive, implicite, â une connaissance relationnelle, mediate et explicite. 
L'objet d'une science est enveloppe d'inconnu. Nier Vexistence de 
ia psychologie pour le motif que le psychique reste encore „un 
grand inconnu“ est une grave erreur; on peut nier pour la mâme 
raison toute autre science, mâ&me la plus „exacte“. 

Le psychique est envisage comme l'unite originelle entre le 
sujet et l'objet, comme un dialogue: le moi — le monde. L'unite 
entre ce sujet et l'objet du psychique est caracterisee par Fr. Bren- 
iano comme lintentionnalite, et par les existentialistes et les pheno- 
menologues par la qualite du sujet d'âtre „ouvert“ vers le monde. 

Dans le contexte de ces idees generales, la nature du phenomene 
psychique se precise par rapport ă la realite somatique et l'ancizn 
dualisme metaphysique, âme-corps disparaît. Le meme organe du 
corps engage en contact avec d'autres organes est une râalite corpo- 
relle, anatomo-physiologique, et son engagement en relation avec le 
monde, avec l'ambiance lui confere la signification de fonction et 
de vecu psychique. En s'isolant progressivement du contact avec 
ie monde exterieur, par son repliement sur soi, la reaction devient 
physiologique. Le soma peut devenir, du point de vue fonctionnel, 
dans une mesure plus ou moins grande, psyche, tout comme le 
psychique est plus ou moins somatique. L'automatisation du soma se 
produit correlativement â sa subordination par rapport ă l'unite psy- 
chique sujet-monde. L'observation interne, la conscience psycho- 
logique, a son origine dans la phenomene de l'autoregulation indi- 
viduelle de la „connexion inverse“ devenue par l'automatisation 
egvilibre interieur, homsostasie. La conscience de soi apparait en 
meme temps que la decouverte des moyens et des modeles mentaux 
anticipatiis qui reglent la satisfaction des besoins de l'individu, 

Parmi ces mediateurs instrumentaux, la parole joue un râle fon- 
damental. 

La specilicite du psychique par rapport ă la nature du phenomene 
physique consiste dans le fait que, outre ies caracteres communs du 
monde physique en gentral, la conduite humaine contient quelque 
chose de plus: la conscience de soi et de l'autre. L'apparition de 
ces variables complique le processus d'objectivation du psycho- 
logue. Elle exige de lui une double objectivation, la desubjectivation 
du psychologue, du chercheur lui-mâ&me et de lobjet de sa recherche, 
objei qui est aussi sujet. La relation psychique n'est pas seulement 
le rapport entre le sujet et l'objet mais aussi le rapport entre le sujet 
et le sujet conscient de soi, et de V'autre. Cette particularite de la 
science de l/'homme explique aussi dans une grande mesure, l'aspect 
dramatique de la psychologie. 

L'interât croissant pour la connaissance de homme augmentera 
la conscience de l'importance reelle de la psychologie dans la con- 
figuration des sciences. La nouvelle synthese des positions contra- 
dictoires diminuera la tension dramatique de l'existence. La mission 
de la nouvelle psychologie consiste ă elaborer un modâle adequat 
d'investigation et d'explication. 

L'homme va se situer sur un niveau superieur de la conscience 
de soi, comme tre capable de dominer, non seulement le monde 
exterieur, mais aussi sa propre nature. La psychologie est une lumitre 
indispensable pour 6clairer la voie de la comprehension, de la coop&- 
ration et de l'ascension de l'homme. 

